Volum coordonat de Alexandru Volacu, Daniela Cutas, 


ALEGERI MORALE 


Teme actuale de etică aplicatăc 2021 by Editura 
POLIROM 

Această carte este protejată prin copyright. Reproducerea 
integrală sau parțială, multiplicarea prin orice mijloace si sub 
orice formă, cum ar fi xeroxarea, scanarea, transpunerea în 
format electronic sau audio, punerea la dispoziţia publică, 
inclusiv prin internet sau prin rețele de calculatoare, stocarea 
permanentă sau temporară pe dispozitive sau sisteme cu 
posibilitatea recuperării informaţiilor, cu scop comercial sau 
gratuit, precum și alte fapte similare săvârșite fără permisiunea 
scrisă a detinátorului copyrightului reprezintă o încălcare a 
legislaţiei cu privire la protecția proprietăţii intelectuale și se 
pedepsesc penal și/sau civil în conformitate cu legile în vigoare. 
Pe copertă: © ngaga35/Depositphotos.com 

www.polirom.ro 

Editura POLIROM 

Iași, B-dul Carol I nr. 4; PO. BOX 266, 700505 

București, Splaiul Unirii nr. 6, bl. B3A, sc. 1, et. 1, 

sector 4, 040031, O.P. 53 

Descrierea CIP a Bibliotecii Nationale a României: 

Alegeri morale: teme actuale de etică aplicată / vol. coord, de 
Alexandru Volacu, Daniela Cutas si Adrian Miroiu. - Iasi: Polirom, 
2021 

Contine bibliografie 

ISBN: 978-973-46-8497-7 

I. Volacu, Alexandru (coord.) 

IL. Cutas, Daniela (coord.) 
III. Miroiu, Adrian (coord.) 
17 

Printed in ROMANIA 


Volum coordonat de 
Alexandru Volacu, Daniela Cutaș, 
Adrian Miroiu 


ALEGERI 
MORALI 


Teme actuale | 
de etică aplicată 


POLIROM 
2021 


Cuprins 
Prezentarea autorilor.............. sessi eese eee hene hne sense 7 
Capitolul 1. Etica aplicatá si de ce avem nevoie de ea (Daniela 
Cutas, Alexandru Volacu, Adrian Miroiu)......................... 11 
Capitolul 2. Rolul justificárilor religioase in dezbaterea másurilor 
publice (Liviu Andreescu).................. esses 35 
Capitolul 3. Libertatea de exprimare si deplatformarea (Adina 
Proda) caii dp aia oa id Pacat ies dnc 8000 ada dia do id pda) 70 
Capitolul 4. Etica imigrației: între autodeterminare colectivă si 
dreptate globală (Vlad Terteleac)...........................sssssssss 89 
Capitolul 5. Datorii morale în procesul electoral. O introducere în 
etica votului (Alexandru Volacu)................... eese 116 
Capitolul 6. Moralitatea pieţelor. Ce fel de principii ar trebui să 
ghideze indivizii pe piaţa liberă? (Ana-Maria Niculicea)1 37 
Capitolul 7. Etică pentru internet și democraţie: un model 
integrativ (Constantin Vied, Cristina Voinea)................. 159 
Capitolul 8. Etica prelucrárilor de date cu caracter personal in 
era digitală (Râul Zachia)...................ssssssssssssseeeee 186 
Capitolul 9. Etica relaţiilor personale: iubirea, nu familia (Anca 
(EI TTE trm 210 
Capitolul 10. Etica relatiei dintre copii, párinti si stat (Daniela 


Capitolul 11. Despre consimţământul sexual: abordări etice si 
analize contextuale (Oana Bálutá)..........................suuss 242 
Capitolul 12. O analiză etică a vaccinării obligatorii (Radu 
Uszkai, Emanuel-Mihail Socaciu)....................sesssesssss 269 
Capitolul 13. Limitarism etic și responsabilități individuale în 
etica mostenirilor (Adelin-Costin Dumitru).................... 297 
Capitolul 14. Despre disparitia cártilor de eticá din biblioteci si 
alte studii empirice de etică (Toni Gibea)....................... 317 


Capitolul 15. De la cazuri izolate la transformări de valori 
societale: locul persoanelor de vârsta a treia în societate (Monica 
Heintz)... .337Prezentarea autorilor 
LIVIU ANDREESCU este profesor la Facultatea de Administraţie 

și Afaceri a Universităţii din București, unde predă (mai ales) 
politici publice. Timp de mai bine de un deceniu a fost cadru 
didactic la Universitatea „Spiru Haret” (Bucuresti). A obținut 
doctoratul în științe politice (SNSPA) si un master în studii 
americane (UB). A publicat lucrări din domeniul studiului 
religiilor, al educaţiei superioare, al eticii academice, al cercetării 
și inovării, uneori la intersecţia acestor arii de cercetare. A lucrat 
ca expert pentru politicile de învățământ superior și de cercetare- 
inovare în colaborare cu UEFISCDI, Comisia Europeană, Banca 
Mondială și alte agenţii de profil. 

OANA BÁLUTÁ este conferentiará la Facultatea de Jurnalism și 
Științele Comunicării, Universitatea din București, și cadru 
didactic asociat al Facultăţii de Științe Politice, SNSPA. Temele 
sale de cercetare sunt: reprezentarea politică de gen, violenta de 
gen și mobilizarea civică, mișcările împotriva egalităţii de gen. 
Lucrări recente: „Women MPs in Romania: Troubling Patterns, 
Recent Progress and Its Limits”, Analele Universităţii din 
Bucuresti - Științe Politice, 19 (1), 2017; „Stereotipurile de gen si 
violenta asupra femeilor. Sunt practicienii din sistemul de justitie 
imuni?", in C. Nemes si G. Crișan (eds.), Violenţa domestică. 
Paradigme și practică judiciară, 2020; „Egalitatea de gen. Politici 
publice sau un câmp de luptă discursiv și politico-religios?”, în 
Transilvania, 11-12, decembrie 2020. 

DANIELA CUTAS este conferentiará la Universitatea din Lund si 
Universitatea din Umeâ, Suedia. A lucrat la Universitatea din 
Goteborg, Universitatea din Maastricht, Karolinska Institutet și 
Universitatea din Manchester. Este coeditoare a două volume 
colective, unul despre etica familiei (2012) și unul despre res- 
ponsabilitatea parentală în contextul neuroștiințelor și al geneticii 
(2017). în România a publicat un volum pe tema eticii 
reproducerii, articole pe teme de etică aplicată (și în special 
bioetica) în publicaţii precum Dilema Veche, TOTB și Scena9 și a 
coordonat un număr special despre iubire în revista Analize. 

ADELIN-COSTIN DUMITRU este doctor în științe politice, cadru 
didactic asociat al Facultăţii de Ştiinţe Politice, Scoala Naţională 
de Studii Politice și Administrative, și al Universităţii Politehnice 
București și secretar general al Bucharest Center for Political 
Theory. Principalele sale interese de cercetare sunt dreptatea 
intergenerationalá, dreptatea distributivă globală, etica moște- 
nirilor și legătura dintre economia comportamentală și dreptatea 
distributivă. Printre publicaţiile recente se numără articole în 
reviste precum Philosophia, Croatian Journal of Philosophy, 
Philosophical Forum, South African Journal of Philosophy, Studies 
in Philosophy and Education sau Educational Philosophy and 
Theory. 

ANCA GHEAUS este lectorá in filosofic la Universitatea Central- 
Europeaná din Viena. Lucreazá in domeniul filosofici morale si 
politice. în publicaţiile ei discută mai ales relaţia dintre 
egalitarismul distributiv si relational, gen, grijă, copilărie, familie 
și drepturile parentale. Este coeditoarea Routledge Handbook of 
the Philosophy of Childhood and Children (2019). 

TONI GIBEA este membru al Centrului de Cercetare în Etică 
Aplicată (www. ccea.ro), a obţinut titlul de doctor în filosofic cu 
lucrarea Etică experimentală - între știință socială și filosofic 
morală, iar din 2017 lucrează în cadrul Comisiei de Etică a 
Cercetării, Universitatea din București. Este implicat în mai 
multe proiecte de cercetare sau instituţionale, iar principalele 
sale interese de cercetare vizează teme de etică aplicată (etica 
cercetării, etica medicală, etica și integritatea academică, etica 
votului) sau etică experimentală. 

MONICA HEINTZ este profesoară la Universitatea Paris Nanterre 
din Franţa. Cercetările ei se desfășoară în domeniul eticii, 
abordate prin prisma anchetelor etnografice, iar studiile ei de caz 
provin din România, Republica Moldova și Franţa. A scris cărţile 
Etica muncii la românii de azi și The Anthropology of Morality: A 
Dynamic and Interactionist Approach. Ca secretară științifică a 
Asociaţiei Europene a Antropologilor Sociali, este responsabilă de 
coordonarea iniţiativelor legate de etica științei deschise și 
adaptarea ei în funcție de nevoile societăţii la nivel international. 
ADRIAN MIROIU este profesor de științe politice la Școala 
Naţională de Studii Politice și Administrative din București. A 
publicat lucrări de filosofia limbajului si a științelor sociale, de 
teorie politică și de analiză a politicilor publice. Fuga de 

competiție (2016), Lumea lui Anaxagora (2017) și între logică și 
etică (2020) sunt trei dintre cele mai recente cărți ale sale. 
ANA-MARIA NICULICEA este masterandă în cadrul programului 
Politics, Economics and Philosophy al Universităţii Hamburg. A 
absolvit Facultatea de Științe Politice, SNSPA, specializarea 
relaţii internaţionale și studii europene. 

Printre interesele sale de cercetare se numără teorii ale dreptăţii 
distributive, cu precădere diferitele tipuri de egalitarism, teoria 
alegerii sociale, precum și etica politică. 

ADINA PREDA este conferentiará în Departamentul de Filosofic 
la Trinity College Dublin. A fost lectoră în teorie politică în 
Departamentul de Științe Politice și Administrație Publicá a 
Universităţii din Limerick, cercetătoare în cadrul Centrului de 
Cercetare în Etică al Universităţii din Montreal (CREUM), Hoover 
fellow în cadrul Universităţii Catolice din Louvain și lectoră în 
teorie politică la University College Dublin. Interesele sale de 
cercetare includ teorii ale drepturilor (drepturile grupurilor, 
drepturile omului, conflictele dintre drepturi), dreptatea 
distributivă, dreptatea globală și dreptatea în politicile de 
sănătate. 

EMANUEL-MIHAIL SOCACIU este conferenţiar la Facultatea de 
Filosofic din cadrul Universităţii din București și director al 
Centrului de Cercetare în Etică Aplicată. Este autorul cărţii A cui 
este casa mea ? Preliminarii la o etica a restitutiei (2014), precum 
și al unor studii publicate în reviste naţionale și internaţionale pe 
teme de filosofic politică, etică aplicată și filosofic practică. 
VLAD TERTELEAC este doctorand în științe politice la SNSPA, 
cadru didactic asociat al Facultăţii de Științe Politice la aceeași 
universitate și membru al Bucharest Center for Political Theory. 
Principalele sale interese de cercetare se găsesc la intersecția 
dintre filosofia politică, științele politice și economie: dreptatea 
economică, problemele normative ridicate de politicile fiscale, 
etica votului, etica imigrației si probleme conexe care tin de 
dreptatea globală și dezbaterea despre dreptatea distributivă. 
RADU USZKAI este asistent universitar în cadrul 
Departamentului de Filosofic și Științe Socioumane la Academia 
de Studii Economice din București și membru al Centrului de 
Cercetare în Etică Aplicată. Principalele sale arii de interes sunt 
filosofia politică, etica aplicată și filosofia tehnologiei, publicând 
articole pe aceste teme în reviste naționale și internaţionale. 

CONSTANTIN VICĂ este lector la Facultatea de Filosofic a 
Universităţii din București și director-adjunct al Centrului de 
Cercetare în Etică Aplicată. Ariile sale de interes sunt plasate în 
etica informaţiei și computerelor, filosofia informaticii, filosofia 
socială și politică, bioetică. A coeditat, alături de Mircea Flonta și 
Emanuel-Mihail Socaciu, volumul Filosofia științelor umane. In 
memoriam Mihail Radu Solcan (2015). Este coautor al manualului 
Etică și integritate academică (2018). 

CRISTINA VOINEA este absolventă a studiilor doctorale la 
Facultatea de Filosofic, Universitatea din București, cu o teză de 
filosofic practică tratând guvernanta internetului. Principalele 
domenii de interes sunt filosofia tehnologiei, etica informaţiei și a 
computerelor, ontologia socială și filosofia socială. A publicat 
articole despre proprietatea intelectuală, design-ul artefactelor 
tehnologice sau subculturile mediului virtual în reviste precum 
Technology in Society, Public Reason și Revista de Filosofic. 
ALEXANDRU VOLACU este conferenţiar la Facultatea de 
Administraţie și Afaceri a Universităţii din București, cadru 
didactic asociat al SNSPA și director al Bucharest Center for 
Political Theory. Principalele sale interese de cercetare privesc 
etica votului, teoriile dreptăţii și teoriile democraţiei. A publicat 
articole în reviste internaţionale, precum Political Studies, 
Political Research Quarterly, Journal of Applied Philosophy, 
Philosophical Studies, Ethical Perspectives, Contemporary 
Political Theory si altele. Cea mai recentá carte a sa este Avem 
datoria de a vota? (2019). 


RAUL ZACHIA este avocat în Baroul București, specializat in 
proprietate intelectuală și protecţia datelor cu caracter personal, 
și licenţiat în științe politice (SNSPA). Principalele domenii de 
interes se referă la abordarea economică a dreptului și la modul 
în care tehnologia și internetul interacționează cu drepturile și 
libertăţile indivizilor. Este coautor al capitolului „Abordarea 
economică a dreptului”, în volumul Institutii, alegeri individuale 


și acțiune colectivă (2015).Capitolul 1 
Etica aplicată și de ce avem nevoie de ea 


Daniela Cutas 
Alexandru Volacu 


Adrian Miroiu 


1.1.Introducere 
Ar trebui ca vaccinarea sá fie obligatorie? Sunt statele 


indreptatite să restrictioneze după bunul plac imigratia 
cetățenilor străini (inclusiv a refugiaților)? Ar trebui ca 
platformele online să cenzureze anumite forme de discurs al 
utilizatorilor lor? Avem o obligaţie morală să votăm și, dacă da, 
care sunt constrângerile care ar trebui să ne ghideze votul? Sunt 
acceptabile orice fel de tranzacţii atât timp cât toţi cei implicaţi 
sunt de acord cu ele? Care ar trebui să fie rolul religiei în dezba- 
terile publice ale unei societăți democrate? De ce sunt importante 
relaţiile de familie? în paginile volumului veţi găsi analize ale 
acestor întrebări (și ale altora asemenea) folosind instrumentele 
și metodele eticii aplicate. 

Toate aceste întrebări au în comun faptul că se referă la alegeri 
morale, alegeri despre cum ar trebui procedat din punct de 
vedere moral sau ale căror implicaţii sunt relevante din punct de 
vedere moral!. Nu toate alegerile pe care le facem au acest 
caracter. Unele alegeri sunt neutre din punct de vedere moral. 
Delimitarea alegerilor neutre din punct de vedere moral de cele 
morale depinde de cadrul teoretic la care aderăm - sau la care 
aderă cei care le evaluează caracterul moral? 3. Pe parcursul 
acestei introduceri vom prezenta câteva astfel de cadre teoretice. 
Pe scurt însă, o alegere este morală dacă privește un principiu 
moral (îl respectă sau îl încalcă) sau dacă opţiunile între care se 
alege au consecinţe asupra altora (îi vatămă sau le fac un bine) 
sau dacă una dintre opţiuni este mai virtuoasă decât celelalte 
(adică dacă își are originea în sau cultivă o virtute). După cum 
vom vedea și în paginile acestui volum, odată cu dezvoltarea 
științelor și extinderea cunoașterii despre natura umană și lumea 
din jurul nostru, multe alegeri care în trecut nu au părut să aibă 
încărcătură morală s-au dovedit a fi alegeri morale. De exemplu, 
s-a considerat că este indiferent din punct de vedere moral cum 
își cresc părinţii copiii (sau, cel puţin, că este o chestiune privată, 
care nu privește pe nimeni din afara familiei) sau dacă consumăm 
produse de origine animală (și cum au fost obţinute acestea) sau 
dacă alegem să călătorim cu mașina ori cu autobuzul. Astăzi, 
aceste teme sunt printre cele mai arzătoare din punct de vedere 
moral. 

Prin intermediul acestui volum am încercat să le oferim 


1 Pe parcursul acestui volum sunt avute în vedere atât 
moralitatea alegerilor individuale, cu care ne putem confrunta 
toţi în anumite momente (spre exemplu, alegerea de a ne 
vaccina), cât și moralitatea alegerilor colective sau 
instituţionale, cu care se confruntă decidentii politici când 

2 elaborează legi sau politici (spre exemplu, alegerea de a 
introduce vaccinarea obligatorie). 

3 O precizare importantă aici este cá nu e vorba neapărat 
despre o aderare explicită la un cadru teoretic. Intuitiv, 
judecăm în privințe morale în feluri diferite, ţinând cont de 
elemente diferite, iar acestea se pot suprapune cu un cadru 
teoretic sau altul ori cu o combinaţie între ele. 

cititorilor o ilustrare a modurilor în care problemele importante 
ale lumii actuale pot fi abordate din perspectivă etică. în cele ce 
urmează vom prezenta pe scurt zona de cercetare a eticii aplicate 
și locul ei în cadrul disciplinei filosofiei. Vom discuta apoi despre 
ce fac filosofii când fac etică aplicată. Vom trece în revistă câteva 
concepte importante din etica aplicată, cum ar fi deontologie, 
virtute, grijă sau drepturi. Apoi vom încerca să oferim un răspuns 
la întrebarea din titlul introducerii: de ce avem nevoie de etica 
aplicată? Vom povesti pe scurt despre istoria eticii aplicate în 
România, iar la final vom rezuma capitolele incluse în volum. 


1.2.Filosofia morală și subdisciplinele ei: metaetica, 


etica normativă și etica aplicată 
Ca domeniu de cercetare, etica sau filosofia morală“ este de 


regulă împărțită în trei subdiscipline: metaetica, etica normativá 
și etica aplicată (Archard și Lippert-Rasmussen: 2003). Metaetica 
operează la cel mai abstract nivel dintre cele trei, căutând să 
exploreze teme legate de natura moralității. De exemplu, unele 
persoane cred că identificarea unei acţiuni ca fiind bună sau rea, 
corectă sau greșită din punct de vedere moral poate fi făcută 
doar prin apel la prescriptii religioase ce își au originea într-o 
forță divină. Deși majoritatea filosofilor morali contemporani nu 


4 in general, termenii etică și filosofic morală sunt utilizaţi 
interșanjabil. în acest volum vom urma și noi aceeași practică, 
cu toate că unii filosofi operează cu o distincţie între cele două 
concepte. Spre exemplu, Ronald Dworkin (2011) folosește 
termenul etică pentru a se referi la abordarea normativă care 
evaluează cum ar trebui să ne trăim viaţa și sintagma filosofic 
morală pentru a se referi la abordarea normativă care 
evaluează cum ar trebui să ne raportăm la ceilalți indivizi. Tot 
așa, termenii etic și moral sunt deseori folosiţi ca sinonime în 
disciplina filosofici. Și în acest volum cei doi termeni sunt 
trataţi ca sinonime. Unii autori însă îi folosesc în sensuri 
diferite. De exemplu, aceștia se referă la etică drept suma 
teoriilor și judecăților explicite despre cum ar trebui să ne 
comportăm, în timp ce morala ar include convingerile și 
judecátile implicite (sau nu neapărat explicite) ale unei 
persoane sau ale unui grup. 

împărtășesc o astfel de poziţie, ea a fost dominantă în alte epoci 
istorice. Abandonarea bazelor religioase pentru înțelegerea 
moralității ridică însă o serie de probleme complicate. Dacă nu 
putem face apel la texte religioase fundamentale pentru a evalua 
ce este bine și ce este rău în acţiunile noastre, ce altceva am 
putea folosi drept surse ale cunoașterii morale? Unii filosofi cred 
că putem face apel la intuitii morale larg răspândite, alţii cred că 
există unele principii fundamentale din care decurg ulterior toate 
angajamentele etice plauzibile, alţii cá ar trebui să avem in 
vedere atât intuitiile, cât și principiile fundamentale, ajustându-le 
până la atingerea unui echilibru reflectiv, iar alţii că nu putem 
avea niciun fel de cunoaștere morală. Acesta este doar un exem- 
plu de problemă metaetică, subdisciplina cuprinzând multe altele, 
cum ar fi problema existenţei adevărurilor și faptelor morale, 
dacă judecátile morale au baze cognitive sau decurg din stările 
noastre afective, dacă putem deriva propoziţii normative (de 
exemplu, despre cum ar trebui să procedăm într-o situaţie 
anume) din propoziţii descriptive (de exemplu, despre cum se 
procedează de obicei într-o situaţie anume) etc. (Mureșan: 2006; 
Sayre-McCord: 2012; Olson: 2019). 

Etica normativă caută să evalueze modul în care ar trebui să 
ne comportăm, identificând principiile morale potrivit cărora 
putem descrie o acțiune drept corectă sau greșită din punct de 
vedere moral. Există mai multe familii de teorii în categoria eticii 
normative, iar fiecare dintre acestea are multiple variaţii. în cea 
mai comună clasificare putem distinge între patru astfel de 
familii: etica consecintionistá, etica deontologicá, etica virtuţii si 
etica grijii (Driver: 2007). Toate aceste familii teoretice ale eticii 
normative se vor regăsi în diferite capitole din acest volum. 

Etica consecintionista identifică punctul focal al moralității in 
consecințele acțiunilor noastre. Exemplul clasic de abordare 
consecintionistá este teoria utilitaristă, conform căreia - in cea 
mai simplá versiune - o actiune este buná (sau corectá) in másura 
în care are drept consecinţă cel mai mare nivel de utilitate 
generalá, másurat in termeni de plácere si fericire versus durere 
si suferintá (vezi, de exemplu, Mill: 2014 [1863]). Pentru a 
determina dacá o actiune este corectá din punct de vedere moral, 

trebuie să evaluăm consecinţele la care a dus aceasta. Dacă 
aceste consecinţe sunt negative (scad mai degrabă decât cresc 
bunăstarea cât mai multor indivizi afectaţi de ele), atunci 
acțiunea în cauză este greșită din punct de vedere moral. 

Etica deontologică respinge apelul la consecinţe în evaluările 
morale, propunând alte tipuri de trăsături ca fiind relevante 
pentru moralitate. Un exemplu clasic de etică deontologică este 
cea kantiană, potrivit căreia - în cea mai simplă forma - o acțiune 
are valoare morală doar atunci când este întreprinsă din datorie, 
și nu din înclinaţie, ca urmare a unui calcul consecintionist sau 
din alte motive (vezi, de exemplu, Kant: 2015 [1785]). 

Conform eticii virtuții, moralitatea tine de caracterul virtuos 
al indivizilor (sau lipsa lui), nefiind reductibilă nici la consecinţele 
acţiunilor, nici la datoriile morale ale indivizilor care le 
întreprind. De exemplu, când evaluăm dacă o acţiune este 
corectă, conform eticii virtuţii trebuie să ne uităm la măsura în 
care a fost întreprinsă în mod virtuos (de exemplu, din bunătate, 
cumpătare sau generozitate); chiar dacă acţiunea a dus în cele 
din urmă la consecințe negative sau nu este în conformitate cu 
datoriile pe care le avem. Această tradiţie are rădăcini istorice 
adânci, ce se întind până la Aristotel (Mureșan: 2007), fiind 
readusă în peisajul eticii normative contemporane în ultimele 
decenii, de teoreticieni precum Elizabeth Anscombe (1958) sau 
Alasdair MacIntyre (1998). 

în etica grijii, cea mai tânără dintre aceste familii de teorii, 
accentul investigaţiei etice este mutat din câmpul unei abordări 
raționale, impersonale, individualiste în cel al relaţiilor 
interumane și în special al relaţiilor de îngrijire care se formează 
între indivizi (vezi, de exemplu, Gilligan: 1982). Etica grijii a avut 
un rol crucial în dezvoltarea eticii feministe, care critică 
dominaţia tradiţională a punctelor de vedere masculine în 
gândirea etică, semnalând modurile în care acestea limitează 
întregul spectru de experienţe etice?. Din perspectiva eticii femi- 
niste, teoriile morale au suferit de o lipsă de includere și 
înțelegere a perspectivei femeilor. 


5 Un alt exemplu de etică feministă este teoria convenabilitátii, 
propusă de Mihaela Miroiu în Convenio (2002). 

Criticii feministe a teoriilor morale i se alătură astăzi o serie 
de obiecţii cu privire la etica (și filosofia) occidentală în general. 
Exemple de asemenea critici sunt cele intersectionale sau 
postcoloniale. Criticile intersectionale ridică problema efectelor 
cumulate ale categoriilor sociale cărora le apartinem (de gen, 
etnicitate, clasă socială, abilităţi etc.), care nu au fost, de regulă, 
luate în seamă de filosofi - ei înșiși, de obicei, provenind din 
categorii privilegiate. Din perspectiva postco- lonială este 
criticată excluderea sau aproprierea contribuţiilor din afara 
spaţiului occidental la disciplina filosofici (vezi, de exemplu, Van 
Norden: 2017). 

Alături de metaetică și etica normativă, etica aplicată este, 
cum spuneam, o subdisciplină a filosofici morale. Această zonă de 
cercetare include, printre altele, întrebări despre etica în politică, 
etica afacerilor, bioetică și etica medicală sau etica felului în care 
oamenii se raportează la animale sau la mediul înconjurător. A 
cunoscut o ascensiune remarcabilă în ultimele decenii, depășind 
atât graniţele filosofici prin extinderea către alte domenii, precum 
medicină, administrarea afacerilor, politologic, inteligenţa 
artificială, inginerie etc., cât și prin extinderea de la domeniul 
academic la cel cotidian. în prezent, etica aplicată sau diferite 
subdiviziuni ale sale sunt parte integrantă în numeroase depar- 
tamente universitare cu profil de științe sociale, științe umaniste, 
științe ale vieţii sau științe aplicate. De exemplu, în perioada în 
care scriem acest volum, se investește foarte mult în Europa în 
cercetare pe tema inteligenţei artificiale, iar aspectele etice ale 
inovatiilor în zona respectivă de cercetare sunt centrale în acest 
demers. Cercetările pe tema inovatiilor cum ar fi mașinile 
autonome (fără șofer) au adus în prim- plan exerciţii filosofice 
ipotetice, cum ar fi dilema trenului’, transfor- mandu-le în teme 
dezbătute în mod curent în științele inginerești. 

Inevitabil, multe dintre dezbaterile din etica aplicată nu pot 
avea loc in abstracto, independent de datele empirice și de 
cercetările din alte domenii. Deseori, etica aplicată este realizată 
în echipe interdis- ciplinare sau de cercetători din alte domenii 


6 Vezi capitolul lui Toni Gibea din acest volum pentru o descriere 
a dilemei. 

decât filosofia (cum putem vedea, de exemplu, în capitolul 
Monicăi Heintz din acest volum). Alteori, filosofii împrumută 
metode de cercetare din alte discipline, pentru a putea răspunde 
la întrebările care îi frământă (vezi, de exemplu, capitolul lui Toni 
Gibea din acest volum). 

Ne-am putea întreba ce înseamnă mai exact sintagma etică 
aplicată: avem o serie de presupozitii, o teorie, o metodă 
teoretică și apoi le aplicăm unor probleme din realitatea de zi cu 
zi? Sau este vorba pur și simplu despre o zonă de cercetare 
practică? De altfel, o altă denumire a eticii aplicate este cea de 
etică practică. Aceste două expresii sunt uneori folosite ca 
sinonime. Având în vedere faptul că însăși zona de cercetare a 
eticii este practică prin definiție, pentru că privește felul în care 
ar trebui să ne comportăm, unii autori au atras atenţia că 
expresia etică practică reprezintă mai degrabă o tautologie (de 
exemplu, Miroiu: 1995, p. 22). 
1.3.Ce fac filosofii când fac etică aplicată? 
în primul rând, răspunsul la această întrebare depinde de tradiţia 
filosofică de care aceștia sunt mai apropiaţi: filosofia continentală 
sau filosofia analitică. în filosofia continentală se pune accent mai 
degrabă pe reconstruirea contextului unei presupozitii, situaţii, 
teorii, într-un efort de sinteză a experienţei și reflectiei filosofice. 
Filosofia analitică, așa cum sugerează și numele său, este 
centrată pe analiză: de exemplu, a conceptelor sau a minţii 
umane. Această distincţie între filosofia analitică și cea 
continentală nu este întotdeauna foarte clară (și poate nici nu ar 
trebui să fie), iar cele două tipuri de filosofare se bazează de 
multe ori pe aceleași construcții filosofice antecedente (cum ar fi 
cea kantiană). în filosofia analitică, tradiţie din interiorul căreia 
au fost scrise majoritatea capitolelor din acest volum, filosofii 
utilizează diverse instrumente, cum ar fi logica, analogiile sau 
așa-zise „experimente imaginare” (construcții ipotetice de cazuri 
cu ajutorul cărora sunt testate teorii, abordări, argumente). De 
exemplu, filosofii studiază implicaţiile logice ale unui argument 
sau mod de folosire a unui termen pentru a testa coerenţa 
acestuia. Uneori, aceste exerciţii duc la rezultate absurde, ceea 
ce necesită revizuirea conceptului sau reexaminarea analizei 

propriu-zise. Filosofii, poate mai ales cei care lucrează în etica 
aplicată, se sprijină pe - și analizează - rezultatele studiilor 
empirice sau întreprind ei înșiși astfel de studii. 

Răspunsul la întrebarea de mai sus depinde și de modul în 
care filosofii caută să examineze problemele supuse investigaţiei 
etice. O abordare clasică în etica aplicată a fost aceea de a pleca 
de la o teorie din etica normativă (de regulă, considerată de autor 
cea mai plauzibilă) și a o aplica la o problemă particulară. Dacă o 
politică a statului sau comportamentul unor indivizi în privinţa 
problemei în cauză diferă de ceea ce decurge din teoria 
respectivă că ar trebui făcut, atunci se conchide că politica sau 
comportamentul individual ar trebui să fie modificate pentru a se 
conforma principiilor etice respective. De exemplu, dacă o 
politică duce mai degrabă la consecinţe negative (să spunem că 
scade nivelul de utilitate generală), atunci, din perspectiva unui 
etician consecintionist, acea politică este problematică si ar 
trebui ajustată astfel încât să fie evitate sau măcar reduse astfel 
de consecinţe. 

Acesta însă nu este singurul mod de a face etică aplicată. Unii 
filosofi preferă să urmeze o abordare „angajată” (Wolff: 2018), în 
care demersul de cercetare nu pleacă de la o anumită teorie 
normativă, ci de la problema care urmează să fie investigată. în 
acest caz, întrebarea este cum anume am putea soluţiona cel mai 
bine o problemă specifică, ţinând cont de valorile relevante, 
istoricul problemei, fezabilitatea soluţiei etc. De asemenea, unii 
filosofi susţin că, cel putin în anumite situaţii, aplicarea unei 
teorii nu poate fi realizată cu succes deoarece există dezacorduri 
morale rezonabile în privinţa principiilor fundamentale din etica 
normativă. Potrivit acestei poziţii, o astfel de abordare ar trebui 
să fie completată de o abordare „constructivă” (Poama: 2018). Ca 
urmare, etica aplicată nu ar trebui să recomande politici și 
comportamente ce satisfac mai bine o anumită teorie etică, ci să 
ofere soluţii practice care să îmbunătăţească lucrurile din 
perspectiva oricărei dimensiuni pe care o considerăm relevantă 
din punct de vedere etic. 

în etica medicală, o abordare foarte comună a fost cea bazată 
pe principii. O formulare celebră a unui astfel de grup de principii 

este cea realizată în anii 70 de Tom Beauchamp și James 
Childress și derivată, conform autorilor, din principii larg 
împărtășite în moralitatea comună: respectul pentru autonomie, 
principiul nonvătămării, principiul binefacerii și dreptatea (2019). 
Acest set de principii a fost foarte influent, de exemplu, în 
elaborarea unor coduri importante de etică medicală și a 
cercetării. A fost însă și foarte criticat, mai ales pentru că ar fi 
dus, în unele cazuri, la demersuri de evaluare etică pe bază de 
bifat căsuțe (engl. checklist ethics): a fost respectat principiul 
cutare, da sau nu; următorul, da sau nu. în acest fel, componenta 
esenţială a eticii, de a chestiona atât comportamentul agenţilor 
morali, cât și normele însele, poate fi ușor pierdută din vedere. în 
plus, o abordare bazată pe principii se poate dovedi a fi 
insuficientă atunci când principiile sunt în conflict. De exemplu, 
ne putem imagina cu ușurință posibile conflicte între autonomie 
și nonvătămare sau între binefacere și dreptate. Un astfel de 
conflict subliniază tensiunea dintre respectarea autonomiei 
pacientului (care, să spunem, refuză un tratament recomandat de 
medic, refuză orice tratament sau chiar solicită să fie eutanasiat) 
și dedicarea medicului pentru salvarea vieţii. Astfel de conflicte 
se află la baza multor dileme morale contemporane. 

Una din criticile frecvent aduse eticii aplicate este că aceasta 
se bazează pe teorii sau principii care funcţionează în cel mai bun 
caz într-o lume ideală (în turnul de fildeș al filosofilor), dar care 
sunt incapabile să reflecte complexitatea lumii în care trăim. în 
istoria eticii aplicate putem găsi numeroase cazuri în care 
analizele filosofilor s-au dovedit a fi bazate pe asumptii si intuitii 
nefondate. Cum scria filosoful James Rachels, situaţii 
nemaiîntâlnite, cum a fost prima naștere a unui copil conceput în 
afara corpului, au generat reacţii puternice, unele dintre ele 
nejustificate, nu numai printre medici sau teologi, ci și printre 
filosofi, pe care nu le-am mai putea lua în serios astăzi (1997, p. 
239). 

Etica aplicată s-a maturizat foarte mult în ultimele decenii, iar 
multi eticieni s-au specializat pe anumite zone de cercetare, astfel 
încât astăzi exerciţiul filosofic pe teme de etică aplicată este mult 
mai informat. Filosofii, ca orice alţi cercetători, sunt însă failibili 

si pot greşi. Una din virtutile filosofiei este tocmai că își propune 
să înveţe din greșeli (și din critici) și să avanseze prin 
identificarea și reducerea erorilor în gândire. în acest fel, filosofia 
- la fel ca toate celelalte discipline - este constant în lucru. 

Tocmai pentru că rostul filosofiei este să examineze, de 
exemplu, motivele pentru care ceva este sau nu este acceptabil 
moral, de multe ori, atunci când aceste analize au atras atenţia 
publicului, ele au provocat stupoare sau chiar opoziţie foarte 
puternică. în viata de zi cu zi nu suntem obișnuiți să ne fie pusă 
orice întrebare”. Nu suntem neapărat obișnuiți să fie puse sub 
lupă convingerile noastre cele mai intime, pe care multi dintre 
noi poate nu le-ar pune niciodată sub semnul întrebării. De ce 
este greșit să ucizi? în ce circumstanţe este acceptabil să ucizi și 
de ce? Datorăm o formă specială de respect părinţilor noștri doar 
pentru că sunt părinţii noștri, și dacă da, de ce? De ce 
considerăm că este acceptabil să ne folosim de ființe nonumane 
în feluri pe care le-am considera inacceptabile dacă ar fi vorba 
despre fiinţe umane? Demersul eticii aplicate cu privire la astfel 
de întrebări constă, de exemplu, în a examina în ce măsură 
argumentele pe care le formulăm în sprijinul caracterului moral 
al alegerilor noastre rezistă analizei logice riguroase - și, de 
asemenea, dacă valorile noastre sunt compatibile unele cu altele. 
Dacă nu rezistă, atunci s-ar putea să fie nevoie să ne reevaluăm 
convingerile și alegerile în privintele respective. Dacă valorile 
noastre sunt în conflict unele cu altele, atunci s-ar putea ca unele 
sau altele să necesite revizuire. Este ușor de observat potenţialul 
provocator al unor astfel de exerciţii filosofice. 


7 Cu excepţia, poate cea mai evidentă, a întrebărilor copiilor. De 
altfel, conform unor filosofi, copiii sunt capabili de exercițiu 
filosofic, manifestat, de exemplu, prin întrebările pe care le 
pun încă de la vârste mici. Refuzul de a accepta această 
calitate a copiilor, numai din cauza vârstei lor, este o formă de 
nedreptate epistemică (Mohr Loiîie: 2019). Sintagma 
nedreptate epistemică îi aparţine filosoafei Miranda Fricker 
(2007) și denotă ceea ce se întâmplă atunci când cineva este 
nedreptăţit ca subiect al cunoașterii: de exemplu, pentru că 
este prea tânăr. 

1.4.Ce sunt drepturile și de ce sunt ele importante în 

discuţiile de etică aplicată? 
Un concept care apare frecvent în dezbaterile de filosofie morală 
este cel de drepturi. O seamă de termeni sunt vehiculati pe 
această temă și nu este întotdeauna clar cum sunt înrudiţi 
aceștia: drepturi umane, drepturi legale, drepturi morale, 
drepturi absolute, naturale, sociale, primare, secundare, pozitive 
sau negative. Termeni ca aceștia sunt folosiţi în mai multe 
capitole din acest volum; ei apar adesea în discuţiile despre ce ar 
trebui să facă sau să nu facă cetăţenii sau statul. De exemplu, 
uneori formulăm așteptări pe care le avem de la altcineva în ter- 
meni de drepturi: am dreptul la un anume fel de tratament din 
partea celorlalţi. însă pentru a putea determina cum pot fi 
operationalizate drepturile, trebuie mai întâi să înțelegem ce sunt 
ele. 

în primul - și poate încă cel mai de seamă - demers de 
sistematizare a intelesurilor în care s-a discutat despre drepturi, 
juristul american W.N. Hohfeld a realizat, la începutul secolului 
XX, o analiză a discursurilor în acești termeni. Astfel, putem vorbi 
despre drepturi ca revendicări, drepturi ca privilegii, drepturi ca 
puteri si drepturi ca imunităţi (Hohfeld: 2001 [1913 si 1917]). 
Vorbim despre drepturi ca revendicări (engl. claim rights) atunci 
când, în virtutea faptului că A are un astfel de drept, B are 
obligaţia corelativă să facă sau să se abţină de la a face ceva. De 
exemplu, dacă A are un drept de proprietate asupra unui obiect, 
B are o obligaţie să nu își însușească acel obiect fără permisiunea 
lui A. Să ai un privilegiu - o libertate legală - înseamnă că nu ai 
obligaţia să te abtii de la a-ţi însuși obiectul dreptului. Puterile 
sunt drepturi de a determina drepturile și obligaţiile altora. în 
fine, să ai o imunitate înseamnă că nimeni altcineva nu iti poate 
schimba relaţia legală. Pentru Hohfeld, doar prima categorie, 
drepturile ca revendicări, sunt drepturi propriu-zise. Si în filosofia 
morală, drepturile morale sunt în general drepturi ca 
revendicări’. 


8 Pentru ilustrații și o prezentare mai amplă a demersului 
hohfeldian, vezi capitolul Adinei Preda din acest volum. 

Expresia drepturi ale omului denotă o categorie de drepturi 
morale care aparțin numai oamenilor și (de obicei, dar, cum vom 
vedea, nu în toate acceptiunile) tuturor oamenilor. Conceptul de 
drepturi este strâns legat de cel al demnităţii umane. Conform 
unor autori, demnitatea este o condiţie a revendicării drepturilor 
(Feinberg: 1970). Conform interpretării kantiene, drepturile sunt 
instrumente prin care oamenii își pot manifesta respectul pe care 
trebuie să și-l poarte unii altora în numele demnităţii lor. 
Respectul pe care ni-l datorăm unii altora este o manifestare a 
recunoașterii demnităţii noastre înșine și a celuilalt. Demnitatea 
umană, conform lui Kant, este o valoare morală „care nu are 
niciun pret, niciun echivalent cu care să poată fi schimbat 
obiectul pretuirii" (Kant: 1999, p. 286). Această demnitate este o 
datorie pe care o avem fata de noi înșine și fata de ceilalţi”. 
Drepturile și demnitatea nu au fost însă discutate doar în 
legătură cu fiinţele umane: conform unor filosofi neokantieni, 
precum Tom Regan (1995), și animalele au drepturi morale. Iar 
filosofi ca James Rachels (1990) sau Peter Singer (1999) au 
criticat conceptul de demnitate umană, pe care l-au descris ca un 
impediment în calea recunoașterii statutului moral al ființelor 
nonumane. 

Din dezbaterea despre drepturile morale, două teorii 
dominante sunt corelate cu modalităţi diferite de a determina 
cine poate deţine drepturi. Conform teoriei drepturilor ca 
interese protejate!, rolul drepturilor este să protejeze interese 
legitime. Un astfel de interes este, de exemplu, cel de a nu suferi: 
în conformitate cu această teorie, faptul că toate fiinţele vii care 
au capacitatea de a suferi au și un interes să nu sufere le 
îndreptățește la protecţie fata de suferință. Nu numai oamenii au 
un interes să nu sufere: și animalele îl au. Așadar, și animalele au 


9 O analiză mai detaliată a conceptului de drepturi și a celui de 
demnitate și o discuţie a utilizării lor în contextul 
reglementării tehnologiilor reproductive pot fi găsite în Cutaș 
(2007). 

10 în engleză, interest sau, mai demult, benefit theory of rights. 

un drept să nu sufere. Conform teoriei drepturilor ca alegeri!!, o 
condiţie pentru existenţa unui drept este posibilitatea ca acesta 
să fie revendicat. Teoreticienii drepturilor ca alegeri justifică 
drepturile nu prin prisma intereselor unui subiect, fie acestea și 
legitime, ci prin cea a capacităţilor sale: fără capacitatea de a ne 
exercita drepturile - sau a alege să nu ni le exercităm -, nu putem 
vorbi despre drepturi. Prin prisma acestei teorii, spre deosebire 
de teoria drepturilor ca interese protejate, deținători de drepturi 
pot fi numai cei care au această capacitate. Aceasta nu înseamnă 
că nu avem obligaţii morale fata de alte entităţi, ci cá ele nu sunt 
corelative cu drepturi pe care acestea le-ar avea. 

Așadar, cele două teorii se deosebesc în privinţa justificării 
drepturilor morale: interese legitime versus autonomie. Ele însă 
împărtășesc o serie de alte caracteristici. Pentru ambele teorii, 
drepturile sunt instrumente normative, constrângeri care 
generează obligaţii din partea agenţilor morali. Ele pot fi 
negative sau pozitive. Un drept negativ generează o datorie de a 
nu interfera cu exercitarea dreptului. De exemplu, dacă eu am un 
drept negativ la viaţă, aceasta înseamnă că am un drept ca 
nimeni să nu încerce să mă ucidă. Un drept pozitiv la viaţă însă 
înseamnă nu doar că alte persoane trebuie să se abţină de la a 
mă ucide, ci și că altcineva are o datorie corelativă cu acest 
drept, de a má tine în viaţă: de exemplu, de a-mi oferi acces la 
servicii medicale. 
1.5.De ce avem nevoie de etica aplicată? 
înainte de a încheia această parte a introducerii - și revenind de 
unde am plecat - vom răspunde pe scurt la întrebarea din titlu: de 
ce avem nevoie de etica aplicată? De ce, până la urmă, avem 
nevoie de acest volum? Filosofia ne poate împrumuta instrumente 
și concepte care să ne ajute să ne formulăm întrebările, îndoielile 
și procesele prin care luăm decizii, individual și împreună. în 
condiţiile în care, în evoluţia ei de mii de ani, filosofia s-a 
maturizat ca disciplină distinctă și și-a dezvoltat propriul jargon 
tehnic (nu întotdeauna accesibil celor neinitiati), etica aplicată 
merge împotriva acestui curent și caută să se reapropie de 
cotidian și să contribuie la viata cetăţii. în acest fel, ea ne poate 


11 în engleză, choice sau will theory of rights. 

ajuta să descifrăm și să înțelegem provocările unei lumi în 
schimbare rapidă, să ne clarificăm dacă și în ce fel o schimbare 
sau alta sunt dezirabile, să înţelegem în ce măsură convingerile 
noastre morale sunt compatibile unele cu altele și cu principiile 
morale în care credem, precum și dacă le putem justifica. 

Spre deosebire de alte discipline, care necesită ani de 
pregătire înainte de a putea participa în mod cât de cât informat 
la dezbatere, etica este un exerciţiu la care putem - ba chiar 
trebuie - să luăm parte cu toţii, în măsura în care suntem agenţi 
morali, adică putem înţelege diferenţa dintre bine și rău și ne 
putem ghida comportamentul în funcție de convingerile noastre 
morale, nu putem opta să nu participăm în lumea morală: suntem 
deja parte din ea. 
1.6.Etica aplicată în România 
Tematica etică a fost prezentă în cultura română încă de la 
începuturile ei. învățăturile lui Neagoe Basarab (scrise la 
începutul secolului al XVI-lea) ori Divanul (1698) lui Dimitrie 
Cantemir cuprindeau sfaturi, adesea bazate pe exemple din viața 
de zi cu zi, privind comportamentele oamenilor în diverse 
împrejurări sociale: cum trebuie să se comporte respectând legile 
{pravila), dar si morala. lar morala nu viză doar obligaţii si 
interdicții; multe dintre aceste învățături (incluse în documente 
precum Pravila cea Mare sau îndreptarea legii din 1652) indicau 
ce se cade sau ce se cuvine - adică ceea ce era considerat ca 
ţinând de moralitate. De atunci și până în secolul XX, astfel de 
preocupări, pe care azi le putem încadra cu ușurință în domeniul 
eticii aplicate, au fost subiectul a numeroase lucrări publicate în 
limba română, fie de filosofi (iată doar trei exemple: Legile firei, 
ithica și politica saufilosofia cea lucrătoare a lui Samuil Micu; 
Echilibru între antiteze a lui Heliade Rădulescu; ori Știința 
virtuții a lui Simion Bărnuţiu), fie de autori care urmăreau 
obiective mult mai concrete, precum educaţia religioasă sau 
morală a tinerilor. Pentru a lua doar un exemplu, prozatorul Ioan 
Slavici (1897, 1910) a scris mai multe lucrări în sprijinul 
educaţiei morale a copiilor, în care prezenta atât marile teme 
etice, cât și situaţii de aplicare a acestora. 

în prima parte a secolului XX se poate însă observa o absenţă 

aproape completă a eticii în preocupările filosofici academice 
românești. Sedusi, în tradiţie germană, de axiologie, filosofii 
români ai acelei perioade nu consideră că etica mai poate avea un 
rol central în lucrările lor. Constantin Noica surprinde cu multă 
claritate această atitudine: „Eti- cismul Apusului nu e pe măsura 
noastră. [...] Iar in filosofia cultă, absenţa unei problematici etice 
ne pare atât de inevitabilă, încât [...] suntem siguri că niciodată 
nu se va scrie un mare tratat de etică în ţara românească” (Noica: 
1991, p. 94). 

Pe de altă parte, în perioada imediat următoare celui de-al 
doilea război mondial, etica a fost asociată unor cerinţe 
ideologice și politice. Un exemplu reprezentativ în acest sens este 
C.I. Gulian (1946), care promova explicit tratarea eticii ca unealtă 
de justificare a acțiunii politice și sociale viitoare; pentru el, 
„etica nouă” era mijlocul de creare a omului nou, specific 
societăţii socialiste". Calea indicată de Gulian este urmată 
decenii la rând de maldăre de publicaţii în care aceleași teze erau 
susținute, dogmatic și cu viză ideologică. Perioada mai târzie a 
regimului comunist însă este în multe privințe favorabilă 
cercetării în etică. în cele trei mari centre universitare în care a 
existat specializarea filosofie apar cursuri speciale de etică. 
Acestea - adesea tocmai pentru a evita intruziunile ideologice - 
erau centrate pe principalele teorii și teme etice clasice. La 
București, Niculae Bellu (1974, 1989), îndeosebi, promovează 
această direcţie. Ludwig Grunberg (1972, 1989) introduce 
cercetarea etică din perspectivă analitică și argumentează rolul 
fundamental al valorilor morale în existenţa umană. La Iasi, 
Ernest Stere publică în trei volume o istorie a eticii (Stere: 1975, 
1977, 1979). La Cluj, Nicolae Kallos și Andrei Roth (1968), Andrei 
Roth (1986) și Dumitru Ghise (1967) aduc în discuţie perspective 
noi și cuplează cercetarea etică cu cea socială. Timp de aproape 
două decenii, colecția „Mica bibliotecă etică” a Editurii Științifice 


12 Rolul instrumental, practic, al eticii a fost păstrat în 
documentele partidului comunist în toată perioada în care 
acesta a fost la putere. în 1974, la Congresul al XI-lea al PCR a 
fost adoptat Codul principiilor și normelor muncii și vieţii 
comuniștilor, ale eticii și echităţii sociale. 


Etica aplicată și de ce avem nevoie de ea 15 


promovează abordări moderne ale eticii: metaetica (Stojanovic: 
1971), etica normativă (Monte- fiore: 1972; Zamfirescu: 1978) si 
chiar etica aplicatá (Sáhleanu: 1967). 

Perioada postcomunistá este marcatá de o conectare destul 
de rapidă a filosofilor români la abordările contemporane 
dominante în spaţiul occidental, inclusiv în ceea ce privește etica 
aplicată. Prima contribuţie fundamentală pentru domeniu este 
volumul colectiv cu titlul Etica aplicată coordonat de A. Miroiu 
(1995), o colecţie de traduceri ale unor materiale pe teme precum 
avortul, eutanasia, drepturile animalelor sau etica mediului. 
Aceste teme sunt deosebit de influente în a doua jumătate a 
secolului XX și chiar și în momentul apariţiei cărții de fata. După 
cum notează Mureșan și Majima (2013, pp. xii-xiii), atât volumul 
colectiv menţionat, cât și începuturile postdecembriste ale eticii 
aplicate din spaţiul românesc sunt conturate pornind de la teme 
și abordări centrale pentru spaţiul anglo-saxon, o tendinţă ce 
poate fi recunoscută și în prezent. Cu precădere începând cu 
ultimele două decenii, putem constata o creștere semnificativă a 
acestei zone de cercetare în România, din mai multe puncte de 
vedere. 

în primul rând, încep să apară și alte traduceri ale unor 
lucrări fundamentale din spaţiul occidental, cum ar fi Tratatul de 
etică editat de Peter Singer (2006). în al doilea rând, încep să fie 
realizate tot mai multe volume introductive și de sinteză în limba 
română, în diferite domenii ale eticii aplicate, cum ar fi etica 
profesională (Miroiu și Blebea Nicolae: 2001; Copoeru și Szabo: 
2008), etica în organizaţii (Mureșan: 2009; Constantinescu și 
Mureșan: 2013), etica politică (Iliescu: 2007; Miroiu [coord.]: 
2012), etica în afaceri (Morar, Crăciun și Macoviciuc: 2015), etica 
comunicării (Frunză: 2011) sau etica în cercetare și în spaţiul 
universitar (Socaciu et al.: 2018), precum și alte volume colective 
pe diverse teme de etică aplicată (Mureșan și Majima: 2013). în 
al treilea rând, încep să fie dezvoltate tot mai multe contribuţii 
originale pe probleme specifice de etică aplicată!*, multe dintre 


13 Vom nota doar cărţile publicate în limba română, deși o mare 
parte (probabil majoritatea) a contribuţiilor recente sunt scrise 

ele fiind realizate chiar de autori din cadrul acestui volum, cum ar 
fi Cutaș (2007) pe tema eticii reproductive, Andreescu (2010) pe 
tema libertăţii academice, Socaciu (2014) pe tema eticii 
restitutiei sau Volacu (2019) pe tema eticii electorale. în al 
patrulea rând, cursurile și chiar programele de studiu de etică 
aplicată încep să fie tot mai larg răspândite!+ în mediul universitar 
românesc. Acest lucru a fost accelerat în urma emiterii de către 
Ministerul Educaţiei Naţionale a Ordinului 3131 din 30 ianuarie 
2018, potrivit căruia toate programele masterale și doctorale 
trebuie să includă în planul de învățământ cursuri de etică și 
integritate academică (pentru programele de licenţă acest lucru 
fiind opţional). Totodată, apar centre de cercetare al căror 
principal obiect de activitate este reprezentat de etica aplicată 
(cel mai important dintre acestea fiind Centrul de Cercetare în 
Etică Aplicată, înfiinţat în 2003 în cadrul Facultăţii de Filosofie a 
Universităţii din București) și reviste de specialitate orientate 
predominant către publicarea de articole pe teme de etică 
aplicată (cum ar fi Revista de Filosofie Aplicată, editată de 
Mihaela Frunză și colegii săi de la Universitatea „Babeș-Bolyai”). 
Aceste scurte clarificări fiind făcute, în cele ce urmează vom 
prezenta pe scurt conţinutul capitolelor din volum. 
1.7.Ce teme acoperă capitolele acestui volum? 
în capitolul 2, Liviu Andreescu examinează rolul argumentelor 
religioase în dezbaterea măsurilor publice într-o democraţie 
liberală. Mai întâi, Andreescu prezintă felul în care această temă 
a fost discutată în cadrul liberalismului politic, între exclusivism - 
respingerea legitimitátii argumentelor religioase în dezbaterea 
măsurilor publice - și inclusivism - acceptarea lor. Justificarea 
publică este necesară pentru că este una dintre condiţiile 
legitimitátii acţiunii publice. Pentru a fi însă publică, ea trebuie să 
se bazeze pe temeiuri inteligibile și acceptabile pentru ceilalţi 
cetăţeni. Tocmai aici survine dificultatea în cauza temeiurilor 


în limba engleză și, de regulă, sunt articole publicate în reviste 
de specialitate. 

14 Vezi Mureșan și Majima (2013, p. xii) pentru o discuţie aplicată 
la primele două decenii din perioada postcomunistă. 

religioase: ele sunt bazate pe credinţe intime care nu sunt 
neapărat împărtășite sau accesibile altor cetățeni. Autorul discută 
diverse propuneri de raportare la temeiurile religioase în spaţiul 
public, probleme care survin odată cu fiecare opţiune aleasă, și 
propune o altă cale, în care, deși temeiurile religioase ca atare nu 
pot participa în mod legitim în spaţiul public, unele argumente 
motivate religios sau care sunt derivate și din credinţe religioase 
pot fi acceptabile. 

în capitolul 3, Adina Preda abordează la rândul ei o temă 
legată de discursul public. Miza autoarei este de a explora în ce 
măsură deplatfor- marea vorbitorilor - în special în contextul 
campusurilor universitare - reprezintă o încălcare a libertăţii de 
exprimare. Strategia autoarei este de a analiza conceptele de 
drept la liberă exprimare și libertate, arătând că pentru niciuna 
dintre interpretările plauzibile ale acestora nu putem concluziona 
că deplatformarea este moral impermisibilă. Totodată, Preda 
sugerează și că este dezirabil să avem o perspectivă mai largă 
atunci când discutăm despre libertatea de exprimare într-o 
comunitate. Accentul pus pe problema deplatformării ca limită a 
acestei forme de libertate maschează faptul că există numeroase 
persoane în societate care nu sunt invitate să își facă vocea 
auzită, spre deosebire de cele ale vorbitorilor deplatformati, care 
în multe cazuri au deja ample oportunităţi să participe la 
dezbaterea publică. Deci, dacă libertatea de exprimare se referă 
la un principiu politic potrivit căruia ar trebui să asigurăm că o 
diversitate de opinii, și în special cele minoritare, se regăsesc în 
dezbaterea publică, ar trebui să ne uităm și la distribuţia 
libertăţii de exprimare. 

în capitolul 4, Vlad Terteleac discută un alt subiect dezbătut 
adeseori în mass-media în ultimii ani, anume problema imigrației. 
Autorul cartografiază principalele dezbateri etice cu privire la 
imigrație, axân- du-se in mod particular pe întrebarea dacă 
statele au un drept moral (absolut) de a împiedica intrarea 
imigranţilor pe teritoriul lor. O serie de poziții exprimate de 
filosofii morali si politici susțin existența unui astfel de drept, 
întemeiat fie pe baze culturale, pe bazele libertăţii de asociere, pe 
drepturi colective de proprietate sau pe eficienţa protejării 

drepturilor omului. Alti autori susțin opusul însă, anume, cá 
statele nu au un drept unilateral de a-și închide graniţele fata de 
străini, plecând de la considerente utilitariste, de dreptate 
globală sau democratice. Terteleac arată cum argumentele din 
ambele categorii pot fi criticate, concluzionând însă că politicile 
cu privire la imigrație pe care le întâlnim de regulă astăzi sunt 
profund problematice chiar și din perspectiva unora dintre 
teoriile favorabile permisibilitatii restrictionárii imigrației. 

în capitolul 5, Alexandru Volacu analizează din perspectivă 
etică un subiect central pentru societăţile democratice, anume 
votul. Autorul caută să exploreze care sunt datoriile morale pe 
care le avem atunci când suntem puși în faţa unor decizii de 
natură electorală, arătând cum putem răspunde la întrebări de 
tipul următor: avem datoria morală de a vota? Este moral 
permisibil să vindem sau să cumpărăm voturi? Dacă votăm, avem 
datorii morale cu privire la alegerea pe care o facem între 
candidaţi? Volacu caută să chestioneze unele dintre răspunsurile 
pe care le dăm de obicei la astfel de întrebări, prezentând 
inclusiv unele sustineri contraintuitive. Acestea includ ideea cá 
nu avem întotdeauna datoria de a vota și chiar că uneori avem 
datoria morală de a nu vota, că tranzactionarea de voturi poate fi 
în unele cazuri moral permisibilă și că avem datoria de a nu vota 
exclusiv ghidaţi de consideraţii personale, însă acest lucru nu 
înseamnă că ar trebui întotdeauna să votăm pentru binele comun. 

în capitolul 6, Ana-Maria Niculicea discută o serie de 
probleme etice referitoare la pieţele economice. La prima vedere, 
contextul economic poate părea separat de domeniul eticii, din 
moment ce motivele care ghidează deciziile indivizilor în spaţiul 
economic sunt în mod tradiţional asociate cu maximizarea 
bunăstării personale, mai degrabă decât cu urmărirea principiilor 
etice. Autoarea arată însă că există anumite tipuri de tranzacţii și 
de practici economice ce ridică probleme etice serioase, mai ales 
deoarece pot adânci dezavantajele unor grupuri vulnerabile. O 
primă problemă ridicată în capitol se referă la como- dificarea 
nelimitată a bunurilor. Mai exact, este moral permisibil să 
tranzactionám orice fel de bunuri, inclusiv organe, drepturi 
politice, servicii sexuale etc.? A doua problemă abordată de 

Niculicea vizează constrângerile morale ce ar putea fi impuse în 
cazul anumitor forme de publicitate. Iar ultima problemă caută să 
exploreze în ce măsură poate fi acceptabilă practica preţurilor 
speculative, vizibilă recent inclusiv în spațiul românesc in 
contextul fazei incipiente a pandemiei COVID-19. 

în capitolul 7, Constantin Vică și Cristina Voinea abordează 
problemele etice ce decurg din apariţia noilor tehnologii, și în 
special a internetului, asupra vieţii cetățenilor dintr-o societate 
democratică. Autorii propun un model descriptiv pentru 
înțelegerea relaţiei dintre internet, cetățean și democraţie, bazat 
pe conceptele de libertate de exprimare, dreptate informaţională, 
putere și sferă privată. De asemenea, autorii explorează în detaliu 
o serie de probleme practice pe care le ridică internetul pentru 
elementele de mai sus, cum ar fi problema reglementării 
platformelor sociale și posibilitatea acestora de a cenzura 
anumite discursuri, problema asimetrici informaţionale generate 
de accesul diferențiat la internet, problema dezinformárii și a 
știrilor false (engl. fake news), problema gestionării informaţiilor 
personale și a supravegherii prin mijloace digitale sau problema 
folosirii algoritmilor de către platformele online. 

în capitolul 8, Râul Zachia continuă discuţiile cu privire la 
etică în contextul digitalizării, tratând pe larg o problemă care 
apare succint și în capitolul precedent, anume cea a prelucrării 
datelor cu caracter personal. Autorul discută o serie de cazuri ce 
ridică probleme etice complicate, cum ar fi: folosirea de către 
instituţiile bancare a algoritmilor ce utilizează date personale ale 
clienţilor pentru acordarea de credite, mai ales în contextul în 
care aceste practici pot discrimina anumiţi indivizi sau anumite 
grupuri vulnerabile; profilarea utilizatorilor de internet pentru 
transmiterea de reclame tintite către aceștia, mai ales atunci 
când utilizatorii sunt în mod particular susceptibili la a 
achiziționa produsele la care se face publicitate; sau transmiterea 
de comunicări comerciale fără consimţământul destinatarului. 
Zachia oferă atât o analiză juridică a cazurilor de acest tip, 
plecând de la legislaţia actuală existentă în România și la nivelul 
UE (în special celebrul regulament GDPR), dar și o analiză etică, 
ancorată în principal în valorile echităţii și eficienţei. 

Anca Gheaus examinează în capitolul 9 motivele pentru care 
relaţiile de familie dintre adulti au valoare morală. Relaţiile de 
familie tind să fie asociate cu anumite obligaţii de contact și 
sprijin care lipsesc în cazul altor relaţii apropiate, cum ar fi 
prietenia: poţi oricând să încetezi să mai fii prieten(ă) cu orice 
persoană, dar familia e familie, nu este opţională. în contrast cu 
aceste așteptări sociale (și uneori legale), Gheaus argumentează 
că valoarea morală a familiei constă în iubirea pe care și-o poartă 
membrii ei unii altora. Felul de iubire la care se referă Gheaus 
aici este chiar cel al prieteniei, bazat pe reciprocitate, consimtá- 
mânt și parteneriat. Astfel, din capitolul lui Gheaus reiese că 
prietenia nu doar că are cel puţin la fel de mult potenţial moral ca 
familia, dar este modelul ideal al iubirii dintre adulti, preferabil 
iubirii romantice sau familiale cărora le lipsesc aceste proprietăţi. 
Relaţiile intime pe care ar trebui să le protejăm sunt cele bazate 
pe iubire; dacă sunt lipsite de iubire, marcate de nedreptáti sau 
incompatibilitáti fundamentale de valori, sprijinirea lor s-ar putea 
să ne compromită integritatea morală. 

în capitolul 10, Daniela Cutaș analizează relaţia dintre copii, 
părinţi și stat, cu accent pe schimbările din ultimele decenii în 
ceea ce privește recunoașterea crescândă a statutului moral al 
copiilor și pe implicaţiile acestor schimbări pentru felul în care ne 
putem raporta la copii. Cutaș arată cum aceste schimbări 
necesită reevaluári ale limitelor drepturilor si responsabilitatilor 
în relaţie cu copiii ale părinţilor și ale altor membri ai societăţii. 
Conceptele-cheie discutate în capitol sunt cele de statut moral, 
egalitate morală între copii și adulţi și responsabilitate pentru 
copii. Dinamicile în continuă schimbare între evoluţiile legale și 
cele societate sunt ilustrate cu exemple din România și Suedia. 

în capitolul 11, Oana Baluta abordează conceptul de 
consimtámánt și, mai ales, cel de consimtámánt sexual. în acest 
capitol, condiţiile fundamentale ale consimtámántului valid (să fie 
oferit de bunăvoie, în mod informat, de către o persoană care are 
capacitatea de a-și exercita alegerea în acea privinţă) sunt 
prezentate și analizate pe rând. Criticile feministe asupra 
autenticităţii consimțământului sexual în contextul unei societăţi 
hetero-patriarhale și tensiunile pe această temă din interiorul 

discursului feminist sunt și ele discutate aici. Autoarea nu doar 
clarifică literatura de specialitate despre importanța morală a 
consimtámántului, ci și contextualizează discuția despre 
consimtamant, incluzând date empirice, declaraţii și experienţe 
din spaţiul românesc atât din trecut, cât și din prezent. 

în capitolul 12, Radu Uszkai și Emanuel-Mihail Socaciu 
prezintă și discută argumentele aduse în favoarea și împotriva 
obligativitátii vaccinării, cu accent pe dezbaterea în privința 
datoriei morale a părinţilor de a-și vaccina copiii. Autorii 
analizează și proiectul de lege din România care ar urma să 
reglementeze obligativitatea vaccinurilor. Pentru că scrierea 
capitolului s-a suprapus cu pandemia de COVID-19, este inclusă 
și o reflecţie asupra schimbărilor pe care le-ar putea produce 
aceasta în contextul dezbaterii care face tema capitolului. Autorii 
optează pentru o strategie bazată pe echitate, în conformitate cu 
care toţi cei care pot participa la bunul public al reducerii 
transmiterii bolilor au obligaţia morală de a participa. Refuzul 
vaccinării, în această perspectivă, încalcă principiul nonvătămării 
și deci necesită o justificare proporţională cu acest cost. 

în capitolul 13, Adelin Costin Dumitru discută aspectele etice 
referitoare la practica moștenirii. Autorul pleacă de la unele din 
perspectivele clasice cu privire la moșteniri din secolul al XIX-lea, 
ce caută să ancoreze dreptul de a lăsa moștenire în efectele 
pozitive pe care acesta l-ar avea asupra bunăstării generale. în 
literatura contemporană, argumentele favorabile dreptului de a 
lăsa moștenire sunt de asemenea legate de ideea de bunăstare 
generală (în special de impactul benefic asupra productivităţii), 
dar și de valoarea libertăţii. Potrivit unor astfel de argumente, 
indivizii au un drept de proprietate absolut, ce implică și dreptul 
de a transfera bunurile personale după bunul plac. în același 
timp, Dumitru subliniază efectele negative ale unui drept de a 
lăsa moștenire, din moment ce astfel de transferuri tind să 
genereze acumulări mari de resurse economice în cadrul 
aceleiași familii, de-a lungul unor generaţii succesive, amplificând 
radical inegalitátile economice si de capital social dintre indivizii 
unei societăți. Dumitru sugerează că putem răspunde la această 
problemă prin filtrul unei teorii recente a dreptăţii, anume 

limitarismul, ce setează limite legale și morale cu privire la ce 
anume poate fi lăsat moștenire și ce ar trebui să fie taxat de stat. 
în capitolul 14, Toni Gibea prezintă o serie de experimente în 
etică, prin care temele de etică sunt cercetate cu ajutorul 
metodelor empirice. Autorii acestor studii își propun atât să 
investigheze în practică anumite presupozitii etice (de exemplu, 
testând intuitiile etice sau scenariile din clasicele experimente 
filosofice ipotetice), cât și, de exemplu, să determine legătura 
dintre expertiza etică și comportamentul moral. Parte a 
domeniului tânăr și în expansiune al filosofici experimentale, 
etica experimentală explorează tocmai această zonă „sensibilă” a 
filosofici, la intersecția dintre presupozitiile, teoriile sau intuitiile 
filosofice și felul în care se iau deciziile în viaţa cotidiană. 
Capitolul 15, al Monicăi Heintz, demonstrează caracterul viu, 
dinamic, al eticii în acţiune. Cercetarea relatată în acest capitol 
este una Ja firul ierbii. Heintz relatează și discută observaţiile 
realizate într-o cercetare pe teren în Republica Moldova. Tema 
cercetării constă în urmărirea evoluţiei atitudinii morale faţă de 
persoanele de vârsta a treia, cauzată de instalarea unei săli de 
fitness într-un centru de îngrijiri de profil. Heintz relatează nu 
doar recepţia acestei inovaţii în comunitate și procesul de 
reevaluare morală ocazionat de ea, ci și, în paralel, limitările 
exerciţiului cercetării empirice în etică. Metodele de cercetare 
utilizate în acest capitol (observaţia participativă dintr-o 
perspectivă fenomenologică) nu sunt comune în filosofie și poate 
mai ales în filo- sofia analitică. Cu atât mai mult, capitolul ne 
oferă o ilustrare a cercetării etice în practică, dincolo de 
disciplina propriu-zisă a filosofici: în etnografie și antropologie. 
Mulţumiri 
Editorii le mulţumesc colegilor Liviu Andreescu, Adelin Dumitru, 
Oana Baluta, Adina Preda, Vlad Terteleac și Râul Zachia pentru 
comentariile utile pe o variantă în lucru a acestei introduceri. 
Notă despre contribuţii 
Daniela Cutas, Alexandru Volacu si Adrian Miroiu au contribuit la 
toate părţile introducerii și și-au dat acordul asupra versiunii 
finale. 

Notă despre editarea volumului 

Alexandru Volacu a coordonat lucrul la volum și a ţinut legătura 
cu autorii. împreună cu Daniela Cutaș, a citit și a oferit feedback 
tuturor autorilor pe două versiuni intermediare ale capitolelor. 
Adrian Miroiu a ţinut legătura cu editura în toate etapele 
publicării. Toate deciziile în privinţa volumului au fost luate în 
acord de cei trei editori. 

Rolul justificărilor religioase în dezbaterea 


măsurilor publice 
Liviu Andreescu 
„Rolul legilor nu este să ocrotească adevărul opiniilor, ci 
siguranţa și securitatea comunităţii și a bunurilor și persoanei 
fiecărui membru în parte.” 
John Locke, Scrisoare despre toleranță 
2.1. Introducere 
într-un caz care a făcut vâlvă internaţională, autorităţile 
argentiniene au refuzat să permită unei fete de 11 ani carea 
rămas însărcinată în urma unui viol să facă întrerupere de 
sarcină (Zabludovsky: 2019). Fătul, născut la 23 de săptămâni, a 
murit la scurt timp după naștere - așa cum, de altfel, medicii 
considerau că este extrem de probabil să se întâmple. în 
România, care a permis avortul medical și la cerere după căderea 
comunismului, personalului medical i se permite să refuze 
participarea la intreruperile de sarcină, în virtutea obiectiei de 
conștiință. După cum arată cercetări recente însă, există „o 
prăpastie între ceea ce se întâmplă de jure, la nivel legislativ, și 
de facto” (Centrul FILIA si ECPI: 2019, p. 3), astfel încât această 
excepţie a ajuns să pună în primejdie accesul la serviciul medical 
amintit. 

în democraţia sud-americană, așadar, o măsură publică susţinută 
preponderent cu argumente religioase a interzis unor persoane 
(fetei minore și mamei ei, care o susţinea)! să acţioneze așa cum 
credeau P de cuviinţă, întrerupând o sarcină rezultată în urma 
unor circumstanţe respingătoare din punct de vedere moral. 
Aceasta în ciuda faptului că, din cât se poate deduce din presă, 
cele două considerau temeiurile respective insuficiente pentru 
interdicţie în cazul lor particular (și poate chiar ilegitime în 
general). Și în democraţia europeană religia a fost invocată 
pentru a justifica excepţia de la o măsură publică ce, în principiu, 
ar trebui să se aplice tuturor membrilor profesiei vizate (obsté- 
tricien!, dar și alte cadre medicale care pot prescrie abortive). 
Astfel de cazuri ridică două întrebări înrudite. 

Mai întâi: este drept, într-o democraţie liberală, ca cineva să 
fie constrâns printr-o măsură publica’ să întreprindă - sau să nu 
întreprindă - un anumit act în baza unor temeiuri în care 
persoana respectivă nu crede în mod legitimi Dacă ratiunile 
pentru interzicerea avortului au o natură semnificativ religioasă 
(acest „dacă” rămâne de stabilit, desigur), atunci ne putem 
aștepta ca anumite persoane nereligioase sau cu alte credinţe 
religioase să nu recunoască aceste justificări. în al doilea rând: 
este echitabil ca cineva să fie exceptat de la înfăptuirea unui 
anumit act, stabilit printr-o măsură care se aplică tuturor 
persoanelor relevante, invocând pentru dispensa în cauză o 
justificare religioasă? 

Capitolul de faţă se va concentra asupra primei întrebări. Mai 
exact, va examina dintr-o perspectivă liberală rolul 
„argumentelor religioase” (sintagmă pe care o voi clarifica 
ulterior) în dezbaterea și adoptarea măsurilor publice. 
Argumentele religioase în sprijinul unor măsuri precum limitarea 


15 Despre etica relaţiei dintre copii, părinţi și stat, a se vedea 
capitolul Danielei Cutas din volumul de fata. 

16 Voi presupune în continuare că orice măsură publică implică, 
într-un grad variabil, o formă de constrângere, fie directă, fie 
indirectă (de exemplu, prin taxe și impozite). Ca atare, orice 
măsură publică trebuie justificată în sensurile discutate în 
continuare. 

avortului sunt ilustrative, fiindcă democratiile moderne au o 
structură pluralistă confesional și ideologic. Ca atare, ne 
așteptăm ca o parte din membrii acestor comunităţi politice, 
deseori o parte importantă, să nu accepte în mod firesc o 
justificare bazată pe o tradiţie religioasă anume. în România, 
dreptul de a cere o întrerupere de sarcină rămâne deocamdată 
ferit de atacuri directe din partea politicienilor (nu și a 
activiștilor). întâlnim însă frecvent argumente religioase în 
domeniul educaţiei, al politicilor „de gen” ori în privinţa 
reglementării statutului civil, ca în cazul recentului referendum 
privind căsătoria. 

A doua întrebare ne arată reversul medaliei: dacă avem 
anumite convingeri fundamentale, precum acelea asociate cu 
sistemele religioase, cum am putea trăi într-o societate după 
reguli uneori incompatibile cu ele? După cum observă filosoful 
Jürgen Habermas (2006, p. 7): „Un stat nu își poate impovára 
cetăţenii [...] cu datorii incompatibile cu strădania de a duce o 
viatá cucernicá - nu le poate cere ceva imposibil"". Capitolul se 
va referi la aceastá temá doar succint. 

2.2. Justificare si legitimitate 

in aceastá sectiune plasez intrebárile anterioare in contextul unui 
grup de teorii politice numit uneori ,liberalism politic" (Rawls: 
2005; Larmore: 1987), ,liberalism justificativ" (Gaus: 1996) sau 
,liberalismul ratiunii publice" (engl. public reason) (Quong: 
2018). Voi folosi sintagma „liberali justificativiști” pentru a 
desemna acest grup eclectic de teoreticieni, în ciuda 


17 Citatul se referă la cucernicie în sensul religios, dar cele 
discutate se aplică, mutatis mutandis, și anumitor „evlavii 
seculare”, cum întâlnim la persoanele care își conduc existenţa 
după un cod etic nonreligios riguros. Acestea pot include 
sisteme filosofice pseudoreligioase (confucianismul), versiuni 
de umanism secular (când nu reprezintă doar o etichetă 
pentru anticlericalism) și spiritualitate New Age, forme 
complexe de venerație a naturii. Generalizarea dincolo de 
religia propriu-zisă reprezintă o temă dificilă și controversată 
(Ben-Zvi: 2018; Greenawalt: 2016), marginală în literatură si 
în capitol. 

controverselor de substanţă din interiorul curentului. De altfel, 
punctele principale de dezacord vor deveni vizibile mai jos în 
contextul distinctiei dintre exclusivism (pe scurt, poziţia cá argu- 
mentele religioase nu își au locul în dezbaterea privind măsurile 
publice și nu trebuie să constituie o bază pentru sprijinirea 
acestora) și inclu- sivism (teza că argumentele religioase pot fi 
aduse în dezbatere și pot reprezenta o bază pentru susţinerea 
măsurilor publice). 

2.2.1. Ideea de justificare publica 

Cititorii și cititoarele au recunoscut probabil în prima întrebare 
ridicată în introducere o preocupare de căpătâi a teoriei politice 
moderne: în ce condiţii poate o comunitate constrânge în mod 
legitim acțiunile cetăţenilor săi? Răspunsul liberalilor 
justificativiști, redus la esenţă, leagă legitimitatea acțiunilor 
comunităţii de două condiţii. Prima condiţie face apel la existența 
câtorva reguli sociale și politice fundamentale (,constitutionale"), 
împărtășite de membrii comunităţii. în al doilea rând, 
legitimitatea este legată de „o datorie morală, deși nu legală - 
datoria respectului [engl. civility] - de a ne explica unul altuia [...] 
cum pot fi întemeiate [...] principiile și politicile pe care le 
susţinem și pentru care votám. Această obligaţie presupune si 
disponibilitatea de a-i asculta pe ceilalți, cu deschidere, atunci 
când avem în vedere adaptarea [engl. accommodation] rezonabilă 
a legilor la opţiunile lor” (Rawls: 2005, p. 217). 

Datoria de a justifica de ce susţinem măsurile publice! (sau 
ne împotrivim lor) nu se rezumă la o simplă expunere de motive. 
Presupune, mai curând, un proces de argumentare raţională, cu 
temeiuri care pot fi evaluate de ceilalți participanţi la dezbaterea 
publică - și care sunt oferite spre a fi evaluate astfel. Cheia 
acestei concepţii despre forma „justificării publice” cum a fost ea 
numită, o reprezintă altă sintagmă din citatul anterior: datoria 
respectului sau a civilitatii (voi folosi ambii termeni, asa cum apar 
și în literatură). Aceasta - susțin justificativiști! - decurge direct 
dintr-o presupozitie fundamentală a culturii noastre politice: 


18 Unii justificativiști limitează sfera de aplicare a justificării la 
principiile constituţionale. Nota 2 din acest capitol sugerează 
de ce principiul ar trebui extins. 

anume, că toţi membrii comunităţii sunt liberi (nesupuși auto- 
ritátii altora) și egali (Ackerman: 1981; Gaus: 2011; Quong: 
2018). A trata fiecare membru al comunitátii drept o persoaná 
liberá si egalá presupune a-i recunoaste capacitatea ,de a 
dezvolta in mod coerent credinţe din propria perspectivă” 
(Larmore: 1987, pp. 63-64); adică, simplificând, de a avea 
propriul punct de vedere despre acţiunile comunităţii. Când 
cetăţenii se respectă unul pe celălalt, ei își cer unul altuia să își 
justifice raţional aceste puncte de vedere și, totodată, în spirit de 
reciprocitate (Bohman: 2003; Gutmann și Thompson: 1996, p. 
55ff.), acceptă să tina cont de justificárile celorlalti!?. 

Preocuparea liberalilor justificativiști pentru reciprocitate și 
datoria cetățenilor de a-și justifica public susținerea pentru 
măsurile propuse în comunitate reflectă convingerea că, în ziua 
de azi, considerăm inevitabilă nu doar existenţa unor puncte de 
vedere diferite cu privire la astfel de măsuri, ci și întemeierea 
opţiunilor pe sisteme de credințe diverse. Totodată, acceptăm 
drept inevitabil faptul că niciunul dintre aceste sisteme de 
credinţe nu va fi dominant la nivel politic, în ciuda faptului că 
adepţii săi îl vor considera adevărat, poate în mod unic”. Prin 
urmare, multe măsuri vor fi iremediabil controversate - nu doar 
într-un sens pragmatic (păreri diferite despre ce soluţie atinge 
mai bine un obiectiv), ci și normativ (ce soluţii respectă anumite 
valori și principii, evaluate diferit în funcţie de credinţele care le 
întemeiază). 

în condiţii de pluralism ideologic constitutiv, o parte sau alta a 
membrilor comunităţii se simt profund nesatisfacuti atunci când 
măsurile publice nu sunt cele pe care le-ar fi dorit. Si cum, în 
viata politică a democratiilor moderne, uneori aceleași categorii 


19 în cartea lor despre dezacordurile morale din societăţile 
democratice, Gutmann și Thompson (1996, pp. 63-69) propun 
o versiune mai complexă a principiului reciprocitátii, care nu 
se limitează la justificarea publică. 

20 Iată un înţeles mai profund al ideii că adevărul nu face casă 
bună cu politica, despre care Hannah Arendt (2000) a scris un 
eseu faimos în anii '60. 

de persoane sunt nemultumite în mod repetat de diverse politici 
neconvenabile, se naște inevitabil întrebarea de ce le-ar accepta 
totuși în mod pașnic? Răspunsul justificativiștilor a fost schiţat 
mai sus: un set de principii constituționale (reguli sociale și 
politice fundamentale) împărtășite, alături de respectarea 
datoriei civilitátii, ar trebui să satisfacă orice membru al 
comunităţii suficient încât să nu fie incitat la revoltă de deciziile 
nemultumitoare. Faptul că acestea din urmă sunt luate prin 
proceduri juste, dezbătute și justificate public într-un discurs pe 
care cetăţeanul îl poate înţelege și căruia îi poate răspunde, într- 
o competiție echitabilă de idei, ar trebui să-i ofere sentimentul că 
valorile și opțiunile sale sunt respectate. 

Ce presupune, în termeni concreti, justificarea publică? O 
regulă tine de participare: nimeni nu este exclus de la conversaţia 
publică; cel puţin, nicio persoană cu care se poate sta de vorbă în 
privinţa relevantă?!. 

Mai important, justificarea publica a opțiunii preferate ne obliga 
la folosirea unor termeni accesibili tuturor concetátenilor: 
argumente pe care oricine să le poată susține, combate sau 
modifica - ceea ce presupune în primul rând că le poate înţelege. 
în esenţă, accesibilitatea (sau ,publicitatea")? presupune efortul 
de a traduce propriile puncte de vedere în termeni inteligibili 
celorlalţi cetăţeni, de a vorbi o limbă argumentativă comună: 
,Cerinta politică fundamentală [a justificării publice] este de a 
converti obiceiurile și practicile nereflexive în temeiuri [...] și de a 


21 Când nu se poate sta de vorbă - în acest sens - cu un 
concetátean? Tema nu poate fi analizată aici, dar iată câteva 
exemple. Excludem de la conversaţia pe o temă publică 
cetățenii nesinceri sau care refuză să își justifice poziţiile ori 
care manipulează informaţiile, deliberat sau pentru că nu le 
pasă de adevăr (Dumitru: 2020). 

22 Folosesc termenii „accesibilitate” și „publicitate” (în sensul de 
„caracter public”) interșanjabil. în literatură, cea din urmă 
presupune uneori accesibilitatea alături de o condiţie 
suplimentară, numită și „acceptabilitate” (Wall: 2002) - o 
justificare este legitimă dacă nu poate fi respinsă de cei cărora 
le este adresată. 

căuta justificări care pot fi împărtășite celor care au altă părere 
[...] datorită idealurilor lor religioase și filosofice fundamentale” 
(Macedo: 1997, pp. 9-10). 

Justificarea reprezintă, cum s-ar spune, cel mai mic numitor 
comun de care cei cu credinţe diferite au nevoie pentru a putea 
trăi în pace socială - nu neapărat deplin mulţumiţi de conţinutul 
deciziilor luate în comun, dar măcar recunoscând ca legitim 
procesul si ratiunile pe baza cărora aceste decizii au fost luate. 
Perspectiva de fata are o altă consecinţă importantă, exprimată 
de obicei sub forma unei datorii suplimentare a abtinerii sau 
autolimitării (engl. selfrestraint): argumentele nepublice nu ar 
trebui folosite de cetăţeni drept bază pentru deciziile lor în 
favoarea unei măsuri publice. Altfel spus, atunci când nu 
dispunem de argumente accesibile suficiente pentru a sprijini o 
măsură publică - în cazul-limită, atunci când avem la îndemână 
doar temeiuri inaccesibile -, ar trebui să ne reținem de la a 
sustine măsura în cauză. Invers, ar trebui să sprijinim - prin vot 
sau în alt mod - o politică publică doar dacă considerăm că 
dispunem de argumente publice adecvate (indiferent de alte 
temeiuri nepublice care, desigur, ne pot întări convingerea). 
Revenind la exemplele de la începutul acestui capitol: deciziile 
întemeiate politic în mod adecvat ar satisface atât persoanele 
evlavioase, cât și pe cei care consideră mai puternic dreptul 
persoanei de a alege. „Ar satisface” înseamnă, în context, nu mai 
mult decât atât: că măsurile luate de comunitate ar fi recunoscute 
ca tolerabile, fie și temporar. 

Cele de mai sus ne conduc inevitabil către o nouă întrebare: 
când putem considera un argument accesibil sau inteligibil??? 
Ideea că anumite argumente ar fi accesibile tuturor - iar altele nu 
- implică standarde sau criterii pe care doar primele le 
îndeplinesc; și, totodată, că aceste criterii sunt acceptate de 
fiecare membru al comunităţii politice. Altfel spus, un argument 
accesibil va fi recunoscut de oricine drept o bază adecvată pentru 


23 Conceptul de „inteligibil(itate)” este uneori utilizat cu un sens 
mai precis, reflectând un standard de justificare publică mai 
relaxat decât accesibilitatea (Vallier: 2014); aici folosesc 
termenii ca sinonime. 

adoptarea măsurii în cauză (Quong: 2018; Eberle: 2004, p. 64). 
Ce ne face totuși să credem că există asemenea (categorii de) 
raţiuni? La urma urmelor, societățile moderne sunt iremediabil 
pluraliste. Ne așteptăm deci ca oamenii să aibă credinţe diverse, 
nu să fie mulțumiți cu aceleași argumente. în plus, multe 
persoane nu posedă neapărat competenţe cognitive avansate sau 
înclinația necesară construirii de argumente complexe. Prin 
urmare, de ce ar avea capacitatea de a distinge între 
argumentele publice și cele inaccesibile? Justificativiș- tii răspund 
idealizând membrii comunităţii politice (Vallier: 2011) - un 
argument accesibil este unul acceptabil drept bază adecvată în 
favoarea unei măsuri pentru fiecare membru rațional, rezonabil 
(„cu care se poate sta de vorbă”), dotat cu competenţe cognitive 
adecvate și aflat în posesia cunoștințelor necesare pentru a 
judeca măsura publică în discuţie. 

Ideea că adoptăm drept standard de adecvare a dezbaterilor 
publice o societate compusă din asemenea persoane cu capacităţi 
speciale poate să pară exagerată prin ambiţie. De fapt, cred că 
soluţia este mai realistă decât pare la prima vedere. Pe de-o 
parte, în viata de zi cu zi avem uneori de la ceilalţi pretenţia să se 
comporte după asemenea standarde - să știe despre ce vorbesc și 
să evalueze lucrurile în mod raţional. Atunci când argumentăm în 
familie sau cu prietenii despre o decizie cât de cât importantă 
asupra căreia trebuie să ne punem de acord, nu acceptăm de 
obicei motive de tipul „N-am chef” sau „Fiindcă așa vreau eu”. 
Deseori interpretăm asemenea replici ca pe refuzul unei discuţii 
veritabile. Dacă apropiații persistă, îi considerăm - în situaţia 
respectivă - nerezonabili („Cu tine nu se poate discuta!”). 

O minicomunitate reală (desi cu viata scurtă) ne oferă un 
exemplu chiar mai bun de societate care se comportă astfel: 
curtea cu jurati. Juratii sunt cetăţeni obișnuiți chemaţi să judece 
o dispută după standarde epistemice asemănătoare celor 
invocate mai sus (Abramson: 1998; Gutmann și Thompson: 1996). 
Activitatea lor în sălile de judecată reprezintă o imagine sintetică 
a dezbaterii publice justificate. Juratii se informează despre caz 
cu dovezi de diferite tipuri, prezentate de actori diverși 
(autorităţi, experti, martori), apreciază veridicitatea și importanţa 

probelor și evaluează argumentele bazate pe probe propuse de 
avocaţii părților. 

Analogia cu deliberările juratilor sugerează ce categorii de 
dovezi (temeiuri) și de judecăţi - cele admise sau considerate 
adecvate în instanţă - regăsim în argumentele publice sau 
accesibile. Curțile ne-au obișnuit, de exemplu, cu prezenţa unei 
puzderii de experti, înzestrați cu diplome și experienţă care le 
atestă competențele științifice sau tehnice. O listă de temeiuri 
accesibile ar include așadar fapte obiective, eventual coroborate 
cu mai multe surse credibile, inclusiv mărturii ori experienţe 
personale considerate realiste, date tehnice sau alte informaţii de 
specialitate pertinente. Acestea ar trebui interpretate după 
metode științifice, dar si cu judecăţi de bun-simt (bazate pe 
„simţul comun”), recunoscute în general ca plauzibile. 

în mod simetric, ne putem gândi la argumentele inaccesibile 
ca la judecăţi și dovezi care nu ar fi considerate adecvate în faţa 
instanţelor. De exemplu, lipsesc din deliberările juratilor (cel 
puţin din versiunea idealizată din filme) mărturiile unor telepati 
cu puteri extrasenzoriale, prooroci care pot vedea viitorul ori 
spiritiști care comunică cu persoanele decedate (deși, dacă ar 
reuși aceste performante, ar fi de folos maxim în rezolvarea 
crimelor). Probabil cá nici teoriile conspirației (Dumitru: 2020) nu 
ar fi acceptate în probatoriu sau n-ar fi luate în seamă de jurati 
care își respectă rolul - decât, pesemne, în favoarea unui verdict 
cu circumstanţe atenuante datorate unor tulburări psihice. 

Pe scurt, anumite standarde epistemice „universal valabile”, 
cum sunt cele practicate de știință, dar și de simţul comun, 
proceduri bazate pe verificare și demonstraţie, se califică drept 
publice (Klosko: 2003, p. 170). Diverse forme de cunoaștere 
ezoterică, cum ar fi divinatia, nu întrunesc criteriul accesibilitatii 
generale. 

Următorul scenariu imaginar evocă legătura dintre 
accesibilitatea argumentelor și legitimitatea deciziilor întemeiate 
pe ele. Să ne imaginăm o societate în care măsurile sunt luate, 
prin vot popular, în absenţa oricărei dezbateri comunitare. 
Fiecare cetățean votează relativ frecvent și în conformitate cu 
propriile preferinţe (așa cum se întâmplă și în societăţile noastre) 

propuneri dintr-o listă la care oricine poate contribui. însă nici cei 
care propun măsuri, nici cei care le votează nu explică și nu își 
susțin vreodată public opţiunile. Cum ne-am simţi oare dacă, 
trăind într-o astfel de societate, am afla că s-a interzis cultivarea 
lalelelor, scárpinatul în cap in public ori mestecatul de gumă? 25? 
Pe de-o parte, probabil că ne-am imagina că, dacă cel puţin 50% 
+ 1 dintre concetáteni au votat în favoarea unei măsuri de acest 
tip, vor fi avut ei niște raţiuni plauzibile. Am accepta totuși 
validitatea unor astfel interdicții dacă nu am ști care au fost 
ratiunile respective? La o adică, poate unii au votat opţiunea 
bizară ca să se distreze sau fiindcă nu le place plescăitul sonor și 
consideră asta un motiv suficient ca să interzică guma de 
mestecat. Exemplele sunt deliberat derizorii, însă atunci când 
tema are importanţă personală - cum ar fi restricțiile privind 
condiţiile în care ne putem căsători, când și unde putem călători 
ori întreruperea unei sarcini -, pesemne că nu am accepta o 
restricție neconvenabilă dacă nu am ști măcar de ce a fost 
impusă. Cu alte cuvinte, nu am consimti la o constrângere care 
nu ne e justificată, chiar dacă ea este stabilită printr-o procedură 
de decizie (precum votul majoritar) echitabilă. 

Exemplele de mai sus ilustrează de ce nu e deloc exagerată 
ideea că așteptăm de la cei cu care dezbatem să se comporte 
raţional, să fie rezonabili și să facă un efort cognitiv, oferindu-ne 
argumente pe care le-am putea, în principiu, accepta ca adecvate. 
Solicităm frecvent astfel de standarde în viaţa de zi cu zi. 

2.2.2. Câteva clarificări-cheie 

Nişte clarificări succinte ne ajută să distingem mai bine ce 
implică ideea de justificare publică. Să începem cu o remarcă a 
cărei importanţă nu a fost, până acum, subliniată suficient: 
justificarea publică reprezintă o datorie morală, nu o obligaţie 
legală. Nimeni nu se așteaptă ca într-o democraţie liberală 
cetățenilor să li se interzică să folosească ce argumente doresc în 
dezbaterea publica sau să voteze măsuri pe baza lor™. De aceea, 
datoria în cauză este interpretată în mod obișnuit în termenii unei 


24 Acesta din urmă este un exemplu real, din Singapore. 
25 sunt acceptate uniform de teoreticieni. Pentru o discuţie 
conexă, vezi articolul Adinei Preda din acest volum. 

retineri: dacă ne respectám reciproc, nu vom folosi anumite tipuri 
de argumente si nu vom sustine politicile publice pe baza lor. E 
un fel de a spune că anumite afirmaţii nu sunt potrivite în 
conversaţia publică; și că celor care le folosesc ar trebui să li se 
atragă atenţia - dar nu mai mult - că au depășit granițele 
dezbaterii acceptabile. 

în același timp, justificativiștii nu pretind nici că justificările 
publice sunt doar preferabile celor nepublice. Ei nu susțin numai 
că „Deoarece așa îmi convine mie” sau „Pentru că așa am citit în 
cărţile de Tarot” reprezintă consideraţii inadecvate în dezbaterea 
publică și pentru susţinerea de măsuri colective, ci și că 
furnizarea de temeiuri nepublice și utilizarea lor ca bază de 
decizie, cel putin acolo unde nu sunt însoțite și de argumentări 
publice suficiente, ar fi întotdeauna potrivnică moralei 
comunitare. 

în al doilea rând, justificarea publică nu necesită ca 
argumentele oferite să fie corecte în forma propusă; ci numai să 
fie acceptabile ca temei?*. De exemplu, ideea altfel extrem de 
controversată că viaţa începe în momentul concepţiei pare un 
temei adecvat în acest sens limitat. Ca participant la conversaţia 
politică, știu ce să fac cu afirmaţia în cauză - pot cere dovezi 
suplimentare, o pot deconstrui conceptual, pot pune la îndoială 
sensul anumitor termeni sau pot contesta unele dintre 
presupusele sale implicaţii. în cele din urmă, pot respinge afirma- 
tia drept falsă sau pot contesta un argument care se bizuiește pe 
ea ori pot rămâne temporar indecis cu privire la validitatea sa. Cu 
alte cuvinte, în primă instanţă caracterul public sau accesibil al 
unui argument nu ne spune nimic decisiv despre validitatea sa. 
Un argument accesibil se poate dovedi până la urmă eronat, de 
exemplu, atunci când baza sa empirică se dovedește a fi greșită. 
Si a continua să sustii o afirmaţie după ce a fost infirmată 
convingător poate degenera într-un comportament nerezonabil 
din perspectiva justificării publice (și nu numai). 

Totodată, caracterul accesibil nu ne spune mare lucru nici 
despre greutatea pe care participanţii la conversaţie o acordă 


26 Trebuie spus că această interpretare este doar una dintre mai 
multe posibile. 

unui argument relativ la alte raţiuni menite fie să sprijine, fie să 
combată măsura supusă discuţiei. De pildă, ne putem imagina cu 
ușurință mai multe justificări publice pentru permiterea avortului 
și, simultan, pentru interzicerea sau restrângerea sa. Cel mai 
frecvent găsim argumente plauzibile de ambele părţi. Probabil că, 
pentru fiecare participant, argumentele vor cântări diferit, în 
funcţie de sensibilitátile sale ideologice și de experienţele sale 
personale. Teza justificării publice este aceea că, într-o societate 
pluralistă, diversitatea de evaluări (sau ponderări) subiective ale 
argumentelor este inevitabilă și poate duce la opţiuni personale 
diferite, toate bazate pe temeiuri accesibile?’. 

Apoi, ce parte câștigă competiţia de argumente pro sau 
contra unei anumite măsuri - la vot direct sau prin reprezentanţi - 
nu se suprapune complet peste întrebarea noastră: cu ce tipuri de 
justificări este legitim să fie purtată bătălia argumentativă. 
Chestiunea care preocupă justifi- cativiștii este ce argumente 
intră în dezbatere - și, astfel, ajung să întemeieze politicile 
publice. Odată dezbătute, măsurile adoptate reflectă cel mai 
adesea diversitatea de opinii și deci de argumente care le-au 
servit drept bază. Nici în societăţile cele mai liberale disputa din 
jurul întreruperii de sarcină la cerere nu a fost câștigată de un 
punct de vedere extrem: aproape peste tot există anumite 
restricţii, chiar dacă unii le considera prea severe, iar alţii prea 
laxe. 

La fel de important - și cu această observaţie facem tranziția 
către secţiunea următoare -, poziția schitata nu înseamnă nici că, 
în dezbaterea publică, trebuie să ne ţinem departe de valori sau 
principii morale, că dezbaterea cu privire la politicile publice 
trebuie să rămână una exclusiv tehnică. Faptul că nu acceptăm 
divinatia sau alte proceduri ezoterice ca exerciţiu de 
argumentare accesibilă și rezultatele ei ca temeiuri adecvate nu 
înseamnă neapărat că o parte dintre valorile celor care folosesc 
această practică, eventual chiar unele valori obținute de persoana 


27 Rawls a identificat mai multe surse ale acestor dezacorduri 
inevitabile într-un spaţiu de acord politic general, numindu-le 
generic „poverile judecății” (engl. burdens of judgment) 
(Rawls: 2000, p. 54ff. ; Quong: 2011, p. 192ff). 

respectivă prin divinatie, nu au ce căuta în dezbaterea publică. 
în fine, o justificare publică adecvată nu reprezintă o condiţie 
suficientă pentru o măsură publică legitimă, ci doar una 
necesară. Nu orice lege adoptată pe baza unui set adecvat de 
argumente accesibile este dreaptă%. 
2.3. Argumentele religioase și dezbaterea publică 
în secțiunile de mai sus am formulat problema generală (când 
poate fi legitimă o măsură constrângătoare), am sugerat un 
răspuns parţial (întemeierea măsurii pe argumente publice) și am 
clarificat o parte dintre concepte (datoria respectului sau a 
reciprocitátii, publicitate, accesibilitate, autolimitare). Am 
sugerat indirect, fără a explora explicit subiectul, că 
„argumentele religioase” nu ar respecta condiţia publicităţii. 
Aceasta reprezintă tema secțiunii care urmează. 
2.3.1. Poziţia exclusivistă 
De ce ne preocupă, în contextul justificării publice, religia în mod 
special? Din cel puţin trei motive. Mai întâi, un sistem de credinţe 
religioase este reprezentativ pentru filosofiile sau doctrinele 
„totale”?, care acoperă mai multe dintre dimensiunile esenţiale 
ale vieții unei persoane: relaţia cu cei apropiaţi și raporturile cu 
comunitatea mai largă, totul în lumina unor idei profund 
înrădăcinate, dar foarte particulare (deci ezoterice) despre bine 
și rău sau despre sensurile vieţii. A doua rațiune tine de faptul cá 
religia reprezintă mărturia palpabilă a pluralismului ideologic 
ireductibil din societățile contemporane: dintre ideologii, 
sistemele de idei religioase ies în evidenţă în privința numărului 
lor, a maselor de adepti, dar si în cea a varietátii de conţinut 
ideatic“. în fine, disputele religioase oferă o hartă a conflictelor 


28 Capitolul nu discută setul complet de condiţii necesare și/sau 
suficiente. 

29 Literatura face distincţia între „doctrine comprehensive” sau 
„totalizatoare” (engl. comprehensive doctrines), pentru a 
desemna astfel de ideologii totale, și „concepţii despre bine” 
(engl. conceptions of the good), semnificând sisteme de 
credinţe despre ce reprezintă o viaţă bună și cum ar trebui ea 
realizată. 

30 O scurtă sinteză: Pew Research Center (2012). 

sociale care au măcinat și macină societăţile lumii, generând 
măsuri contestate (iar uneori, mai ales în trecut, abuzuri grave). 
Și din acest punct de vedere, sistemele de credinţe religioase se 
dovedesc reprezentative pentru tema legitimitátii acţiunilor 
colectivităţi. 

Probabil că din discuţia de până acum despre argumentele 
accesibile versus ezoterice s-a conturat deja problema ridicată de 
temeiurile religioase pentru justificarea publică. Dacă acceptăm 
ideea că legitimitatea unei măsuri depinde de furnizarea, în 
sprijinul său, de argumente accesibile tuturor, atunci, în virtutea 
pluralismului, argumentele religioase par să cadă testul 
publicităţii. Prin definiţie, un temei religios aparține repertoriului 
de credinţe specifice unei anumite filosofii totale (sau câtorva, 
însă rareori tuturor celor dintr-o societate). Reprezintă, în acest 
sens, o rațiune dogmatică (engl. sectariank! %?. Fiindcă nu ne 
putem aștepta de la un adept al catolicismului, de pildă, să poată 
înțelege sau aprecia în mod necesar un argument derivat dintr-o 
doctrină hinduistă, adeptul celei din urmă are datoria morală - în 
opinia justi- ficativiștilor - să se abţină de la a folosi astfel de 
sustineri în dezbaterea publică și drept bază a sprijinului pentru 
măsuri publice. Altminteri, nu ar acorda celui dintâi respectul 
cuvenit în calitate de concetátean sau concetáteaná. Poziţia care 
consideră că temeiurile religioase, ca argumente prin excelenţă 
dogmatice, trebuie excluse (prin autolimitare sau reţinere) de la 
dezbaterea privind măsurile publice este de obicei considerată 
exclusivistă *". Voi folosi eticheta pentru versiunea radicală a 
acestei poziţii: niciun argument religios nu este accesibil; și cei 
ce nu dispun de suficiente argumente accesibile pentru o măsură 
favorită ar trebui să nu o sprijine public. Cam toti justificativistii 


31 Am tradus termenul englezesc sectarian prin „dogmatic” 
pentru că alternativele - „sectar”, „doctrinar”, eventual 
,partizan" - par si mai nefericite. Si „dogmatic” are, în 
románeste, o conotatie negativá: persoaná cu opinii rigide. Nu 
acesta este sensul intentionat aici, ci unul valoric neutru. 

32 Abtinerea are drept consecintá o formá de neutralitate a 
dezbaterii publice: másurile pot lua in considerare doar 
temeiuri nedogmatice, nonsectare. 

acceptă o formă sau alta de excludere, cum vom vedea, însă o 
parte dintre ei susţin cá cel putin anumite argumente religioase 
pot fi admise în dezbaterea publică (nu sunt așadar exclusiviști în 
sensul strict de aici). Există un spectru de poziţii inclusiviste, deși 
puţini justificativiști acceptă forma maximală (toate temeiurile 
religioase pot fi admise la dezbatere) (Boettcher: 2005)”. 

2.3.2. Ce constituie un argument religios? 

Nu am problematizat, până acum, sintagma „argument religios”. 
înainte de a clarifica ce înseamnă că cineva își bazează opţiunea 
publică pe o credinţă religioasă, merită semnalată complexitatea 
și diversitatea de credinţe dintr-un sistem religios. Unele au în 
vedere importanţa anumitor virtuţi (iubirea faţă de aproapele, de 
pildă); altele reprezintă îndrumări etice despre cum ar trebui să 
se comporte o persoană pioasă, în general ori în cazuri precis 
definite. Unele credinţe se referă la evenimente istorice sau 
biologice (apariţia omului); altele proorocesc evenimente. 
Anumite credinţe oferă o perspectivă generală despre natura 
umană (decăzută, sfântă), în timp ce altele privesc rolul unor 
instituţii sau organizații, religioase ori laice (organismele 
bisericești, „Cezarul”). Dincolo de această diversitate tipologică, 
credinţele religioase sunt contestate în interiorul confesiunii, 
uneori chiar în miezul comunităţii teologice sau prin voci cu 
autoritate doctrinală formală. Varietatea și complexitatea 
sistemelor de credinţe nu trebuie pierdute din vedere, însă 
afectează mai puţin tema legitimitátii invocárii lor în dezbaterea 
publică. 

Ce este comun tuturor exemplelor de idei religioase citate 
mai sus? Să consemnăm mai întâi o diferență importantă. O parte 
dintre ele au un conţinut religios specific, în sensul că se referă la 
entități dintr-un anumit sistem de credinţe de acest tip 
(Dumnezeu, Coranul, profeti, pilde ș.a.m.d.). Le putem considera 
religioase prin excelenţă. Altele, precum porunca de a nu minţi 
sau ideea că statutul de persoană este obţinut în momentul 


33 Unii liberali justificativiști, precum John Rawls și Robert Audi, 
admit utilizarea anumitor argumente dogmatice în dezbaterea 
publică, atâta vreme cât sunt dublate de un set adecvat de 
argumente publice. 

concepţiei, nu au în mod necesar un astfel de conţinut. Când sunt 
folosite ca justificări, calificăm astfel de afirmaţii drept 
,religioase" în sens epistemic dacă servesc drept premise sau 
concluzii într-un argument ce depinde de considerente precum o 
sursă de autoritate divină, clericală sau teologică (Audi: 2000, p. 
71). De exemplu, cineva căruia i se cere să explice de ce statutul 
de persoană în sens moral se obţine în momentul în care un ovul 
a fost fecundat s-ar putea să nu poată oferi altă justificare decât 
cea conform căreia cartea sa sfântă sau teologii atestă acest 
lucru. 

Uneori, o idee fără conţinut religios și care nu este religioasă 
nici în sens epistemic poate totuși fi motivată de o convingere 
religioasă (Audi: 2000, pp. 73-74). Reluând exemplul de mai sus, 
acesta ar fi cazul cercetătorului care pune bazele unei teorii 
nonreligioase a obţinerii statutului de persoană în momentul 
concepţiei. La fel, afirmaţia nedogmatică că inima fătului începe 
să bata în săptămâna a șasea poate fi adusă în discuţie ca urmare 
a motivatiei dogmatice că avortul este contrar Scripturilor. 
Majoritatea justificativiștilor nu consideră că o motivaţie 
religioasă este suficientă pentru a descalifica un argument de la a 
fi acceptabil public. De pildă, anumite argumente bazate pe o 
versiune nonreligioasă a dreptului natural, construită dintr-o 
pornire religioasă (cum ar fi credinţa în universalitatea moralei 
izvorâte dintr-o sursă supraumană), s-ar putea califica drept 
argumente publice (Greenawalt: 2002; Vallier: 2011). în cele ce 
urmează, poziţia exclusivistă va fi interpretată ca acceptând 
motivaţia religioasă drept compatibilă, în principiu, cu 
accesibilitatea. 

Ce înseamnă că cineva își bazează sprijinul pentru o măsură 
publică pe o convingere religioasă cum sunt cele anterioare? în 
cazul emblematic, o persoană se bazează pe o credinţă religioasă 
atunci când, în absenţa celei din urmă, ar fi ales altă opţiune 
(Greenawalt: 1988, p. 36). Definiţia sună simplu, dar realitatea se 
arată mai complexă. Deseori nu știm în ce măsură, în absența 
unei convingeri religioase anume, ne-am fi schimbat poziția. Căci, 
având deja convingerea cu pricina, nu ne putem neapărat 
imagina cum ar fi să nu o avem (anume, ce ar mai rămâne din 

edificiul nostru de credinţe nonreligioase). Mai mult, deși uneori 
putem aprecia că anumite credințe nonreligioase au fost cauzate 
de o convingere religioasă, nu putem face acest lucru întot- 
deauna. Poate am fi avut aceleași credinţe nonreligioase chiar și 
în absenţa convingerii religioase care este afină cu ele. în lumina 
complicatiilor tocmai expuse, a fost a propus următorul răspuns 
la întrebarea din deschiderea acestui paragraf: 
o persoană se bazează pe convingeri religioase dacă renunţarea 
la acestea ar determina-o să ia în calcul în mod serios 
abandonarea poziţiei sale. Dacă, în prezent, persoana este 
convinsă de poziţia sa și nesigură cu privire la ceea ce ar crede în 
absenţa convingerilor religioase, se bizuiește pe ele într-o 
anumită măsură, chiar dacă este posibil să fi ajuns la aceleași 
concluzii și în lipsa lor (Greenawalt: 1988, p. 37). 

în termenii definiţiei anterioare, exclusivismul afirmă că, 
atunci când cineva se bizuiește pe o credinţă religioasă în 
preferința pentru o măsură publică, ar trebui să se retina de la a 
o sustine (prin vot sau în orice alt mod)“. Altfel spus, dacă cineva 
nu dispune de un set de argumente nedogmatice (sau 
„seculare”)*5 suficient pentru a argumenta satisfăcător în 
favoarea unei măsuri publice, ci are nevoie să recurgă și la 
temeiuri religioase pentru a construi o susţinere adecvată, ar 
trebui să renunţe la promovarea măsurii. De exemplu, atunci 
când cineva crede că întreruperea de sarcină ar trebui interzisă 
în orice circumstantá pentru că a identificat o astfel de poruncă 
morală în cartea sa sfântă și, în același timp, nu consideră că are 


34 Desigur, persoana poate spera în continuare că măsura va fi 
adoptată. 

35 Ca și „dogmatic”, „secular” reprezintă un termen nefericit, 
fiind asociat în discursul comun și militant cu o poziţie 
anticlericală, chiar antireli- gioasă. Nu acesta este sensul din 
literatură, unde „secular” înseamnă „nonreligios”: „Care nu 
depinde de dovezi precum existenţa lui Dumnezeu (sau 
negarea acesteia) sau de considerente teologice ori de 
afirmaţiile unei persoane sau instituţii în calitatea acesteia de 
autoritate religioasă” (Audi: 2000, p. 89). Semnalez aici 
termenul, dar îl voi folosi cât mai puţin în cele ce urmează, 
preferând „nedogmatic” 

argumente nedogmatice adecvate pentru a susține acest punct de 
vedere, ar trebui să se abţină de la a o face în mod practic. 
2.3.3. Accesibilitate și autoritate 

Până acum, poziţia exclusivistă s-a concentrat asupra problemei 
inteli- gibilitátii sau comunicabilitatii: putem dezbate cu 
concetáteni ale căror raționamente se bazează pe credinţe pe 
care noi nu avem cum să ne bizuim? Altfel spus, ce descalifică de 
la accesibilitate argumentele religioase este natura lor ezoterică. 
O perspectivă întru câtva distinctă identifică o problemă 
separată: aceasta trimite atât la incomunicabili- tatea, cât și la 
deficienta argumentativă a temeiurilor religioase ca piese de 
„rațiune practică”. 

O dezbatere recentă pune bine în lumină această perspectivă. 
O proporție considerabilă (81%) dintre evanghelicii 
(neoprotestantii) albi americani l-au votat în 2016 pe Donald 
Trump ca președinte al SUA. Conduita privată și publică a 
candidatului a fost descrisă de un susţinător al acestei opţiuni 
electorale ca „deopotrivă indecentă și depravată, un om în viaţa 
căruia au fost prezente adulterul, misoginia, insensibilitatea 
rasială, orgoliul, limbajul vulgar, înșelătoria, agresiunea sexuală, 
divorţul, desfrâul, jocul de noroc și pornografia” (Walker: 2020). 
Cu toate acestea, susține profesorul de teologie și de etică 
creștină, în condiţiile în care pentru votantul evanghelic avortul 
reprezintă „o temă transcendentă moral”, un „asalt asupra vieţii 
umane” legat indisolubil de o „filosofie de viaţă care respinge 
afirmaţiile metafizice ale creștinătății”, un „rău intrinsec” - 
susţinerea lui Trump, în ciuda caracterului lui respingător moral, 
se vădește, deși nu o obligaţie morală, o alegere deplin 
justificata®. 

Cum se poate dezbate cu o astfel de evaluare a cazului? Un 
cunoscut editorialist care sprijina politicile antiavort a combatut 
aceasta pozitie cu o serie de argumente altminteri foarte 
plauzibile (Gerson: 2020). Mai întâi, a arătat ca președintele 
american nu are puterea să interzică avortul și așa ceva nu se va 
întâmpla în viitorul apropiat, nici dacă conservatorii ar reuși să 


36 Pentru o discuţie privind etica votului, a se vedea capitolul lui 
Alexandru Volacu din acest volum. 

modifice precedentul juridic stabilit în anii 70 de Curtea Supremă 
a SUA“. Apoi, că limitarea avortului trebuie să reprezinte, pentru 
creștini, un proces de persuasiune, nu de schimbare radicală 
ordonată de sus (putem detecta aici o perspectivă apropiată de 
spiritul ratiunilor publice). De asemenea, a arătat cá un 
președinte imoral ar putea aduce prejudicii serioase, uneori 
imediate, unor teme importante pentru creștini. în fine, creștinii 
ar trebui să acţioneze într-un mod care nu strică, în ochii 
compatriotilor lor, reputaţia Evangheliei (din nou, o preocupare 
afină cu justificarea publică). 

Toate argumentele de mai sus par solide, dar nu este clar 
deloc că ele au o forță semnificativă pentru un evanghelic care 
consideră avortul tema transcendentă, „răul intrinsec” sinonim 
cu respingerea in toto a valorilor creștine. Plecând de la 
premisele din urmă, consideraţii privind echilibrarea a două 
seturi de valori în cazul alegerilor prezidenţiale din 2016 (și, 
pesemne, 2020) sau calculul răului mai mic își pierd sensul. Dacă 
viața embrionului imediat după concepţie are o pondere infinită 
în cântărirea argumentelor privind votul, cum sugerează poziţia 
lui Walker, talerul va înclina întotdeauna în favoarea candidatului 
care susţine interzicerea avortului. Gerson obiectează că regulii 
de a vota pentru candidatul ,pro-viatá" îi lipsește un principiu 
limitativ: ea s-ar aplica și în cazul unui candidat dispus să 
suspende constituţia sau să reinstituie sclavia. întocmai. Dar lipsa 
unui principiu limitativ nu reprezintă o eroare de argumentare. 
Dimpotrivă, este implicită în convingerea că o practică încalcă 
radical valori transcendente și pune în pericol propria identitate. 

Argumentele religioase, cel putin atunci când operează cu 
premisele maximaliste întâlnite în sintagme de tipul „Biblia 
condamnă avortul”, ridică întrebarea dacă rămân deschise 
contraargumentării. Orice temei aruncat într-o dezbatere publică 
ar trebui să fie deschis, de ambele părţi, la contestare - pur și 
simplu pentru că acestea sunt regulile reciprocitátii de la baza 
conversatiei politice. Altfel, dezbaterea ar rămâne doar o 
expunere de motive. însă argumentele religioase în forma de mai 


37 în cazul Roe v. Wade 
(https://supreme.justia.com/cases/federal/us/ 410/113). 

sus par să nu respecte această regulă (Boettcher: 2005; Ben-Zvi: 
2018). Mai este atunci dezbaterea politică una reală sau e doar 
mimată? Cum putem răspunde unei poziţii care susţine că o 
măsură publică, precum interzicerea avortului, are importanţă 
„transcendentă”? Liberalii tind să echivaleze astfel de poziţii cu 
un refuz al dezbaterii (Rorty: 1999; Macedo: 1997, p. 21). 

în dezbaterile publice, propriile credinţe nu trebuie tratate ca 
adevăruri în acest ultim sens. Credintele merită respectate pur si 
simplu pentru că noi, cetățeni liberi și egali, credem în ele - nu 
pentru că provin dintr-o sursă de autoritate specială. Această 
perspectivă ne cere să fim impartiali atitudinal fata de propriile 
credinţe: continuând să credem în adevărul lor, acceptând că ar fi 
posibil să ne înșelăm. Thomas Nagel (1987, p. 230) numește 
această poziţie „o separație epistemologică între domeniul privat 
și cel public”. 

Voi remarca, în finalul subsectiunii, că întemeierea 
exclusivismului tocmai schitata este partial diferită de, însă 
înrudită cu cea pe bază de accesibilitate. Legătura dintre cele 
două poate fi reperata cu ușurință: dacă un argument aruncat in 
dezbatere nu este negociabil, celor care adoptă poziţia opusă nu 
li se oferă respectul cuvenit. Același lucru ar fi valabil chiar dacă 
argumentul ar fi accesibil. 

2.4. Contraargumente 

în secțiunea care urmează examinez succint câteva obiecţii la 
teza exclusivistă. Criticile ajută la clarificarea sa suplimentară. O 
bună parte dintre obiecții eșuează, mai ales din cauza unei 
interpretări exagerate a implicatiilor exclusivismului, interpretat 
maximalist drept o formă de excludere a cetățenilor religioși din 
politică. 

2.4.1. Teza exclusivistă este prea restrictivă 
Excluderea anumitor categorii de rațiuni de la dezbaterea publică 
pare, la o primă vedere, contrară idealului unei democraţii 
deliberative (Walzer: 1998). Această percepţie se distinge cel mai 
ușor în criticile nedumerite ale unor liberali seculariști, precum 
filosoful și juristul liberal Sanford Levinson (1992, p. 2077): 

Este cumva posibil ca întregul proiect de a descoperi criterii de 
legitimitate pentru tipurile de discurs admise în forumul public să 
fie, în mod fundamental, eronat? [...] De ce democraţia liberală nu 

ar acorda tuturor un drept egal [...] de a isi enunta argumentele, 
desigur, sub condiţia ca auditoriul să le poată respinge pe acelea 
neconvingătoare [...]? [...] Să pretinzi [...] că [cetăţenii] ar trebui 
să nu poată nici măcar să își prezinte argumentele pare nu doar 
neintelept, ci o formă de cenzură arbitrară, mai ales [într-o 
societate pluralistă]. 

Astfel de obiecţii sună plauzibil pentru că ne-am obișnuit cu 


dezbateri publice din care puţine argumente par date la o parte. 
Prin urmare, condiţia justificării publice în versiunea exclusivistă 
apare ca fiind excesivă: judecând după democratiile liberale cele 
mai stabile, unde actele grave de coercitie sunt rare si 
argumentele religioase aparent frecvente, n-ar fi nevoie de 
excluderea acestora din urmá. 

Acestea fiind spuse, cum se asigurá inclusivisti ca Levinson si 
Walzer cá democratiile liberale, in absenta restrictiei privind 
folosirea argumentelor religioase in dezbateri, nu adoptá másuri 
publice coercitive ilegitime? in practicá, mai devreme sau mai 
tárziu, teoreticienii vor invoca o formá sau alta de excludere a 
religiei, dar nu si a argumentelor religioase, din procesele 
decizionale. intr-o versiune extremá, teoriile statului minimal 
ráspund problemei dezacordului politic recomandánd retragerea 
guvernului din numeroase sfere de actiune, mai ales cele 
controversate moral (Raz: 1998)%. în variantele moderate sunt 
invocate - o face chiar Levinson (1992) - principii constitutionale 
ce prevăd explicit limitarea acţiunilor statului atunci când 
acestea au o bază religioasă. Aceste aranjamente constituționale 
exclud în mod tipic ideile religioase din sfera decizională, deși 


38 simbolice și sacre” ale termenului, ar reprezenta un 
compromis adecvat prin comparaţie cu negarea drepturilor 
persoanelor homosexuale. De observat că, în privinţa 
avortului, această perspectivă nu se mai aplică la fel de 
simplu. Pe de-o parte, anumite reglementări tin de bunele 
practici medicale în general. Pe de alta, în cazul avortului 
conflictele de valori par, prin comparaţie cu problema 
căsătoriei, mult mai greu de tranșat. Scoaterea temei din sfera 
de intervenţie a statului nu le rezolvă și ar putea reprezenta 
un compromis mai greu de acceptat decât reglementarea 
atentă, sensibilă la diferenţele de opinie. 

tolerează exprimarea lor publică: temeiurile religioase nu își au 
locul în hotărârile instanţelor, în deliberările sau motivările 
formale ale aparatului administrativ. Mai mult, numeroși 
inclusiviști acceptă ideea că decidentii ar trebui să nu apeleze la 
temeiuri religioase în luarea măsurilor publice. 

Cu alte cuvinte, atunci când inclusiviștii susțin că 
exclusivismul impune o formă de cenzură nenecesară și poate fi 
abandonat, ei își asumă în mod tipic fie un exclusivism limitat la 
nivelul deciziei, fie (și) un exclusivism la nivelul exprimării, însă 
numai pentru anumite categorii de cetățeni (decidentii si 
judecătorii, angajaţi direct în luarea deciziilor). Exclusivismul 
decizional se traduce, simplificând, prin aceea că cetăţenii se pot 
exprima liber, dar nu pot acţiona pe baza convingerilor lor 
religioase. Deși convingerile le dictează faptul că întreruperea de 
sarcină este imorală în orice condiţii, de exemplu, ei se pot 
pronunţa în această privinţă doar ca act pur expresiv, întrucât 
aceste convingeri nu intră în sfera de decizie comună. Este 
discutabil în ce măsură exclusivismul decizional reprezintă un 
progres fata de cel pur, care nu se impotriveste nici el funcţiei 
exortative a comunicării ideilor religioase. 

Versiunea alternativă de inclusivism impune datoria reţinerii 
doar celor care se află în imediata apropiere a actului de decizie. 
De ce ar constitui această proximitate un argument suficient 
pentru o interdicție care nu se aplică altora? Mai întâi, într-o 
democraţie reală cetăţeanul decide în cele din urmă (sau așa ar 
trebui să se întâmple) (Waldron: 1993). în plus, uneori cetăţenii 
decid direct - atunci când votează pentru o politică în 
circumscripțiile unde așa ceva este posibil sau prin inițiative 
directe ori referendumuri, uneori constituţionale. Prin urmare, în 
astfel de cazuri restrictia expresivă ar trebui să li se aplice si lor, 
deși sunt simpli cetățeni. Dar dacă li se aplică acolo unde 
deciziile sunt importante și/sau directe, de ce nu s-ar aplica și 
când deciziile sunt mai puţin importante sau indirecte? Dacă 
temeiurile religioase ar putea reprezenta o bază pentru măsuri 
coercitive nelegitime în prima categorie de cazuri, ar putea să o 
facă și în cealaltă. 

2.4.2. Exclusivismul dezavantajează persoanele 


religioase 
Poziţia exclusivistă este criticată pentru dezavantajarea relativă a 


credincioșilor, întrucât ar supune cetăţenii evlavioși unor 
standarde ce le îngreunează participarea în sfera publică. Cum 
scrie McConnell (1999, p. 642), „cetăţenii și grupurile religioase 
sunt întocmai ca orice alţi cetăţeni și alte grupuri orientate 
ideologic, cu toate dezavantajele și avantajele acestui lucru, și nu 
pot fi supuși, în privinţa participării lor democratice, unor limite 
care nu se aplică în mod egal și altora”. Habermas (2006, p. 13) 
observă, pe aceeași linie, că pentru o participare publică 
adecvată cetăţenilor religioși li se impun anumite dispoziţii 
cognitive, inclusiv un efort suplimentar de „învăţare și adaptare” 
presupus de traducerea anumitor argumente în forme seculare. 

De observat că participarea la dezbaterea publică, 
presupunând că ea se conduce oricum după anumite standarde, 
impune în mod inevitabil dezavantaje cognitive asupra unor 
(categorii de) cetăţeni în raport cu alţii. Numeroși membri ai 
comunităţii nu se exprimă fluent în tipurile de discurs ce pot 
influenţa decizia publică - discursul juridic, cel științific ori 
tehnic, cel militant ori chiar argumentativ filosofic. Anumite 
grupuri sociale sau reprezentanţii lor vor fi nevoiţi să facă 
eforturi suplimentare pentru a stăpâni mai bine astfel de resurse 
cognitive și retorice. în bună măsură, aceste stráduinte sunt, de 
fapt, de dorit, sporind calitatea dezbaterii. 

Apoi, acceptăm în mod curent dezavantajarea anumitor 
grupuri în conversaţia publică - acelea cu puncte de vedere ori 
valori extreme, marginale sau considerate în general 
respingătoare. Atâta vreme cât dezavantajarea poate fi motivată 
în mod neutru, ea nu constituie în sine o problemă. în fond, 
simpla toleranţă religioasă reprezintă o povară pentru cei care ar 
prefera să convertească mai ușor adepţii altor sisteme de 
credinţe (Boettcher: 2020, p. 226). 

Este această dezavantajare de natură să impieteze serios 
asupra șanselor de succes politic ale grupurilor religioase? O 
atare ipostază ar reprezenta o dificultate pentru exclusiviști. 
întrebarea își găsește, cu greu un răspuns exclusiv teoretic. în 

schimb, studiile empirice arată că cetăţenii religioși s-au activat 
cu succes nu doar la urne, ci și în sferele de decizie unde s-au 
văzut forțați să recurgă la discursuri seculare. Prin mobilizarea 
lor în fata instanţelor din multe jurisdicții democratice de pe glob, 
au oprit sau întors adesea tendinţe liberale mai vechi (Bob: 2012; 
McCrudden: 2015; Fokas: 2016). în SUA, activitatea juridică a 
grupurilor religioase s-a folosit de argumente esențialmente 
liberale - de exemplu, privind echidistanta statului - pentru a face 
mai dificil accesul la întreruperea de sarcină sau a stabili excepţii 
de la anumite obligaţii legale (precum nondiscriminarea pe bază 
de sex sau preferințe sexuale)“. in Europa, importul acestor 
strategii a dus, de exemplu, la restrângerea dreptului de asociere 
în sindicate chiar și în cazul preoţilor plătiţi de stat, printr-o 
decizie a Curţii Europene a Drepturilor Omului inspirată din 
jurisprudenţa americană“. Poziţiile susţinute de actori religiosi 
din România cu privire la educaţia sexuală în școli, la 
referendumul „pentru familie” sau la Legea privind transplantul 
uman! invocă frecvent limbajul secular al drepturilor copilului 
sau al dreptului la integritate fizică etc. (Popa și Andreescu: 
2019). Indiscutabil, asemenea succese au impus un efort cognitiv 
asupra credincioșilor - dar rezultatele arată că efortul a meritat 
atât din punctul de vedere al telurilor lor politice, cât si al 


39 Două decizii importante la Curtea Supremă a SUA sunt 
Hosanna Tabor 
(https://supreme.justia.com/cases/federal/us/565/171) si Our 
Lady Guadalupe (https 
://supreme.justia.com/cases/federal/us/591 119-267). 

40 Vezi Curtea Europeană a Drepturilor Omului, Hotărârea din 9 
iulie 2013 în Cauza Sindicatul „Păstorul cel Bun” împotriva 
României, http:// hudoc.echr.coe.int/eng?i=001-122763 

41 Un document relevant în acest sens: memoriul privind Legea 
transplantului uman transmis Parlamentului României de un 
grup de asociaţii cu convingeri religioase 
(https://asociatiaprovita.ro/wp-content/uploads/201 7/ 
12/www.provitabucuresti.ro docs lobby memoriu-transplant- 
2017.pdf). 

antrenării dezbaterii publice. 

în fine, justificativiștii acceptă instrumentele de combatere a 
dezavantajării relative. Uneori, legile justificate public, cum ar fi 
cele privind avortul la cerere, presupun acţiuni din partea unor 
cetăţeni, precum personalul medical, care au (și) obiecţii 
religioase privind măsurile în cauză. în astfel de cazuri, sub 
rezerva unor condiţii și între anumite limite (LaFollette și 
LaFollette: 2007; Vallier: 2016), sunt îngăduite excepţii de 
conștiință pentru cetăţenii respectivi. însă practica sau regula 
excepțiilor pentru cetăţenii religioși - și nu numai - nu are la bază 
argumente religioase“, ci o justificare pur seculară: atașamentul 
membrilor comunităţii fata de anumite credinţe și practici si 
respectul pe care îl datorăm acestora. Comunitatea recunoaște că 
măsurile adoptate, precum întreruperea de sarcină, impun o 
povară substanţială asupra anumitor cetăţeni și, dacă scutirea 
acestora nu conduce la o povară superioară pentru alţii, le oferă o 
dispensă de la obligaţiile legale. Dacă însă costurile scutirii se 
dovedesc prea ridicate, aceasta nu se acordă. 
2.4.3. Exclusivismul sărăcește sfera publică 
O altă obiectie reclamă nu atât dezavantajarea unor categorii de 
persoane, cât a unor tipuri de discurs, deci sărăcirea dezbaterii 
publice în ansamblu. Dacă dezbaterii i s-ar răpi surse importante 
de valori morale, private și publice, ordinea politică liberală ar 
avea de suferit. Astfel, Habermas (2006, p. 10) avertiza împotriva 
„reducerii grăbite a complexităţii polifonice a vocilor publice”, 
întrucât ar fi în interesul statului liberal să „dea frâu liber [...] în 
sfera publică politică” ideilor religioase, împrumutând un bine- 
cunoscut argument de la John Stuart Mill, Jeremy Waldron (1993, 
p. 841) observa cât e de important pentru deliberarea publică ca 
cetățenii si decidentii să fie expuși unor experienţe si perspective 
nefamiliare, care le vor îmbunătăţi argumentele și diminua 


42 McConnell (1999) atribuie principiile constituționale 
americane care ocrotesc libertatea religioasă unor idei 
religioase. Indiferent de genealogia (complexă) a acestor 
principii, libertatea religioasă reprezintă un concept liberal în 
primul rând și are o justificare publică. 

prejudecățile. Confruntarea cu o metafizică ezoterică sau cu 
concepții despre lume contrare poate da naștere unor 
(auto)intero- gatii fructuoase: „Sunt sigur cá greseste și există 
destule lucruri pe care nu le înţeleg, dar, cu toate astea, parcă îmi 
dă de gândit” (Waldron: 1993, p. 842). 

Asemenea îngrijorări, de care literatura abundă, 
supralicitează considerabil implicaţiile poziţiei exclusiviste. O fac 
în două privinţe: cea a accesului valorilor religioase la sfera 
publică și cea a contactului cetăţenilor cu religii sau metafizici 
ezoterice pentru ei. 

Mai întâi, exclusivismul nu elimină defel valorile așa-zis 
,religioase" din dezbaterea privind măsurile publice, ci o 
limitează la valori cu temeiuri accesibile. în realitate, 
covârșitoarea parte a valorilor și bunurilor intangibile invocate în 
astfel de dezbateri sunt împărtășite de cvasitotalitatea cetăţenilor 
rezonabili din democratiile liberale reale. „Nenumărate judecăţi 
morale simple pot fi justificate pe baze nedog- matice, cum ar fi 
faptul că suferința nenecesară constituie un lucru rău; că, ţinând 
seama de circumstanţe, promisiunile trebuie respectate; că este 
rău să ucizi o altă ființă umană; că accesul la artă, muzică, la 
spatii naturale nepângărite si la timp liber îmbunătățește 
calitatea vieții” (Klosko: 2003, p. 176). 

Importanţa ultimă a vieţii umane, demnitatea individuală, 
grija fata de ceilalți, respectul reciproc s.a.m.d. fac astăzi parte 
din vocabularul culturii politice comune aproape tuturor 
cetăţenilor rezonabili. Atunci când o persoană religioasă se opune 
întreruperii de sarcină pentru că încalcă caracterul „sacru” al 
vieţii umane, își poate exprima susţinerea pentru această valoare 
relativ ușor în termeni nonreligioși, fără să citeze vreun verset 
din cartea sa sfântă. De fapt, în apelul la astfel de valori 
justificarea prin temeiuri suplimentare devine deseori nenece- 
sară, din moment ce toată lumea le susţine într-o formă sau alta. 
Dacă sursa religioasă ar fi absolut esenţială pentru a proba 
importanţa unei valori, cel mai probabil aceasta nu ar fi acceptată 
de adepţii altor sisteme de credinţe. Dacă doar creștinii sau doar 
budistii cred în caracterul ultim al vieţii umane pentru că doar ei 
dispun de resursele scripturale în acest sens, atunci - prin 

definiție - o bună parte din restul religiilor și sistemelor de 
credinţe nu împărtășesc valoarea ori nu o interpretează în mod 
comparabil. Unii exclusiviști amintiţi mai sus (Rorty: 1999; 
Macedo: 1997) ar spune că, dimpotrivă, insistența asupra citării 
unor surse religioase ar „opri conversaţia”, sărăcind-o în acest 
mod. Atunci când Asociaţia Naţională pentru Respingerea Legilor 
privind Avortul (NARAL) din SUA sau Planned Parenthood, o 
organizatie care furnizeazá servicii de planificare familialá, 
descurajează dezbaterea cu anumite facțiuni opuse (Shields: 
2009, p. 80), o fac deoarece conversaţia a ajuns lipsită de sens, 
din moment ce nimeni nu mai poate fi convins din pricina unor 
premise inflexibile. 

în ce privește cealaltă formă a obiectiei privind sárácirea 
discursului public, anume, prin eliminarea contactului cu 
perspectivele religioase în sens mai larg, este important să nu 
reducem conversaţia pe teme de interes general la dezbaterile 
privind măsurile publice. Există numeroase feluri în care 
cetățenii evlavioși se pot exprima public cu privire la problemele 
care îi preocupă, dintr-o perspectivă religioasă, fără a argumenta 
public în sensul folosit aici. De exemplu, o pot face prin practici 
publice individuale sau de grup, prin mărturisirea publică a unor 
experienţe personale sau comunitare ori prin critici la adresa 
valorilor societăţii sau a echilibrului dintre ele. Femeile pioase 
pot să refuze (din raţiuni religioase) întreruperea de sarcină chiar 
și în situaţii dificile, iar comunităţile le pot sta alături în astfel de 
circumstanţe prin asistenţă institutionalizatá sau sprijin informai. 
Și - aici intervine contribuţia publică - cei implicaţi pot mărturisi 
aceste experienţe sau soluţiile pentru problemele create de 
sarcinile nedorite ori dificile. Au libertatea deplină de a discuta 
credinţele care i-au motivat și susţinut în acţiuni precum cele 
amintite. 

în acest mod, actorii religioși pot convinge alte persoane sau 
comunităţi să adopte comportamente similare. Astfel pot rezolva 
cel puţin o parte din problema pe care, din punctul lor de vedere, 
o ridică avortul. Fără să justifice sau să susţină, în sens strict, o 
măsură publică, astfel de comportamente reprezintă, în privinţa 

temei discutate aici, contribuţii semnificative la viaţa comunitară 
(March: 2013, p. 528; Estlund: 2008, p. 44). în plus, 
comportamentele respective si, în măsura în care pot fi probate, 
consecinţele lor - mame și familii mai fericite, comunităţi mai 
prospere și pașnice etc. - devin automat argumente seculare 
pentru măsuri publice precum diminuarea numărului de între- 
ruperi de sarcină prin finanțarea publică a unor practici 
educaţionale sau servicii sociale de succes. 

Pe scurt, exclusivismul este compatibil (inclusiv în cazul 
decidentilor) cu exprimarea publică a credințelor religioase, cu 
critica socială dintr-o perspectivă religioasă sau cu mărturiile și 
activităţile religioase desfășurate în public. 

2.4.4. Poziţia exclusivistă este inadecvată epistemic 
Un set distinct de critici identifică bariere de ordin epistemic la 
adresa exclusivismului. Acestea privesc mai ales situaţii în care 
poziţia nu ar putea răspunde în mod adecvat unor cazuri ce 
generează dificultăţi de justificare. 

Prima obiectie are în vedere cazurile dificile, pentru care 
temeiurile publice nu oferă rezolvări satisfăcătoare. De exemplu, 
în cazul intreruperii de sarcină, pentru multi cetățeni 
complexitatea principiilor și a valorilor implicate - importanţa 
vieții umane, controlul asupra propriului corp, independenţa 
femeilor ca grup istoric oprimat -, alături de numeroase 
considerente practice, nu permit o evaluare cu rezultate limpezi a 
problemei avortului la cerere. Dar, pesemne, pentru anumiţi 
cetățeni religioși recursul la experienţe personale ar putea decide 
chestiunea (Greenawalt: 1988, pp. 145-148). De ce să le 
interzicem, în astfel de situaţii, apelul la temeiuri inaccesibile 
pentru alţii? 

în măsura în care dilemele tin de viata privată - dacă cineva 
să întrerupă sau nu o sarcină nedorită apărută într-un moment 
dificil -, în mod evident obligaţia abtinerii de la argumente 
întemeiate religios nu se aplică. Orice persoană care stă înaintea 
unor asemenea decizii personale poate opta din motive - chiar 
exclusiv - religioase. Dacă dilema ţine de adoptarea unor măsuri 
publice constrângătoare în privinţa avortului, atunci când setul 

disponibil de argumente accesibile nu ne duce la un răspuns clar, 
ar trebui să luăm situaţia ca pe un semn că problema nu poate fi 
în mod legitim rezolvată pentru toată societatea. Ar trebui, în 
consecinţă, lăsată la o parte sau rezolvată pe jumătate, în cazul 
întreruperii de sarcină, tocmai caracterul netractabil ar reco- 
manda soluţii de compromis care să satisfacă, fie si partial, 
ambele părți. Permiterea avortului la cerere, cuplată cu o 
interdicţie pentru sarcinile avansate (începând cu luna a șasea, să 
zicem), moderată la rândul ei de situaţii agravante (viol, incest, 
minorat), ar putea reprezenta un compromis acceptabil moral și 
tolerabil politic pentru toate părţile - mai ales dacă alternativa ar 
fi nereglementarea. 

Jeffrey Stout (2004, p. 90) observă că, în multe situaţii în care 
conflictele de opţiuni nu pot fi reconciliate prin apel la ratiunile 
publice, onestitatea devine importantă și recomandă „articularea 
explicită a motivatiilor reale”. Apelul la motive religioase si 
experienţe personale ar fi permis în astfel de cazuri și n-ar trebui 
„interpretat ca fatal pentru dezbatere”. întocmai. însă 
exclusivismul nu exclude astfel de explicații pentru pasiunea cu 
care cineva susține o cauză sau pentru greutatea pe care o 
acordă vieţii umane, ci numai utilizarea lor drept raţiuni în 
sprijinul unei măsuri constrângătoare pentru ceilalţi. Dimpotrivă, 
sub condiţia respectării caracterului public al justificării, 
recunoașterea motivatiei religioase se poate dovedi utilă, 
deoarece clarifică poziţiile extreme, fără a le instaura simultan în 
norme publice. 

O altă obiectie „epistemică” este că pentru decidenti va fi, în 
multe cazuri, dificil să poată afirma cu încredere când anume ar 
vota o lege (și) din pricina unui argument religios nepermis, nu 
doar pe baza unor temeiuri publice“. Ca atare, va fi greu de 
determinat obiectiv ce măsuri au fost sau nu sprijinite de 
decidenti din raţiuni religioase. Cum ar putea o instanţă hotari, 
atunci, când o lege contestată a fost votată din temeiuri 
nepermise (Perry: 2009, p. 113)? 


43 Am amintit aceastá dificultate in subcapitolul 2.3.2. 

Dificultatea în sine nu constituie totuși un argument împotriva 
exclusivismului. Ea nu arată decât, mai întâi, că anumiţi decidenti 
constiinciosi vor fi nevoiţi să își examineze cu atenţie motivațiile, 
să fie onești cu ei înșiși când votează și să ia decizii asupra cărora 
nu sunt complet siguri“. în al doilea rând, argumentul arată ca 
uneori deci- dentii mai puţin constiinciosi vor trisa și, în ciuda 
temeiurilor publice proferate, vor decide din rațiuni religioase. in 
al treilea ránd, contestarea másurilor rezultate va fi uneori greu 
de transat in instante: acestea nu vor dispune de probele 
necesare pentru a distinge motivele reale de cele declarate, 
neavând acces direct la constiintele politicienilor. Desi este foarte 
probabil ca lucrurile sá stea asa, dificultatea ocazionalá de 
implementare nu primeazá, in sine, asupra principiului justificárii 
publice. in fond, reprezintá chiar un bun argument pentru a 
exclude argumentele religioase din dezbaterea publicá: dacá se 
va crea treptat o cultură, fie ea si imperfectă, a justificării 
publice, politicienii vor trisa mai rar si derapajele lor vor fi mai 
usor reperate. 

2.4.5. Exclusivismul ,nu se poate", deci ,nu trebuie" 
Anumiti critici ai exclusivismului afirmá cá o persoaná evlavioasá 
nu poate distinge intre un argument public si un argument 
religios nepu- blic. in acest mod, justificativisti! sunt combátuti cu 
o armă clasică în arsenalul disputelor morale: nu îi putem imputa 
cuiva o datorie dacă nu are cum, în mod obiectiv, să se achite de 
ea. Habermas (2006, pp. 8-9) formulează obiectia observând că o 
„credință adevărată nu reprezintă doar o doctrină, un conţinut in 
care te încrezi, ci o sursă de energie din care persoana 
credincioasă se alimentează activ și care, astfel, o hrănește pe 
durata vieţii sale". Nicholas Wolterstorff (1997, pp. 176-177) 
contestă că persoanele pioase „își [pot] împărţi viaţa într-o 
componentă religioasă și una nereligioasă”; în realitate, viaţa lor 
este „integrată religios”. 

Cu alte cuvinte, în timp ce justificativiștii susţin că, pentru un 
cetățean care nu subscrie unei anumite doctrine religioase, 
argumentele dogmatice sunt inaccesibile, integraliștii întorc 


44 Un comportament mai curând de dorit. 

argumentul: pentru un cetăţean evlavios inaccesibilă se 
dovedește distincția dintre convingerile religioase si alte categorii 
de convingeri. în contextul vieţii integrate religios, demarcarea 
nu are sens. în cazul problemei întreruperii de sarcină, toate 
argumentele unei astfel de persoane au o întemeiere, la un nivel 
sau altul, dogmatică. La urma urmelor, de aceea numim aceste 
sisteme de idei „totalizatoare”. 

Dificultatea în a răspunde acestei obiecţii rezidă în natura ei 
de mărturie din interior a unor cetăţeni, opusă conceptualizărilor 
din exterior ale teoreticienilor. Cum poţi să îi spui cuiva care 
afirmă că „nu poate” că, de fapt, probabil ,poate"4^? Cred cá un 
răspuns rămâne totuși posibil. în parte, a fost schiţat în 
subcapitolele 2.4.2 și 2.4.3. în primul rând, critica integralistă a 
exclusivismului supraestimează implicaţiile acestei poziţii asupra 
vieţii publice a cetăţenilor evlavioși. Aceștia pot participa la 
dezbaterea măsurilor publice făcând apel la valori și dovezi 
împărtășite, nu neapărat contrare viziunii dogmatice „din 
interior”. în plus, ei pot contribui cu experienţele lor religioase la 
viața publică, chiar dacă au datoria ca în anumite cazuri să se 
abţină de la argumentări în care cred în mod intim. 

în al doilea rând, avem și motive să considerăm că cetăţenii 
evlavioși pot în realitate face distincţie între argumentele publice 
și argumentele religioase. Cum am amintit, o fac în instanţe sau 
atunci când susţin anumite legi în jurisdicții unde argumentele 
religioase sunt excluse drept bază de decizie publică. Mai subtil, 
o fac chiar în discuţiile filosofice. Teoriile dreptului natural 
reprezintă tocmai un efort de a construi o morală universală 
nonreligioasă (Greenawalt: 2002) - efort motivat frecvent de 
credinţa religioasă într-o morală universală accesibilă în 
totalitate prin rațiune, fără nevoia recursului la revelaţie. 

în al treilea rând, nu este deloc clar ce ar pune în locul 
justificării publice susținătorii integralismului. Confruntat cu 
această dilemă, Habermas (2006, p. 9), care nu dorește să 
abandoneze liberalismul, se vede nevoit să recurgă tot la o formă 
de excludere: „în funcţii publice [cetăţenii] continuă să aibă 


45 Facem acest lucru frecvent în viaţa de zi cu zi, dar aceasta e 
altă discuţie. 

obligaţia de a rămâne neutri înaintea unor sisteme de credințe 
aflate în competiţie”. Dar o datorie care nu poate fi pretinsă de la 
un cetățean cucernic pentru că acesta nu are cum să o 
îndeplinească nu are cum să fie impusă nici unui politician sau 
unui funcționar public evlavios. Din moment ce avem de-a face cu 
o imposibilitate, ar fi de presupus că ea se aplică oricui. în cazul 
în care datoria sau obligaţia se vădește totuși esenţială pentru 
funcţionarea unei societăţi liberale, atunci concluzia ar fi că 
cetăţenii evlavioși nu trebuie lăsaţi să intre în politică sau 
aparatul administrativ, unde li s-ar cere să facă ceea ce nu pot. 
Or, soluţia excluderii cetăţenilor religioși de la poziţii publice ar 
reprezenta o condiţie chiar mai strictă decât cerința ca poli- 
ticienii evlavioși să se rezume la argumente accesibile. 
Wolterstorff (1997), a cărui critică vizează chiar liberalismul 
apărat de Habermas, duce poziţia integralistă mai aproape de 
consecinţa sa logică: atunci când dialogul devine insuficient, 
singura opţiune pentru rezolvarea problemelor publice rămâne 
majoritarismul*®. Din perspectiva problemei legitimitátii, soluţia 
se lovește de problema clasică a tiraniei majorităţii. Protectiile 
constituţionale menite să o rezolve implică - cum arătam în 
subcapitolul 2.4.1 - forme de exclusivism (decizional sau, pentru 
decidenti, chiar expresiv). Iar daca, din cauza imposibilității 
separării justificărilor politice de ratiunile religioase, rămânem 
deschisi la posibilitatea ca și aceste principii constituţionale să fie 
supuse voinţei majoritare, acceptăm implicit ipostaza în care 
dezbaterea publică ar înceta să mai fie politicoasă și să asigure 
baza unor constrângeri tolerabile. 
2.5. Concluzii 
Dacă o lege ne pare nedreaptă, mai contează că aceasta este 
justificată public (Eberle: 2001, p. 348)? Justificarea publică, 
principiul care scoate credinţele ezoterice în afara dezbaterii 
privind măsurile ce ne constrâng, nu reprezintă o condiţie 


46 Wolterstorff (1997, p. 175) scrie: „în democratiile noastre 
constitutionale incercám sá ne convingem reciproc pe baze ad- 
hoc... Rareori reusim sá ajungem la un consens chiar si printre 
persoane rezonabile, [... ] dar mácar incercám. Apoi, in cele 
din urmá, votám". 


32 Alegeri morale 


suficientă, ci doar una necesară pentru legitimitatea actelor 
colective coercitive. Când o lege justificată public este contestată 
din cauza caracterului său nedrept, atunci simpla sa justificare 
prin argumente accesibile nu ne poate împiedica frustrarea. Dacă 
cetățenilor evlavioși le repugnă legile prea puţin restrictive - din 
perspectiva lor - privind întreruperea de sarcină, au opţiunea de 
a-i convinge pe alţii de natura lor injustă sau imorală. Apelul la 
argumente religioase, pe care acești alții nu le consideră 
acceptabile din raţiuni evidente, nu îi va ajuta prea mult în acest 
demers. Dacă, pe baza unor temeiuri publice, reușesc să-și 
convingă concetátenii de nedreptatea legilor respective, ar putea 
să schimbe normele în sensul dorit. Iar dacă eșuează să-i 
convingă, ar trebui să accepte rezultatul - retragerea con- 
strângerii statului din problema litigioasă sau o lege tolerabilă 
care le-a fost lor înșiși justificată public. 

Știm că, în realitate, lucrurile nu stau întotdeauna așa. 
Cetăţenii nu acceptă tot timpul, nici măcar cu titlul de compromis 
tolerabil, rezultatul unor bătălii politice conduse cu argumente 
accesibile tuturor și prin proceduri echitabile. Dar acest lucru nu 
ne spune foarte mult despre ce ar trebui să facă de fapt acești 
cetățeni și cetátene. 

Mai problematic pentru teoriile de tip justificativist, din 
perspectiva naturii lor „ideal(ist)e”, mi se pare modul în care 
repertoriile de argumente sunt construite, traduse și folosite în 
luptele ideologice din societatea reală. Argumentele religioase se 
convertesc poate prea ușor în argumente seculare (Bob: 2012; 
Stoeckl: 2017). Odată adoptat limbajul liberal al drepturilor, 
adaptarea sa partizană s-a dovedit a fi relativ facilă. în România, 
de pildă, una dintre cele mai active și abile organizaţii motivate 
religios pune avortul și eutanasia sub semnul „dreptului la 
viaţă”. Uneori, asemenea strategii de translatare argumentativá 
duc la dezbateri mai adânci, generând concepte mai șlefuite și 
concepţii mai rafinate. Deseori însă, utilizarea argumentelor 
religioase în formă secularizată nu modifică dinamica dezbaterii, 
neschimbând raportarea la temeiuri. Argumentele ce invocă 


47 Vezi http://www.culturavietii.ro/avort 

„dreptul la viaţă” sunt tratate cu inflexibilitatea specifică unei 
surse de autoritate divină. Dezbaterile legislative mai accesibile 
nu par să fi dus la un plus de pace socială, de raționalitate 
discursivă sau măcar la soluţii publice îmbunătăţite. Ratiunile 
publice devin, cu alte cuvinte, simple rationalizári ale unor 
motivații religioase sau - pentru cá problema nu este limitată la 
un segment al spectrului ideologic - ale loialitátii de grup. 

Această dinamică socială este dublată, de altfel, de una 
individuală. Numeroase bias-uri descrise de literatura din 
psihologie afectează judecarea dilemelor morale, inclusiv 
capacitatea de a cântări echilibrat dovezi empirice și alte 
categorii de temeiuri (Kunda: 1990). Pe scurt, oamenii ajung cel 
mai adesea la concluziile care îi mulțumesc. Capacitatea lor de a 
elabora argumente convenabile, chiar împotriva dovezilor, nu 
trebuie subestimată. 

Presupunând așadar că exclusiviștii ar avea dreptate la nivel 
normativ, cât contează argumentele lor în practică? Poate că 
democratiile liberale stabile oferă un răspuns partial: în ciuda 
controverselor ideologice și politice extrem de înfocate ale 
ultimilor ani, cetățenii vorbesc, în mare, cam aceeași limbă 
normativá. Deși le interpretează uneori partial diferit, tind să 
invoce aceleași valori, să onoreze aceleași principii, să pretuiascá 
aceleași bunuri intangibile. Când luptele pe teme cu încărcătură 
religioasă se poartă prin structuri publice, precum aparatul 
birocratic sau curțile de justiţie, argumentele avansate sunt din 
categoria celor accesibile. în mod notoriu, Locke a fixat limitele 
tolerantei astfel încât să-i excludá pe catolici si pe atei. în 
alegerile prezidenţiale americane din 1960, doi dintre principalii 
lideri ai mișcării evanghelice au atentionat alegătorii că, dacă 
John F. Kennedy ar fi ales, Papa va da ordine la Casa Albă. Cel 
puţin în raport cu asemenea standarde, progresul, sprijinit public 
și de un discurs liberal idealist, este evident. 


IDEI PRINCIPALE 
1. Datoria de a justifica susținerea măsurilor publice presupune 
un proces de argumentare rațională, cu temeiuri „accesibile” 
sau „publice”, care pot fi evaluate de ceilalți participanţi la 
dezbatere. 

2. Atunci când nu dispunem de suficiente argumente de acest tip 
pentru a sprijini o măsură, ar trebui să ne reținem de laa o 
face. 

3. Justificarea publică decurge din presupozitia că toti membrii 
comunităţii sunt liberi și egali și din datoria reciprocitátii pe 
care aceste presupozitii o implică. 

4. Justificarea publică reprezintă o obligație morală, nu legală. 
Ca atare, este compatibilă cu o interpretare extinsă a 
libertăţii de exprimare. 

5. Temeiurile religioase, care aparțin unui repertoriu de credințe 
specifice unor grupuri destul de bine delimitate, nu oferă, în 
genere, bazele pentru argumente publice sau accesibile. 

6. Deși justificarea publică exclude, de obicei, temeiurile 
religioase din dezbaterea privind măsurile publice, ea rămâne 
compatibilă cu argumente motivate religios sau inspirate de 
valori insuflate (și) de credinţele religioase. 

argentina-lucia-catholic-church-abortionCapitolul 3 
Libertatea de exprimare și deplatformarea 
Adina Preda 
3.1. Introducere 
Unii oameni susțin că fie dreptul la liberă exprimare, fie 
libertatea individuală sunt restrictionate în prezent prin apelurile 
la deplatformarea anumitor persoane. Deplatformarea se referă 
la practica prin care anumite persoane sunt împiedicate să 
vorbească în anumite medii, în special în universităţi, din cauza 
părerilor lor în privinţa unor chestiuni morale sau politice!. în 
acest capitol voi argumenta că astfel de concluzii sunt 
nejustificate. Dreptul la liberă exprimare, voi susține, este cel mai 
bine înţeles ca un drept împotriva guvernelor, iar cenzura socială 
nu restrictioneaza sau încalcă acest drept. 

în primul rând, voi clarifica modurile în care acest drept poate fi 
înțeles în clasificarea hohfeldiană a drepturilor: ca o libertate sau 
ca o imunitate“ ^, în prima interpretare, libertatea de exprimare 
este opozabilă altor persoane private, dar nu e corelată cu 
datoria acestora de a se abtine de la a critica conţinutul oricărui 
discurs. Astfel, cerința de a te abtine să iti exprimi anumite opinii 
nu este o restrictionare a dreptului la liberă exprimare, ci mai 
curând o solicitare de autocenzură. Ea nu împiedică libera 
exprimare, chiar dacă am putea ca din această cauză să ne 
simțim neliberi să spunem anumite lucruri. în a doua 
interpretare, dreptul la libertatea de exprimare este opozabil 
guvernului și poate fi de regulă înţeles ca o instanţă specifică 
unei categorii mai largi» și anume libertatea presei. Dar nimeni 
nu crede că libertatea presei ar trebui să fie complet 
nerestrictionatá. Există legi împotriva defáimárii, calomniei, 
precum și standarde etice profesionale complexe pe care 
jurnaliștii trebuie să le respecte și la care o societate democratică 
nu ar vrea să renunţe. Deci, din nou, nu putem spune despre 
libertatea presei că ar trebui să fie nelimitată și nici că presa ar 
trebui să fie imună în faţa puterii statului. 

Ulterior voi lua în considerare poziţia potrivit căreia 
deplatformarea reduce libertatea empirică (nu pe cea deonticá)??. 
Voi argumenta că această susținere nu subzistă unei analize în 
profunzime dacă adoptăm o concepţie negativă a libertăţii. 
Deplatformarea poate diminua libertatea de alegere, dar, 
presupunând că acest lucru este indezirabil, ar trebui să fie 
comparată cu libertatea de alegere a membrilor comunităților 
jignite sau vătămate de discursul respectiv. 

3.2. Deplatformarea 
în ultima perioadă există solicitări tot mai frecvente, în mare 
parte de la organizaţii studențești, de interzicere a susţinerii 


48 Această definiție este parafrazată din Simpson și Srinivasan 
(2018). 

49 Clasificarea hohfeldiană a drepturilor va fi explicată mai jos, în 
subcapitolul 3.3. 

50 Distincția dintre libertatea empirică și cea deontica sau 
normativă va fi explicată la începutul subcapitolului 3.4. 

discursurilor în campusuri universitare de către anumite 
persoane (sau de retragere a unor astfel de invitaţii în cazul in 
care au fost emise), din cauza unor poziţii pe care aceștia le-au 
exprimat anterior și care sunt considerate ofensatoare. Câteva 
exemple recente din Marea Britanie le includ pe jurnalista Julie 
Bindel, pe scriitoarea feministă Germaine Greer și pe politiciana 
Amber Rudd, dar astfel de exemple sunt numeroase și în alte 
ţări”!. în multe cazuri recente din Marea Britanie, dar si din alte 
tari occidentale, opiniile ofensatoare care au dus la 
deplatformarea unor vorbitoare se referă la persoanele trans și în 
special femeile trans. Julie Bindel și Germaine Greer, de exemplu, 
și-au exprimat părerea că femeile trans nu sunt femei 
„adevărate” și ca urmare unele invitaţii de a vorbi la evenimente 
în universităţi le-au fost retrase. în general, aceste solicitări vin 
din stânga spectrului politic și vizează opinii care neagă drepturi 
și revendicări politice ale grupurilor minoritare. Evident că 
aceste solicitări pot veni însă și din zona mai conservatoare, care 
ar vrea să le interzică purtătorilor de opinii minoritare să se 
exprime, cum sunt unele cazuri din România”. 

Voi reveni la această diferenţă spre sfârșitul capitolului; ce 
mă interesează aici în mod principal este retragerea unei invitaţii 
de a vorbi din partea unei instituții nonguvernamentale, în 
special o universitate. Această practică este cunoscută sub 
numele deplatformare și este uneori contestată pentru că ar 
încălca sau ar descuraja dreptul la liberă exprimare*?. în 
principiu, deplatfomarea ar putea avea loc și în alte tipuri de 
organizații (de pildă, ONG-uri), deși este uneori definită ca o 
practică întâlnită numai în universităţi. în orice caz, nu este vorba 
despre blocarea anumitor „vorbitori” pe platforme electronice și 
nu vizează opinii care ar încălca anumite legi (de exemplu, 
infracţiuni de instigare publică, cum a fost cazul lui Alexandru 
Bălan) sau regulamentele interne ale organizaţiei; de exemplu, 
o instituţie religioasă care refuză să invite un vorbitor ateu nu 


51 Vezi, de exemplu, Ditum (2014) și Bindel (2015). 

52 Vezi, de exemplu, Digi24 (2018). 

53 Vezi, spre exemplu, Cohen (2015) și The Economist (2016). 
54 Vezi Știrile Pro TV (2020). 

practică deplatformarea. Deplatformarea, în sensul folosit aici, se 
referă numai la interzicerea susținerii de discursuri de către 
persoane cunoscute pentru opiniile lor, considerate ofensatoare 
de audiența vizată; e posibil ca aceste persoane să nu exprime 
opiniile cu pricina dacă ar fi invitate. Deplatformarea acestor 
persoane are menirea de a semnala că organizaţia se disociază 
de părerile acestora exprimate în alte ocazii. 

Acest tip de practică nu este nou. Uniunea Naţională a 
Studenţilor (NUS) din Marea Britanie, de exemplu, are o politică 
îndelungată potrivit căreia niciun individ sau membru al unei 
organizații sau al unui grup identificat de Comitetul pentru 
Proceduri Democratice ca având poziţii rasiste ori fasciste nu 
poate candida în alegerile din cadrul NUS și nu poate participa 
sau susține discursuri la conferințele NUS. în conformitate cu 
această politică, studenţii protestează adeseori fata de faptul ca 
anumite persoane sunt invitate să susțină prelegeri în campu- 
surile universitare. 

Revendicarea protestatarilor este ca unele poziţii să nu fie 
auzite prin anumite platforme sau în anumite ocazii. Astfel că, 
dacă ar avea succes, ele ar avea ca rezultat neinvitarea 
vorbitorului respectiv sau - dacă o invitaţie există - lipsa unei 
audienţe pentru discurs. O instanţă specifică a discursului nu ar 
avea așadar loc. Voi trata protestele ca apeluri la deplatformare, 
deși există unele situaţii în care protestele au reușit în mod 
efectiv să împiedice un vorbitor să fie auzit. Pe parcursul capito- 
lului, voi fi însă mai interesată de situaţiile în care un vorbitor 
propus nu a fost în cele din urmă invitat sau invitația acestuia a 
fost retrasă. 

Ghidurile emise de Comisia pentru egalitate și drepturile 
omului din Marea Britanie (EHRC), cu sprijinul Uniunii Naţionale 
a Studenţilor, a Ministerului de Interne și a altor organisme, 
clarifică faptul că este permisă excluderea anumitor vorbitori, 
dar în același timp insistă că „orice decizie despre vorbitori și 


55 Spre exemplu, la o dezbatere de la Universitatea din Galway 
din 2014, scriitorul Alan Johnson, care susţinea un discurs 
împotriva boicotării Israelului, aproape nu putea fi auzit din 
pricina zgomotului produs de protestatari (Ditum: 2014). 

evenimente trebuie să caute să promoveze și să protejeze dreptul 
la liberă exprimare” (Rawlinson: 2019). Limbajul este atent 
construit: nu se sustine că deplatformarea ar încălca un drept, ci 
mai curând că asociaţiile studențești ar trebui să protejeze si să 
promoveze dreptul la liberă exprimare. Acest lucru este, totuși, 
neobișnuit, din moment ce în general nu considerăm că este 
sarcina organizaţiilor private să protejeze și să promoveze 
drepturi; este mai degrabă responsabilitatea guvernului și 
organizaţiilor guvernamentale specifice, în timp ce indivizii și 
organizaţiile private trebuie pur și simplu să le respecte. în acest 
capitol voi urmări două probleme distincte: (1) dacă 
deplatformarea încalcă dreptul la liberă exprimare și (2) dacă 
deplatformarea reduce libertatea de exprimare. A avea dreptul 
sau permisiunea legală de a face ceva este foarte diferit de a 
avea libertatea fizică de a o face, după cum voi clarifica mai jos, 
astfel că aceste lucruri ar trebui să fie tratate separat. 

3.3. Deplatformarea și drepturile 

Voi începe cu dreptul la liberă exprimare. Tindem să folosim 
termenul „drept” în moduri diferite, între care ar trebui să se 
facă distincţie, așa cum susținea W.N. Hohfeld5f. Acesta nota că 
termenul „drept” este aplicat în discursul juridic pentru a ilustra 
cel puţin patru tipuri diferite de poziţii juridice: revendicări” (sau 
drepturi propriu-zise), libertăţi (privilegii), puteri și imunităţi. 
Fiecare dintre aceste poziţii juridice reprezintă o parte a unei 
relaţii juridice, cealaltă parte a acestei relații putând fi descrisă 
drept „corelativă”. înțelegerea acestor relaţii deontice (diferite) 
este esenţială pentru a evita capcanele comune despre drepturi, 
care vor fi explicate în cele ce urmează. Un exemplu este ideea 
răspândită că orice drept implică niște datorii ale altora fata de 
posesorul acestui drept. 

Cele mai importante dintre aceste poziţii sunt cele de ordinul 
întâi, adică revendicările și libertăţile. în cea mai mare parte a 
timpului, folosim termenul „drept” pentru a ne referi la o 
revendicare (engl. claim) pe care o avem fata de ceilalți oameni 


56 Vezi Campbell și Thomas (2001). 
57 Traducerea în limba română a acestor termeni o urmează pe 
cea din Cutaș (2007). 

sau faţă de guvern sau poate faţă de o anumită formă de 
autoritate politică. O revendicare se corelează cu o datorie, în 
sensul că pentru fiecare (drept) revendicare există cel puţin 
cineva care are o datorie fata de deţinătorul ei, datorie cu același 
conţinut ca cel al revendicării. Asta înţelegem când spunem, spre 
exemplu, că avem dreptul de a nu fi torturați, dreptul la un 
proces corect sau dreptul la sănătate. în toate aceste cazuri, a 
avea un drept implică faptul că alţi oameni au obligaţia de a 
efectua anumite acţiuni sau de a se abtine de la ele. Așadar, este 
important de observat cá dreptul priveste actiunile sau abtinerea 
de la anumite actiuni ale a/tor oameni. 

in alte cazuri, spunem cá avem dreptul de a face ceva. Avem 
dreptul de a părăsi o ţară, dreptul de a protesta împotriva plătirii 
taxelor și, desigur, dreptul de a ne exprima opiniile. Dreptul în 
acest caz se referă la acţiunile noastre și, în terminologia 
hohfeldiană, este mai curând un „privilegiu” sau o libertate decât 
o revendicare. O libertate este pur și simplu absenţa datoriei fata 
de altcineva de a (nu) acţiona într-un anumit fel; corelativul 
libertăţii este un „non-drept” sau, mai exact, un „non-drept” ca 
deţinătorul libertăţii să nu facă acţiunea în cauză. La acest lucru 
se referă de fapt cele mai multe „libertăţi“; la faptul cá a face un 
anumit lucru este permis, că nu există nicio interdicție împotriva 
sa, iar ca atare nu suntem obligati să ne abtinem de la a-l face. 
Am putea să adăugăm că, pentru Hohfeld, această absenţă a unei 
datorii (legale) nu este un „drept propriu-zis” sau un drept „în 
sensul strict”. Ce ar trebui să notăm aici e că a avea o libertate 
nu implică existenţa unei datorii a altora de a nu interveni în 
exerciţiul acestei libertăţi atât timp cât, desigur, intervenţia nu ar 
încălca alte revendicări. Aș putea avea libertatea să ridic un măr 
căzut din copac într-un parc public, dar alţii ar putea avea 
aceeași libertate, astfel că oricine ajunge la măr primul și îl ridică 
nu încalcă nicio revendicare a altora. 

Dar adeseori oamenii susțin că au un drept să facă ceva si, cu 
siguranţă, nu se referă doar la faptul că nu au datoria de a nu 
face acel lucru. Probabil că în multe cazuri în care e invocat un 
drept de a face ceva oamenii presupun că au un drept complex 
care include, la bază, o libertate hohfeldiană, protejată de o 

revendicare ca alţii să nu interfereze cu acţiunea lor. Dar exact 
această revendicare este dreptul „propriu-zis” aici??. Nu există 
drepturi de a face anumite lucruri, ci doar dreptul ca alţii să facă 
sau să nu facă ceva. Un drept de a face ceva poate fi, la bază, 
doar o libertate. 

Dreptul la liberă exprimare pare să fie unul dintre acele 
drepturi de a face ceva, adică de a te exprima. Cum ar trebui să îl 
înțelegem? Cum am arătat mai sus, un astfel de drept trebuie să 
fie în primul rând o libertate de a te exprima. Ai dreptul la liberă 
exprimare în măsura în care nu există nicio regulă ce interzice 
(anumite) forme de exprimare, înseamnă atunci că alte persoane 
au o datorie de a nu te împiedica să te exprimi? Depinde. Este, 
bineînţeles, ilegal și nejustificat din punct de vedere moral ca alte 
persoane să încerce să te împiedice în anumite moduri: de 
exemplu să arunce cu pietre în tine, să te atace, să te forțeze 
literalmente să taci. Dar aceste forme sunt ilegale și, aș adăuga, 
în mod clar ilegitime în virtutea altor drepturi pe care oamenii le 
au: dreptul împotriva atacurilor sau interferentelor fizice etc. 

Dar oamenii te pot împiedica să-ţi exprimi punctele de vedere 
și în alte moduri. Pot striga mai tare decât tine, pot refuza să te 
asculte sau îi pot convinge pe alţii să nu te asculte. Pot face 
aceste lucruri, în parte, pentru că și ei au libertate de exprimare. 
Astfel că libertatea de exprimare înseamnă doar că nu ai datoria 
de a te abtine de la a-ți exprima punctele de vedere, dar nu 
înseamnă si că ai o indreptátire ca punctele tale de vedere să fie 
ascultate. Deci nu poate fi în mod plauzibil interpretat ca un 
drept ca alte persoane să facă sau să nu facă anumite lucruri. 
Pare clar, în acest sens, că deplatformarea sau protestele nu îţi 
încalcă dreptul la exprimare. 

Dar dreptul la liberă exprimare nu se poate referi doar la 
atât. Pare să fie un drept central pentru o societate democratică 
și pe care îl invocăm adeseori când credem că guvernul e pe cale 
să îl submineze. Mai exact, când e pe cale să ne impună datorii 
de a nu vorbi în anumite situaţii sau de a nu ne exprima anumite 
tipuri de perspective; o lege, de exemplu, care le-ar interzice 


58 Ca urmare, în restul capitolului voi folosi termenul „drept” și 
voi presupune că include o revendicare. 

studenţilor să vorbească despre „ideologia de gen” sau 
experienţele lor personale în această sferă” încalcă dreptul la 
libera exprimare. Dacă guvernul ar impune astfel de obligaţii sau 
interdicții, nu am avea libertatea legală să ne exprimăm punctele 
de vedere în anumite situaţii. Ar putea să pară că, dacă invocăm 
un drept în acest caz, ne referim la o libertate hohfeldiană; dar 
cred că această aparenţă este înșelătoare. Ce susţinem este că nu 
ar trebui ca guvernul să aibă puterea de a impune astfel de 
limite. Cu alte cuvinte, credem că ar trebui să fim imuni fata de 
puterea statului în această privință. Deci acest drept 
(democratic) este cel mai bine interpretat ca reprezentând o 
imunitate, care este o poziție hohfeldianá de ordinul doi. Dar sa 
notăm că acest lucru nu înseamnă că poziţia de ordinul întâi la 
care se referă s-ar schimba. Cu privire la ceilalți cetățeni privati, 
dreptul la liberă exprimare poate rămâne o libertate hohfeldiană, 
care nu presupune nicio datorie de a asculta sau a oferi o 
platformă. Astfel că refuzul de a oferi o platformă sau de a 
asculta anumite tipuri de discursuri nu încalcă dreptul la liberă 
exprimare. Ar face acest lucru doar dacă alte persoane ar avea 
datoria de a asculta orice formă de discurs, și nu aceasta pare să 
fie susținerea celor care apără dreptul la liberă exprimare. 

Este, de asemenea, improbabil ca apărătorii libertăţii de 
exprimare să susțină că acesta este un domeniu în care statele nu 
ar trebui să aibă niciun fel de putere asupra noastră. Toate 
statele impun limite asupra libertăţii de exprimare, spre exemplu 
când aceasta este folosită pentru a calomnia, a instiga la ură sau 
la violenţă. Cu toate acestea, vreau să sugerez că doar statul ne 
poate restrânge dreptul la liberă exprimare. Acesta nu este un 
drept uman sau natural, ci unul civil si politic pe care il avem fata 
de guvern. Alte persoane nu ne pot restricționa sau încălca 
dreptul la liberă exprimare, deși ne pot restricționa sau încălca 
libertatea în sens empiric. Cu alte cuvinte, deși alte persoane 


59 Cum ar fi legea adoptată de parlamentul român în 2020, 
pentru modificarea art. 7 din Legea educaţiei naţionale nr. 
2/2011, prin care s-ar interzice orice referiri la identitatea de 
gen în școli. Legea nu a fost promulgată înainte de publicarea 
acestui volum. 

private nu ne pot impune o datorie să nu vorbim, ne pot 
împiedica de fapt să vorbim. 

Așadar, cred că este o concepţie greșită fie (1) să pretindem 
că alti indivizi ne încalcă dreptul de liberă exprimare prin faptul 
că nu vor să ne asculte, fie (2) să negăm că statul ar putea 
vreodată să restrictioneze acest drept, i.e. că este o imunitate 
absolută. Deci unde ne duc aceste clarificări? Cred că ele implică 
două lucruri. 

Unul este că, atunci când vine vorba de libertatea de 
exprimare (a indivizilor), ea se referă în mod principal la absenţa 
datoriei de a exprima anumite puncte de vedere, și nu la un drept 
propriu-zis împotriva altora și, secundar, la faptul că doar statul 
poate restrânge această libertate prin impunerea unor datorii 
(legale). Mai mult, în măsura în care se pretinde că statul nu are 
autoritate, i.e. că avem o imunitate când vorbim de exprimare, 
aceasta nu este o imunitate absolută, deoarece statul impune 
sancțiuni pentru anumite tipuri de discurs (de pildă, defăimarea). 
Dar cineva ar putea sugera că, atunci când oamenii se plâng de 
deplatformare sau proteste, nu este vorba de încălcarea unui 
drept sau a unei libertăţi în sensul hohfeldian, ci mai curând de 
libertatea empirică de exprimare. 

3.4. Deplatformarea și libertatea personală 

O persoană este normativ liberă să întreprindă o acţiune în 
măsura în care este permisibil să o întreprindă. O persoană este 
empiric liberă să acţioneze în măsura în care nu există bariere 
sau obstacole în realizarea acelei acțiuni. Potrivit definiţiei 
clasice a lui MacCallum, libertatea de acţiune este „absenţa 
anumitor condiţii constrângătoare ce privesc posibile acţiuni”. 
într-o concepţie pur „negativă” a libertăţii, aceste constrângeri ar 
trebui să facă acțiunea respectivă fizic imposibilă. Alte concepţii 
ale libertăţii ar putea include și constrângeri, inclusiv 
constrângeri interne, ce fac acţiunea doar ineligibilă, nu neapărat 
imposibilă, din cauza costurilor foarte ridicate asociate cu ea. 
Spre exemplu, dacă preţul păstrării banilor când, de exemplu, 
ești jefuit ar fi să-ţi pierzi o mână, ar fi problematic să te 
descriem ca fiind liber să-ţi tii banii, chiar daca este fizic posibil 
să o faci. O ameninţare nu te face să fii neliber să faci ceva într-o 

concepţie pur negativă despre libertate; mă voi întoarce ulterior 
la problema amenințărilor. 

Ca să clarific, aceste rânduri definesc o libertate „specifică”, 
i.e. mai curând libertatea de a face X decât libertatea unei 
persoane în sens general (overall freedom). Afirmațiile cu privire 
la faptul că indivizii sau societăţile sunt mai mult sau mai puţin 
libere se referă la libertatea în sens general (individuală sau de 
grup). Cum să măsurăm cantitatea de libertate în sens general pe 
care o are un individ sau o societate este, desigur, o problemă 
foarte complexă și controversată“. Nu este însă nevoie să ne 
preocupe aceste complicaţii aici. Putem accepta, în acest capitol, 
premisa că îndepărtarea unei libertăţi specifice din setul de 
alternative al unui agent îi reduce libertatea în sens general, în 
timp ce adăugarea unei libertăţi specifice o amplifică. Astfel că ar 
putea fi cazul ca deplatformarea să reducă libertatea de 
exprimare a cuiva în măsura în care îi îndepărtează o libertate 
specifică de exprimare. Dar este adevărat că protestele sau 
deplatformarea pot să te facă neliber să te exprimi într-o instanţă 
particulară? 

Bineînţeles, în concepţia negativă a libertăţii, simplele 
proteste (nonviolente) nu te fac neliber să vorbești într-o instanţă 
particulară. Mai general, presiunea socială care încearcă să facă 
o persoană să fie determinată să se abțină de la a acţiona într-un 
anumit fel nu o face pe aceasta neliberă să acţioneze în felul 
respectiv. Voi reveni la această problemă. Dar poate că 
deplatformarea îndepărtează într-adevăr o libertate, din moment 
ce presupune împiedicarea fizică a cuiva să vorbească într-un 
anumit loc, într-un anumit moment. Desigur, de aici nu decurge 
în mod necesar că i se îndepărtează o libertate. Dacă sunt 
invitată să vorbesc la un eveniment, mi se acordă o oportunitate 
(suplimentară) de a vorbi. Acest lucru va însemna că barierele ce 
existau anterior în ce privește discursul meu sunt îndepărtate 
prin intermediul invitatiei. Dacă invitaţia este retrasă, barierele 
sunt instalate din nou. Dar ceea ce a fost îndepărtat este o 
libertate suplimentară, astfel că nu sunt mai puţin liberă decât 


60 Pentru cea mai bună abordare cu privire la măsurarea 
libertăţii, vezi Carter (1999). 

eram înaintea invitatiei. Mai mult, dacă nu am fost deja, și nu voi 
fi invitată din pricina apelurilor la deplatformare, pare destul de 
clar că nicio libertate nu a fost îndepărtată și că libertatea în sens 
general pe care o am nu este redusă. Este libertatea mea de 
exprimare redusă prin absenţa invitatiilor Ia anumite evenimente 
academice, spre exemplu? Presupun că nu, dar este totuși 
adevărat că s-ar putea să am mai puţină libertate în sens general 
de a-mi exprima ideile decât un coleg care este invitat constant. 

Să acceptăm așadar că deplatformarea îndepărtează o 
instanţă particulară a libertăţii și că acest lucru îi reduce într- 
adevăr unei persoane libertatea (de exprimare) în sens general, 
chiar dacă diferenţa este aproape insesizabilă. Dar, în măsura în 
care ne interesează libertatea în sens general ca proprietate a 
agenţilor, nu este o plângere legitimă că cineva care deja are mai 
multă libertate decât alții suferă o reducere a libertăţii. Am vrea 
să comparăm libertatea sau oportunitatea de a vorbi a acestei 
persoane cu altele. Pare destul de bizar că aceste plângeri sunt 
aduse adeseori în relaţie cu persoanele care sunt în atenţia mass- 
mediei sau a publicului și primesc foarte multe invitaţii de a vorbi 
public. Cu cât au mai multe oportunităţi de a vorbi (și de a spune 
același lucru), cu atât (unii dintre aceștia) se plâng că li se 
încalcă libertatea de exprimare. Mi se pare clar că, dacă ne 
interesează libertatea de exprimare, ar trebui să căutăm să 
amplificăm în mod semnificativ libertatea celor care au mai putin 
din ea. S-ar putea obiecta că problema nu este dacă persoanele 
au libertatea negativă de a vorbi în anumite locuri și la un anumit 
timp, ci mai degrabă dacă există oportunități pentru exprimarea 
anumitor opinii (nepopulare), mai ales în anumite cercuri. Dar mi 
se pare că aceasta nu poate fi principala problemă cu 
deplatformarea, deoarece ea se întâmplă tocmai pentru că 
audiența este conștientă de perspectivele vorbitorilor. Prin 
deplatformare, audiența potenţială afirmă public că aceste poziţii 
sunt nepopulare. Cu alte cuvinte, ei își exercită libertatea de 
exprimare. 

Din nou, s-ar putea ca plângerile să nu se refere la libertatea 
negativă și nici măcar la libertatea în sens general a persoanei 
care este deplatformată. O sugestie pare a fi că protestele și 

deplatformarea creează un mediu social în care persoanelor le 
este frică să spună anumite lucruri, deoarece acestea ar cauza o 
ultragiere în unele cercuri. Astfel, anumite idei și opinii sunt 
îndepărtate în mod efectiv din spaţiul public. Ca atare, se pare că 
nemulțumirea nu este legată de libertatea (de exprimare) a 
persoanei care este deplatformată, ci mai curând de libertatea 
altora de a vorbi ulterior. Știind că unele idei nu sunt binevenite, 
îmi va fi teamă să le exprim și mă voi abtine să vorbesc despre 
ele. Cu alte cuvinte, sugestia este că autocenzura care rezultă din 
acest proces este ceea ce limitează libertatea de exprimare. în 
mod interesant, acest argument este adesea apărat de persoane 
care sunt de dreapta în spectrul politic și, cu toate acestea, nu 
este ușor de împăcat cu o concepţie tradiţională, „liberală”, a 
libertăţii. Dacă acesta este argumentul, protestele și 
deplatformarea sunt tratate în mod efectiv ca ameninţări (dacă tu 
spui asta, nu vom mai vorbi cu tine, nu vei mai fi invitat etc.), nu 
doar către persoana care este deplatformată, ci și către altele. 
Potrivit unor teorii, chiar dacă nu din toate, amenințările restrang 
într-adevăr libertatea. Totuși, într-o concepţie pur negativă a 
libertăţii, de regulă acceptată de libertarieni, amenințările nu 
îndepărtează libertăţile specifice de a efectua anumite acţiuni pe 
care cineva este ameninţat să nu le efectueze. Să ne amintim că 
în această concepţie o persoană este neliberă să facă ceva doar 
dacă este imposibil să o facă. Această concepţie este ilustrată în 
anecdota pe care Carter o povestește la începutul capitolului său 
despre constrângeri asupra libertăţii individuale. Un cetățean 
ceh, vorbind înainte de 1989, îl asigură pe interlocutorul său 
danez că el are (aproape) la fel de multă libertate de exprimare 
ca danezul: „suntem liberi să spunem absolut tot ce vrem. 
Singura diferenţă este că nu suntem liberi după ce spunem ce 
vrem” (în Carter: 1999, p. 219). Din această perspectivă, 
amenințările, inclusiv amenințările cu sancţiuni legale, nu 
îndepărtează libertatea specifică de a face ce suntem ameninţaţi 
să nu facem. 

Cu toate acestea, chiar și în concepţia negativă pură a 
libertăţii se poate considera că amenințările reduc libertatea în 
sens general prin îndepărtarea nu a unei libertăţi particulare, ci a 

unei combinaţii de opţiuni (Carter: 1999, pp. 226-232). Dar ar 
trebui să notăm că nu ameninţarea, ci execuția îndepărtează 
anumite libertăți. Revenind la exemplul de mai sus cu cetățeanul 
pe cale să fie jefuit, dacă într-adevăr te ucid dacă pleci cu banii 
tăi, nu mai ești liber să faci nimic. Dar, potrivit argumentului, 
anterior executării amenințării, rămâi la fel de liber ca înainte. 
Cu toate acestea, după cum indică Carter, ameninţarea însăși 
poate îndepărta opţiunea de a efectua acţiunile eliminate prin 
executarea acţiunii împreună cu acţiunea pe care ești ameninţat 
să nu o efectuezi. Așadar, nu ești liber să pleci cu banii tăi și să 
rămâi în viata sau să efectuezi toate celelalte acţiuni pe care 
urma să le efectuezi dacă ai fi fost în viata. Acest lucru reduce 
libertatea în sens general a unei persoane. 

însă nu pare să existe vreo combinaţie de opţiuni care este 
înlăturată în tipul de cazuri examinate aici, adică cele legate de 
deplatformare. Dacă deplatformarea reprezintă o ameninţare 
care vizează descurajarea anumitor puncte de vedere prin 
deplatformarea ulterioară a vorbitorului, atunci sancţiunea nu 
constă în îndepărtarea unor libertăţi viitoare, în măsura în care 
deplatformarea poate fi văzută ca o ameninţare, este una care îi 
transmite potenţialului vorbitor că astfel de puncte de vedere nu 
sunt binevenite în anumite cercuri și că nu vor mai fi emise 
invitaţii viitoare. Astfel că problema pare mai degrabă să fie că 
reputaţia vorbitorului va avea de suferit. Carter discută pe scurt 
acest tip de caz, unde sancţiunea constă de exemplu într-o 
„reputaţie periclitată” și deci ar fi mai bine conceptualizată mai 
curând ca o vătămare decât ca lipsa unei libertăţi (1999, p. 230). 
Dar, dacă problema este vătămarea, atunci vătămarea rezultată 
în urma amenințării trebuie pusă în balanţă cu potentialele 
vătămări produse de vorbitor, ceea ce este de regulă exact ce 
argumentează protestatarii. 

Am putea, de asemenea, să credem că deplatformarea poate 
fi asimilată cu amenințarea altor persoane. Dacă un vorbitor este 
deplat- format din pricina exprimării anumitor puncte de vedere, 
persoanele cu puncte de vedere similare vor ezita să și le 
exprime de teama dezaprobárii și a distrugerii reputației. S-ar 
putea ca acest lucru să fie adevărat, dar, din nou, problema nu 

tine de libertate. Alţii rămân liberi să se exprime, chiar dacă s-ar 
putea să nu primească oferte de a avea o platformă, adică mai 
multe oportunităţi de a vorbi. Acum, dacă sancţiunea cu care 
cineva este ameninţat înlătură opţiuni ce sunt disponibile altor 
indivizi în afară de vorbitorul deplatformat, problema ar putea fi 
conceptualizată ca una de reducere a libertăţii de grup (Carter: 
1999, p. 230). Dar nu este cazul în situația deplatformării. 

Am putea totuși să credem că o reputaţie deteriorată este un 
cost ce ar putea fi considerat coercitiv. Cu alte cuvinte, dacă 
oamenii se abtin să-și exprime anumite puncte de vedere din 
cauza presiunii sociale, sunt constrânși să o facă și în sensul 
acesta libertatea lor este restrânsă. Desigur, problema coercitiei 
este durabilă și complicată. Libertarienii neagă în mod tipic că 
ideea de constrângere a voinţei ar trebui să fie clasificată ca o 
restrângere a libertăţii (negative). Acest lucru ar putea fi 
interpretat ca presupunând o concepţie pozitivă a libertăţii, 
potrivit căreia constrângerile interne reduc libertatea 
persoanelor. Dar chiar și libertarienii pot fi de acord că unele 
amenințări modifică eligibilitatea acţiunilor și, în consecinţă, 
poate și libertatea de alegere a agentului. Un astfel de libertarian 
ar putea totuși să nege că o alegere ar trebui să fie clasificată 
drept coercitivă, doar pentru că alternativa este costisitoare. 
Serena Olsaretti argumentează - convingător din punctul meu de 
vedere - că libertarienii (i.e. Nozick) trebuie să accepte că o 
alegere este voluntară „dacă și numai dacă nu este făcută pentru 
că nu există nicio alternativă acceptabilă la ea” (2004, p. 71). Dar 
chiar și din perspectiva ei costurile alternativei trebuie să fie 
suficient de ridicate pentru a o face „inacceptabilă”. Nu este clar 
că dezaprobarea socială este tipul de cost care întrunește această 
condiție. Dar poate că nu este important dacă alegerea de a nu 
vorbi despre anumite teme este nevoluntară sau constrânsă. Ar 
putea fi suficient să spunem - și suficient de problematic - că 
dorinţa de a evita oprobriul public iti reduce libertatea de 
alegere. A avea de ales între adevăr, așa cum îl vezi tu, și prie- 
tenii tăi, spre exemplu, nu este tocmai o alegere pe care cineva o 
poate face în mod liber. Deci am ajuns la concluzia că 
deplatformarea poate reduce libertatea de a alege ce să spună 

atât a celor deplatformati, cât și a altora. Aceasta însă nu este 
neapărat concepţia libertăţii adoptată în alte privinţe de cei care 
tind să considere deplatformarea problematică. 

Dar, dacă acesta este argumentul pe care îl apără unele 
persoane, ar trebui să fie dispuși să o extindă și către cei care 
solicită deplatformarea, care ar putea fi genul de persoane ce s- 
au confruntat cu dilema aceasta de la bun început. Grupurile care 
susțin că sunt vătămate sau cel puţin ofensate de tipul de discurs 
care tinde să fie deplatformat sunt deseori tocmai acelea ale 
căror poziţii și discursuri sunt primite cu dezaprobare largă. 
Femeile, minoritățile sexuale sau de gen, membrii grupurilor 
rasializate se abtin adeseori să se plângă încă o dată de pre- 
judecăţi și discriminare de teamă să nu alieneze potenţiali 
ascultători. Dacă presiunea socială funcţionează într-adevăr ca o 
constrângere asupra libertăţii (de exprimare), este posibil ca de 
multe ori persoanele care solicită deplatformarea să aibă mai 
puţină libertate în sens general. Mai mult, cred că ar trebui să 
fim atenți si Ia faptul că este posibil ca libertatea altora de a nu 
se exprima să fie redusă. Dacă suntem pregătiți să invităm 
vorbitori rasiști sau sexiști deoarece credem că „ideile” lor vor fi 
expuse evaluării critice a opiniei publice, nu ar trebui să ne 
așteptăm ca acest tip de critică să fie exprimat de alţii, e.g. 
femeile sau membri ai grupurilor rasializate. Dacă dogma 
standard este că astfel de idei trebuie să fie dezbătute și supuse 
evaluării opiniei publice, este important să nu așteptăm ca cei 
care deja au trebuit să o facă in mod repetat si au fost confruntati 
cu critici și dezaprobare să continue să o facă. Totuși, uneori sunt 
formulate invitaţii în numele liberei exprimări către vorbitori care 
sunt cunoscuţi pentru punctele lor de vedere problematice, 
așteptarea fiind ca cei care sunt ţintele acestor perspective să 
dezbată (calm și raţional) cu vorbitorul. Aceștia sunt așadar con- 
strânși să vorbească. Deci, în interesul unei distribuții echitabile 
a libertăţii de exprimare, persoanele care invită astfel de 
vorbitori ar trebui cel puţin să fie pregătite să îi critice ei, nu să 
delege această sarcină acelorași grupuri întotdeauna. în general, 
ceea ce ar trebui luat în considerare când se solicită invitarea sau 
retragerea unei invitaţii de a vorbi este distribuţia libertăţii de 

exprimare în societate în general; în interesul unei distribuții 
echitabile, ar trebui să li se dea prioritate persoanelor care sunt 
mai puţin auzite. 

Este posibil totuși ca nu acestea să fie argumentele cele mai 
pertinente împotriva deplatformării. După cum afirmă Matthew 
Kramer, 
fraza „libertate de exprimare” (sau orice frază înrudită, de tipul 
„libertate a discursului” sau „libertatea de a comunica” sau 
„discursul liber”) poate avea mai multe sensuri. într-un sens 
principal, ea denotă un principiu de moralitate politică de natură 
să impună unele limite deontologice asupra scopurilor pentru 
care orice sistem de guvernare poate în mod legitim să își priveze 
cetăţenii de libertăţile deontice și fizice de a se angaja într-o 
conduită comunicativă. într-un alt sens al „libertăţii de 
exprimare”, acea frază denotă libertăţile deontice ale persoanelor 
de a se angaja într-o conduită comunicativă și, totodată, 
imunitátile hohfeldiene care asigură normativ acele libertăţi 
împotriva eforturilor de a le elimina sau suspenda, într-un alt 
sens al frazei, „libertatea de exprimare” se referă la abilitățile 
fizice, psihologice și normative ale persoanelor de a se angaja 
într-o conduită comunicativă (Kramer: 2021, cap. 5). 

Aici am discutat doar despre ultimele două și este posibil într- 
adevăr ca libertatea de exprimare în primul sens să fie ceea ce au 
în vedere majoritatea persoanelor când sunt îngrijorate de 
deplatformare. Problema ar fi atunci mai difuză, nu despre 
„libertate” propriu-zisă, în măsura în care aceasta este o 
proprietate a agenţilor, ci mai degrabă despre îndepărtarea 
anumitor opinii sau idei din circulaţie. 

Nu voi avea însă foarte multe de spus despre acest lucru deși, 
cu siguranţă, pe asta se concentrează o parte importantă din 
literatura de specialitate ce privește libertatea de exprimare: pe 
importanţa acestui principiu de moralitate politică în special 
pentru o societate democratică. Sunt, de asemenea, convinsă că 
libertatea de exprimare, interpretată în acest sens, este 
importantă, dar ar trebui să notăm că domeniul de aplicare 
relevant este societatea per ansamblu în multe dintre aceste 
argumente. Multe dintre criticile cu privire la deplatformare sunt 
aduse în contextul universităţilor și posibil al unor anumite 

asociaţii. Dar, cum au arătat alti autori, este corect să aplicăm 
criterii diferite pentru discursurile în universităţi (Simpson și 
Srinivasan: 2018; Simpson: 2020). într-o universitate, s-ar putea 
să fim preocupaţi mai curând de libertatea academică decât de 
libertatea de exprimare, dar ideea libertăţii academice deja 
presupune că există anumite standarde pentru conţinutul unui 
discurs. 

Unii ar putea argumenta că și libertatea academică, și 
libertatea de exprimare sunt principii relevante pentru 
(ne)reglementarea discursului în universități; această poziţie este 
denumită de Simpson „perspectiva standard” (2020, p. 292). Mai 
mult, sugestia făcută de mulţi liberali este că, în conformitate cu 
principiul liberei exprimări, deciziile privind care puncte de 
vedere să fie ascultate nu trebuie luate pe baza conţinutului 
acestor puncte de vedere. Dimpotrivă, ar trebui să fim neutri 
între perspective diferite: 

[A]ctivitátile de comunicare de diverse tipuri pot fi interzise în 
conformitate cu principiul liberei exprimări, dar doar dacă scopul 
interzicerii poate fi specificat fără referire la caracterul 
comunicativ sau conţinutul activităţilor - și astfel doar dacă 
activităţile interzise constituie abateri ce pot fi respinse în baza 
unor motive neutre din perspectiva comunicării (Kramer: 2021). 

Dar chiar și dacă acesta ar fi un criteriu funcțional pentru 
societate în ansamblul său, nu este clar că el poate fi aplicat la 
universităţi fără a apăra simultan ideea de libertate academică. 
După cum sugerează Simpson, există o tensiune între aceste 
două deziderate, din moment ce „libertatea academică 
împuternicește personalul academic să reglementeze discursurile 
altor oameni într-o manieră care discriminează pe baza 
conţinutului” (2020, p. 292). Așadar, mi se pare că este o eroare 
să transferi pur și simplu argumentele în favoarea principiului 
liberei exprimări de la societate ca întreg la universităţi. 

Unele persoane s-ar putea îngrijora că această practică de a 
refuza ascultarea anumitor puncte de vedere ar infecta societatea 
în general, cum s-ar spune, și acest lucru este cu adevărat 
periculos. Dacă este acceptabil pentru o universitate sau o 
societate studenţească să retragă invitaţia unui vorbitor, ar putea 
fi considerat acceptabil pentru oricine, inclusiv un organism 

guvernamental, să retragă invitaţia unui vorbitor, de exemplu, în 
baza unor acuzaţii nefondatet!. Acesta este, desigur, un efect 
indezirabil căruia ar trebui să-i rezistăm. O diversitate de 
perspective ar trebui, bineînţeles, să fie încurajată într-o 
societate democratică. Dar, dacă domeniul relevant de aplicare 
este societatea ca întreg, pare bizar cá multe dintre obiecțiile 
ridicate sunt despre o pretinsă suprimare a ideilor care au fost 
prevalente în societăţi pentru perioade îndelungate. Suntem într- 
adevăr îngrijoraţi că nu există suficientă expunere la rasism, 
sexism, xenofobie sau transfobie? 

3.5. Concluzie 

Concluzia modestă a acestui capitol este că, după ce am explorat 
diferite posibile argumente împotriva deplatformării care sunt 
ancorate în libertatea de exprimare, niciunul dintre ele nu rezistă 
la o examinare atentă și că în cele din urmă dezbaterea nu este 
despre libertate per se, ci - într-o interpretare caritabilă - despre 
principiul politic al libertăţii de exprimare. într-o interpretare mai 
puţin caritabilă, dezbaterea este despre conţinutul punctelor de 
vedere aflate în discuţie, iar poate că ceea ce îi motivează de fapt 
pe oponenții deplatformárii este gândul că punctele de vedere 
criticate merită într-adevăr să fie auzite. Nu neg că este 
important să fim expuși la diverse puncte de vedere și 
argumente; din contră, am sugerat că este mai problematic să 
refuzăm să auzim punctele de vedere care sunt în mod tradițional 
mai puţin exprimate sau acceptate în societate. în orice caz însă, 
am argumentat că deplatformarea nu încalcă niciun drept la 
liberă exprimare și nici nu reduce libertatea empirică a 
vorbitorului la un nivel care poate fi considerat problematic. 


IDEI PRINCIPALE 
1. Oponenții deplatformării se plâng că această practică încalcă 


dreptul la liberă exprimare sau libertatea de exprimare în 
sine, dar nu e clar că aceste plângeri au validitate. 


61 Acest lucru i s-a întâmplat recent lui Daniel Weinstock, 
profesor la McGill University, a cărui invitaţie să vorbească la 
un eveniment organizat de guvernul din Quebec a fost retrasă 
în urma unei acuzaţii false făcute de un jurnalist. Ministerul 
Educaţiei și-a cerut ulterior scuze (CBC News: 2020). 

2. Dreptul la liberă exprimare e ori un drept împotriva 
guvernelor să nu dea legi care impun limite excesive asupra 
libertăţii de exprimare, ori o permisiune fată de concetáteni 
de a te exprima. Niciunul dintre aceste drepturi nu implică o 
datorie a unor persoane sau asociaţii private de a asculta 
orice opinie. Deci deplatformarea nu încalcă dreptul la libera 
exprimare. 

3. Deplatformarea nu reduce nici libertatea empirică de 
exprimare a persoanelor deplatformate în mod semnificativ. E 
posibil ca alte persoane cu idei similare să se simtă mai puţin 
libere să se exprime ca urmare a acţiunilor de deplatformare. 
Dar acest cost al deplatformării trebuie comparat cu costul pe 
care unele tipuri de discursuri le au pentru membrii unor 
minorităţi. 

4. Principiul de moralitate politică care cere libertate de gândire 
și exprimare, și ca urmare o diversitate de puncte de vedere, 
este un principiu important într-o societate democratică și 
trebuie protejat. Dar este important să ne uităm la societate 
în ansamblu pentru a vedea dacă toate punctele de vedere 
pot fi auzite în mod egal. 

5. într-o universitate, probabil că ne interesează mai curând 
libertatea academică decât libertatea de exprimare, dar ideea 
libertăţii academice deja presupune că există anumite 
standarde pentru conţinutul unui discurs. 

Etica imigrației: între autodeterminare 
colectivă și dreptate globală 


Vlad Terteleac 

„Granițele au paznici, iar paznicii au arme." 
Carens: 2013, p. 225 

4.1. Introducere 

Ultimele decenii nu contenesc să amintească faptul că imigrația 
se află în centrul unui număr important de conflicte și evoluţii 
politice ale lumii contemporane. Doar în Europa, ultimii ani au 
fost marcați de tensiuni între ţările membre UE cu privire la 
principiul mișcării libere a cetățenilor, ziduri ridicate de unele 
state în fata coloanelor lungi de refugiaţi ai războiului din Siria, 
iar știrile despre vase cu migranti scufundate în apele 
Mediteranei au devenit aproape un fapt cotidian. România nu 
face excepţie. Dincolo de beneficiile economice importante aduse 
de ridicarea restricţiilor asupra deplasării cetăţenilor români în 
interiorul granițelor UE, emigrația masivă din ultimul deceniu a 
creat sau exacerbat probleme semnificative la nivel naţional. 
Deschiderea granițelor a condus, alături de alţi factori, la 
apariția unor serioase deficite de forță de munca în anumite 
sectoare și regiuni. Pentru a menţiona doar două exemple intens 
dezbătute în spaţiul public românesc, România se confruntă cu o 
presiune crescândă asupra sistemului de sănătate, tot mai 
necompetitiv în păstrarea personalului medical educat în 
universitățile din ţară, dar și cu nevoia angajării de muncitori din 
alte state mai puţin dezvoltate economic din afara spaţiului euro- 
pean. Toate aceste situaţii ridică întrebări filosofice importante. 
Ce persoane se încadrează în categoria refugiaților si ce datorii 
morale avem faţă de aceștia? Pot restricționa democratiile 
liberale, în anumite condiţii, dreptul de a emigra al propriilor 
cetățeni? Cum ar trebui trataţi imigranții economici? Ce drepturi 
legale ar trebui să aibă muncitorii temporari? Pot fi folosite orice 
criterii când le sunt examinate cererile de imigrare sau valorile 
fundamentale ale unei democraţii liberale exclud discriminări pe 
bază de religie, sex ori alte trăsături? 

în spatele tuturor acestor întrebări însă putem distinge una 
fundamentală. Au statele dreptul să excludă potenţiali imigranţi? 
Si, dacă da, pe ce se bazează acesta? Perspectiva convenţională 
asupra imigrației sprijină un drept extensiv al statelor de a-i 
exclude pe cei care nu sunt cetăţeni și de a-și formula o politică 
de admitere a imigranţilor în funcţie de propriile interese. Unele 
constrângeri asupra modului în care statele își pot exercita acest 
drept sunt în general admise - de exemplu, obligaţia de a accepta 

un număr de refugiaţi, așa cum sunt aceștia definiti de Convenţia 
din 1951 | dar, dincolo de acestea, orice politică în domeniul 
imigrației este permisibilá. Cu alte cuvinte, politicile de 
reglementare a imigrației se găsesc într-o sferă largă în cadrul 
căreia principiile etice au implicaţii limitate, iar statelor le este 
permis să acționeze aproape complet discretionar. Nu doar cá 
această perspectivă este adesea întâlnită în spaţiul public al 
democratiilor liberale, dar este împărtășită și de un număr 
semnificativ de filosofi care au studiat problemele morale ridicate 
de imigrație, fiind pentru o perioadă perspectiva dominantă în 
literatura de specialitate. Provocările venite din partea filosofilor 
care neagă existența unui astfel de drept de excluziune al 
statelor pleacă de la un fapt succint descris de Carens în citatul 
care constituie mottoul acestui capitol. Practicile de excludere 
ale statelor contemporane sunt, înainte de orice altceva, 
coercitive - folosesc forța 


Conform articolului 1, alineatul 2 al Convenţiei din 1951 privind 
statutul refugiaților, un refugiat este o persoană care, în baza 
„unor temeri justificate de a fi persecutată datorită rasei, religiei, 
nationalitatii, apartenenţei la un anumit grup social sau opiniilor 
sale politice, se află în afara ţării a cărei cetăţenie o are și care 
nu poate sau, datorită acestei temeri, nu dorește protecţia 
acestei tari; sau care, neavând nicio cetățenie și găsindu-se în 
afara ţării în care avea reședința obișnuită ca urmare a unor 
astfel de evenimente, nu poate sau, din cauza respectivei temeri, 
nu dorește să se întoarcă”. Pentru o discuţie amplă despre 
datoriile morale faţă de refugiaţi și limitele definiției recunoscute 
internaţional, vezi Gibney (2004). Pentru discuţii mai recente, 
vezi colecţia editată de Miller și Straehle (2019). Etica imigrației: 
între autodeterminare colectivă și dreptate globală 91 si 
ameninţarea forței pentru a bloca accesul unor persoane pe un 
anumit teritoriu. Pentru o teorie liberală care acceptă o 
prezumție în favoare libertăţii, acest lucru ridică o problema 
imediată de justificare. Acesta este, de altfel, unul dintre 
modurile în care anumiţi filosofi critică perspectiva convenţională 
asupra imigrației, examinând principalele argumente aduse în 
favoarea ei și găsindu-le deficitare. Alături de acest tip de 
argumentare regăsim și un al doilea - un efort susținut de formu- 
lare a unor argumente pozitive care să demonstreze că practicile 
contemporane de reglementare a migraţiei transfrontaliere sunt 
nedrepte. 

în capitolul de fata voi urma această evoluţie a dezbaterii. Ma 
voi concentra în prima parte pe discutarea diferitelor argumente 
aduse în favoarea unui drept al statelor de a exclude potenţiali 
imigranţi și, în special, pe diferitele moduri de teoretizare a unui 
concept central în cadrul acestor argumente, cel al 
autodeterminării colective (Walzer: 1983; Miller: 2005, 2016; 
Wellman: 2011; Pevnick: 2011). în a doua parte, voi discuta 
principalele argumente formulate de susţinătorii unui regim 
deschis al graniţelor și diferitele critici care le pot fi aduse 
(Carens: 1987, 2013; Cole: 2000; Abizadeh: 2008; Huemer: 
2010). în ultima secţiune, voi trage o serie de concluzii și voi 
prezenta succint diferite direcții de cercetare recente. 
4.2. în apărarea restrictionárii imigrației 
Justificarea restrictionárii imigrației în virtutea dreptului la 


autodeterminare al statelor este principala strategie de 
argumentare urmată de filosofii care vor să arate că un regim 
deschis al graniţelor este indezirabil. în cea mai simplă înţelegere 
a conceptului, un stat se bucură de autodeterminare politică 
atunci când activităţile sale sunt libere fata de interferenţe 
externe. Pentru a utiliza un termen mult mai des folosit în spaţiul 
public, putem spune că statele care se bucură de acest drept sunt 
suverane. Majoritatea filosofilor susțin că statele trebuie să 
îndeplinească și un criteriu suplimentar pentru a se bucura de 
autodeterminare: acestea trebuie să fie legitime. în cea mai 
generală formulare a sa, argumentul autodeterminării pentru 
restricționarea imigrației este următorul: 

- statele legitime au un drept la autodeterminare politică; 

- dacă statele au un astfel de drept, atunci au libertatea de a 


defini și de a impune termenii pe baza cărora cineva poate 

deveni membru;dacă un stat poate defini și impune acești 

termeni, atunci poate restricționa imigrația. Concluzia este 
simplă: statele legitime au libertatea de a restricționa 
imigratia??, 

O mare parte din argumentele celor care apárá 
restrictionarea imigratiei pot fi intelese ca variatii ale acestei 
forme generale ale argumentului autodeterminárii, acestia 
oferind diferite justificári dezirabilitátii autodeterminárii si a 
definirii calitátii de membru al unei comunitáti politice 
particulare. in cea mai extremá variantá, argumentul autode- 
terminárii nu admite niciun fel de limitári ale dreptului unui stat 
de a exclude imigranti. Cu alte cuvinte, statele pot reglementa 
discretionar imigratia, iar dacá sunt admise limitári bazate pe 
considerente morale care tin, de exemplu, de obligatii de 
ajutorare a refugiatilor, acestea pot fi formulate de cetáteni doar 
in cadrul proceselor democratice obisnuite. insá varianta aceasta 
de interpretare a cerinţelor autodeterminárii, larg răspândită de 
altfel in dezbaterile publice despre imigratie, este cel putin 
confuză. Asa cum observă Carens, această interpretare pare să 
încurce „întrebarea despre cine are autoritatea de a stabili o 
politicá cu intrebarea despre acceptabilitatea moralá a politicii 
respective" (Carens: 2013, p. 6). Cu alte cuvinte, oricare am 
stabili cá sunt principiile dupá care se ghideazá o societate 
dreaptá, acestea functioneazá drept constrángeri asupra 
exercitárii discretionare a suveranitátii statale. in cele ce 
urmeazá, voi examina diferite teoretizári ale implicatiilor 
autodeterminárii politice pentru problema imigratiei, care nu 
adoptă această interpretare extremă. 

4.2.1. Comunitatea și cultura naţională 

Iniţierea dezbaterii despre migraţie în filosofia morală și politică 
analitică i se datorează cu precădere lui Michael Walzer (1983). 
Cadrul normativ în care acesta își formulează teoria despre 


62 Aceasta formulare a argumentului autodeterminării este o 
variantă ușor modificată a formulării oferite de Hidalgo (2014, 
p. 264). 

reglementarea migraţiei are puternice valențe comunitariene. în 

consecință, Walzer sustine următoarele două poziţii: 

- o distribuţie dezirabilă a bunurilor poate fi realizată doar într- 
o societate ai cărei membri împărtășesc o cultură comună; 

- natura distribuţiei este strâns legată de modul în care valoarea 
acestor bunuri este înțeleasă de membrii comunităţii 
respective. Apartenența la o comunitate deci nu este un bun 
social oarecare, ci unul fundamental, având în vedere modul 
în care aceasta guvernează accesul la o întreagă serie de 
resurse și oportunităţi oferite de o societate. Legătura dintre 
autodeterminare și excluderea celor care nu sunt membri 
apare astfel ca singura opţiune posibilă dacă vrem ca o 
comunitate să poată persista în timp: „apartenenţa este un 
bun social constituit de înțelegerea noastră, a cărui valoare 
este fixată de activitatea și conversaţia noastră și noi suntem 
responsabili (cine altcineva ar putea fi?) de cum este 
distribuit” (Walzer: 1983, p. 32). Astfel, întrebarea centrală 
pentru Walzer nu vizează existenţa unui drept al statelor de a 
exclude per se, ci care sunt principiile intrinseci înțelegerii 
apartenenţei de către membrii comunităţii, pe baza cărora ar 
trebui realizate excluderile. Pentru a putea aproxima modul 
în care cetăţenii înţeleg natura propriei comunităţi politice, 
Walzer propune să ne gândim la stat prin analogie cu mai 
multe grupuri intermediare din care orice cetăţean face parte 
și al căror mod de funcționare îl înțelege nemijlocit: 
cartierele, cluburile și familiile. 

Să reflectăm asupra modului în care se stabilește compoziţia 
unui cartier. Alexandru vrea să se mute din Timișoara în cartierul 
Drumul Taberei din București - ce constrângeri poate întâmpina 
el în efortul său? Fără îndoială, apartenenţa sa nu va fi controlată 
coercitiv de stat, mișcarea sa pe teritoriul României fiind liberă. 
Mai degrabă, se va confrunta cu constrângeri de natură 
economică, precum imposibilitatea de a găsi un loc de muncă în 
București, un apartament liber în Drumul Taberei și de a plăti 
chiria sau de a-l cumpăra. Cu alte cuvinte, compoziţia cartierului 
este o consecinţă a unor tranzacții voluntare pe piață. Asa cum 
observă Walzer (1983, p. 37), „din punctul de vedere al unor 

criterii formale, cartierul este o asociatie aleatorie". O comuni- 


tate politică a cărei compoziţie este realizată într-un mod 
asemănător cu cea a unui cartier va semăna în punctele-cheie cu 
una ale cărei granite sunt deschise, oportunităţile de pe piața 
muncii fiind cele care guvernează mișcarea persoanelor. Walzer 
sustine însă că o astfel de comunitate politică va duce la erodarea 
premiselor care fac posibil caracterul aleatoriu al cartierelor. Mai 
exact, în momentul în care un stat va înceta să utilizeze coercitia 
pentru a împiedica anumite categorii de imigranţi să intre pe 
teritoriul său, aceștia se vor grupa în cartiere cu cei care 
împărtășesc o cultură comună: „să dărâmi zidurile statului nu 
înseamnă [...] să creezi o lume fără ziduri, ci mai degrabă să 
creezi mii de mici fortărețe” (Walzer: 1983, p. 39). Desigur, 
simpla premisă empirică a apariţiei unor cartiere distincte 
cultural într-un stat cu graniţe deschise este controversată, dar 
Walzer nu oferă niciun argument clar pentru care o lume unde 
excluderile sunt făcute coercitiv de stat este preferabilă uneia 
unde ar predomina coagularea comunităţilor distincte cultural. 
Walzer acceptă că reglementarea mișcării transfrontalière a 
persoanelor ar trebui guvernată de cel puţin un principiu relativ 
necontroversat: cu toate că are dreptul să controleze imigrația, 
un stat nu are și dreptul să restrângă libertatea oamenilor de a 
părăsi o tara - de a controla deci emigratia®. O posibilă implicatie 
a acestui principiu ar putea fi ideea conform căreia o comunitate 
politică poate fi înţeleasă ca un club. La fel ca un stat, un club 
poate decide asupra politicii de acceptare a noilor membri, dar 
nu le poate refuza membrilor săi dreptul de a-1 părăsi. Dar nici 
această analogie nu tine pentru Walzer - ea ar putea fi aptă din 
punct de vedere juridic, dar nu este și o descriere corectă a 
„vieţii morale a comunităţilor politice contemporane” (Walzer: 
1983, p. 41). Dacă ne uităm la cum se raportează cetăţenii unei 


63 Cu toate acestea, pentru Walzer, dreptul de a părăsi un stat nu 
generează și un drept de a fi acceptat într-un alt stat. Fără o 
argumentatie clara în acest sens, el sustine că „imigrația si 
emigrația sunt asimetrice din punct de vedere moral” (Walzer: 
1983, p. 40). 


4 Alegeri morale 


comunităţi politice la diferitele categorii de potenţiali imigranți, 
pare că aceștia resimt anumite obligaţii pentru cel puţin un 
anumit grup de indivizi aflaţi în afara graniţelor: „cei recunoscuţi 
drept rude naţionale sau etnice” (Walzer: 1983, p. 41). Pentru 
Walzer, acest lucru are un dublu înţeles. Arată, pe de o parte, că 
statele trebuie să se ghideze în formularea politicilor de imigrație 
după un principiu al rudeniei, fiind obligate să accepte membri ai 
grupului naţional (sau etnic) care trăiesc în afara graniţelor. Pe 
de altă parte, acest principiu al rudeniei ne ajută să înţelegem și 
natura unei comunităţi politice. Statele sunt, astfel, 
asemănătoare unor familii, „membrii lor fiind conectaţi moral cu 
oameni pe care nu i-au ales și care trăiesc în afara gospodăriei” 
(Walzer: 1983, p. 41). 

Pe lângă acest principiu al rudeniei, Walzer mai discută o altă 
posibilă constrângere asupra modului în care un stat își poate 
formula politicile fata de cei care nu sunt cetăţeni. O astfel de 
constrângere se bazează pe un principiu al ajutorului reciproc. 
Conform lui Walzer (1983, p. 33), o comunitate politică (nu 
indivizii care o compun) are obligaţia de a-i ajuta pe cei care nu 
sunt cetățeni dacă au nevoi urgente și dacă riscurile și costurile 
implicate de acest efort sunt relativ scăzute. Un astfel de 
principiu are trei implicaţii. în primul rând, întemeiază o obligaţie 
a statelor dezvoltate economic de a oferi ajutor financiar extern. 
în al doilea rând, poate justifica în anumite circumstanţe cedarea 
de teritoriu către state suprapopulate. în al treilea rând, are 
implicaţii importante pentru obligaţiile pe care comunităţile 
politice le au fata de refugiaţi. Asa cum observa Walzer (1983, p. 
48), nevoia majoră a acestora este pentru „apartenenţă în sine, 
un bun nonexportabil”. Cu toate că excluderea în această situaţie 
pare profund problematică moral, echivalând cu utilizarea 
coercitiei împotriva unor oameni aflaţi deja într-o situaţie 
disperată, obligaţiile statelor de acceptare a refugiaților scad în 
intensitate, conform lui Walzer (1983, p. 51), pe măsură ce numă- 
rul acestora crește: „strigătul Give me your huddled masses 
yearning to breathe free™ e generos și nobil, iar acceptarea unui 


64 Formula, care poate fi tradusă ca „Daţi-mi mulțimile voastre 
îngrămădite care tânjesc să respire liber”, este o variantă ușor 

număr mare de refugiaţi este adesea moralmente necesară, dar 


dreptul de a constrânge acest flux rămâne o trăsătură a 
autodeterminării politice”. Dincolo de această precizare, poziția 
lui Walzer în problema migraţiei, chiar dacă pe alocuri neclar 
susținută și deschisă unor controverse serioase, are câteva 
contururi clare: statele sunt libere, în general, să-și formuleze 
politicile de excludere așa cum doresc, dar au obligaţia de a 
accepta rudele cetăţenilor și membrii propriei naţiuni aflați în 
afara graniţelor, precum si de a le oferi azil politic refugiaților 
care nu pot fi ajutaţi prin alte mijloace. 

Chiar dacă discuţia lui Walzer este un /ocus classicus al 
dezbaterii contemporane despre migraţie, cea mai cunoscută 
apărare a unui drept de a exclude imigranţi, bazată pe dreptul 
mai general la autodeterminare al statelor, este oferită de David 
Miller (2005; 2016). El formulează o interpretare centrată pe 
importanţa prezervării culturii publice a unui stat. Importanţa 
argumentelor care se bazează pe imperativul prezervării unei 
anumite culturi nu trebuie subestimată. Definirea și impunerea 
termenilor prin care cineva poate deveni membru pe baza culturii 
împărtășite de membrii deja existenţi ai comunităţii este, pro- 
babil, cel mai popular argument formulat în favoarea 
restrictionárii imigrației în dezbaterile publice din democratiile 
contemporane. Motivele pentru care Miller consideră cultura 
publică atât de importantă au de-a face cu funcția pe care 
aceasta o are în viata unei naţiuni, fiind atât sursa identităţii 
politice a cetăţenilor, cât și un instrument semnificativ pentru 
susţinerea altor bunuri dezirabile conform celor mai multor 
concepţii despre o societate dreaptă: democraţia și programele 
redistributive. în mod similar cu Walzer, argumentul lui Miller se 
bazează pe o anumită înțelegere a condiţiilor necesare pentru ca 
o societate dreaptă să reziste în timp: membrii acesteia trebuie 
să împărtășească atât o serie de valori politice despre scopurile 
permisibile ale utilizării puterii statale, cât și o cultură naţională 
comună, o ancoră identitară în virtutea cărora să se identifice cu 


modificată a unui vers din poezia , The New Colossus”, scrisă 
de Emma Lazarus. Versurile sunt celebre, fiind inscripționate 
pe Statuia Libertăţii din New York. 

cei care le împărtășesc valorile culturale și cu un proiect statal. 
Cu alte cuvinte, sfera de aplicare a principiilor dreptăţii este 
națiunea, iar statul national este simplul mijloc prin care acestea 
sunt aplicate. 


Conform unei premise empirice pe care Miller nu pare s-o ches- 
tioneze, fluxurile de imigranţi sunt susceptibile de a schimba 
cultura publică a societăţilor care îi primesc. Având în vedere 
importanţa culturii publice pentru identitatea membrilor 
comunităţii politice, cât și pentru susţinerea instituţiilor cu rol în 
aplicarea dreptăţii sociale, reglementarea imigrației cade în raza 
de acțiune a dreptului mai general la autodeterminare al 
comunităţilor politice. Cetăţenii au, cu alte cuvinte, un interes în 
a controla pe cât posibil forma pe care cultura lor publică o ia și 
mutatiile la care este supusă: „s-ar putea, desigur, să nu 
reușească: trăsături culturale valoroase pot fi erodate de forțe 
economice sau de altă natură care scapă controlului politic, dar 
cu siguranţă au motive bune să încerce s-o păstreze [...]” (Miller: 
2005, p. 200). în alte lucrări, Miller (2015; 2016) clarifică faptul 
că principiul autodeterminării naționale nu este singurul 
standard normativ de care trebuie ţinut cont în evaluarea unei 
politici din domeniul imigrației. Mai exact, Miller acceptă 
existenţa anumitor obligaţii morale faţă de cei care nu sunt 
membri ai naţiunii din care facem parte. Aceste obligaţii sunt mai 
slabeEtica imigrației: între autodeterminare colectivă si dreptate 
globală 97 în intensitate decât cele pe care le avem fata de 
conationalii nostri și au cel puţin trei implicaţii: 

- o datorie de a accepta un anumit număr de refugiaţi; 


- o datorie de a contribui la programele de ajutor financiar 

extern; 

- adoptarea unor principii echitabile când statele își formulează 
politicile de admitere a imigranţilor. 

Având în vedere importanţa celor doi filosofi pentru 
dezbaterea despre migraţie, nu ar trebui să fie surprinzător că 
teoriile lor au fost supuse unor critici importante. Mă voi limita 
aici doar la menţionarea a două probleme care se aplică în mare 
măsură atât argumentelor lui Walzer, cât și celor ale lui Miller. în 
primul rând, justificarea unui drept de a exclude pentru a proteja 


bunurile produse de apartenenţa la o anumită cultură ar putea 
avea succes doar în cazul în care statele contemporane ar fi 
caracterizate de culturi omogene, ori asta pare să fie fals. 
Implicatiile acestei probleme pot fi dezastruoase pentru plauzi- 
bilitatea acestor teorii - de exemplu, așa cum argumentează 
Hidalgo (2014), pot fi deportaţi cetăţenii unui stat care nu se 
identifică cu oricare ar fi cultura naţională dominantă din acest 
stat? Dacă da, atunci o astfel de teorie ar recomanda un set de 
politici care par să intre în contradicţie cu practicile din 
majoritatea statelor contemporane. Dacă nu, atunci teoreticieni 
precum Walzer sau Miller trebuie să ofere motive suplimentare 
pentru care argumentul lor se aplică doar celor care nu sunt deja 
membri. în al doilea rând, este neclar dacă argumentele discutate 
mai sus chiar justifică sfera largă de excluderi intenționată de cei 
care le formulează. Mai exact, par să justifice dreptul unui stat de 
a exclude doar imigranţi care provin din culturi diferite, nu toti 
imigranții simpliciter. Asa cum notează Wellman (2019, p. 2), 
,rezumándu-ne doar la Statele Unite, de exemplu, chiar dacá 
scopul prezervárii culturii americane ar justifica limitarea 
imigratiei din Mexic, nu pare sá justifice excluderea tuturor 
mexicanilor, cu atát mai putin a tuturor canadienilor". 
4.2.2. Libertatea de asociere si dreptul 

la autodeterminare politică 

Argumentele discutate până acum se bazează fie pe respectarea 
valorii intrinseci a unei comunităţi, fie pe imperativul protejării 
culturii naționale. Nu este surprinzător deci că filosofii care se 
revendică de la omoralitate politică liberală tind să privească cu 
scepticism teorii precum cele ale lui Walzer sau Miller. în 
definitiv, suspiciunea faţă de justificări bazate pe interesele 
superioare ale comunităţii pentru limitarea drepturilor 
individuale este o atitudine previzibilă din partea oricărui filosof 
ce acceptă o prezumție în favoarea libertăţii individuale. Tocmai 
din acest motiv, întemeierea unui drept al statelor de a exclude, 
formulată recent de Wellman (2008, 2011), reprezintă o 
provocare importantá pentru gánditorii liberali. Wellman 
argumenteazá cá dreptul la autodeterminare al statelor este o 
simplá implicatie a unui drept individual larg acceptat de 
gândirea liberală - cel la liberă asociere. Plecând de la această 
teză, Wellman susţine că, în primul rând, putem vorbi de un drept 
prezumtiv al statelor de a exclude imigranţi ca o implicatie a 
dreptului la autodeterminare. în al doilea rând, acesta susține că 
toate considerentele care pot fi invocate împotriva acestui drept 
prezumtiv eșuează să ne convingă cá ar trebui să renuntám la el. 
Să examinăm pe rând pașii facuti de Wellman în elaborarea 
acestui argument. Așa cum observă el, importanţa libertăţii de 
asociere a indivizilor și cerința ca un stat drept s-o protejeze se 
numără printre cele mai solide convingeri pe care le avem despre 
moralitatea politică. Nu doar că tindem să acceptăm aceste 
lucruri imediat, dar, în lipsa recunoașterii unui astfel de drept, ar 
fi greu să explicăm de ce căsătoriile forțate ori convertirile 
nevoluntare la un cult religios sunt nedrepte. Aceste exemple mai 
sunt instructive și din alt punct de vedere: arată că dreptul la 
libera asociere implică, prin necesitate conceptuală, capacitatea 
de a refuza asocierea cu alte persoane. 


Plecând de la aceste idei necontroversate, Wellman (2008, p. 110) 
susține că, „la fel cum un individ are dreptul de a decide cu cine 
se va căsători, la fel și un grup de cetăţeni are dreptul de a 
determina pe cine va invita în comunitatea lor politică”. Cum am 
putea obiecta la acest pas făcut de Wellman? Cel mai accesibil 
răspuns constă în a observa că teza lui pare să intre în conflict cu 
intuitiile pe care le avem. Mai exact, echivalarea dintre dreptul 
individual la liberă asociere și cel al cetăţenilor ca grup pare să 
asume că nu există nicio diferență semnificativă din punct de 
vedere moral între indivizi si state. Wellman înţelege forţa acestei 
obiecţii, dar strategia sa nu este de a-i răspunde direct, ci dea 
scoate la suprafaţă implicaţiile pe care le-ar avea negarea 
dreptului la asociere al unui stat. Acesta susține că, în lipsa 
recunoașterii acestui drept, ne-ar fi imposibil să explicăm de ce 
este greșit ca unftica imigrației: între autodeterminare colectivă 
și dreptate globală 99 stat să fie forțat să acceadă la organizaţii 
sau tratate internaţionale ori, mai important, de ce anexarea 
forțată a altui stat este greșită (Wellman: 2008, p. 112). Este 
important de observat că întreaga discuţie despre dreptul la 
liberă asociere al statelor are sens pentru Wellman doar în cazul 
unor state legitime care, conform unui principiu foarte general al 
legitimitátii, „protejează in mod adecvat drepturile membrilor săi 
și le respectă pe cele ale celorlalţi” (Wellman și Cole: 2011, p. 
16). 

O altă modalitate prin care putem nega implicaţiile trase de 
Wellman constă în a argumenta că dreptul la autodeterminare 
este doar unul dintre considerentele morale relevante în 
problema imigrației. Un alt considerent, de exemplu, constă in 
datoriile morale pe care le au cetăţenii unui stat dezvoltat din 
punct de vedere economic fata de cei care nu sunt membri ai 
acestuia și trăiesc în sărăcie în afara graniţelor sale. Dreptul la 
autodeterminare și datoriile care tin de promovarea dreptăţii 
globale par să intre în conflict, având în vedere că imigrația poate 
ridica nivelul de trai al persoanelor fata de care avem aceste 
datorii. Wellman argumentează că acest conflict este doar 
aparent. Chiar dacă acceptăm că un stat, acţionând în numele 


cetăţenilor săi, are datoria de a lupta împotriva sărăciei globale, 
atât timp cât există opţiunea „exportului de dreptate”, dreptul de 
a exclude imigranţi rămâne neștirbit. Prin „export de dreptate”, 
Wellman (2008, p. 129) înțelege două tipuri de politici: familiarul 
ajutor financiar extern pentru persoane din state subdezvoltate și 
mult mai controversata politică a intervenţiei militare pentru 
înlăturarea guvernelor care nu respectă drepturile fundamentale 
ale propriilor cetăţeni. Ce scoate în evidenţă includerea acestui 
ultim tip de politică este că Wellman nu acceptă nici măcar 
datoria de a ajuta refugiaţi - definiti chiar si în sensul limitat al 
Convenţiei din 1954 - ca un considerent moral ce poate limita 
stringenta dreptului unui comunităţi politice de a exclude 
noncetateni®. 


65 In extremis, acesta ar putea argumenta ca, in cazul in care o 
comunitate politica decide, exercitandu-si dreptul la 
autodeterminare prin mijloacele democratice obisnuite, sa nu- 
si indeplineasca datoriile morale fata de persoanele aflate in 
aceasta situatie prin interventie militara impotriva regimului, 
atunci ar avea obligatia morala sa accepte refugiati pe 
propriul teritoriu. 


1 Alegeri morale 
O a treia obiectie luată în considerare de Wellman poate fi 
formulată astfel: legătura dintre dreptul la liberă asociere și 
dreptul de a exclude ascunde faptul că un stat cu o astfel de 
putere încalcă chiar dreptul la liberă asociere al propriilor 
cetăţeni. Mai exact, un cetăţean al României care deţine o 
proprietate în mod legitim poate decide să se asocieze cu un 
noncetátean, invitandu-1 să locuiască pe această proprietate. 
Când statul refuză intrarea acestuia pe teritoriul României, 
încalcă dreptul la liberă asociere al cetăţeanului român. 
Răspunsul lui Wellman constă în a argumenta că această obiectie 
poate fi validă doar în cazul în care asocierea este pe termen 
scurt. în cazul invitatiilor pe termen lung există costuri 
semnificative și pentru ceilalți cetăţeni și deci decizia nu poate fi 
unilaterală. 

O ultimă obiectie discutată de Wellman este cea conform 
căreia beneficiile rezultate din eficiența economică a unei lumi în 
care mișcarea transfrontalieră a indivizilor nu este restricționată 
impun deschiderea granițelor. Wellman nu acceptă nici acest 
considerent ca pe unul relevant - în primul rând, argumentează 
el, obiectia ignoră posibilele costuri ale deschiderii graniţelor; în 
al doilea rând, dreptul la autodeterminare invocat în 
argumentatia sa este de natură deontologică și deci nu poate fi 
respins în virtutea unor considerente bazate pe consecinţe 
(Wellman și Cole: 2011, pp. 105-116). 


66 Vezi mai jos discuţia din subcapitolul 4.3.1. 


Având în vedere larga acceptare a dreptului la liberă asociere și 
legătura plauzibilă dintre acesta și un drept de a exclude 
imigranţi, precum și faptul că principalele considerente invocate 
împotriva acestui drept prezumtiv eșuează, pentru Wellman 
lucrurile sunt clare: statele au un drept absolut de a restricționa 
imigrația. Termenul absolut din această concluzie nu trebuie 
subestimat - așa cum am văzut, spre deosebire de Walzer, Miller 
și alti filosofi care apără un drept al statelor de a exclude 
nonmembri, Wellman nu recunoaște niciun fel de datorii ale 
statelor de a accepta imigranti, nici măcar în cazul in care aceștia 
sunt refugiaţi. Dincolo de acest conflict evident cu poziţia larg 
împărtășită care impune obligaţii stringente de admitere în cazul 
refugiaților, există o serie importantă de critici care pot fi aduse 
acestei teorii. în primul rând, asemănarea dintre state și cluburi 
este cel puţin limitată - nu doar că statele nu sunt asociaţii 
voluntare, dar refuzul de a face parte dintr-un stat nu pune un 
individ în aceeași situaţie ca refuzul de a face parte dintr-un club, 
având în vedere că excluderea dintr-un club nu Etica imigrației: 
între autodeterminare colectivă și dreptate globală 101 aduce cu 
sine excluderea dintr-un întreg sistem de cooperare socială, așa 
cum presupune excluderea dintr-un stat“. în al doilea rând, asa 
cum observă Fine (2010), chiar dacă argumentul lui Wellman ar 
reuși să stabilească în mod convingător un drept de a exclude 
nonmembri de la participarea într-o comunitate politică, acesta 
trage prea repede concluzia că el reușește să arate și existența 
unui drept al comunităţii politice asupra teritoriului și deci un 
drept de a folosi coercitia pentru a nu le permite nonmembrilor 
sá se stabileascá pe acesta. 

4.2.3. Dreptul la proprietate asociativă 


si excluderea nonmembrilor 
Dacă argumentul lui Wellman se confruntă cu probleme serioase 


în privinţa legăturii pe care o face între o asociaţie politică și 
teritoriul pe care aceasta o ocupă, un alt argument în favoarea 
unui drept al statelor de a exclude imigranţi, formulat recent de 


67 Pentru o critică extensivă a ideii că statele sunt similare 
cluburilor, vezi Huemer (2010, pp. 455-458), dar și discuţia 
despre modelul clubului din Cole (2000, pp. 70-73). 


Pevnick (2011), pare să facă din justificarea acestei conexiuni 
necesare unul dintre punctele sale cele mai solide. La fel ca în 
cazul argumentului bazat pe dreptul la liberă asociere, Pevnick 
își fundamentează susţinerea pentru excluderea celor care nu 
sunt membri pe un alt drept individual larg recunoscut în 
gândirea liberală - cel la proprietate. Cu toate acesta, dreptul la 
proprietate pe care îl utilizează Pevnick nu este familiarul drept 
la proprietate privată, ci unul la proprietate asociativă. Mai exact, 
dreptul la autodeterminare al statelor este justificat de un drept 
de proprietate al grupului de cetăţeni asupra bunurilor produse 
prin munca acestora. Ideea principală din spatele teoriei sale 
este că cetăţenii, prin munca și contribuţiile lor fiscale, 
dobândesc drepturi de proprietate asupra instituţiilor unui stat și 
deci dreptul de a decide cine se poate bucura de beneficiile 
furnizate de acestea și cine nu. Dreptul de a exclude imigranţi se 
fundamentează pe o componentă crucială a oricărui drept la 
proprietate - controlarea intrebuintárii care îi este dată unui bun, 
în cazul acesta bunul în cauză fiind întregul set de instituţii 
statale. 

a fel ca in cazul argumentului lui Wellman, legátura dintre acest 


drept colectiv de proprietate asupra unor institutii si dreptul de 
acontrola un teritoriu este o provocare normativá importantă, dar 
Pevnick crede cá poate fi rezolvatá cu usurintá. Chiar dacá 
admite cá, din punct de vedere istoric, accesul la un teritoriu 
înainte de apariţia unui stat era liber (deci instituţia statului îi 
pune pe cei care nu sunt cetăţeni ai statului respectiv într-o 
situație comparativ dezavantajoasă), Pevnick observă că ceea ce 
atrage imigranţi într-un anumit teritoriu este valoarea crescută a 
acestuia ca urmare a externalitátilor pozitive furnizate de 
instituţiile construite prin contribuţiile cetăţenilor (Pevnick: 2011, 
pp. 54-60). 

Justificarea lui Pevnick pentru excludere poate fi criticată din 
mai multe direcţii. în primul rând, fetișizarea contribuţiilor în 
vederea sprijinirii și dezvoltării unui set de instituţii îl lasă pe 
Pevnick într-o situaţie cel puţin problematică - dacă principalul 
criteriu al apartenenţei la o comunitate politică este contribuţia, 
care este situaţia persoanelor cu dizabilități? Aceștia ori sunt 
membri deplini ai comunităţii, caz în care Pevnick trebuie să 
clarifice de ce lucrurile stau așa, ori nu sunt. Dacă Pevnick nu 
poate să susţină în limitele teoriei sale că persoanele cu 
dizabilități sunt membre depline ale comunităţii, atunci implicatia 
este, asa cum notează Blake (2014, p. 531), că „rezidenții care 
pot contribui prin munca lor îi pot exclude cu forţa pe cei cu 
dizabilităţi”. în al doilea, o altă posibilă implicatie a teoriei lui 
Pevnick este că politicile în domeniul imigrației ar trebui sa fie 
mult mai permisibile decât crede acesta, având în vedere că în 
anumite circumstanţe nonmembrii contribuie la rândul lor la 
menţinerea instituţiilor unui stat. Să luăm următorul exemplu. Un 
antreprenor din China exportă bunuri în România și este obligat 
să plătească tarifele vamale pentru această activitate. Mai mult, 
cetățeanul chinez are o parte din membrii familiei stabiliți în 
România și le trimite acestora regulat bani. în acest caz, teoria lui 
Pevnick pare să impună acceptarea antreprenorului chinez atât 
pe teritoriul statului român, cât și ca parte a comunităţii 


2 Alegeri morale 


politice“. Desigur, puterea acestei obiecţii depinde de amploarea 
cazurilor similare cu acesta, dar, chiar și dacă numărul acestora 
este mai degrabă modest, teoria lui Pevnick tot pare să se 
confrunte cu implicaţii diferite de cele intenţionate. 
4.2.4. Argumentul jurisdictional pentru 
restricționarea imigrației 
Toate argumentele discutate până acum fac, într-un mod sau 
altul, referire la valoarea autodeterminării statale. Pentru Walzer 
și Miller, autodeterminarea este o condiţie sine qua non pentru 
protejarea interesului fundamental pe care îl are o comunitate 
pentru controlarea culturii sale publice. Pentru Wellman, 
renunțarea la ideea autodeterminării statale aduce cu sine o serie 
de implicaţii inacceptabile, iar dreptul la liberă asociere al 
cetățenilor este suficient pentru a fundamenta practicile de 
excludere a imigranţilor, în timp ce pentru Pevnick relaţia cetă- 
tenilor cu instituţiile lor publice este suficientă pentru a 
fundamenta dreptul de a decide asupra viitorului acestor 
institutii si a celor care pot beneficia de pe urma lor. in literatura 
normativă recentă despre imigratie însă poate fi distinsă si o cale 
diferită de a argumenta pentru restrictionári limitate ale 
imigratiei. 

Blake (2013; 2014) argumenteazá cá, in eforturile de a 
justifica restrictii asupra imigratiei, nu cátre dreptul la 
autodeterminare trebuie sá ne uitám, ci spre o altá caracteristicá 
esentialá a statelor. Conform acestuia, statele sunt in mod 
fundamental instrumente de protejare a drepturilor omului într-o 
anumită jurisdicție. Statele au însă obligaţii diferite fata de 
drepturile fundamentale ale indivizilor în funcţie de relaţia în 
care se află cu aceștia. Blake distinge între trei astfel de tipuri de 
obligaţii: statele sunt obligate (i) să respecte, (ii) să protejeze si 
(iii) să împlinească oricare ar fi setul de drepturi fundamentale pe 
care îl considerăm cel mai plauzibil. întinderea acestor obligaţii 
însă este diferită: datoria de a respecta este universală (statele 
nu trebuie să încalce drepturile niciunei persoane, oriunde s-ar 


68 Exemplul este adaptat din critica formulată de Hidalgo (2014, 
pp. 7-9). 

doar în relaţia cu acele persoane care se află pe teritoriul unde 
statul își manifestă jurisdicția; în mod similar, datoria de a împlini 
drepturile fundamentale ale unor persoane - înţeleasă de Blake 
ca datoria de „a crea noi forme de instituții politice cu 
capacitatea de a oferi o apărare concretă a acestor drepturi” 
(Blake: 2013, p. Ill) - se aplică tot doar persoanelor aflate in acea 
jurisdicție. Când o persoană migrează dintr-o jurisdicție în alta, 
schimbă deci natura obligaţiilor pe care un stat le are fata de ea 
și, implicit, obligaţiile pe care le au cetăţenii acelui stat. Aceștia 
„devin obligati să plătească politia care va apăra securitatea ei 
fizică, devin obligaţi să facă parte din jurii care au rolul de a ajuta 
la condamnarea celor care o atacă și, mai general, devin obligaţi 
să construiască și sprijine instituţii capabile să-i apere drepturile 
fundamentale” (Blake: 2013, p. 113). Principalul punct de 
greutate al argumentului se regăsește în acest loc: Blake 
argumentează că cetățenii unui stat au un drept limitat de a nu 
intra în relaţii de obligaţie cu alte persoane. Dreptul este limitat, 
în perspectiva lui Blake, pentru că nu se aplică în toate cazurile 
în care alte persoane încearcă să intre în astfel de relaţii cu noi. 
Mai exact, sfera de aplicare a acestui drept este limitată la cei ale 
căror drepturi fundamentale sunt deja protejate și împlinite sau, 
așa cum explică Blake (2014, p. 532), „este dreptul nostru să 
refuzăm să actionám în apărarea celor care sunt deja apárati în 
mod adecvat”. Blake argumentează și pentru o premisă empirică 
relevantă: faptul că majoritatea imigranţilor care încearcă să 
intre în prezent pe teritoriul statelor economic dezvoltate vin din 
jurisdicții în cadrul cărora drepturilor lor fundamentale nu sunt 
adecvat protejate. în consecinţă, dacă este acceptată această 
premisă empirică, teoria lui Blake nu justifică cea mai mare parte 
din practicile de excludere ale statelor contemporane. 


Fără îndoială, plauzibilitatea argumentului jurisdictional este 
dependentă de plauzibilitatea dreptului de a refuza să intrăm în 
relaţii de obligaţie cu alte persoane și de a utiliza în anumite 
cazuri forța pentru a ne proteja de astfel de relaţii. Argumentul 
formulat de Blake pare să sufere de cele mai puţine probleme 
evidente prin comparaţie cu celelalte argumente discutate până 
acum. Voi oferi, pe scurt, câteva motive pentru care dreptul de a 
refuza intrarea în relaţii de obligaţie cu alte persoane s-ar putea 
să aibă o serie de implicaţii problematice. în primul rând, în 
funcţie de importanţa pe care o are consimţământul pentru 
obligaţiile pe care le avem fata de ceilalți, argumentul lui Blake 
lasă deschisă problema obligaţiilor pe care le avem fata de cei cu 
care suntem deja în aceeași jurisdicție. în definitiv, nici obligaţiile 
fata de aceștia nu au fost acceptate voluntar. în al doilea rând, e 
neclar în ce sens avem datorii noi când o nouă persoană intră în 
jurisdicţia în care ne aflăm. Faptul că deja avem datoria de a 
contribui la protejarea și împlinirea drepturilor persoanelor aflate 
în acea jurisdicție pare să indice că un imigrant nu aduce cu sine 
noi datorii, ci doar costuri suplimentare (Kates și Pevnick: 2014). 
în al treilea rând, e important de observat că imigrația nu este 
singurul mod în care o nouă persoană poate pătrunde într-o 
jurisdicție si poate impune obligaţii celorlalţi cetăţeni - mai 
există, Etica imigrației: între autodeterminare colectivă și 
dreptate globală 105 desigur, calea nașterii de noi persoane de 
către cetățenii deja existenţi. Dacă avem acest drept de a refuza 
intrarea în relaţii de obligaţie cu alte persoane, ar trebui ca 
acești nou-născuţi să devină automat cetățeni ori măcar să aibă 


drept de rezidenţă (Meijers: 2016, pp. 231-310)? 

4.3. în apărarea deschiderii graniţelor 

în subcapitolul anterior, am discutat principalele argumente 
contemporane în favoarea existenţei unui drept al statelor de a 
exclude potenţiali imigranţi. Am văzut că recomandările diferă 
când vine vorba de politicile în domeniul imigrației pe care ar 
trebui să le urmeze democratiile liberale, de la abordări foarte 
restrictive precum cea a lui Wellman la altele mai permisive, 


precum cea a lui Blake. în acest subcapitol, voi discuta 
principalele argumente formulate împotriva existenţei unui drept 
al statelor de a exclude și, în consecinţă, în favoarea deschiderii 
granițe. 

Pentru început, este important de clarificat ce înseamnă acest 
lucru. Filosofii care acceptă această politică drept singura 
dreaptă când vine vorba de controlul mișcării transfrontaliere nu 
argumentează doar că statele ar trebui să accepte un număr mai 
ridicat de imigranţi decât o fac în prezent, ci că aproape oricine 
vrea să acceseze teritoriul unui stat are un drept prezumtiv s-o 
facă. Desigur, în unele situaţii acest drept nu rezistă unei judecăţi 
care ia în considerare toate aspectele relevante”, dar libertatea 
de mișcare trebuie să fie norma, iar restricţiile excepţionale atent 
justificate. 


69 De exemplu, o criză de sănătate publică precum cea cauzată în 
prezent de virusul SARS-CoV-2 reprezintă o situaţie 
excepţională in care restricţiile asupra imigrației pot fi 
justificate. O altă situație relevantă este cea a siguranţei 
publice. De exemplu, intrarea pe teritoriul unui stat a unei 
persoane despre care există motive întemeiate să credem că 
va atenta la siguranța publică e un caz în care majoritatea 
filosofilor ce apără un regim deschis al graniţelor cred că 
excluderea este justificată. 

în prima lucrare influentă în filosofia politică analitică ce caută să 
susțină deschiderea graniţelor, Carens (1987) încearcă să arate 
cum principalele abordări cu privire la dreptate - în acest caz, 
egalitarismul liberal, libertarianismul de dreapta și utilitarismul - 
converg asupra ideii că utilizarea coercitiei pentru a împiedica 
imigrația într-un anumitteritoriu este o politică nedreaptă. in 
cadrul dezbaterii din ultimele decenii, majoritatea apărătorilor 
deschiderii graniţelor au urmat o strategie asemănătoare. în 
primul rând, aceștia au încercat să arate că argumentele care 
susțin că statele au un drept de a exclude imigranţi suferă de 
probleme insurmontabile. în al doilea rând, au încercat să arate 
că există o serie amplă de argumente, ancorate în diferite tradiţii 
de gândire morală, care se suprapun în sprijinirea concluziei că 
actualul regim de guvernare al granițelor este ineficient din 
punct de vedere economic, nedrept fata de cele mai 
dezavantajate persoane din lume și că încalcă nejustificat 
libertăţi fundamentale. 


4.3.1. Argumentul Utilitarist pentru granite 


deschise 
Argumentul Utilitarist pentru deschiderea graniţelor este, poate, 


cel mai direct. Desigur, există diferite variante ale utilitarismului, 
dar, dacă ce ar trebui să ne intereseze în mod fundamental când 
evaluăm o anumită politică este tipul de consecinţe pe care acea 
politică îl are asupra nivelului agregat de utilitate, atunci 
deschiderea graniţelor pare calea de urmat. Premisa crucială a 
acestui argument este că nu există diferențe semnificative între 
cetăţeni și imigranţi în virtutea cărora ar trebui să oferim 
ponderi diferite utilității obținute de aceștia. A doua premisă este 
legată de efectele așteptate ale politicii pe care o evaluăm. Cum 
mai multe școli de gândire economică susțin că libera mișcare a 
capitalului și a muncii este centrală în efortul de a maximiza 
creșterea economică, argumentul Utilitarist concluzionează că 
ineficientele economice aduse de actualul regim al graniţelor 
sunt profund vătămătoare, iar deschiderea granițelor este 
singura politică eficientă și deci dreaptă (Carens: 1987, pp. 263- 
264; Clemens: 2011). 


Există mai multe modalităţi prin care concluzia utilitaristă poate 
fi respinsă. în primul rând, am putea refuza plauzibilitatea 
utilitarismului în sine ca o teorie normativă care să ne ghideze 
alegerile de politici publice”. O altă posibilitate, explorată recent 
de teoreticienii careEtica imigrației: între autodeterminare 
colectivă și dreptate globală 107 apără un drept al statelor de a 
exclude, este să acceptăm plauzibilitatea normativă a 
utilitarismului, dar să arătăm că de aici nu decurge concluzia 
deschiderii graniţelor. Așa cum aminteam în discuţia despre 
argumentul lui Wellman pentru excluderea imigranţilor, o 
posibilă modalitate de a submina concluzia utilitar istă este 
printr-o analiză mai atentă a costurilor implicate, nu doar a 
beneficiilor aduse de o eficiență economică crescută. Wellman ne 
provoacă sa ne gândim la următorul scenariu. Granițele sunt 
deschise la nivel global, dar suprapopularea este un pericol tot 
mai mare, afectând atât viața prezentă a persoanelor, dar având 
și un impact catastrofal asupra schimbărilor climatice și deci 
asupra generațiilor viitoare. Politicile necesare pentru ţinerea 
sub control a creșterii populaţiei în anumite regiuni nu sunt 
întotdeauna cele mai populare. Mai important decât atât, o lume 
fără granite creează oportunitatea ca țările care suferă de 
suprapopulare să-și „exporte” excesul de populaţie în alte 
regiuni. Prin ideea de export a populaţiei, Wellman nu înţelege un 
fel de mutare forțată, ci simplul fapt că cetățenii acestor state ar 
fi liberi să le părăsească. Un astfel de scenariu este plauzibil, 
conform lui Wellman, pentru că liderii politici nu ar mai avea 
stimulente pentru a implementa „măsurile nepopulare, dar nece- 
sare pentru încetinirea creșterii populaţiei în condiţiile în care 
țările lor nu sunt forțate să internalizeze costurile unei explozii 
demografice” (Wellman și Cole: 2011, p. 110)”. Costul slăbirii 


70 Cum despărțirea de utilitarism ca filosofic publică se află la 
rădăcină renașterii filosofici politice analitice în secolul trecut, 
astfel de critici abundă. Am ales aici să nu intru în această 
dezbatere amplă, cititorii interesaţi putând începe să se 
familiarizeze cu subiectul cu ajutorul lui Kymlicka (2002, pp. 
10-52). Pentru o discuţie a diferitelor tipuri de utilitarism, vezi 
și Miroiu (2009, pp. 138-142 și 195-197). 

71 Exemplul este o instanţă particulară a unei probleme mai 
generale identificate de Wellman - o tragedie a bunurilor 


capacităţii instituţionale de a implementa diferite politici poate fi 

deci un tip de cost care să încline balanţa în favoarea 

restrictionárii mișcării internationale din punct de vedere 

Utilitarist. 

4.3.2. Dreptatea distributivă globală și dreptul la 
mișcare internaţională 


comune globale, în care deschiderea graniţelor aduce o serie 
importantă de costuri. Aceste costuri survin din pricina lipsei 
de stimulente a statelor de a lua măsurile necesare pentru 
protejarea condiţiilor care fac ca economia și aranjamentele 
politice dintr-o lume care restrictioneazá mișcarea 
transfrontalieră să fie, totuși, benefice. 


1 Alegeri morale 


Argumentul Utilitarist este rar invocat ca unul de sine stătător de 
către apărătorii unui regim deschis al granițelor. Adesea, este 
utilizat ca un considerent suplimentar, dar nu esenţial al unui 
argument bazat pe oaltă valoare. Principala astfel de valoare 
printre gânditorii liberali este cea a dreptăţii distributive globale. 
Pentru a vedea cea mai importantă idee motivatoare din spatele 
acestui argument, următoarea discuţie din Carens (2013, p. 226) 
merită citată în întregime: 

în multe sensuri, cetăţenia democratiilor vestice este 
echivalentul modern al privilegiilor de clasă feudale - un statut 
moștenit care îmbunătățește semnificativ șansele cuiva in viata. 
[...] La fel ca privilegiile feudale, aranjamentele sociale 
contemporane nu doar că oferă avantaje pe baza nașterii, dar le 
și fortifică prin restricționarea legală a mobilităţii. 

Argumentul dreptăţii distributive globale are în fundal o 
puternică asumptie cosmopolită: cerința liberală conform căreia 
toate persoanele ar trebui tratate în mod egal nu scade în 
intensitate când încercăm s-o aplicăm dincolo de graniţele unei 
tari, cerinţele dreptăţii distributive fiind aceleași pentru toate 
persoanele de pe glob. Așa cum arată Carens însă, oportunităţile 
pe care o persoană le are în viaţă sunt puternic determinate de 
locul în care a avut șansa să se nască. Cu alte cuvinte, 
oportunităţile nu sunt determinate de alegerile individuale, ci de 
circumstanţele impuse ale unei loterii a nașterilor”. Cea mai 
bună cale pentru eliminarea acestor nedreptáti, sustine adeptul 
acestui argument, este deschiderea granițelor și permiterea 
mobilității globale a persoanelor. 

O linie de critică a acestui argument acceptă premisa 
conform căreia locul nașterii are un rol fundamental în 
determinarea șanselor în viaţă ale unei persoane, iar granițele 
sunt cruciale pentru păstrarea acestei stări de fapt, dar contestă 


72 Pentru cititorii familiarizați cu principalele abordări din 
filosofia politică analitică, intuiţia fundamentală din spatele 
acestei poziţii este teoretizată de teoria egalitarismului șansei. 
Pe scurt, o astfel de teorie susţine că dreptatea distributivă 
cere egalizarea circumstanțelor nealese de către indivizi, 
singura sursa permisibilă de inegalitate fiind deciziile luate de 
către aceștia. Pentru o introducere, vezi Knight (2013). 

că cerințele dreptății sunt egalitariste. De exemplu, David Miller 


argumentează că dreptatea distributivă nu cere egalizarea 
oportunităţilor la nivel global, ci doar un set adecvat de 
oportunități pentru toate persoanele (Miller: 2005, pp. 194-199). 
Cu alte cuvinte, dreptul la liberă mișcare trebuie înțeles in 
contextul intereselor vitale pe care acesta se presupune că le 
protejează - interese pentru un nivel decent de bunăstare, pentru 
o viata liberă de persecuții și pentru o sferă suficientă de 
libertate pentru împlinirea concepţiei despre bine pe care o are 
orice persoană. Din momentul în care înţelegem dreptul la liberă 
mișcare ca fundamentat pe aceste interese, versiunea expansivă 
propusă de adepţii egalitarismului global începe să nu mai pară 
atât de plauzibilă: libertatea de mișcare îndreptățește o persoană 
doar la respectarea acestor interese fundamentale. 

Dincolo de criticarea concepţiei egalitariste despre dreptate, 
o altă linie de critică a argumentului dreptăţii distributive globale 
scoate în evidenţă chiar posibilele efecte antiegalitariste ale unui 
astfel de regim al graniţelor. Cu alte cuvinte, o astfel de obiectie 
atacă premisa conform căreia deschiderea granițelor este cea 
mai bună politică pentru eliminarea inechitátilor distributive 
globale. Un astfel de argument se concentrează pe efectele 
negative ale exodului creierelor (brain drain) (Brock și Blake: 
2014; Angell și Huseby: 2019)”. Un astfel de argument sustine că 
deschiderea graniţelor doar va adânci problemele deja existente 
în mai multe societăţi în curs de dezvoltare, cauzate de incapa- 
citatea acestora de a oferi stimulentele necesare pentru ca 


73 Exodul creierelor este termenul încetățenit atât printre 
cercetători, cât și în mass-media pentru a descrie emigrarea 
unor persoane cu talente și aptitudini căutate pe piaţa muncii 
(și adesea achiziţionate în urma unui proces de educare 
costisitor) din state mai puţin dezvoltate economic către cele 
foarte dezvoltate. Problema exodului creierelor a făcut 
subiectul unei ample dezbateri în filosofia politică în ultimii 
ani. Dezbaterea din Brock și Blake (2014) prezintă principalele 
poziţii normative și oferă o discuţie atentă a principalelor 
dovezi empirice despre efectele nete ale emigrației 
persoanelor calificate asupra unei tari. 

persoane calificate în diferite activităţi, cel mai adesea medici și 


alti specialiști în îngrijire medicală, să nu emigreze. Având în 
vedere că deschiderea granițelor ar putea favoriza cu precădere 
migraţia persoanelor care sunt deja printre cele avantajate în 
ţările de curs de dezvoltare, și nu a celor mai dezavantajati din 
punct de vedere al venitului si al abilităţilor cerute pe piața 
muncii, o astfel de politică nu doar că n-ar îmbunătăţi situaţia 
acestora din urmă, ci chiar ar inráutáti-o prin subminarea unor 
servicii publice esenţiale. 
Argumentul dreptăţii distributive globale pare să fie inițial 
plauzibil, dar principala problemă a acestuia rămâne trasarea 
unei linii clare între idealul dreptăţii distributive globale și o 
deschidere completă a granițelor, mai degrabă decât regimuri 
intermediare de control al imigrației. Adesea, plauzibilitatea 
acestui argument este adâncită de observarea a două asimetrii 
problematice: asimetria dintre libertatea internă de mișcare și 
cea globală și asimetria dintre dreptul de a emigra și dreptul de a 
fi primit într-o altă tara (Blake: 2014). Prima asimetrie observată 
de adepţii granițelor deschise este suficient de clară. Cel putin la 
prima vedere, motivele pe care le avem să susţinem libertatea de 
mișcare în interiorul granițelor unui stat, limitată doar de 
drepturile de proprietate privată ale celorlalţi, funcţionează la fel 
de bine ca motive în favoarea permiterii libertăţii de mișcare 
transfrontaliere. Problema ridicată de această obiectie are un 
potential serios de a contracara argumentele filosofilor care se 
revendică de la o moralitate politică liberală și acceptă, totuși, 
dreptul statului de a-și controla granițele. Așa cum rezumă Blake 
(2014, p. 523) această problemă, „suntem pur și simplu 
incoerenti dacă apărăm importanţa morală centrală a migraţiei 
interne, dar permitem prevenirea coercitivă a migraţiei externe”. 
O modalitate de a rezista implicatiilor acestei asimetrii este, 
desigur, justificarea ei. De exemplu, dacă este corect, argumentul 
jurisdictional al lui Blake ne oferă o modalitate clară de a face 
acest lucru: migraţia internă și cea transfrontalieră sunt diferite 
în moduri semnificative din punct de vedere moral, una implicând 
mișcarea în interiorul unei jurisdicții, pe când cealaltă implică 
stabilirea într-o altă jurisdicție, lucru ce aduce cu sine problemele 

eja discutate in sectiunea dedicata argumentului lui Blake. O 
alta modalitate de a rezista acestei implicatii poate fi ca, pe 
urmele argumentului lui Miller, sa observăm că distincţia dintre 
migraţia internă și cea transfrontalieră nu este crucială. Ce con- 
tează cu adevărat când încercăm să stabilim întinderea legitimă a 
dreptului la liberă mișcare este dacă sfera în care o persoană se 
poate mișca liber e suficientă pentru respectarea intereselor sale 
fundamentale. 


A doua asimetrie observată de cei care apără un regim al 
granițelor deschise urmează o strategie similară cu cea deja 
discutată. Ne uităm la un drept larg acceptat de liberali și 
argumentăm că respectarea acestuia implică eliminarea 
controlării graniţelor. în cazul acesta, dreptul larg acceptat de 
liberali și codificat în Declaraţia Universală a Drepturilor Omului 
este cel de a emigra. Observatia în acest caz este că sprijinirea 
simultană a unui drept de a emigra și a unui regim al granițelor 
care permite ca respectarea acestui drept să depindă de 
bunăvoința celorlalte state este o poziție inconsistentá. 
Satisfacerea dreptului de 

stabili în locul în care dorești fără confruntarea cu politicile 
coercitive ale diferitelor state, altfel dreptul de a emigra ar fi 
lipsit de orice conţinut relevant. într-un răspuns similar cu cel 
oferit obiectiilor deja discutate, Miller (2005, pp. 196-197) 
argumentează însă că implicatia remarcată de apărătorul 
granițelor deschise este pripită, acesta având nevoie de o 
premisă suplimentară care să explice de ce dreptul de a emigra 
este respectat doar în situaţia în care individul care vrea să plece 
dintr-o societate are la dispoziţie toate opţiunile posibile de state- 
destinaţie și nu doar unul singur. 

4.3.3. Argumentul democratic pentru graniţe 
deschise 

Principalele argumente discutate până acum pornesc în mare 
parte de la un conflict fundamental dintre tendinţele universaliste 
ale liberalismului și limitările implicate de controlarea granițelor. 
Cu toate acestea, există și posibilitatea unui argument pentru 
deschiderea granițelor care, cel puţin la nivel discursiv, nu se 
bazează pe resursele oferite de un cadru normativ liberal, ci pe 
implicaţiile democraţiei pentru controlarea granițelor. Abizadeh 
(2008) argumentează că, pentru a fi legitim, un stat trebuie să-și 
justifice pe cale democratică puterea coercitivă tuturor celor care 
sunt supuși acesteia. Motivul rezidă în importanţa centrală a 
valorii autonomiei individuale și a faptului că aceasta este 
încălcată de orice act coercitiv (Abizadeh: 2008, p. 40). Pentru a 
realiza acest lucru, toti cei care sunt supuși coercitiei unui stat 
trebuie să aibă dreptul de a participa la formularea legilor, 
cerința minimală fiind ca aceștia să aibă dreptul de a vota pentru 
sau împotriva legilor după care se ghidează puterea coercitivă a 
statului. în continuare, Abizadeh observă că nu doar cetăţenii de 
pe teritoriul unui stat sunt supuși coercitiei, ci si cei care se 
confruntă cu restricționarea coercitiva a imigrației. Mai mult, nu 
doar coercitia ca atare este problematică din punct de vedere 
moral, ci și ameninţarea unei persoane cá va fi supusă coercitiei. 
Cu alte cuvinte, simplul fapt că opţiunea imigrării aduce cu sine 
confruntarea cu puterea coercitivă a statului pe teritoriul căruia 
vrei să intri este suficientă pentru cerința ca puterea respectivă 
să-ţi fie justificată si tie. Dacă cele două premise sunt adevărate, 
concluzia trasă de Abizadeh decurge fără probleme de coerenţă - 
ori granițele sunt deschise și problema coercitiei dispare, ori cei 
care sunt supuși coercitiei implicatede controlul graniţelor, i.e. 
potenţialii imigranți, au dreptul de a participa la formularea 
politicilor respective. 

Există mai multe posibilităţi de a contesta argumentul propus 
de Abizadeh. în primul rând, dincolo de oricare ar putea fi 
plauzibilitatea inițială a cerintei ca puterea coercitivă să fie 
justificată tuturor care sunt supuși acesteia, implicaţiile intră 
într-un conflict radical cu practicile curente - graniţele demosului 
ar trebui să fie, în esenţă, nemărginite, iar singura formă 
instituțională legitimă ar fi cea a democraţiei globale. O altă 

obiectie adusă acestui argument democratic pentru deschiderea 
granițelor se concentrează pe contestarea premisei empirice. 
Miller (2010, p. 114) argumentează că există diferenţe 
importante între „a forța o persoană să facă un anumit lucru si a 
forța o persoană să nu facă un anumit lucru in timp ce alte 
opţiuni îi sunt lăsate libere". în cazul coercitiei, argumentează 
acesta, autonomia individuală este încălcată în mod necesar, dar 
în celălalt caz nu. Dacă distincţia este validă, iar acţiunile 
implicate în apărarea graniţelor nu cad în categoria unor acte 
coercitive, atunci punctul central ar argumentului lui Abizadeh 
nu subzistă unei analize atente, iar imigranții nu ar trebui să 
capete niciun drept de participare politică. 

4.4. Concluzii 

Din dezbaterea dintre apărătorii unor politici restrictive în 
domeniul imigrației și apărătorii graniţelor deschise reies câteva 
concluzii importante. în primul rând, justificarea restrictionárii 
imigrației este departe de a fi sarcina normativă ușoară asumată 
de multe dintre dezbaterile din spaţiul public al democratiilor 
contemporane. Mult mai important însă, numeroase politici 
urmate în prezent de statele dezvoltate din lumea occidentală, 
mai ales în domeniul protejării refugiaților, sunt cel putin 
problematice din punctul de vedere al majorităţii teoriilor 
discutate în acest capitol, chiar și al celor care apără un drept al 
statelor de a exclude alte categorii de imigranți. 


Dincolo de aceste aspecte, literatura despre migraţie din 
domeniul filosofici morale și politice a început în ultima perioadă 
să lase în plan secund dezbaterea dintre susținătorii granițelor 
deschise și cei ai dreptului de a exclude, și să se concentreze pe o 
serie de probleme aplicate presante. Evoluţia nu poate fi decât 
îmbucurătoare. Chiar si cel maiEtica imigrației: între 

susținător al deschiderii graniţelor trebuie să recunoască faptul 
că o astfel de politică suferă de grave probleme de fezabilitate în 
lumea contemporană. Până când statele și cetățenii lor vor fi 
pregătiţi - dacă vor fi vreodată - să trăiască într-o astfel de lume, 
tot mai există întrebări importante care trebuie să fie elucidate. 
Am menţionat deja problema exodului creierelor, manifestată 
acut în prezent, dar pe lângă aceasta mai putem distinge alte 
câteva importante direcții de cercetare - de la reglementarea 
statutului muncitorilor temporari (Walzer: 1983, pp. 56-61; Attas: 
2000) la criteriile de selecţie utilizate de state pentru a admite 
anumiţi imigranţi și a-i respinge pe alţii (Carens: 2014; Miller: 
2015; Ip: 2020) și până la cum ar trebui statele să se raporteze la 
imigranții neautorizati (Carens: 2013, pp. 129-157; Miller: 2008). 


IDEI PRINCIPALE 

1. Imigrația reprezintă una dintre principalele provocări ale 
lumii contemporane, iar orice răspuns la întrebarea „Cum ar 
trebui să-și guverneze statele granițele?” trebuie să clarifice o 
serie de probleme de natură normativă. 

2. Argumentele care susțin restricționarea imigrației pe baza 
unor considerente legate de protejarea culturii naţionale ori 
de valoarea morală a unei comunităţi, chiar dacă dominante 
pentru o perioadă în literatura de specialitate, duc la 
implicaţii profund problematice și nu mai sunt larg acceptate 
de filosofi. 

3. Argumentele mai recent formulate în literatura de 
specialitate, care susțin restricționarea imigrației pe baza 
unor considerente non- naţionaliste, precum dreptul la liberă 
asociere, proprietatea colectivă a cetățenilor asupra 
instituţiilor unui stat ori obligaţiile limitate ale statelor de a 
respecta, proteja și împlini drepturile individuale, nu sunt 
momentan suficient de riguros apărate de cei care le-au 
formulat. 

4. în ciuda unor probleme particulare ridicate de imigrație, 


există în general motive bune să credem că ridicarea 
restricţiilor asupra mișcării transfrontaliere a indivizilor va 
avea consecinţe economice benefice. 

5. Tot mai multi filosofi politici liberali susțin că eliminarea 
restricţiilor asupra imigrației este politica pe care statele 
dezvoltate din punct de vedere economic ar trebui s-o urmeze 
pentru a-și îndeplini datoriile fata de cele mai dezavantajate 
persoane de pe glob.Mai mult, unii filosofi politici liberali 
susțin că există un drept fundamental al persoanelor de a 
imigra, argumentând că acesta apără aceleași interese 
individuale ca dreptul la liberă circulaţie în interiorul 
graniţelor unui stat, un drept larg recunoscut în societăţile 
liberale contemporane. 

Datorii morale în procesul electoral. 

O introducere în etica votului 

Alexandru Volacu 
5.1. Introducere 
Este 24 noiembrie 2019. Ceasul deșteptător sună la ora 6:00. Ca 
în fiecare duminică dimineaţa, Andreea si Sebastian se dau jos 
din pat, își pun cafeaua în cănile preferate și dau de mâncare 
pisicilor. în timp ce își savurează cafeaua, cei doi se gândesc la ce 
urmează să facă în ziua respectivă. E o zi de toamnă liniștită, 
care nu anunţă nimic spectaculos. Dar, după cum își amintește 
Sebastian, duminica aceasta nu e în totalitate una obișnuită. E 
ziua turului doi al alegerilor prezidenţiale. „Mergi la vot?", o 
întreabă Sebastian pe Andreea. O întrebare simplă, la care multi 
dintre noi avem un răspuns invariabil, fie el pozitiv, fie negativ. 
Pentru multi alţii însă răspunsul la întrebarea lui Sebastian e mai 
degrabă contextual: Am alte lucruri mai interesante de făcut în 
ziua respectivă? îmi place în mod deosebit vreunul dintre 
candidaţi? îmi displace în mod deosebit vreunul dintre candidaţi? 
Plouă afară? 


Andreea face parte din această categorie de persoane. Astfel de 
întrebări sunt relevante pentru ea. Dar pentru Andreea contează 
și altceva în afară de motivele autointeresate', de tipul celor de 
mai sus, atunci când ia o decizie. Pentru ea contează și motivele 
morale” ”, care Datorii morale în procesul electoral. O 
introducere în etica votului 117 sunt parţial sau complet 
independente de propria noastră bunăstare și care de multe ori 
determină în mod efectiv ceea ce alegem să facem. Dacă Andreea 
este interesată de consideratiile morale ale votului, cum ar trebui 
să se gândească la deciziile electorale? în acest capitol voi 
explora câteva dintre principalele probleme ce ţin de etica 
votului, folosind pentru ilustrare întrebările de natură electorală 


cu care se confruntă Andreea în ziua alegerilor. 


74 Pe care în filosofia morală le numim, de regulă, prudentiale. 
75 cá există filosofi care folosesc cele două concepte în mod 
distinct (apelând, uneori, la criterii diferite). 

5.2. Ca direcţie de cercetare filosofică, etica votului este o 


apariţie relativ recentă, majoritatea contribuţiilor sistematice din 


domeniu fiind publicate în ultimul deceniu'6. De asemenea, 
această zonă de cercetare include un amestec difuz de subiecte, 
ce uneori par să ţină mai curând de filo- sofia politică și uneori de 
etica aplicată. în Volacu (2021a), am sugerat o variantă de 
structurare a dezbaterilor din domeniu, plecând de la distincţia 
între subiecte ce privesc designul instituţional și subiecte ce 
privesc comportamentul individual. în prima categorie ar intra 
întrebări de tipul: Ar trebui să introducem votul obligatoriu? Cine 
ar trebui să aibă dreptul să voteze? Sunt unele sisteme electorale 
mai bune decât altele din punct de vedere moral? Este moral 
acceptabil votul electronic (având în vedere că riscăm 
compromiterea secretului votului)? Deși nu cred că putem face 
distincţii perfect riguroase în această privinţă, întrebările de mai 
sus s-ar încadra mai curând în zona filosofiei politice, așa că nu le 
voi discuta aici’’. Mai curând, având în vedere natura acestui 
volum, voi fi interesat de întrebări ce tin de comportamentul 
individual și - cu precădere - de datoriile morale pe care le avem, 


ca cetăţeni, în ceea ce privește votul. Avem datoria de a 


vota? 
Prima astfel de întrebare a fost deja menţionată în paragraful 


introductiv. Dincolo de orice motive autointeresate am avea 
pentru a merge sau nu la vot, e plauzibil să considerăm că avem 
datoria morală de a votai La această întrebare, în aparenţă 
simplă, am încercat să răspund pe larg în cartea cu același titlu - 
i.e. Avem datoria de a vota? (Volacu: 2019a). în continuarea 
acestei secțiuni voi prezenta, mult mai succint, trei categorii de 
argumente pentru datoria de a vota, ce își au rădăcinile în cele 


76 Cu toate că unele lucrări ce ar putea fi încadrate în acest tip 
de literatură au fost publicate încă din anii 1950 (Morris-Jones: 
1954; Mayo: 1959), iar articolul care a generat o parte 
importantă din discuţiile contemporane pe marginea 
subiectului a apărut cu peste 20 de ani în urmă (Lijphart: 
1997). 

77 Am abordat pe larg problema votului obligatoriu în Lever și 
Volacu (2018) și Volacu (2019a) și, mult mai succint, alocarea 
drepturilor electorale pentru migranti în contextul legislativ 
românesc în Volacu (2019b). O lucrare de referinţă pentru 
etica arhitecturii procesului electoral este cea a lui Dennis 
Thompson (2002). 

mai cunoscute tradiţii ale eticii normative: etica deontologică, 
etica consecintionistá și etica virtuţilor”. 

Multe persoane susțin ceva de tipul următor: pentru ca 
democraţia să funcţioneze, este nevoie ca cetățenii să voteze. 
Dacă Andreea nu merge la vot, si nici ceilalți cetățeni nu merg la 
vot, democraţia nu poate funcţiona. Ca urmare, fiecare cetățean 
cu drept de vot ar trebui să îl și exercite în mod efectiv. Această 
perspectivă poate fi înţeleasă de fapt sub mai multe forme”, dar 
cea mai riguroasă dintre ele este cea pe care o putem numi, 
urmându-i pe Loren Lomasky și Geoffrey Brennan (2000, p. 75), 
argumentul generalizării. Potrivit acestui argument, votul nostru 
este moral obligatoriu pentru că avem datoria de a nu face 
acțiuni pe care nu am vrea să le generalizăm. Dacă am generaliza 
absenteismul electoral, astfel încât toată lumea s-ar abtine de la 
vot, democraţia nu ar putea exista. Așadar, chiar dacă votul 
Andreei nu este de unul singur decisiv pentru supraviețuirea 
democraţiei, ea tot ar trebui să voteze din moment ce nu am dori 
ca absenteismul electoral să fie generalizat. Cititorii familiarizați 
cu etica normativă vor observa că argumentul generalizării are 
afinități cu cea mai influentă abordare deontologică, i.e. 
kantianismul, din moment ce acesta apelează la un test apropiat 
de cel prescris prin intermediul formulei legii universale a 
imperativului categoric™: „acţionează totdeauna conform acelei 
maxime pe care s-o poţi voi totodată ca lege universală” (Kant: 
1972 [1785], p. 246). 

Un al doilea argument încadrabil în abordarea deontologică - 


78 Vezi capitolul 1 din acest volum pentru o descriere a celor trei 
abordări. 

79 Vezi Volacu (2019a, pp. 43-58) pentru o prezentare, dar și o 
analiză critică, a acestora. 

80 Vezi Mihailov (2017) pentru o discuţie detaliată asupra 
diferitelor formulări ale imperativului categoric. 

81 în realitate însă, asumptia că democraţia este dezirabilă e 
independentă de testul imperativului categoric, deci mai 
curând am putea spune că argumentul este doar învelit într-un 
„ambalaj kantian” (Lomasky și Brennan: 2000, p. 75). 

votului , . JOVE f 
pe care îl putem denumi argumentul echităţii - este susținut, 


printre alții, de Lijphart (1997), Engelen (2007) sau Umbers 
(2020). Acesta pleacă de la ideea că absenteismul este o formă de 
comportament blatist (free-riding)”, în care cei care nu plătesc 
costurile asociate cu acțiunea de a vota Îi exploatează pe cei care 
le plătesc, deoarece se pot bucura în continuare de bunul public 
produs de votanti. Bunul public în cauză poate fi, de exemplu, 
buna guvernanta, democraţia sau un sistem politic 
reprezentativ. Să presupunem că bunul public vizat este 
democraţia. Dacă Andreea nu merge la vot, dar sistemul 
democratic este menţinut prin participarea electorală a altor 
cetăţeni, Andreea beneficiază de rezultatul pozitiv într-o manieră 
inechitabilă în raport cu cetăţenii care au votat, din moment ce 
ea nu și-a consumat din timpul și resursele ei, dar alţii au facut-o. 
După cum notează Maring (2016, p. 245), și argumentul echităţii 
are o dimensiune kantiană, în măsura în care se poate considera 
că problema comportamentului blatist este că acesta încalcă 
formula umanităţii a imperativului categoric: „acționează astfel 
ca să folosești umanitatea atât în persoana ta, cât și în persoana 
oricui altuia totdeauna în același timp ca scop, iar niciodată 
numai ca mijloc” (Kant: 1972 [1785], p. 238). 

Lomasky și Brennan (2000) aduc câteva obiecţii importante 


82 Esenţa comportamentului blatist este faptul că un individ 
beneficiază de un bun fără să participe la acţiunea colectivă 
necesară pentru producerea bunului. Vezi Miroiu (2007, pp. 
65-68) si Golopenta și Volacu (2015, pp. 38-39) pentru discuţii 
mai extinse în limba română despre acest concept și despre 
traducerea lui din limba engleză. 

83 într-o reconstrucție recentă, Umbers (2020) folosește ideea 
de responsivitate guvernamentală fata de interesele legitime 
ale unor grupuri sociale particulare ca bunul public faţă de 
care nonvotantii manifestă un comportament blatist. Această 
reconstrucție evită multe dintre problemele clasice ale 
argumentului echităţii, dar se confruntă cu altele, după cum 
am arătat în Volacu (2019a, pp. 105-111) - mai ales cânde 
folosită (cum intenţionează 

- Umbers) pentru a apăra ideea cá ar trebui să avem datoria 
legală, nu doar morală, de a vota. 

împotriva acestor argumente. Să presupunem că suntem de acord 
că, dacă nimeni nu ar merge la vot, sistemul democratic s-ar 
prăbuși. Consecințele absenteismului electoral generalizat ar fi 
așadar dezastruoase. Dar acest lucru se întâmplă și în alte cazuri. 
Spre exemplu, dacă nimeni nu ar cultiva legume, consecinţele 
acestui fapt ar fi dezastruoase, deoarece nimeni nu ar mai putea 
consuma o sursă esenţială de hrană. Dacă din prima afirmaţie 
decurge că avem datoria morală de a vota, ar trebui atunci să 
spunem că din ultima decurge că avem datoria morală de a 
deveni agricultori. Dar probabil că nimeni nu ar fi de acord cu 
această ultimă susţinere. Ce sugerează Lomasky și Brennan 
așadar este că situaţia dezastruoasă produsă în cazul în care 
nimeni nu acționează într-un anumit fel nu poate de una singură 
să ancoreze o datorie morală de a acţiona în felul respectiv. 
Astfel, deși consecinţele absenteismului electoral generalizat ar fi 
dezastruoase, de aici nu decurge că suntem moral blamabili dacă 
nu votăm, la fel cum din faptul că ar fi dezastruos dacă nimeni nu 
ar fi agricultor nu decurge că suntem moral blamabili dacă nu 
cultivăm legume (sau, cu atât mai mult, că ar trebui să avem obli- 
gatia legală de a cultiva legume). 

Cu toate acestea, autorii nu exclud posibilitatea ca un 
argument deontologic de tipul celor de mai sus să fie convingător 
în unele situaţii: spre exemplu, în cazul traversării unui spaţiu 
verde care are un semn cu „Nu cáleati iarba!” la vedere. Dacă 
toată lumea încalcă indicatia de pe semn, spaţiul se va deteriora, 
deci consecinţele generalizării acţiunii ar fi dezastruoase pentru 
spaţiul respectiv. Iar încălcarea recomandării pare să fie într- 
adevăr o manifestare a comportamentului blatist, din moment ce 
individul care ignoră semnul se bucură de spaţiul verde fără să 
contribuie la menţinerea sa. Care este deci diferenţa dintre cele 
două cazuri și cu care din cele două este similar absenteismul 
electoral? Potrivit lui Lomasky și Brennan (2000, pp. 76-78), 
diferenţa principală constă în modul în care îi afectăm pe cei care 
participă la producerea bunului respectiv. în cazul călcării ierbii îi 
afectăm în mod negativ pe ceilalţi pietoni, care nu se vor putea 
bucura de spaţiul verde deoarece va fi deteriorat dacă și alţii 
acționează ca noi. în cazul agriculturii, faptul că noi refuzăm să 

domeniul pentru a face altceva) îi afectează in mod pozitiv pe 
ceilalţi agricultori, deoarece va fi mai puţină competiţie pe piaţa 
agricolă, va scădea oferta de pe piaţă și va crește cererea pentru 
bunurile produse de ei - ceea ce ar putea duce la o creștere a 
profitului lor. Lomasky și Brennan argumentează că absenteismul 
electoral este similar cu acest ultim caz. Nu doar că nu îi afectăm 
negativ pe votanti când noi nu mergem la vot, ci, din contră, îi 
afectăm pozitiv deoarece votul lor are acum o greutate mai mare 
în ponderea totală a voturilor. Dacă această critică este corectă, 
atunci nici argumentul echităţii nu va putea ancora datoria 
morală de a vota, deoarece absenteismul electoral este de fapt în 
avantajul celor care votează. 

Un alt argument clasic pentru datoria de a vota este cel 
propus de Derek Parfit (1984), pe care îl putem numi argumentul 
Utilitarist, și care își are rădăcinile în abordarea mai generală a 
eticii consecintio- niste!!. Pentru început, Parfit admite că votul 
nu poate fi justificat când indivizii iau în calcul doar propriul lor 
interes. Probabilitatea ca votul unei singure persoane să fie 
decisiv în alegeri de masă este infim de mică, iar exercitarea 
votului implică anumite costuri (chiar dacă acestea sunt minore). 
în Volacu (2019a, p. 49), ilustram acest lucru referindu-mă la 
alegerile parlamentare din 2016: „spre exemplu, să presupunem 
că eu aș fi votat la ultimele alegeri, prezenţa electorală fiind [...] 
de 39,49% rotunjită, dar mai exact de 39,4879071391%. Dacă nu 
aș fi votat, prezenţa ar fi fost de 39,4879016638%. Nu doar că 
prezenţa oficială, rotunjită, ar fi fost neschimbată, dar diferenţa 
în procentajul prezenţei apare de-abia la a șasea zecimală a 
acestuia”. Cu toate acestea, dacă luăm în considerare și 
bunăstarea altor cetăţeni când ne gândim dacă să votăm, 
probabilitatea foarte mică de a influenţa rezultatul poate fi 
contrabalansată de beneficiile totale rezultate din alegerea unuia 
dintre candidati. Plecând de la ideea utilitaristá cá avem datoria 
de a acţiona astfel încât să maximizăm bunăstarea socială, putem 
considera atunci că am avea datoria morală de a vota într-o astfel 
de situaţie. 

Există însă câteva probleme cu poziţia lui Parfit. Jason 

Brennan (2011, pp. 23-24) și Ben Saunders (2017, pp. 255-256) 
susțin că și dacă luăm în calcul bunăstarea altora, probabilitatea 
infimă de a da votul decisiv în alegeri tot este relevantă - fie 
pentru că e foarte improbabil ca beneficiile totale să fie atât de 
mari încât să o contrabalanseze, fie pentru că timpul petrecut 
pentru a vota ar putea fi folosit mai bine în * alte moduri, dacă 
vrem să maximizăm beneficiile sociale prin acţiunile noastre. 
Spre exemplu, „să vizitezi o rudă singură sau să ajuţi un vecin în 
vârstă cu cumpărăturile” (Saunders: 2017, p. 256). Lomasky și 
Brennan (2000, pp. 67-74) propun, de asemenea, o altă obiectie 
importantă. Aceștia nu contestă în principiu argumentul lui Parfit, 
ci mai curând susţin că nu este foarte relevant pentru lumea 
reală. în construirea argumentului său, Parfit pleacă de la un 
exemplu contrafactual, în care (1) există doar două partide în 
competiţie, (2) între partide există diferenţe clare din perspectiva 
bunăstării produse în cazul în care vor fi alese, și (3) votantul are 
la dispoziţie toate aceste informaţii. Circumstantele exemplului 
sunt însă mult prea simplificate, potrivit lui Lomasky și Brennan, 
pentru a ne putea spune ceva relevant despre alegerile reale. 
Votantii sunt afectaţi de incertitudine, părtiniri, lipsa informaţiilor 
etc., poziţiile partidelor sunt de multe ori neclare, promisiunile 
lor sunt de multe ori lipsite de credibilitate, iar diferite partide 
vor avea poziţii bune în unele probleme, dar nu și în altele. în 
aceste condiţii, este foarte puţin probabil (chiar dacă nu 
imposibil) să putem identifica situaţii unde bunăstarea societăţii 
va fi atât de profund și de clar afectată de alegerea unui anumit 
partid, încât teoria utilitaristă să genereze o datorie de a vota. 

în fine, să discutăm și un argument pentru datoria de a vota 
ce are anumite afinități cu etica virtutilor?. Luke Maring (2016) 
sugerează că datoria morală de a vota poate fi derivată din 


84 în Volacu (2019a, pp. 133-146) discut și alte argumente pentru 
datoria de a vota ce pot fi încadrate în această categorie (e.g. 
Beerbohm: 2012; Maskivker: 2016, 2018). 

85 într-o corespondenţă personală, autorul acestui argument 
notează că el poate fi încadrat în etica virtuţilor, dar că nu este 
neapărat dependent de aceasta sau incompatibil cu alte teorii 
etice fundamentale. 

funcţionale. De ce am avea datoria de a fi „cetățeni excelenti"? Pe 
scurt, Maring sustine cá aceastá datorie decurge din faptul cà (1) 
rolul de cetátean nu este excesiv de solicitant si (2) activitátile 
asociate cu acest rol influenteazá drepturile fundamentale sau 
aspecte fundamentale ale bunástárii altor indivizi. in cazul in care 
cele douá conditii de mai sus sunt indeplinite ar fi implauzibil sá 
respingem o astfel de datorie, chiar dacá nu ne-o asumám in mod 
deliberat. Ce inseamná sá fim cetáteni excelenti? Orice altceva ar 
mai putea implica, potrivit lui Maring, acest lucru inseamná si sá 
respectăm democraţia, cetăţenia fiind definită în mod 
fundamental ca „un rol în practica socială a democraţiei” 
(Maring: 2016, p. 246). 

Cum putem încălca acest principiu? Pentru Maring, democraţia 
este în mod esenţial asociată ideii „guvernării de către popor”, iar 
în măsura în care un cetăţean nu își exercită votul atunci când 
acesta nu impune costuri semnificative pentru el, pasivitatea 
manifestată este un semnal că acesta nu acordă o greutate 
suficient de mare conducerii de către popor, și, în consecinţă, 
regimului democratic. Sintetizând, dacă toate răspunsurile lui 
Maring la întrebările de mai sus sunt satisfăcătoare, atunci ar 
trebui să concluzionám că avem datoria de a fi cetățeni excelenți 
și că din această datorie decurge și faptul că avem datoria de a 
vota?5, 


86 E important sá notám cá Maring nu crede cá avem datoria de 
a vota in absolut orice fel de conditii, ci doar in 
„circumstanţele potrivite”, spre exemplu când costurile de a 
vota nu sunt excesive, când nu avem alte datorii mai presante 
pe care ar trebui să le îndeplinim în locul votului, când nu 
avem obiecţii de conștiință sau refuzăm să votăm pentru că 
pur și simplu nu știm care ar fi opțiunea mai bună (Maring: 
2016, p. 255). Spre exemplu, în cazul în care alegerile s-ar 
desfășură în timpul pandemiei COVID-19 în mod tradiţional, 
prin prezenţa fizică în secţiile de votare, o persoană în vârstă 
sau care suferă de anumite afecţiuni medicale ce pot fi 
exacerbate de virusul SARS-CoV-2 ar fi moral indreptátità să 
nu participe la vot. Pentru o discuție mai amplă despre etica 


8 Alegeri morale 


O posibilă obiectie împotriva argumentului lui Maring este 
oferită de Ben Saunders (2017, p. 255). Potrivit acestuia, Maring 
nu oferă motive suficient de solide pentru a ne convinge că ar 
trebui să excelăm în rolurile noastre sociale (inclusiv în cel de 
cetăţeni). De ce nu am avea doar datoria de a le îndeplini 
suficient de bine? Dacă îndeplinirea excelentă a rolurilor sociale 
este supererogatorie®’, cum crede Saunders, argumentul lui 
Maring nu poate sustine o datorie morală de a vota, deoarece e 
posibil să ne satisfacem suficient de bine rolul de cetățeni și prin 
participarea la alte activităţi cu o dimensiune civică, în afară de 
cea a votului. 

Bineînţeles, discuţia conturată aici nu epuizează mulțimea de 
argumente în favoarea ideii că avem datoria de a vota, însă 
ilustrează câteva din principalele moduri în care filosofii morali și 
politici au sustinut-o. Merită menţionat, în încheiere, că există si 
alti autori, precum Lever (2008) sau Saunders (2010), care 
argumenteazá cá nu existá o datorie generalá de a vota, dar 
sugereazá cá in anumite circumstante este posibil ca o astfel de 
datorie sá existe. in Volacu (2019a, pp. 171-182) incerc sá 
articulez un argument mai riguros pentru aceastá pozitie, 
susținând cá avem datoria de a vota doar atunci când avem 
convingerea, justificată moral și epistemic, că există o diferență 
semnificativă între alternativele electorale și intentionám să 
votăm cu alternativa care este de așteptat să producă 
consecinţele pozitive așteptate. De asemenea, merită menţionat 
și că unii autori argumentează explicit în favoarea unei datorii de 
a nu vota, în anumite condiţii, plecând de la diferite temeiuri. 
Paul Sheehy (2002) susține că avem datoria de a nu vota când 
suntem indiferenți între alternative, pentru a nu distorsiona într- 
un mod problematic rezultatul electoral. Nathan Hanna (2009) 
sustine cá avem datoria de a nu vota in regimurile care folosesc 
procesul electoral exclusiv pentru a-si spori legitimitatea politicá, 
dar care de fapt sunt profund nedrepte. Iar Jason Brennan (2009, 
2011) sustine cá avem datoria de a nu vota când nu indeplinim 


desfásurárii alegerilor in timpul pandemiei vezi Volacu 
(2021b). 
87 Adicá moral dezirabilá, dar nu moral obligatorie. 

5.3. Avem datoria de a nu tranzactiona voturi? 

Să presupunem că Andreea este convinsă de argumente precum 
cele de mai sus că ar trebui să voteze în ziua de 24 noiembrie 
2019. Poate că, după ce a reflectat la argumentele pro și contra, 
crede că ar trebui să voteze întotdeauna sau că datoria de a vota 
e declanșată de circumstanţele particulare ale alegerilor din ziua 
respectivă și/sau că, deși uneori are datoria de a nu vota, nu ar 
trebui să se abţină în acest caz. Oricare ar fi motivele, Andreea 
decide să meargă la vot. La ora 9:00 pleacă spre școala 
gimnazială din apropiere unde este organizată secţia de votare la 
care e arondată. Pe la jumătatea drumului se întâlnește cu 
Nicolae, un vecin din cartier, care îl susține puternic pe unul 
dintre candidaţi (fără a avea însă o afiliere politică). Nicolae îi 
spune că, dacă votează cu candidatul pe care el îl preferă, și îi 
arată o dovadă în sensul acesta, îi va da 100 de lei. Are Andreea 
datoria morală de a respinge oferta? Are Nicolae datoria morală 
de a nu face oferta? 

Oferta lui Nicolae este ilegală. Potrivit articolului 386 (1) din 
Codul Penal, „oferirea sau darea de bani, de bunuri ori de alte 
foloase în scopul determinării alegătorului să voteze sau să nu 
voteze o anumită listă de candidaţi ori un anumit candidat se 
pedepsește cu închisoarea de la 6 luni la 3 ani și interzicerea 
exercitării unor drepturi”. Dar legalitatea și moralitatea nu se 
suprapun întotdeauna. Spre exemplu, până în anul 2001, relaţiile 
sexuale între persoanele de același sex erau ilegale în România, 
potrivit articolului 200 din Codul Penal, deși nicio teorie etică 
plauzibilă nu sugerează că astfel de relaţii, desfășurate cu con- 
simțământul partenerilor adulţi, ar ridica probleme de 
moralitate. Din faptul că tranzactionarea de voturi este ilegală nu 
decurge așadar în mod obligatoriu că ea este și imorală. Cu toate 


88 Voi reveni la această ultimă problemă în subcapitolul 5.4. 
Pentru obiecţii împotriva argumentelor lui Sheehy, Hanna și 
Brennan, vezi Volacu (2019a, pp. 159-170). 

89 Vezi capitolul Oanei Bálutà din acest volum pentru o discuţie 
mai amplă cu privire la consimţământul sexual. 

acestea, majoritatea oamenilor au, probabil, această intuiţie. 
Michael Sandei (2000) și Debra Satz (2010) încearcă să 
articuleze fundamentele ei, argumentând că modul în care 
înțelegem procesul electoral nu este pur și simplu ca o relaţie de 
consum al unui bun, unde consumatorii sunt cetăţenii, iar bunul 
este democraţia. Mai degrabă, în procesul electoral percepem 
cetăţenii ca jucând rolul de co-deliberatori, nu de consumatori 
pasivi, iar acest rol nu poate fi înstrăinat prin comodificarea 
votului”. Respingerea tranzactionárii voturilor ca fiind 
impermisibilă moral este, de altfel, larg împărtășită și printre 
filosofii morali și politici care au explorat acest subiect. Dar ea nu 
este unanimă. Două poziţii opuse merită discutate. 

Una dintre acestea, propusă de Christopher Freiman (2014), 
se bazează pe trei argumente”. Conform primului, 
tranzactionarea de voturi este moral acceptabilă pentru cá ea 
reprezintă un schimb mutual profitabil, atât timp cât 
consimțământul părților nu este viciat. Dacă Andreea este de 
acord să își vândă votul pentru 100 de lei, înseamnă că 
valorizează suma de bani mai mult decât oportunitatea de a vota 
exclusiv potrivit propriei conștiințe. Dacă Nicolae e de acord să îi 
cumpere votul cu 100 de lei, înseamnă că valorizează votul 
respectiv mai mult decât suma de bani. Ambele parti au, cel putin 
în aparenţă, de câștigat din tranzacţie, iar tranzacţiile mutual 
profitabile nu sunt - potrivit argumentului - moral impermisibile. 
Al doilea argument este partial legat de primul. El sustine că 
tranzactionarea de voturi este dezirabilă, pentru că ar reprezenta 
mai bine intensitatea preferințelor alegătorilor. Spre exemplu, 
dacă Andreea este aproape indiferentă între candidaţi, dar 
Nicolae are o preferinţă foarte puternică pentru unul dintre 
candidați, ar fi dezirabil (și deci moral acceptabil) ca preferința 


90 Vezi capitolul Anei Niculicea din acest volum pentru o discuţie 
mai amplă despre problema comodificării. 

91 care sunt în interesul economic al votantilor, sau (2) practica, 
întâlnită de multe ori în parlamente, de „troc” cu voturi, în 
care unii parlamentari acceptă să voteze în favoarea unei 
propuneri legislative doar pentru că alţii acceptă să voteze 
propunerile susținute de ei. 

lui Nicolae sa fie mai bine reprezentata in rezultatul final. in fine, 


al treilea argument sustine ca, atat timp cat consideram ca 
cetatenii ar trebui sa aiba libertatea deplina de a vota conform 
propriei conștiințe, nu avem de ce să considerăm că stimulentele 
economice sunt singurele care ar trebui excluse ca fiind imorale. 
De ce, spre exemplu, ar fi moral acceptabil ca Andreea să voteze 
fără a fi bine informată asupra alternativelor sau să voteze, din 
considerente sexiste, cu un candidat doar pentru că este bărbat, 
dar nu este moral acceptabil să voteze pentru câștiguri financiare 
imediate? 

Mai multe obiecţii pot fi ridicate împotriva argumentelor 
propuse de Freiman. Probabil cea mai influentă dintre acestea a 
fost construită de James Stacey Taylor într-o serie de articole, 
sintetizate în Taylor (2019). Acesta susţine că toate argumentele 
lui Freiman duc doar în aparenţă la îmbunătățirile pe care el le 
sugerează în termeni de bunăstare personală, libertate sau 
intensitate a preferințelor. Aparenta falsă este creată de faptul că 
Freiman examinează doar cazuri izolate de tranzacţii, nu și 
impactul mai larg pe care recurenta acestora l-ar avea asupra 
indivizilor care își vând votul. Dacă tranzactionarea voturilor ar fi 
moral permisibilă și larg răspândită la nivelul societăţii, ne putem 
aștepta în mod rezonabil ca persoanele mai sărace să își vândă 
voturile, care ar fi cumpărate de persoanele mai bogate, ce ar 
avea resursele necesare achiziţionării lor. Având în vedere acest 
lucru, este probabil ca politicile pe care partidele câștigătoare le 
vor implementa odată ce ajung la guvernare să fie în favoarea 
celor bogaţi și în defavoarea celor săraci. Astfel, deși ar avea un 
mic câștig pe termen scurt dacă își vând votul, cei săraci vor avea 
de pierdut mult mai mult pe termen mediu și lung dacă mulţi alţii 
vor face la fel. Potrivit acestei obiecţii, din moment ce 
dezavantajele celor mai săraci s-ar amplifica semnificativ prin 
practica tranzactionárii voturilor, ea este moral impermisibila”. 


92 in Volacu (2019c) am argumentat cá schimbul reciproc de 
voturi (nu tranzactionarea acestora pentru resurse materiale) 
poate fi insá util in reducerea dezavantajelor, mai ales pentru 
grupurile care se aflá la intersectia a multiple surse de 
dezavantaje. 

A doua poziţie în favoarea permisibilitátii morale a 
tranzactionárii voturilor este propusă de Jason Brennan (2011, 
pp. 135-160). Spre deosebire de Freiman, el nu crede că ar trebui 
să legalizăm „pieţele electorale” si nici cá tranzactionarea cu 
voturi este întotdeauna moral permisibilă dacă e mutual 
consimtitá. Tot ce vrea să arate acesta este că uneori, chiar dacă 
în cazuri foarte rare, ar fi moral permisibil să cumpărăm și să 
vindem voturi. Pe scurt, argumentul pleacă de la teoria mai 
generală a lui Brennan cu privire la etica votului, ce presupune 
că acceptabilitatea morală a votului depinde de compatibilitatea 
exercitării sale cu binele comun. Atât timp cât votul cumpărat 
nu este exercitat contrar binelui comun, sau din contră, este 
cumpărat tocmai pentru a deservi binelui comun, tranzactionarea 
lui este moral permisibilă (și poate chiar dezirabilă). Spre 
exemplu, să presupunem că cei doi candidati (A si B™) din 
competiția electorală de pe 24 noiembrie 2019 propun politici 
socioeconomice relativ similare, dar candidatul A are o poziţie 
profund antidemocratică. Nicolae urmărește politica îndeaproape 
și are cunoștințele necesare pentru a concluziona, în mod 
rezonabil, că alegerea lui A ar putea avea consecinţe negative 
puternice pentru societatea românească. Să presupunem acum că 
am fi într-una din următoarele situaţii: (1) Andreea este 
nehotărâtă cu cine să voteze. Nicolae îi oferă suma de bani 
pentru a vota cu B; (2) Andreea l-ar prefera pe B, dar nu 
intenționează să voteze. Nicolae îi oferă suma de bani pentru a 
merge la vot; (3) Andreea îl detestă pe B și în mod normal l-ar 
vota pe A. Nicolae îi oferă suma de bani pentru a-și anula votul. 
Potrivit lui Brennan, tranzactionarea de voturi în oricare dintre 
aceste situaţii e moral permisibilă. 

Chiar dacă suntem de acord că vânzarea de voturi ar fi în 
general moral problematică, cred că această poziţie a lui Brennan 
este destul de convingătoare. în măsura în care credem că 
rezultatele alegerilor sunt moral importante, este dificil să 
rezistăm concluziei că, în cazurile - e adevărat, rare în practică - 


93 Voi reveni la această idee în secţiunea următoare. 

94 îi voi nota cu A si B pentru a evita orice fel de implicatie 
politică părtinitoare cu privire la cei doi candidați finaliști în 
cursa electorală prezidenţială din 2019. 

candidaţi, ar fi mai bine să evităm victoria candidatului 
problematic, chiar și cu preţul cumpărării de voturi. Ca un 
exemplu radical, dacă victoria unui partid neofascist în alegeri 
depinde de exercitarea unui singur vot, pare acceptabil din punct 
de vedere moral să cumpărăm votul respectiv pentru a evita un 
astfel de rezultat. Bineînţeles, acceptarea acestei idei nu implică 
altceva decât cá ne putem imagina cazuri în care tranzactionarea 
voturilor poate fi moral acceptabilă, putând în continuare să 
susţinem că în majoritatea covârșitoare a cazurilor reale 
tranzactionarea voturilor este moral impermisibilă. 

5.4. Avem datoria de a vota bine? 

Să presupunem că Andreea este convinsă de unul dintre 
argumentele discutate (sau de altele) că există o datorie morală 
de a nu își tranzac- tiona votul (cel puţin în situaţia respectivă). 
Ea refuză oferta lui Nicolae si își continuă drumul către secţia de 
votare. Odată ajunsă în cabina de votare, are trei opţiuni: (1) să 
voteze cu candidatul A; (2) să voteze cu candidatul B; (3) să își 
anuleze votul/să lase buletinul neștampilat. Există vreo datorie 
morală care să îi ghideze (sau să îi constrângă) alegerea unei 
opţiuni? 

Multe persoane cred că nu. Indiferent dacă avem sau nu 
datoria de a vota, acestea ar spune că, odată ce vorbim de 
exercitarea propriu-zisă a votului, motivele pentru care votăm 
pentru un candidat sau altul nu ar trebui să fie supuse vreunei 
evaluări morale. Alegerea conform propriei conștiințe, chiar și 
când e făcută în baza unor motive complet autointeresate este, 
potrivit acestui argument, perfect acceptabilă din punct de 
vedere moral”. Putem numi această poziţie, urmándu-1 pe 
Brennan (2011, p. 112), perspectiva egoistă asupra votului. 
Geoffrey Brennan și Philip Pettit (1990) susţin că există cel puţin 


95 Merită să notăm, fie și doar în paranteză, că susţinătorii 
acestei poziţii par obligati să susțină (din motive de 
consistenţă) și că tranzactionarea voturilor nu ar fi moral 
problematică, din moment ce persoana care își vinde votul 
acționează tot în baza unor motive autointeresate (pentru o 
discuție mai largă a acestei idei vezi Rieber: 2001). 

două argumente care fac ca această perspectivă să fie, cel puţin 
în aparenţă, plauzibilă. Primul argument este ancorat în tradiţia 
libertariană. Potrivit acesteia, sfera de libertate în ce privește 
alegerile personale ale indivizilor ar trebui să fie cât se poate de 
extinsă, în condiţii de compatibilitate cu sfera de libertate a 
altora. Din anumite motive, acceptabile inclusiv pentru 
libertarieni (cu excepţia celor mai radicali), statul poate 
restrânge însă uneori sfera libertăţii de alegere a indivizilor prin 
coercitie legitimă. A doua cea mai bună variantă atunci, dacă 
acceptăm existenţa statului, este să putem decide (prin vot) cine 
și cum va exercita autoritatea politică, în conformitate cu 
propriile noastre preferinţe, chiar dacă sunt autointeresate*. Al 
doilea argument este ancorat în tradiţia utilitaristă. Potrivit 
acestui argument, indivizii ar trebui să aleagă în conformitate cu 
orice le maximizează utilitatea individuală. Bineînţeles, dacă 
aceștia sunt altruiști, ar trebui să aleagă potrivit preferințelor lor 
altruiste, însă, dacă sunt egoiști și interesaţi doar de propria lor 
bunăstare, atunci este nu doar moral permisibil să aleagă în acest 
mod, ci și dezirabil. Potrivit acestui argument, doar prin punerea 
împreună a preferințelor care maximizează utilitatea individuală 
a votantilor putem să maximizăm și utilitatea totală a societăţii”. 
Mulţi filosofi consideră însă această perspectivă fundamental 
greșită. De fapt, respingerea perspectivei egoiste în favoarea 
unei perspective a interesului public (public-spirited view) este 
poziția dominantă 
în filosofia politică (Maring: 2016, p. 246; Lever: 2017, p. 143). Pe 
scurt, această perspectivă „susține că cetăţenii ar trebui să 


96 Este discutabil în ce măsură libertarianismul ar duce în mod 
necesar la o astfel de concluzie. De altfel, Brennan (2011) se 
opune acestei perspective de pe o poziţie libertariană, după 
cum vom vedea în continuare. 

97 Și aici este neclar dacă utilitarismul ar duce neapărat la o 
astfel de concluzie. în formularea acestui argument Brennan și 
Pettit par să nu tina cont nici de problema intensității diferite 
a preferințelor si nici de faptul cá și politicile implementate 
ulterior alegerilor influențează în mod fundamental utilitatea 
cetăţenilor, nu doar procesul electoral în sine. 

ar trebui să nu aibă ca scop exclusiv interesele private, în special 
atunci când astfel de interese sunt în defavoarea binelui comun. 
Votantii ar trebui să caute politici bune pentru toti, nu să caute să 
își exploateze concetátenii prin mijloace guvernamentale” 
(Brennan: 2011, p. 112). Mai multe argumente au fost propuse în 
favoarea acestei perspective și, automat, împotriva perspectivei 
egoiste. Majoritatea lor pleacă de la un punct comun, anume 
faptul că atunci când votăm nu întreprindem o acţiune care ne 
privește doar pe noi, ci contribuim la un rezultat care îi va afecta 
și pe alti cetăţeni (poate chiar pe toti) din comunitatea politică de 
care apartinem. Votul nu este așadar un act individual, ci o parte 
a unui proiect colectiv, iar astfel de proiecte pot genera datorii 
morale între persoanele angajate în ele. Perspectivele asupra 
naturii acestor datorii morale diferă între autori: Brennan (2011) 
accentuează faptul că prin vot autorizăm statul să folosească 
puterea coercitivă împotriva cetăţenilor, iar dacă votul nostru nu 
vizează beneficiul tuturor, atunci practic îi subjugăm pe unii 
cetățeni voinţei noastre, deoarece ei vor fi forţaţi să se supună 
unor reguli ce îi dezavantajează pe nedrept; Beerbohm (2012) 
accentuează că prin vot participăm la procesul de legiferare în 
calitate de „co-autori”, fiind complici la producerea sau 
perpetuarea nedreptátilor dacă nu votám cu gândul la ceilalţi 
cetățeni care vor fi afectaţi de regulile din stat; iar Maskivker 
(2018) susține că avem datoria de a-i ajuta pe alţii când acest 
lucru este relativ necostisitor pentru noi, iar dacă votăm în 
anumite moduri, putem face acest lucru într-o manieră relativ 
necostisitoare. 


Chiar dacă perspectiva interesului public ni se pare în linii mari 
atractivă, există însă și câteva probleme importante cu ea, atunci 
când încercăm să o explorăm mai în profunzime. O primă 
problemă este legată de ce anume înseamnă să votăm „bine” sau 
să votăm pentru „binele comun”. Cu siguranţă, majoritatea 
covârșitoare (poate chiar totalitatea) a legilor și politicilor 
publice vor fi în beneficiul unor cetăţeni și în dezavantajul altora, 
deci dacă a vota pentru binele comun înseamnă să votăm pentru 
opţiuni care vor fi în beneficiul direct al tuturor, este puţin 
probabil ca această idee să ne poată ghida în vreun fel alegerile 
reale. Lisa Hill (2016), spre exemplu, folosește Datorii morale în 
procesul electoral. O introducere în etica votului 131 această 
problemă, amplificată de conflictul valoric ce caracterizează 
percepțiile politice ale indivizilor, pentru a argumenta ca 
perspectiva interesului public nu are de fapt sens. Dar o astfel de 
concluzie ar putea fi prematură, deoarece există moduri în care 
am putea să dăm sens ideii de vot pentru binele comun, fără a 
presupune că acesta trebuie neapărat să reprezinte interesul 
tuturor. O primă posibilitate este de a apela la o serie de bunuri 
sau de valori care sunt în general în interesul unei parti foarte 
mari a cetăţenilor, precum „pacea, securitatea fizică [...] 
libertatea, egalitatea, bunăstarea, respectul, fericirea’ (Lever: 
2017, p. 144), „sănătatea fizică și psihică, un venit minim, un 
anumit nivel de educaţie, oportunităţi pentru progres economic și 
social, [...] o ordine socială funcțională [...], un grad minim de 
împărtășire a normelor etice și sociale” (Brennan: 2011, p. 114). 
O a doua posibilitate este de a apela la o serie de trăsături 
epistemice și morale care să ne constrângă procesul decizional 
când votăm. Această poziţie nu caută să dea sens în mod direct 
ideii de bine comun, ci mai degrabă să elimine ceea ce ar putea fi 
catalogat - în mod mai puţin controversat - a fi un vot „rău” sau 
„dăunător”. Votul pentru binele comun este, aici, orice vot care 
nu este „rău”. Sugestii în acest sens sunt oferite de Brennan 
(2009, pp. 538-539), care susţine că ar trebui să nu votăm din 
ignoranță, convingeri imorale sau irationalitate epistemica si de 
Maskivker (2016, p. 224), care argumentează că printre 
constrângerile de care ar trebui să ţinem cont când votăm se 
numără „standarde de raționalitate, dreptate, și cunoaștere”. 

interesului public este dacă ea presupune că ar trebui să avem 
întotdeauna în vedere doar consideraţii despre binele comun, sau 
nu? Altfel spus, ar trebui să căutăm să maximizăm binele comun 
prin votul nostru, sau este moral permisibil să includem și alte 
consideraţii? Annabelle Lever (2017) argumentează că și dacă 
acceptăm cadrul general al perspectivei interesului public tot 
putem fi de acord cu această ultimă poziţie. Plecând de la ideea 
că, la nivel general, binele comun este în interesul larg al 
cetățenilor din comunitatea politică respectivă, ea sustine cá 
acesta nu poate epuiza toate scopurile moral acceptabile pentru 
care am putea vota. Spre exemplu, conservarea resurselor 
naturale epuizabile din interiorul României ar putea avea costuri 
economice importante pentru actualii cetățeni (si deci ar fi 
contrar binelui comun), darar fi in beneficiul generatiilor viitoare 
de románi. Dacá Andreea voteazá cu candidatul A, pentru cá 
sustine o astfel de politicá, nu pare cá face nimic moral 
problematic. Sau, cresterea ajutorului extern pentru statele in 
curs de dezvoltare ar presupune o redistributie a resurselor 
economice care ar dezavantaja cetățenii români (si deci ar fi 
contrará binelui comun), dar ar fi in beneficiul unor persoane si 
mai dezavantajate, din alte state. Din nou, dacá Andreea voteazá 
cu candidatul A, pentru cá sustine o astfel de politicá, acest vot 
nu pare a fi moral problematic. Pozitia lui Lever nu e 
incompatibilă cu perspectiva interesului public, însă - dacă este 
corectă - arată că aceasta este prea îngustă și ar trebui extinsă, 
permițând votantilor să ia în calcul și consideraţii care depășesc 
sfera intereselor imediate ale comunităţii. 

5.5. Concluzii 

După ștampilare, introducerea buletinului în urnă și părăsirea 
secţiei, Andreea a ajuns, în fine, la sfârșitul călătoriei sale 
electorale din 24 noiembrie 2019. Cum susțin multi dintre autorii 
citati în acest capitol, ar fi însă o greșeală să credem că datoriile 
civice pe care ea le are în calitate de cetáteaná a unei democraţii 
sunt epuizate până la următorul exerciţiu electoral". Participarea 


98 Vezi Miroiu (2011) pentru o critică (în contextul românesc) la 
o astfel de concepţie politică, denumită de regulă perspectiva 

politică efectivă e o necesitate continuă a democraţiei, și nu 

apare doar în momentul alegerilor reprezentanţilor. Cu toate 

acestea, votul este esențial pentru orice democraţie ca moment 
ce, pe de o parte, exprimă egalitatea fundamentală a cetățenilor 
și, pe de alta, legitimează autoritatea politică. în acest capitol am 
încercat să cartografiez o parte din discuţiile contemporane cu 
privire la consideratiile etice ce pot, și ar trebui, să influenţeze 
deciziile electorale ale cetățenilor. Deși nu am acoperit toate 
argumentele sau problemele ce apar în acest proces, sper cel 
puţin cá am reușit să evidentiez câteva aspecte interesante, 
asupra cărora cititorii își vor apleca atenţia când se vor confrunta 
cu decizii electorale în viitor. 

IDEI PRINCIPALE 

1. Procesul electoral este principalul mecanism prin care 
autoritatea politică este legitimată într-o democraţie 
reprezentativă. Exercitarea votului este așadar o acţiune ce 
are consecinţe care nu ne privesc doar pe noi, ci și pe alti 
oameni - de la propriii concetáteni până la persoane ce 
aparțin altor state și membri ai generaţiilor viitoare. Ca atare, 
votul are o dimensiune etică, implicând existenţa unor datorii 
morale. 

2. O primă întrebare relevantă pe care o putem adresa în 
contextul eticii votului este dacă avem datoria morală de a 
vota. Putem identifica patru categorii de poziţii în literatura 
de specialitate: (1) avem întotdeauna datoria morală de a 
vota; (2) avem doar uneori datoria morală de a vota; (3) nu 
avem niciodată datoria morală de a vota; (4) uneori avem 
datoria morală de a nu vota. Fiecare poziţie poate fi apărată 
prin apelul la anumite valori morale fundamentale (egalitate, 
libertate, echitate, legitimitate democratică etc.) sau la 
anumite teorii etice (kantianismul, utilitarismul, etica 
virtuţilor etc.). 

3. Oa doua întrebare discutată în legătură cu datoriile morale 
din procesul electoral e dacă este permisibil să tranzactionám 
voturi. Majoritatea autorilor din domeniu resping această 
idee, însă există câteva argumente în favoarea sa. Deși este 
plauzibil să admitem că putem construi scenarii ipotetice în 
care vânzarea de voturi să fie acceptabilă, legalizarea acestei 
practici - sau folosirea ei pe scară largă - pare însă mai 


electoralistă asupra democraţiei. 

4. Oa treia întrebare importantă discutată în literatura despre 
etica votului este dacă există constrângeri morale asupra 
modului în care votăm. O poziţie intuitiv rezonabilă pare a fi 
că nu există nicio astfel de constrângere, și că cetăţenii au 
indreptátirea morală de a vota în absolut orice mod doresc. 
Dar majoritatea autorilor resping o astfel de poziţie, 
susținând mai degrabă că ar trebui să votăm fie respectând 
anumite standarde morale și epistemice, fie pentru binele 
comun sau alte valori morale importante. 

5. Cu toate că votul joacă un rol esenţial în orice sistem 
democratic, este important să conștientizăm că participarea 
electorală este doar o modalitate de participare politică și că 
o democraţie funcţională are nevoie de cetățeni activi nu doar 
în momentul alegerilor, ci și în lungile intervale de timp 
scurse între ciclurile electorale. 

Moralitatea pieţelor. 
Ce fel de principii ar trebui să ghideze indivizii 
pe piaţa liberă? 

Ana-Maria Niculicea 

6.1. Introducere 

Acest capitol are scopul de a explora moralitatea unuia dintre 

cele mai importante mecanisme economice și instituţii sociale: 

piaţa liberă. Pieţele nu mai sunt simple mecanisme de liberă 

tranzacţionare a bunurilor, ci au devenit mecanisme de 

coordonare a indivizilor sau de redistribuire a resurselor. 

Influenţa pieţelor se răspândește în multiple sfere ale activităţii 

umane, drept care o explorare și o evaluare critică a eticii 

pieţelor este mai mult decât necesară. Prin urmare, întrebarea 

generală adresată în acest capitol este ce fel de principii morale 

ar trebui să ghideze tranzacţiile dintre indivizi pe piaţa liberă. 
Deoarece moralitatea pieţelor este o temă destul de largă, voi 

analiza doar câteva subiecte particulare: 

a) comodificarea?*: concentrându-mă asupra unor teme ce tin de 
per- misibilitatea tranzactionárii serviciilor sexuale, 
diferitelor párti ale corpului (organe) sau a sángelui; 


99 Din engl. commodification, adică procesul prin care este 
tranzactional ceva despre care nu existá consens cá este 
tranzactionabil sau de evaluat in termeni economici. 

b) etica publicităţii, în care voi avea în vedere argumente pro și 
contra publicităţii persuasive, dar și asimetria informaţională 
dintre vânzător și cumpărător;practica preţurilor speculative 
(price gouging), unde voi discuta dacă este permisibilă moral 
creșterea abruptă a preţurilor unor bunuri esenţiale în 
situaţii de urgenţă. 

Am ales să discut aceste subiecte în particular deoarece ele 
sunt teoretic relevante, dar și recurente la nivelul cotidianului. 
Ne lovim de panouri publicitare la fiecare pas sau click, 
scandalurile în media despre traficul de persoane sunt din ce în 
ce mai frecvente, iar crizele provocate de pandemia COVID-19 
subliniază cât de importantă este discutarea unor teme ce tin de 
piaţa liberă și cum efectuăm tranzacții în interiorul ei, deoarece 
multe tranzacții se dovedesc dăunătoare și nedrepte. 

6.2. Moralitatea comodificárii 

Acest subcapitol se va concentra asupra naturii bunurilor pe care 

indivizii le tranzacţionează pe piaţă în mod cotidian. Voi avea în 

vedere argumente și poziţii din ambele tabere, atât ale celor care 
susțin como- dificarea fără limite, cât și ale celor care definesc 
clar bariere între ce ar trebui tranzactionat și ce nu. 

Un prim argument pentru limitarea comodificării este propus 
de Elizabeth Anderson (1993). Aceasta stabilește limite clare 
pieţelor având ca puncte de reper autonomia și libertatea 
individului. Pentru a proteja aceste valori, anumite drepturi 
trebuie să rămână inalienabile (Anderson: 1993, p. 142). Astfel, 
pentru a nu știrbi din autonomia unui individ, anumite abilități și 
drepturile corelate cu acestea, care sunt constitutive individului 
(cum ar fi cele reproductive) sau anumite bunuri (cum ar fi 
drogurile), nu ar trebui comodificate. în baza acestei linii de 
argumentare, există câteva sfere în care bunurile sau abilităţile 
nu ar trebui tranzactionale, cum ar fi (a) sfera relaţiilor personale 
și (b) sfera bunurilor politice. 


în sfera relaţiilor personale, idealurile intimitátii si 
angajamentului sunt subminate de normele pieţei libere și 
conduc la instrumentalizarea indivizilor (Anderson: 1993, pp. 
151-154). Spre exemplu, femeia care își vinde intimitatea 
sexuală, care este o parte inerentă a ei, încheie o tranzacție 
impersonală cu un bun de o valoare intrinsecă. Chiar dacă 
Anderson nu menţionează în mod explicit, argumentele ei au o 
bază deontologică puternică. Prin urmare, trăgând o paralelă, 
comodificarea Moralitatea piețelor. Cefei de principii ar trebui să 
ghideze indivizii... 139 sexualităţii conduce la încălcarea 
imperativului categoric kantian, care stipulează să ,actionezi în 
așa fel încât umanitatea, fie că este cea a propriei persoane sau a 
unei alteia, să fie tratată întotdeauna ca un scop, niciodată ca un 
simplu mijloc” (Kant: 1998 [1785], p. 38). 

Cât despre a doua categorie de bunuri, cele politice, acestea 
se definesc drept bunuri care nu pot fi furnizate decât printr-o 
formă de guvernământ democratică neexclusivă, care ia în 
considerare principiile și nevoile cetățenilor și este reglementată 
în principal prin exprimarea liberă a indivizilor (Anderson: 1993, 
p. 159). Un exemplu de astfel de bunuri îl reprezintă drepturile și 
libertăţile cetățenești. Dacă astfel de bunuri s-ar supune legilor 
pieţei libere, s-ar ajunge la subminarea capacităţii cetățenilor de 
a fraterniza, dar si a libertăţii democratice!% (Anderson: 1993, p. 
158). Bunurile politice care ne sunt furnizate de sistemul 
democratic în care trăim sunt constituite în așa fel încât să 
transcendă diferenţele sociale și economice dintre indivizi. 
Acestea se bazează pe egalitatea dintre cetăţeni și libertatea lor 
de a participa la procesul de luare a deciziilor. în cazul 
comodificării, diferenţele dintre indivizi și-ar pune amprenta 
asupra interacțiunii dintre ei și ar duce la distribuirea bunurilor 
politice într-o manieră discriminatorie. Aceasta s-ar întâmpla în 
principal deoarece piața liberă are altfel de principii de bază, iar 
ierarhia valorilor diferă considerabil fata de cea a unei 
democraţii. Spre exemplu, piaţa liberă pune accent pe libertatea 


100Prin libertate democratică se înţelege libertatea cetăţenilor 
de a participa în mod egal la procesul de formare a legilor și 
politicilor de guvernare (Anderson: 1993, p. 158). 


indivizilor de a interactiona cu scopul ultim de a-și satisface 
preferinţele. Pe de altă parte, o democraţie liberală caută să tina 
cont de preferințele indivizilor în alocarea bunurilor, dar în 
condiţiile unor constrângeri valorice (de pildă, statul de drept, 
anumite forme de egalitate etc.). 


Moralitatea piețelor. Cefei de principii ar trebui să ghideze 
indivizii... 1 
Argumentul formulat de Anderson este în strânsă legătură cu 
principalul argument al lui Titmuss (1970) împotriva 
comodificării sângelui, întrebarea dacă sângele ar trebui sau nu 
să devină un bun comercial vine pe fondul rezervelor insuficiente 
de sânge din centrele medicale. în prezent, din cauza pandemiei 
COVID-19 și a fricii de infectare cu noul coronavirus, România 
trece printr-o criză majoră de donatori (Ruxanda: 2020). Cu toate 
acestea, donarea de sânge rămâne o practică importantă 
deoarece încurajează manifestarea altruismului în societate. în 
contrast,comercializarea s-ar dovedi a fi dezumanizantă, 
deoarece subminează altruismul și duce la erodarea simțului 
comunităţii (Titmuss apud Archard: 2002, p. 89). Acest argument 
pornește de la premisa că altruismul nu este în natura oamenilor 
și trebuie cultivat prin diferite practici care să modeleze 
comportamentul indivizilor în acest sens (Titmuss apud Archard: 
2002, p. 90). Astfel, dacă sângele ar fi comodificat, devenind un 
bun comercial, dorința pentru profit ar prima în detrimentul celei 
de a salva o viata din solidaritate si altruism. în România, încă 
există recompense pentru donarea de sânge!!, cum ar fi tichete 
de masă sau o zi liberă de la locul de muncă, dar acestea nu pot fi 
comparate cu transformarea sângelui într-un bun comercial. Prin 
urmare, nu doar vânzarea de bunuri politice, cum ar fi cetățenia 
sau dreptul de a vota, reprezintă un fapt problematic, ci și 
comercializarea sângelui are aceleași repercursiuni, deoarece se 
pierd semnificaţiile sociale si emotionale, care sunt un catalizator 
important în coeziunea socială. 

Dacă argumentele lui Anderson (1993) sunt destul de 
particulare și axate pe sfere bine definite, Sandei (1998) oferă 
două linii de argumentare mai generale, care pot fi denumite 
argumentul coercitiei și argumentul corupţiei. Argumentul 
coercitiei pune în lumină inegalitátile care forțează indivizii să 
încheie tranzacţii dezavantajoase, fiind forţaţi de factori externi si 
contingente (Sandei: 1998, p. 94). Spre exemplu, o persoană 
foarte săracă poate fi forțată de circumstanţele în care se află să 
își vândă un organ pentru a-și satisface nevoile de bază. Astfel, 


101Vezi Hotărârea nr. 1364/2006 pentru aprobarea drepturilor și 
obligaţiilor donatorilor de sânge. 

tranzacţia încheiată nu reprezintă cu adevărat o alegere. 
Conform celui de-al doilea argument, i.e. cel al corupţiei, piaţa 
liberă are ca rezultat, în unele instanţe, degradarea anumitor 
bunuri morale sau civice prin tranzactionarea lor, acestea 
devenind corupte (Sandei: 1998, p. 94). Argumentul are la bază 
ideea că unele bunuri sunt inalienabile și au valoare intrinsecă. 
Cu alte cuvinte, un rinichi nu ar trebui vândut deoarece o astfel 
de tranzacţie este un act de corupere morală a corpului. Această 
a doua obiectie fata de comodificare este mai puternică decât 
prima, deoarece se poate materializa chiar și în condiţii de 
tranzacţionare simetrică, atunci când schimbul este unul 
echitabil, voluntar și nicio parte nu este forțată de contingente în 
luarea deciziei (Sandei: 1998, p. 95). Cu toate acestea, autorul nu 
stipulează o formulă generală prin care bunurile ajung să fie 
corupte: „trebuie arătat cum, în fiecare caz, valorizarea în cadrul 
pieţei și schimbul degradează sau corup valori importante” 
(Sandei: 1998, p. 106). Prin urmare, trebuie analizat fiecare 
proces prin care comodificarea contribuie la pierderea sensului 
moral al bunurilor. 

Urmând aceleași mize ca ale lui Anderson (1993) și Sandei 
(1998), Debra Satz (2010) introduce anumiţi parametri pentru a 
defini conceptul de piață toxică (noxious market): 

a) când consecinţele tranzacţiilor sunt dăunătoare pentru 
indivizii angajaţi sau pentru terțe parti; 
b) când piaţa se dovedește a fi extrem de dăunătoare societăţii 

(subminând capacităţile indivizilor de a interactiona ca egali); 
c) când asimetria informaţională dintre părţile participante 

conduce la subminarea capacităţii de a face alegeri 

independente și libere; 
d) când vulnerabilitátile uneia dintre parti lasă loc exploatării 

(Satz: 2010, pp. 94-97). 

Astfel, anumite tranzacţii care reflectă aceste caracteristici 
conduc la formarea de pieţe toxice în care se subminează 
autonomia indivizilor, se produc externalitáti societăţii și se 
perpetuează aranjamente exploa- tative. Spre exemplu, abilitățile 
reproductive ale femeilor nu ar trebui comodificate deoarece 
adâncesc inegalitátile de gen (cumpărătorul deţine un anumit 


Moralitatea piețelor. Cefei de principii ar trebui să ghideze 
indivizii... 

grad de control asupra corpului mamei surogat!??) (Satz: 2010, p. 
128) și întăresc stereotipurile legate de femei și rolul acestora în 
societate (Satz: 2010, p. 130). 

Sintetizând argumentele împotriva comodificării anumitor 
bunuri, putem concluziona că există motive întemeiate de a 
susține că pieţele care (1) pun în pericol autonomia indivizilor, (2) 
exploatează condiţiile nefavorabile ale persoanelor vulnerabile 
sau (3) pun în pericol comunitatea și valorile pe care aceasta se 
bazează sunt moral impermisibile. în contrast cu autorii 
prezentaţi mai sus însă, există și alţii care argumentează că 
obiecțiile aduse comodificárii nu o invalideazá!?, Câţiva astfel de 
autori sunt Brennan și Jaworski (2016), care pledează pentru 
pieţe fără frontiere, Taylor (2005), pentru care vânzarea de 
organe este moral necesară, sau Nussbaum (1998), care susține 
comodificarea sexuală. 

Unul dintre argumentele centrale în favoarea comodificării 
extinse este următorul: nu piața liberă si tranzactionarea per se 
sunt problematice, ci deținerea anumitor bunuri a priori este 
moral impermisibilá'^^ (Brennan și Jaworski: 2016, p. 7). Cu alte 
cuvinte, nu simpla tranzactionare a materialelor pornografice cu 
minori este moral impermisibilá, ci detinerea acestui tip de 
bunuri, in primá instantá, este gresitá. Ceea ce se vrea subliniat 
este cá piata liberá nu are un efect corupátor sau transformator 
al bunurilor atunci cánd acestea intrá pe piatá, ci mai degrabá cá 
ele erau bunuri corupte încă de la bun început. Prin urmare, nu 
vânzarea sau cumpărarea sunt moral impermisibile, ci deținerea 
lor, iar acest fapt se transpune în principiul detinerii culpabile 


102Vezi capitolul Oanei Bálutá din acest volum. 

103Chiar dacá argumentele procomodificare sunt articulate in 
special de autori libertarieni, cum ar fi Brennan si Jaworski, 
existá si voci cu alte orientári ideologice, cum este Nussbaum, 
care sustin comodificarea. 

104Contextul in care acest argument poate fi folosit este unul 
limitat la anumite bunuri exterioare care sunt socotite 
impermisibile moral (de pildá, armele nucleare), iar sub 
incidenta acestuia nu intrá corpul sau intimitatea sexualá 
mentionate anterior. 

(the principle of wrongful possesion) (Brennan și Jaworski: 2016, 

p. 11). 
în reconstrucția argumentelor din literatura de specialitate, 

Brennan și Jaworski (2016, p. 15) identifică trei tipuri de limite 

ale pieţei: 

- pricinuite de principiul detinerii culpabile (care au fost 
explicate mai sus); 

- particulare (incidental limits), care tin de cazuri particulare 
sau circumstante speciale (cum ar fi mentinerea unei 
promisiuni sau pericolul); 

- inerente (unele lucruri pur si simplu nu ar trebui 
tranzactionate pe piata liberá, chiar dacá nu este nicio 
problemă în a le deţine). 


Dacă primele două tipuri de limite sunt considerate permisibile 
de autori, a treia limită a pieţelor este considerată problematică. 
Teza principală pentru combaterea acestei limite și lărgirea ariei 
comodificării este de tipul „dacă poti să faci un anumit lucru 
gratuit, atunci poti să îl faci si pentru bani" (Brennan și Jaworski: 
2016, p. 10). Din moment ce indivizii sunt dispuși să întreprindă 
anumite acțiuni fără a fi compensati material pentru ele, atunci 
nu este nimic greșit în a le întreprinde în schimbul unui pret în 
cadrul pieței libere. Astfel, întrebarea la Moralitatea piețelor. 
Cefei de principii ar trebui să ghideze indivizii... 143 care autorii 
anticomodificare ar fi trebuit să răspundă nu este ce anume ar 
trebui vândut, ci mai degrabă cum ar trebui realizată tranzacţia 
(Brennan și Jaworski: 2016, p. 29). Dacă o femeie este forțată de 
sărăcie să își vândă serviciile reproductive, principala problemă 
este condiţia în care se află (care este o limită particulară, nu 
inerentă) și nu obiectul tranzacţiei. Astfel, argumentul central 
pro-piata se concentrează asupra efectelor pozitive pe care le-ar 
avea lărgirea ariei comodificării. 

Un alt beneficiu al comodificării extinse îl reprezintă eradicarea 
piețelor negre, instituții periculoase care periclitează mult mai 
mult decât autonomia indivizilor (Brennan și Jaworski: 2010, p. 
148). Unul dintre cele mai marcante exemple în acest caz este 
piaţa neagră a organelor. în România, o astfel de piaţă neagră a 
organelor a funcţionat de mai bine de 12 ani pe internet, 
furnizorii fiind oameni vulnerabili in prag de sărăcie (Digi24: 
2019). O posibilă metodă de a eradica acest gen de criminalitate 
este legalizarea vânzării de organe. Pe lângă acest avantaj 
practic, există și argumente cu implicații morale directe. Instau- 
rarea pieţelor de organe este o obligaţie morală deoarece nu 
numai că ajută la apărarea autonomiei!% personale și bunăstării 
indivizilor, dar reprezintă și soluţia crizei actuale a organelor! 
(Taylor: 2005, p. 18). Argumentul adus frecvent în literatura de 
specialitate este că piaţa de organe ar submina autonomia 
indivizilor vulnerabili, care sunt nevoiţi să recurgă la astfel de 
soluţii. Cu toate acestea, Taylor (2005, p. 95) susţine că, prin 
legalizarea și reglementarea unor astfel de pieţe, autonomia lor 
este apărată prin prisma opțiunii de a alege. Argumentul ar fi cá 
oricum persoanele dezavantajate fac asemenea tranzacţii pe 
pieţe negre deja existente și că instaurarea și reglementarea ar 
duce la protejarea lor, deoarece în condiţiile actuale există șanse 
mult mai mari să le fie pusă în pericol autonomia dacă 
tranzacţionează organe. Printrebeneficiile concrete și practice 
ale pieţelor organelor se numără îngrijirea postoperatorie a 
vânzătorilor, acoperirea costurilor de firma de asigurare sau 


105Un individ este socotit autonom dacă poate acționa in 
conformitate cu dorințele proprii și aceste acţiuni sunt 
controlate de sine (Taylor: 2005, p- 15). 

106Chiar dacă argumentul lui Taylor nu este cel mai recent 
formulat, baza empirică este încă una de actualitate. Conform 
celor mai recente statistici ale Organizaţiei Mondiale a 
Sănătăţii, transplanturile de organe performate reprezintă mai 
puţin de 10% din actuala nevoie de transplant (https:// 
www.who.int/transplantation/donation/taskforce- 
transplantation/en/ accesat in 07.01.2020). 

sancţionarea încălcării autonomiei indivizilor (Taylor: 2005, pp. 
101-102). 


Argumentul autonomiei este evocat de majoritatea autorilor care 
pledează împotriva comodificării organelor sau altor practici care 
ar pune individul într-o poziţie vulnerabilă. Cu toate acestea, 
dacă luăm exemplul muncii sexuale, se poate spune că această 
practică duce mai degrabă la sporirea autonomiei și că 
diferenţele între acest tip de muncă și celelalte tipuri sunt subtile 
și nu tocmai relevante pentru a interzice comodificarea sexuală. 
în acest sens, Nussbaum (1998), o voce puternică în literatura 
feministă, argumentează că la nivelul clasei muncitoare, unde 
acest tip de muncă tinde să fie răspândită, instaurarea și regle- 
mentarea pieţei serviciilor sexuale ar putea reprezenta o soluție 
pentru femeile vulnerabile. Atât timp cât munca sexuală este în 
afara legii, riscurile la care sunt expuse femeile sunt considerabil 
mai grave. Acestea pot fi victimele abuzurilor din partea clienţilor 
sau a proxenetului, vizitele medicale periodice sunt descurajate, 
iar situaţia femeilor care intră în astfel de tranzacţii este mult 
mai vulnerabilă și predispusă abuzurilor decât ar fi sub incidenţa 
legii (Nussbaum: 1998, pp. 710-712). Cât despre autonomie, 
aceasta nu este mai știrbită de munca sexuală decât ar fi de altfel 
de munci prestate de femei aparţinând clasei muncitoare. O 
femeie muncind într-o fabrică 12 ore pe zi nu este neapărat într-o 
situație mai bună decât o lucrătoare sexuală. Problema nu este 
tipul de muncă prestată, ci modul în care persoanele vulnerabile 
sunt tratate în general pe piaţa muncii (Nussbaum: 1998, p. 712). 
Unul dintre avantajele particulare ale comodificárii intimitatii 
sexuale este crearea unor noi optiuni pe piata muncii pentru 
femeile vulnerabile. Chiar dacá munca sexualá nu este privitá 
drept o alegere, totusi poate reprezenta un mijloc de trai si un 
pas inainte spre independentá economicá (Nussbaum: 1998, p. 
723). Astfel, permiterea tranzactionárii unor bunuri, chiar dacá 
este problematicá din punct de vedere moral, aduce mai multe 


avantaje decát dezavantaje si poate reprezenta nu doar un mijloc 


de sporire a veniturilor, ci și unul de protejare a autonomiei. în 
România, munca sexuală este în afara legii și pedepsită cu 
închisoarea!%. Moralitatea piețelor. Ce fel de principii ar trebui să 
ghideze indivizii... 145 în același timp, fenomenul traficului de 
persoane și al exploatării sexuale este unul de amploare și nu 
este combătut în mod eficient (Chirciu și Terteleac: 2019; 
Popescu: 2020). 


în această secţiune am urmărit două linii de argumentare 
majore. Prima s-a concentrat pe felul în care comodificarea în 
sfera relaţiilor interumane, fie că este vorba de relaţii personale 
sau relaţii cetățenești, are repercusiuni asupra comunităţii și a 
modului în care anumite categorii sociale sunt văzute în 
societate. Cea de-a doua a sintetizat avantajele comodificării și 
cum aceasta ar putea să întoarcă situaţia în favoarea celor 
vulnerabili. Ceea ce trebuie reținut este că autonomia individului 
este un concept-cheie în întreaga dezbatere și că linia de 
demarcație dintre beneficiile comodificárii și eventualele abuzuri 
este foarte subţire. în consecință, dacă nu există o reglementare 
solidă a pieţelor emergente, vulnerabilitatile indivizilor vor fi 
exploatate în loc să fie reduse, iar comodificarea nu mai 
reprezintă o soluţie viabilă sau etică. Totuși, nu doar obiectul 
tranzacţiilor de pe piaţa liberă poate crea dileme etice, ci și 
modul în care anumite lucruri ne sunt prezentate și vândute în 
cadrul piețelor poate fi suspus dezbaterilor, ceea ce va fi explorat 
în următoarea secţiune. 
6.3. Etica publicității 
Publicitatea este o parte inerentă a vieților noastre. Reclamele în 
format fizic, dar mai ales virtual, ne sar în ochi prin algoritmi 
bazati pe c/ic/c-uri'%. Cu toate acestea, modul în care ne sunt 
prezentate anumite produse și efectele acestuia asupra noastră 
nu sunt analizate îndeajuns în România. Prin urmare, îmi propun 
să initiez o discuţie care să aibă în vedere etica publicităţii. în 


107Vezi Art. 328 din Codul Penal. 

108Vezi capitolele lui Râul Zachia și Constantin Vică și Cristina 
Voinea din acest volum pentru mai multe detalii cu privire la 
folosirea algoritmilor în publicitatea digitală. 


mod particular mă voi concentra asupra a două aspecte: 


Moralitatea piețelor. Cefei de principii ar trebui să ghideze 

indivizii... 

- este caracterul persuasiv al publicităţii permisibil moral sau ar 
trebui ca publicitatea să fie limitată doar la rolul 
informaţional? este asimetria informaţională dintre 
cumpărător și vânzător condamnabilă moral? 

Un exemplu recent din spaţiul românesc care înglobează 
ambele teme îl reprezintă scandalul Plush-Bio. Mai multe tinere, 
după ce au achiziționat produse cosmetice promovate de diferite 
vedete, au avut probleme de sănătate. Ulterior s-a demonstrat că 
aceste probleme se datorau unor efecte adverse ale produselor 
respective, pe care tinerele nu le cunoșteau (Nedelcoff: 2020). în 
acest caz, nu numai că publicitatea persuasivă a avut un impact 
dăunător asupra consumatorilor, dar asimetria informaţională a 
contribuit la acest rezultat. Neavând suficiente informaţii legate 
de produsele promovate, tinerele respective au făcut alegeri în 
baza persuasiunii reclamelor, în consecinţă suferind efecte 
dăunătoare. 

Caracterul moral al unor tehnici de publicitate este pus sub 
semnul întrebării. Printre acestea se numără (a) exagerarea 
deliberată (puffery), care presupune conectarea produsului 
respectiv cu nevoile ascunse ale indivizilor cum ar fi puterea, 
bogăţia etc., (b) mesajele subliminale, ascunse în reclame, și (c) 
repetiţia, prin care informaţii despre un produs ne sunt induse 
involuntar (Arrington: 1982, pp. 3-4). Tehnicile enumerate mai 
sus, numite și persuasive, sunt considerate moral imper- misibile, 
deoarece încalcă autonomia indivizilor (Crisp: 1987). Mai exact, 
reclamele nu sunt simple metode de a informa publicul, ci ajung 
să inducă indivizilor anumite dorinţe, iar alegerile pe care aceștia 
le fac nu mai pot fi socotite raționale sau un produs direct al 
preferințelor, dorințelor sau nevoilor lor. 

Un aspect-cheie în această dezbatere îl reprezintă 
interpretările care se dau autonomiei. în acest sens, Arrington 
(1982) analizează diferitele fațete ale conceptului și oferă 
argumente pentru care publicitatea, oricât de persuasivă ar fi, nu 
duce la încălcarea autonomiei. Pe de altă parte, Crisp (1987) 
oferă contraargumente pentru a susține că aceste practici sunt 
problematice din punct de vedere moral. în tabelul de mai jos, voi 
sintetiza aceste interpretări. 

Pentru a sintetiza poziţia lui Arrington (1982, p. 11), se poate 
spune că autonomia indivizilor nu este încălcată deoarece 
reclamele au scop informativ, nu induc dorințe ascunse sau 
mesaje subliminale, ci mai degrabă răspund unor dorinţe deja 
existente. Cât despre Crisp (1987), argumentatia lui este foarte 
similară în fiecare dintre aspectele autonomiei menţionate și 
poate fi sintetizată în următoarea idee: atât timp 
Tabelul 6.1. Interpretările autonomiei în raport cu publicitatea 


persuasivă 


INTERPRETĂRI ALE 
AUTONOMIEI 


ARGUMENTE PRO 
[ARRINGTON (1982) 


(ARGUMENTE CONTRA 
CRISP (1987) 


Dorinte autonome 
(cu care indivizii se 
identifică). 


Indivizii sunt conștienți 
de deciziile pe care le 
iau; drept dovadă, se 
întorc să cumpere 
același produs (p. 7). 


Reclamele exercită 
un control 
netransparent, 
mascat al dorințelor 
cu care indivizii se 
identifică (p. 415). 


Alegere și dorință 
raţionale (atunci 
când indivizii deţin 
informaţii depline 
atât despre produs, 
cât și despre alter- 
native). 


Dacă criteriul 
rationalitátii chiar cere 
toate informaţiile 
înainte de a face 0 
alegere, atunci toate 
alegerile pe care 
indivizii le fac sunt 
iraționale, deoarece nu 
se pot furniza absolut 
toate informaţiile; în 
cazul în care alegerea 
este bazată pe infor- 
matia relevantă, 
aceasta este filtrată 
prin prisma dorințelor 
anterioare, care nu au 
fost create de 
publicitate (p. 8). 


Pentru ca 0 dorinţă a 
mea să fie raţională, 
trebuie să nu existe 
interferenţe 
exterioare în gus- 
turile mele, 
împotriva voinţei sau 
cunoștințelor mele. 
Informaţiile care 
sunt transmise prin 
tehnicile persuasive 
activează dorinţe de 
care individul nu este 
conștient. (p. 415). 


Alegere liberă 
(alegerea care nu 
este supusă 
niciunui impuls sau 
niciunei tendinţe 
exterioare). 


Rareori reclamele 
induc alegeri sub 
forma unui impuls 
pentru care indivizii nu 
pot găsi justificări (nu 
sunt libere) și nu ar 
putea acţiona altfel (nu 


Chiar dacă indivizii 
oferă justificări, 
acestea nu au 0 bază 
suficient de solidă; 
cât despre caracterul 
voluntar, nici acesta 
nu este respectat de 

sunt voluntare) (p. 9). 


publicitatea 
persuasivă, deoarece 
dorinţele inoculate 
nu lasă loc și altor 
alegeri (p. 416). 


Control și 
manipulare 
(cauzarea unui 
anumit 
comportament în 
mod intenţionat). 


Reclamele nu 
controlează dorinţele 


răspund unor dorinţe 
de bază, formate a 
priori (p. 10). 


Atât timp cât indivizii 
nu pot oferi 


indivizilor deoarece nu |justificări puternice 


pentru acţiunile lor, 
acestea au fost pro- 
dusul manipulării 
inconștientului (p. 
416). 


cât indivizii nu isi pot justifica in mod solid dorinţele și acțiunea 

de a cumpăra un produs, reclamele afectează autonomia, ceea ce 

este condamnabil moral. 
Următoarea temă abordată in această secțiune se referă la 


asimetria informațională: dacă există vreo obligaţie morală din 


partea vânzătorului să dezvăluie informaţii asupra unui produs 


sau dacă responsabilitatea de a se informa cade asupra 


cumpărătorului. Holley (1998) formulează cinci reguli sau 


principii, în funcţie de gradul informaţiei dezvăluite: 


(a) regula informaţiei minimale: responsabilitatea informării îi 
revine exclusiv cumpărătorului, vânzătorul nu are nicio 
obligaţie să dezvăluie informaţii pe care cumpărătorul nu le 


cere explicit; 


(b) 


regula informaţiei minimale amendată: singura informaţie în 


plus pe care vânzătorul este obligat să o dezvăluie este aceea 
legată de siguranţa consumatorului (pentru a evita riscuri de 


vătămare) ; 


(c) 


regula echităţii: pe lângă informaţiile legate de siguranţa 


consumatorului, vânzătorul este responsabil pentru 
furnizarea oricăror informaţii care l-ar ajuta pe cumpărător să 


își formeze o părere rezonabilă 

{reasonable judgement), în 


109Chiar dacă autorul nu definește în mod explicit ceea ce s-ar 
înțelege prin părere rezonabilă, putem spune că indivizii își 
construiesc o părere rezonabilă când dispun de informaţiile 
necesare, nu sunt victimele minciunii sau înșelătoriei și pot 

contextul în care nu ne putem aștepta, în mod rezonabil, ca 
unele informaţii să fie știute în afara cazului în care acestea 
ar fi dezvăluite de către vânzător; 
(d) regula beneficiilor mutuale: pe lângă informaţiile ce ţin de 
siguranţă, vânzătorul este responsabil pentru furnizarea 
oricăror informaţii necesare cumpărătorului pe care acesta 
nu le posedă, pentru ca acesta din urmă să își poată forma o 
părere rezonabilă despre produs; 
regula informaţiei maximale: vânzătorul este responsabil 
pentru furnizarea oricăror informaţii relevante de care un 
cumpărător are nevoie în vederea achiziţionării unui produs 
(pp. 632-633). 
Câteva consideraţii trebuie menţionate în ceea ce privește 


— 


(e 


cea mai potrivitá regulá de urmat dintre cele amintite. Spre 
exemplu, regula informatiei minimale nu reprezintá un ideal 
potrivit deoarece nu dezváluie informatii ce tin de riscurile 
folosirii unui produs (Holley: 1998, p. 634). Dacá amendám 
aceastá regulá si introducem informatii asupra riscurilor, tot 
existá obiectii, cum ar fi gradul ridicat al responsabilitátii 
cumpárátorului de a se informa si greutátile pe care acesta le 
întâmpină, ca, de exemplu, lipsa mijloacelor de informare sau 
nivelul de educaţie (Holley: 1998, p. 634). în acest sens, regula 
echităţii ar părea soluţia ideală la problemele întâmpinate de 
celelalte reguli, în principal datorită posibilităţii formării unei 
păreri rezonabile. Cu toate acestea, există și dezavantaje: regula 
echităţii lasă loc exploatării vulnerabilitátilor indivizilor, deoarece 
asumă a priori un anumit set de informaţii pe care un cumpărător 
se presupune că le deţine (Holley: 1998, p. 637). Astfel, regula 
beneficiilor mutuale pare să fie cea mai echilibrată din punct de 
vedere al intereselor ambelor parti tranzacţionare. Principalul 
avantaj al acestei reguli este că se furnizează suficiente 
informaţii despre un produs pentru ca un cumpărător să-și 
formeze o opinie rezonabilă. Aceasta se realizează fără a se 
asuma un set de informaţii anterior și ţinând cont atât de nevoile, 
dorinţele și bugetul consumatorului, cât și de interesul pentru 
profit al vânzătorului (Holley: 1998, p. 938). Regula beneficiilor 


pune în balanţă diferitele argumente pro și contra. 

mutuale este superioară și regulii informaţiei maximale, aceasta 

din urmă subminând rolul vânzătorului de a pleda în favoarea 

produsului său, ceea ce are efecte asupra competiţiei (Holley: 

1998, p. 638) în concluzie, criteriul opiniei rezonabile este crucial 

și ar trebui respectat pentru ca asimetria informaţională să fie 

permisi- bilă moral. 

Această secțiune a tratat aspectul informaţional în cadrul 
tranzacţiilor și a explorat argumente ce ţin, din nou, de 
autonomia indivizilor. Pentru a răspunde întrebărilor ce au ghidat 
secțiunea, reținem următoarele consideraţii: 

a) publicitatea persuasivă poate seta un anumit parcurs al minţii 
cumpărătorului și afectează modul de luare a deciziilor, iar 
acest fapt este problematic și condamnabil moral; 

b) pragul informaţional care face diferenţa între asimetrie 
informaţională condamnabilă și permisibilă este criteriul 
opiniei rezonabile. 

6.4. Practica prețurilor speculative 

în cadrul acestui subcapitol voi analiza cele mai importante 

argumente în ceea ce privește preţurile speculative. O astfel de 

practică poate fi definită drept creșterea considerabilă a 

preţurilor unor bunuri esenţiale în situaţii de urgenţă (Zwolinski: 

2008, p. 349). Un exemplu concret și de actualitate îl reprezintă 

creșterea excesivă a prețurilor măștilor chirurgicale (Zamfirache: 

2020) sau ale drojdiei (Budescu: 2020) la începutul crizei 

provocate de răspândirea COVID-19 în România. Practica 

preţurilor speculative este în afara legii in multe state din SUA"®, 

iar în Uniunea Europeană este interzisă creșterea nedreaptă a 

preţurilor (indiferent de starea de urgenta)''’. Cu toate acestea, 

în România nu există o legislaţie clară care să trateze fenomenul 

(Ion și Nistor: 2020), deși Consiliul Concurenţei s-a sesizat cu 

privire la astfel de practici și a luat măsuri în timpul crizei 

(PeROL: 2020). Măsurile și legile vin din convingerea că astfel de 


110https://consumer.findlaw.com/consumer-transactions/price- 
gouging- laws-by-state.html, accesat pe 10.01.2020. 

111Vezi Art. 102 din Tratatul privind Functionarea Uniunii 
Europene. 

creșteri, în special în situaţii critice, sunt degradante și 

impermisibile moral. Această practică nu reprezintă o simplă 

creștere a preţurilor unor bunuri de pe piaţă, iar tocmai 
aspectele cruciale din definiția conceptului fac ca intuitiile 
noastre să susţină ideea generală a impermisibilitátii prețurilor 
speculative. Cele trei ele- mente-cheie ale definiţiei pun în 
dificultate depistarea și sancţionarea fenomenului. Astfel, există 
ambiguitáti și dezacord legate de ce anume se încadrează în 
categoria bunurilor esenţiale, cum se definește starea de urgenţă 
și care este pragul creșterii preţului. în ciuda acestor dificultăţi și 

a poziţiei antispeculă general acceptate, există și apărători ai 

acestei practici. 

în acest sens, cea mai notabilă contribuţie îi aparţine lui Matt 
Zwolinski (2008), care contestă atât legile antispeculă, cât și 
caracterul moral al umflării prețurilor în sine. Analiza lui 
Zwolinski prezintă două tipuri de argumente: primul tip 
evidenţiază problemele de ordin pragmatic și aspectele practice 
cu care se confruntă legile care interzic practicile speculative!!?, 
iar al doilea tip are în vedere analizarea dimensiunii morale. în 
primul tip se încadrează următoarele argumente: 

- legile sunt neclare și dificil de aplicat, în principal din pricina 
dificultăţilor întâmpinate în definirea fenomenului (Zwolinski: 
2008, p. 350); 

- nu ţin seamă de dificultăţile, riscurile și costurile adiționale pe 
care un vânzător le suferă pentru a comercializa bunurile 
respective în timpul situaţiilor de urgenţă (Zwolinski: 2008, p. 
351); 

- duc la epuizarea bunurilor esenţiale mult mai repede deoarece, 
în mod normal, preţul scade având în vedere cererea foarte 
mare (Zwolinski: 2008, p. 352). 

Principalul său argument din sfera morală împotriva legilor 
anti- speculă este că acestea împiedică realizarea unei tranzacţii 
care aduce beneficii ambelor parti, în concluzie punând într-o 
poziţie și mai dezavantajoasă indivizii vulnerabili (Zwolinski: 


112Cu menţiunea că doar voi enumera aceste argumente, fără a 
intra în detalii, deoarece vin din sfera analizei economice. 

2008, p. 351). Spre exemplu, în cazul unui dezastru natural în 
care singura sursă de apă potabilă este vânzătorul care practică 
preţuri speculative și ridică preţul de zece ori mai mult, 
tranzactia!? realizată este în beneficiul ambelor parti, chiar daca 
poate părea nedreaptă. Scenariul în care cei care sunt oricum 
într-o poziţie vulnerabilă din cauza dezastrului natural, devin și 
mai vulnerabili deoarece nu își pot procura bunurile esenţiale 
pentru supravieţuire, fiindcă legea interzice tranzacţia, este 
condamnabil moral. Astfel, indivizii nu numai că devin mai 
vulnerabili, ci le sunt subminate autonomia și libertatea de a 
tranzactiona, iar nevoia de bunuri esenţiale le este neglijată 
(Zwolinski: 2008, p. 353). Acesta din urmă reprezintă cel mai 
puternic argument din sfera morală cu care Zwolinski condamnă 
legile împotriva preţurilor speculative. 

Acum, că am trecut în revistă principalele argumente pentru 
care astfel de legi nu ar trebui implementate, voi analiza practica 
în sine. Principalul scop al lui Zwolinski (2008, p. 354) nu este să 
justifice permisibilitatea preţurilor speculative în orice instanţă, 
ci mai degrabă să stipuleze anumite condiţii în care practica este 
permisibilă moral și chiar lăudabilă. Există două linii de 
argumentare împotriva preţurilor speculative. Prima pune în 
lumină caracterul coercitiv al acestei practici, iar a doua, 
caracterul exploatativ. Practica preţurilor speculative este 
considerată coercitivă deoarece indivizii sunt supuși unei ame- 
nintári (Zwolinski: 2008, p. 355). în acest sens, când vânzătorul le 
oferă indivizilor bunurile la suprapret, aceștia aflându-se sub 
presiunea nevoilor și circumstanțelor, se dovedesc a fi într-o 
situaţie de tip ultimatum, care îi forțează să accepte oferta, 
neavând alternative. Un răspuns la acest tip de raționament este 
ca, de fapt, ofertele pe care vânzătorii le fac sunt menite sa 
sporească setul de alternative pe care victimele unui dezastru le- 
ar avea, pe când rolul amenințării coercitive este de a diminua 
setul de alternative (Zwolinski: 2008, p. 355). în scenariul în care 
un individ are de ales intre alternativele A, a nu beneficia deloc 


113Atát timp cát ea se desfásoará cu acordul ambelor párti, nu 
există dezinformare sau înșelătorie (Zwolinski: 2008). 

de bunul esenţial, și B, a beneficia la suprapret, s-ar considera cá 
varianta B este cea optimă, iar vânzătorul persoana care lărgește 
setul de alternative. 

Cu toate acestea, caracterul exploatativ al prețurilor 
speculative rămâne un contraargument puternic. Pe scurt, 
conform acestei obiecţii, „este nedrept ca vânzătorii să obţină un 
avantaj de pe urma vulnerabilitátii cumpărătorilor pentru a 
deriva avantaje disproportionate pentru ei înșiși, chiar dacă si 
cumpărătorii beneficiază de pe urma schimbului” (Zwolinski: 
2008, p. 356). Conform acestui tip de argumentare, preţurile 
speculative sunt impermisibile moral deoarece beneficiile care se 
extrag de pe urma unor indivizi stramtorati de circumstanţele in 
care se află sunt degradante si condamnabile. Speculantii, în 
aceste cazuri, exploatează vulnerabilitátile unor indivizi care nu 
au niciun fel de control asupra circumstanțelor în care se află. Ca 
răspuns la această critică, Zwolinski (2008, p. 359) trage linia 
între implicare parţială și neglijare și argumentează că 
implicarea parţială pe care vânzătorul o are în vieţile celor 
vulnerabili, prin furnizarea și comercializarea bunurilor esenţiale, 
are valoare morală superioară și nu este condamnabilă moral 
cum este acțiunea de a neglija cu totul, de a ignora nevoile 
indivizilor în astfel de situaţii. Ideea de bază este că principii ce 
tin de respectul egal fata de indivizi sunt încălcate în cel de-al 
doilea caz, în care se neglijează nevoile indivizilor, mai degrabă 
decât în cazul practicării prețurilor speculative. 

Până acum am văzut de ce unii autori, precum Zwolinski, 
susțin că legile antispeculă nu ar trebui implementate și care este 
opoziţia pe care preţurile speculative le întâmpină. Există totuși 
argumente în favoarea preţurilor speculative per se care să fie 
suficient de convingătoare pentru a permite practicarea lor? 

Astfel de argumente vin strict din zona economică. Zwolinski 
(2008, p. 360) are în vedere faptul că pieţele sunt mecanisme 
prin care se alocă eficient resurse în funcție de preferinţele si 
nevoile indivizilor, iar acest fapt este recunoscut ca având 
importanţă morală. în acest sens, preţurile speculative au două 
merite: 

a) asigură satisfacerea celor mai stringente nevoi ale indivizilor 

(Zwolinski: 2008, p. 360). Raționamentul este următorul: 

indivizii... A : phe 
avand in vedere resursele extrem de limitate in timpul starilor 
de urgenta, indivizii ale caror nevoi sunt mai apasatoare si 
pentru care bunul respectiv este mai valoros, sunt dispusi sa 
plătească preţul ridicat (în măsura în care o pot si face); 

b) furnizează „semnale” (informaţii) importante’, atât despre 
nevoile indivizilor, cât și despre tendinţele pieţei și 
încurajează anumite comportamente (Zwolinski: 2008, p. 
363). Faptul că preţurile sunt foarte mari reprezintă un 
semnal important care conduce la sporirea ofertei disponibile 
și satisfacerea nevoilor mai multor indivizi (Zwolinski: 2008, 
p. 363). Când preţurile cresc, indivizii caută alte metode de a- 
si satisface nevoile și sunt încurajați să economisească!!5. 
Astfel, nu doar că prețurile speculative creează profit pentru 
vânzători, dar oferta disponibilá!!? se mărește, iar mai multi 
indivizi pot beneficia de aceasta (Zwolinski: 2008, p. 363). 
Prin urmare, practica prețurilor speculative este permisibilă 
morală, nu doar dacă apelăm la argumentul beneficiilor 
mutuale, dar și prin eficienţa economică, în continuare voi 
explora argumente contra, care condamnă preţurile 
speculative din mai multe puncte de vedere. 

Principalul motiv pentru care această practică este 
condamnabilă moral este pentru că se încadrează în ceea ce 
Valdman (2009) numește exploatare culpabilă (wrongful 
exploitation). Prin exploatare culpabilă se înţelege actul de a 
„extrage beneficii excesive de la o persoană care nu poate, sau nu 


114Pentru mai multe detalii asupra acestui argument inspirat din 
Scoala Austriaca, vezi Hayek (1978 [1968], pp. 179-190). 

115Pentru a înţelege acest tip de comportament, Zwolinski 
(2008, p. 363) dă următorul exemplu: în mod normal, o familie 
ar ocupa două camere într-un hotel, una pentru părinţi și una 
pentru copii, dar în cazul unui preţ speculativ, își vor permite o 
singură cameră, astfel economisind resurse pentru 
satisfacerea altor nevoi. 

116în exemplul camerelor de hotel oferite la preţuri speculative, 
nu s-a mărit numărul efectiv al camerelor, ci disponibilitatea 
acestora, în loc de o familie ocupând două camere, vom avea 
două familii în două camere. 

poate în mod rezonabil, să refuze oferta altcuiva” (Valdman: 
2009, p. 9). Unul dintre elementele-cheie al acestui tip de 
exploatare este incapacitatea de a refuza o ofertă în mod rezo- 
nabil. Aceasta denotă faptul că refuzarea ofertei făcute aduce cu 
sine costuri mult prea mari (Valdman: 2009, p. 9), iar de cele mai 
multe ori, această ofertă este făcută de către un monopolist, în 
cazuri de urgenţă (Valdman: 2009, p. 10). Cât despre beneficiile 
excesive, acestea sunt extrase din preţul care este cerut. Pentru 
ca tranzacţia încheiată să nu intre sub incidenţa exploatării 
culpabile, preţul trebuie să se încadreze într-un interval în care 
pragul inferior este stabilit de vânzător, iar cel superior de 
cumpărător, în condiţiile în care ambii sunt informaţi și nu suferă 
costuri mari în cazul refuzului (Vladman: 2009, p. 12). Preţurile 
speculative, prin definiţie, lasă loc acestui tip de exploatare, 
deoarece indivizii nu pot refuza oferta făcută, iar beneficiile pe 
care vânzătorii le extrag sunt mult deasupra preţului rezonabil pe 
care, în condiţii normale, piaţa l-ar stabili. 

Pe lângă această obiectie care pune la îndoială apărarea lui 
Zwolinski (2008), există și altele pe aceeași linie teoretică. Una 
dintre acestea este cea a lui Snyder (2009a) care condamnă 
preţurile speculative prin prisma respectului egal fata de indivizi 
și a echităţii pieţei. Acesta susţine că practica „subminează 
accesul echitabil pentru bunurile esenţiale care sunt minimale 
pentru supravieţuire” (Snyder: 2009a, p. 280). Astfel, preţurile 
speculative afectează populaţia cu o situație materială precară în 
detrimentul celor înstăriți în momentul situației de urgenţă. Se 
poate trage concluzia că este condamnabil moral pentru că 
adâncește inegalitátile deja existente. Indivizii care oricum erau 
a priori într-o poziţie nefavorabilă, vor suferi și mai mult, pentru 
că sunt victime care ajung să sufere în mod disproporționat 
greutăţile cauzate de un dezastru (Snyder: 2009a, p. 282). 

Răspunsul lui Zwolinski (2008, p. 362) la această obiectie este 
că statul ar trebui să pună în aplicare politici sociale care au 
drept scop eliminarea inegalitátilor sau să se ocupe de furnizarea 
bunurilor esenţiale la preţul normal al pieţei sau să le 
subventioneze prin agenţii guvernamentale. Zwolinski (2008) 
sustine că acţiunea de a neglija indivizii în situaţiile de urgenţă 

este mai gravă decât practicarea preţurilor speculative. Ca 
răspuns la acest argument, Snyder (2009a, pp. 287-288) aduce în 
discuție faptul ca pentru a stabili caracterul moral al unei acţiuni 
sau al unui individ este nevoie de un set de informaţii mai mare, 
care să cuprindă atât acţiunile, cât și motivațiile indivizilor. O 
singură instanţă nu este suficientă. Cât despre argumentul 
nerespectării autonomiei de a tranzactiona, principala obiectie 
este că în cazul situaţiilor de urgenţă, în care piaţa nu mai 
funcționează în condiţiile normale, indivizii nu pot fi trataţi ca 
fiind părţi tranzacţionare legitime (Synder: 2009a, pp. 288-289). 
Deficientele create de situaţiile de urgenţă fac ca piaţa să nu mai 
funcţioneze în parametrii echitabilitátii. Prin urmare, atunci când 
indivizii sunt trataţi drept consumatori obișnuiți cărora li se poate 
impune un preţ mult mai ridicat decât cel normal, se comite un 
act de încălcare a respectului fata de persoana lor!". 

Practica prețurilor speculative pare să aibă meritele sale, cum 
ar fi eficienţa alocativă și faptul că nu neglijează indivizii aflaţi în 
situaţii extreme. Cu toate acestea, rămâne condamnabilă moral 
prin prisma faptului că respectul egal fata de toti indivizii aflați 
într-o situaţie de urgenţă nu este asigurat. Chiar dacă toţi 
indivizii sunt afectaţi în mod egal de o calamitate, doar o 
fracțiune dintre aceștia, cei care își pot permite bunurile la 
suprapret, se vor afla într-o poziţie nedrept mai avantajoasă. 
6.5. Concluzii 
Acest capitol a avut drept scop trecerea în revistă și analizarea 
celor mai importante argumente ce tin de caracterul moral al 
pieţelor libere, în prima secţiune m-am concentrat asupra 
comodificării, concluzionând că, atât timp cât nu există o 
reglementare serioasă care să aibă în vedere protejarea 
indivizilor vulnerabili în cadrul tranzacţiilor, pieţele pentru 
anumite tipuri de bunuri sunt moral impermisibile. în a doua 
secţiune, care a tratat etica publicităţii, am analizat modul în care 
publicitatea persuasivă poate afecta autonomia și în ce fel de 
instanţe este condamnabilă moral. în aceeași secțiune am tratat 
asimetria informaţională dintre vânzător și cumpărător și am 


117Pentru o discuție mai aprofundată asupra acestor obiecții vezi 
răspunsurile autorilor în Zwolinski (2009) și Snyder (2009b). 

ajuns la concluzia că există un prag informational, stipulat de 

criteriul opiniei rezonabile, care face diferenţa între asimetrie 

informaţională permisibilă și condamnabilă. în a treia secţiune, 
am discutat practica preţurilor speculative și cum aceasta este 
condamnabilă moral deoarece nu asigură respectul egal al 
indivizilor aflaţi în situaţii extreme. 

Astfel, prin prisma temelor expuse, se pot trage două 
concluzii majore. în primul rând, autonomia indivizilor este un 
concept central, îndelung dezbătut, și poate reprezenta 
principala miză în dezbaterile despre interacţiunile indivizilor pe 
piaţa liberă. în al doilea rând, principalul dezavantaj cu care se 
confruntă piața liberă, ca mecanism și instituţie, este adâncirea 
inegalitátilor și extragerea unor beneficii de pe urma 
vulnerabilitátilor indivizilor. 

în acest sens, având ca punct de referință concluziile mai sus 
menţionate și principiile morale prezentate în fiecare secţiune, 
cât și poziţiile luate, răspunsul la întrebarea de cercetare din 
introducere este următorul: interacţiunile pe piaţa liberă ar 
trebui să fie ghidate de principii care să respecte autonomia 
individuală și să nu tragă foloase de pe urma vulnerabilitátilor 
indivizilor. 

IDEI PRINCIPALE 

1. Comodificarea extinsă are sens și aduce beneficii numai dacă 
se asigură protejarea indivizilor vulnerabili în cadrul 
tranzacţiilor. 

2. Publicitatea persuasivă afectează autonomia indivizilor pe 
piaţa liberă, ceea ce este moral problematic. Asimetria 
informaţională dintre vânzător și cumpărător este moral 
condamnabilă dacă nu respectă criteriul opiniei rezonabile. 

3. Practica preţurilor speculative este moral condamnabilă 
deoarece nu asigură respectul egal fata de indivizi aflaţi în 
situaţii de urgenţă. 

4. Moralitatea pieţelor este asigurată de respectarea autonomiei 
indivizilor și protejarea părților vulnerabile în cadrul 
tranzacţiilor. 

Eticà pentru internet si democratie: un model 

integrativ 

Constantin Vicá Cristina Voinea 
7.1. Introducere 
Un studiu recent arată că șapte din zece români sunt îngrijoraţi 
de problema știrilor false online, pe care le consideră o 
ameninţare la adresa democraţiei (Eurobarometru Standard 90: 
2018). Un alt studiu despre percepţia asupra știrilor false în 
România a arătat că numai 28% dintre respondenţi se declară 
încrezători în capacitatea lor de a le recunoaște (MediaStandard: 
2019). Conform aceluiași studiu, aproximativ 60% dintre români 
folosesc în mod constant platformele sociale pentru a se informa, 
pentru a-și exprima public opiniile, dar și pentru a se coordona cu 
ceilalți în scopul organizării unor mișcări sociale. Exemple pentru 
această din urmă utilizare a internetului sunt numeroasele pro- 
teste din România ultimilor ani, de la Roșia Montană la OUG 
13/2017, proteste organizate, în principal, prin intermediul 
platformelor sociale. Rolul jucat de internet în apariția sau 
consolidarea democratiilor este încă neclar. Aceleași servicii 
digitale folosite pentru a manipula și a disemina informaţii 
înșelătoare pot fi utilizate de cetăţeni pentru organizarea 
mișcărilor sociale și mobilizare politică. 

în acest capitol ne propunem să depășim viziunile maniheiste 
asupra internetului și rolului său în societate. Internetul este o 
tehnologie flexibilă, putând fi folosită atât pentru supraveghere, 
control sau manipulare, cât și pentru extinderea sau întărirea 
drepturilor cetățenești. Diferenţa între aceste două stări ale 
internetului este dată de modul în care sunt rezolvate prin politici 
publice probleme de natură etică ce decurg din utilizarea sa. în 
cele ce urmează vom prezenta principalele tensiuni de natură 
morală ce decurg din utilizarea internetului în sferele libertăţii, 
dreptăţii, puterii și vieţii private. Astfel, propunem un model de 
analiză și evaluare morală a internetului ca reţea tehnologică ce 
sustine mediul informational și comunicational dominant al 
secolului nostru. Modelul se structureazá in patru noduri sau 
puncte focale si relaţiile dintre ele, fiecare ilustrând unele dintre 
tensiunile pe care internetul le ridică pentru democraţie. Primul 
nod sau „test de evaluare” este al libertăţilor și puterii, iar aici 
vom avea în vedere libertatea de exprimare; vom arăta că se trece 
de la un model „diadic” la unul „triadic” de reglementare a 
discursului public. Apoi accentul se mută pe egalitate și dreptate 
online: vom sublinia că adevărata dificultate în crearea unui 
mediu digital egalitar este de ordin epistemic, și nu de acces. Al 
treilea nod focal este cel al sferei private și controlului 
informaţiilor despre persoane: vom arăta legătura dintre aceasta 
și libertate. Ultimul nod de înţelegere și evaluare privește 
guvernarea vieţii online, care se desfășoară pe platforme, prin 
algoritmi și care „ordonează” lumea digitală, trasând limitele 
libertăţilor noastre. 

7.2.Un model integrativ 

Internetul a devenit popular, la începutul anilor 1990, pentru că 
aducea promisiunea unei libertăţi depline și a unor posibilități 
nemărginite în descoperirea și construcţia de sine. Era, sui 
generis, o construcție egalitară și un mediu democratic. 
Principiile arhitecturii sale inițiale și lipsa de reglementare a 
activităţii online făceau din el mediul cel mai bun al libertăţii de 
exprimare. Utilizatorul online împărțea o proprietate cu 
cetățeanul unei democraţii: suveranitatea individului ca sursă a 
deciziei (politice). Dar nestructuratul „spaţiu online” devine, de-a 

lungul ultimelor două decenii, mult mai bine controlat și 
organizat în platforme care oferă cadre ale expresiei. Ceea ce se 
întâmplă cu libertatea are loc și în calitatea accesului. Chiar dacă 
la început accesul în rețea era limitat, fracturând societăţi și 
regiuni, cei care participau la lumea online erau într-o poziţie 
mult mai egalitară și dreaptă decât se află astăzi marea 
majoritate a utilizatorilor. Discriminările, dezechilibrele în 
bunăstarea produsă de accesul la informatie, asimetriile 
economice și epistemice subîntind existenţa noastră mediată 
digital. La fel o fac și algoritmii, deţinuţi de toate aceste 
platforme. Ca și în cazul libertăţii de exprimare, într-o economie a 
designului persuasiv și a constantei supravegheri 
comportamentale, privirea trebuie să se îndrepte spre 
dezechilibrul de putere adus de aceste noi forme de guvernare. 
După cum vom vedea pe parcursul capitolului, formele de 
guvernare sunt produsul unei schimbări radicale: prin tehnologia 
digitală se impun noi reguli și o nouă ordine socială, care 
structurează relaţiile de putere în comunităţi și societate. 

în figura de mai jos prezentăm un model integrativ, descriptiv 
care ilustrează principalele probleme de natură morală pe care le 
ridică internetul și care pot avea un impact imediat asupra 
exercitării drepturilor și libertăţilor noastre, participării la viata 
publică si, implicit, asupra calităţii democratiilor. Scopul acestui 
model este să ofere reperele (nodurile, cum le-am numit) 
necesare unei analize morale aplicate, care produce evaluări, dar 
acesta nu este normativ în sensul că ar dicta cu necesitate ce 
trebuie făcut. 

Modelul poate fi utilizat în două moduri: macro (ca un cadru 
de analiză pentru lumea digitală în ansamblul ei, o lume bazată 
pe procese digitale și algoritmice, alături de implicaţiile pe care le 
are pentru regimurile democratice liberale) și micro (ca metodă 
de analiză a unor aplicaţii, platforme și practici specifice, 
particulare, în viaţa noastră online, mai degrabă în calitatea 
noastră de utilizatori cu drepturi, cetăţeni digitali decât de 
consumatori). în ambele cazuri, modelul e agnostic fata de teoria 
morală la care se poate face apel pentru a evalua din punct de 

vedere etic, din fiecare nod al său, un caz, o situaţie sau o 
practică. Rolul modelului este mai curând de a ghida și 
utilizatorii, și filosofii moralității sau experţii în politici publice 
atunci când au de descris și evaluat o anumită practică, 
interacţiune, situație sau fenomen mai amplu online. 

Guvernarea prin algoritmi!!? (nodul central al modelului 
nostru, care le „modelează” pe toate celelalte), opacă și arbitrară 
cum este astăzi, 

Sferă privată (privacy) Guvernare prin algoritmi 

Figura 7.1. O ilustrare a modelului integrativ 


determina tipurile de informatii la care vor avea acces utilizatorii, 
limitele libertăţii lor de exprimare, dar și capacitatea lor de a 
păstra o sferă privată neatinsă de tehnicile de colectare și 
procesare a datelor personale!??. Libertatea de exprimare (nodul 
din stânga jos) este astăzi circumscrisă de accesul la noile 
tehnologii, dar și de capacitatea de a le utiliza în mod autonom, 
spre satisfacerea propriilor interese și nevoi, aici relevându-se 


118Prin guvernare algoritmică ne referim la modalităţile prin 
care aceste software-uri structurează lumea socială, adică 
delimitează spațiul libertăţilor noastre si dau formă relaţiilor 
de putere dintre noi. 

119Vezi capitolul elaborat de Râul Zachia în acest volum pentru 
mai multe detalii. 

„tensiunea” dintre nodul dreptăţii și cel al libertăţii. Totodată, 
vom arăta că dreptul unora la liberă exprimare poate afecta 
dreptul celorlalţi la protecţia sferei private, mai ales într-o lume 
digitală în care distincția public-privat se prăbușește. Problema 
dreptăţii în mediul digital (nodul din dreapta jos) se pune în 
termenii accesului nu doar la tehnologii, ci și la informaţie, la o 
„realitate împărtășită” de toţi utilizatorii. în lipsa unei libertăţi a 
informaţiei și opiniei și într-un mediu online din ce în ce mai 
fragmentat, platformizat, polarizat și orientat algoritmic, 
cunoașterea a ce trebuie decis într-o democraţie, prin deliberare, 
va fi și mai redusă. Ajungem astfel la ultimul nod (stânga sus), cel 
al sferei private. Aceasta asigură autonomia, care este cel mai 
bine deservită de concentrare și atenţia asupra scopurilor 
importante, cum ar fi cele privind afacerile publice și traiul 
comun într-o democraţie, în cele ce urmează vom prezenta 
provocările de natură morală pe care le ridică internetul în cadrul 
fiecărui nod în parte și vom sublinia relevanta acestora pentru 
viaţa democratică. 


7.3. Libertatea de exprimare 
Dintre cei patru miliarde și jumătate de utilizatori ai internetului 


din toată lumea, aproximativ trei miliarde și jumătate folosesc cel 
puţin o platformă socială (Internet Live Stats: 2019). în anul 
2020, în România, din 20 de milioane de cetăţeni 11 milioane au 
utilizat zilnic cel puţin o platformă socială, cu o creștere de 
aproximativ 6% fata de 201912. Platformele sociale sunt servicii 
online de găzduire, organizare și diseminare a conţinutului 
informaţional creat și „urcat” online de utilizatori. Acestea nu 
sunt creatoare de conţinut, însă folosesc informaţia produsă si 
diseminată de utilizatori în scopul procesării datelor personale și 
tranzactionárii accesului la acestea (Gillespie: 2018, p. 21). Prin- 
tre cele mai importante platforme sociale de astázi se numárá 
Facebook, Twitter, Instagram si YouTube, iar toate aceste servicii 
sunt, din punct de vedere legal, absolvite de responsabilitate 
pentru ceea ce utilizatorii împărtășesc prin intermediul lor, 


120Digital 2020: Romania, Raport We are Social și Hootsuite, 
online: https:// datareportal.com/reports/digital-2020-romania 
?rq-romania 

funcţionând întocmai serviciilor poștale. Mai precis, aceste 
companii sunt considerate intermediator! neutri ai informaţiei, 
care pur și simplu livrează mesajele expeditorilor către 
destinatari, indiferent de natura acestora, întocmai Poștei 
Române (Johnson: 2017). 

în ce privește reglementarea discursurilor pe platformele 
sociale, multe dintre dificultăţile cu care ne confruntăm astăzi se 
nasc dintr-un paradox: aceste servicii sporesc și întăresc 
numeroase drepturi necesare garantării autonomiei indivizilor, 
cum ar fi dreptul la liberă exprimare, la informare sau asociere; 
cu toate acestea, fluxurile de informaţii activate de aplicaţii 
generează abuzuri, vătămări sau ofense prin faptul că permit 
diseminarea expresiilor și imaginilor rasiste, calomniei, 
pornografiei sau discursurilor urii care apar în conţinutul încărcat 
de utilizatori. în consecinţă, în ciuda neutralității legale a 
platformelor, politicile publice la nivel mondial, din SUA până la 
UE, subliniază că sectorul privat are o responsabilitate morală (și 
nu legală) de a împiedica răspândirea discursurilor dăunătoare 
sau a conținuturilor ilegale (Frosio: 2017). Aceste presiuni 
legislative pot fi văzute ca încercări de a împinge aceste 
platforme spre autoreglementare. 

în principiu, autoreglementarea platformelor sociale cu 
privire la discursul public presupune faptul că, dincolo de sarcina 
de a oferi servicii de intermediere a comunicării, trebuie să 
gestioneze accesul la informaţii și circulația conţinutului produs 
de utilizatori (DeNardis si Hackl: 2015). Se trece astfel de la 
modelul diadic de reglementare a discursului public - în cadrul 
căruia existau doar două tipuri de agenţi, statele și cetățenii - la 
un model pluralist, în care companii private joacă, de asemenea, 
un rol (deși nu din punct de vedere legal, tocmai din pricina 
neutralității lor) (Balkin: 2018, p. 2011). Conform lui Balkin 
(2018, pp. 2011-2021), în cadrul acestui model pluralist statele 
reglementează vorbitorii și mass-media prin modalităţile clasice 
de reglementare (legi, politici publice etc.). De asemenea, statele 
încearcă să coopteze și să determine platformele sociale să se 
autoreglementeze (în ciuda păstrării neutralității lor legale), ceea 
ce înseamnă că utilizatorii sunt vizati de o guvernare atât publică 
(a statelor), cât și privată (a platformelor). Astfel, deși dreptul la 

liberă exprimare al cetăţenilor este încă definit în raport cu 
statele, capacitatea de exprimare - adică accesul la informaţie, la 
canale de comunicare și diseminare - este astăzi controlată din ce 
în ce mai mult de platformele sociale. Creșterea puterii acestora 
asupra discursului public aduce în prim-plan trei categorii de 
probleme de natură morală: legitimitatea platformelor sociale de 
a trasa limitele discursului public, cenzura și sfera privată a 
utilizatorilor. 

Platformele sociale sunt arhitecturile necesare exprimării 
unor noi discursuri, dar și arhitecţii designului instituţional care 
reglementează aceste discursuri. Datorită cadrelor legislative 
care absolvă aceste companii de responsabilitatea pentru ceea ce 
este diseminat prin intermediul lor, ele internalizează presiunile 
către autoreglementare prin punerea la punct a unor sisteme de 
moderare a conţinutului. Ideea este că fiecare serviciu digital își 
poate alege valorile pe care să le integreze în regulile și 
standardele „de bună purtare”. Problema este că regulile spe- 
cifice în funcţie de care moderatorii sau algoritmii cenzurează 
conţinutul sunt schimbate des, uneori zilnic, și nu sunt accesibile 
publicului larg (Klonick: 2017). Din cauza lipsei de transparenţă 
în crearea regulilor ce impun limite asupra discursului public, 
platformele sociale sunt adeseori acuzate că normele de 
moderare a conţinutului încorporează anumite părtiniri politice, 
sociale sau de alte tipuri (Suzor: 2019, p. 28). De exemplu, 
politicile Facebook și Instagram privitoare la expunerea nuditatii 
au fost aspru criticate din perspectivă feministă când s-a des- 
coperit că pozele cu mame care alăptează sunt considerate 
indecente, fiind deci cenzurate (Ibrahim: 2010). Dincolo de 
detalii, acest conflict ridică o problemă foarte spinoasă: ce tipuri 
de conţinut ar trebui permise pe platformele sociale? Și, mai 
important, sunt platformele sociale actorii potriviti pentru a 
decide ce poate fi și ce nu poate fi exprimat public!21? 

De asemenea, provocarea moderării unor milioane de postări 
zilnice presupune, bineînţeles, faptul că regulile nu vor fi aplicate 
în mod consistent, clar sau chiar drept, ceea ce are drept rezultat 
cenzura neintentionatá a conţinuturilor neproblematice din punct 
de vedere legal (și moral). Gestionarea discursului public prin 

intermediul platformelor sociale se face, în principal, algoritmic, 
iar algoritmii nu sunt sensibili la context, astfel încât unele tipuri 
de exprimări, perfect acceptabile din punct de vedere moral, pot 
sfârși prin a fi cenzurate. Un studiu recent a arătat că majoritatea 
utilizatorilor ale căror postări sunt șterse de o platformă socială 
nu înţeleg de ce au fost pedepsiţi și nici ce regulă au încălcat 
(Myers West: 2018). O altă problemă a sistemelor actuale de 
moderare a conţinutului este că utilizatorilor le este foarte greu 
să conteste decizia de cenzură a unei postări sau a unui cont, 
deoarece sistemele de moderare a conţinutului sunt automate, iar 
moderatorii umani intervin foarte rar (problema se accentuează 
când este vorba de limbi mai puţin vorbite la nivel mondial). Cu 
alte cuvinte, prin intermediul algoritmilor, platformele sociale fac 
dreptate și pedepsesc transgresiuni, fără a oferi însă un drept de 
apel celor pedepsiţi (Klonick: 2017, p. 1665). Astfel apare 
problema guvernării prin algoritmi a discursului public, care este 
opacă și greu de înţeles de către utilizatori. 

Nu în ultimul rând, problemele privitoare la platforme sociale 
și libertatea de exprimare reverberează și în ce privește sfera 
privată a utilizatorilor. Unele state, prin departamentele de poliţie 
sau chiar tribunale, pun presiuni asupra acestor companii pentru 
a dezvălui identitatea utilizatorilor care se angajează în diverse 
tipuri de discursuri considerate ilegale sau imorale (Tushnet: 
2007; Klonick: 2017). Dacă în unele instanţe, cum ar fi 
pornografia infantilă sau materialele de propagandă teroristă, 
alianța privat-stat este acceptabilă, lucrurile se complică atunci 
când vine vorba de disidentá sau opoziţie politică (Suzor: 2019, p. 
158). însă nu doar statele încalcă sfera privată a utilizatorilor. 
Utilizarea platformelor sociale duce, de asemenea, la estomparea 
granițelor dintre public și privat, ceea ce înseamnă că adeseori 
informaţia pe care dorim să o împărtășim cu un grup mic de 
oameni poate ajunge accesibilă și unor indivizi cărora nu le era 
destinată (Gelman: 2009). Recent, un intelectual public din 
România a împărtășit unui profesor universitar recunoscut, pe un 
canal de comunicare privat, o glumă rasistă. Gluma a fost făcută 
publică, pe o platformă socială, de către destinatar, care a 
menţionat și sursa ei, ceea ce a declanșat un adevărat scandal 

public care a afectat reputaţia celor doi. Acest caz arată că 
informaţiile pe care le împărtășim online nu se referă întotdeauna 
numai la noi, ci îi implică și pe ceilalţi. Astfel, nu doar sfera 
noastră privată este erodată prin utilizarea platformelor sociale, 
ci și noi, la rândul nostru, contribuim la erodarea sferei private a 
altora atunci când încărcăm online materiale care îi privesc și pe 
ei. 

Deși platformele sociale ne cresc sau ne consolidează 
capacitatea de a ne exprima liber, o condiţie sine qua non a 
democraţiei, ele generează totodată noi și noi probleme privitoare 
la cine si cum ar trebui să stabilească limitele discursului public. 
Principala problemă din acest „nod” al modelului nostru privește 
legitimitatea platformelor sociale de a decide limitele dreptului 
nostru la liberă exprimare: astăzi, acest drept este guvernat și 
algoritmic. Totodată, actualele sisteme de moderare a 
conţinutului, în mare parte automatizate, ridică numeroase 
dificultăţi, tehnice și morale, legate de cenzurarea (uneori 
neintentionata) a discursurilor nevátámátoare. Nu în ultimul 
rând, există o tensiune între dreptul nostru de a ne exprima liber 
și dreptul celorlalţi la o sferă privată. 

7.4. Acces și dreptate informaţională. 


Fracturi, proprietate, control 
Lumea online este o instantiere a relaţiei existente între libertate 


și egalitate, elemente constitutive simetrice ale unei democraţii, 
și care exercită un raport de „triangulăre” cu dreptatea. Cu cât 
egalitatea în drepturi scade (incluzând aici dreptul de acces), cu 
atât libertatea politică a utilizatorilor este mai ușor de constrâns 
(indirect, prin lipsa informării și vocii publice, și direct, prin 
incapacitatea de a controla guvernarea algoritmică, de exemplu). 
Dreptatea devine mai greu de înfăptuit online (ca și offline), atât 
procedural (procedurile sunt univoce, necontestabile și, mai ales, 
opace utilizatorilor), cât și în sensul ei distributiv, compensator 
sau punitiv. Chiar dacă nu aceasta a fost intenţia iniţială, 
internetul, prin world wide web, a apărut ca o extindere a 
libertăţii umane, în condiţiile ei de posibilitate și în cele de 
actualizare. în primii ani ai world wide web, anonimitatea a fost 
norma socială aproape universală, făcând posibilă relaţia 

simetrică între libertate și egalitate. Utilizatorii puteau fi anonimi 
egali, independenţi de o platformă socială sau alta, liberi să 
aleagă ce identitate vor. Odată ce mediul a devenit capabil să 
reţină și să proceseze date, identitatea a devenit necesară și 
prezentarea de sine inevitabilă. 

Inegalitátile de acces ori cele epistemice, privind cunoașterea, 
exploatarea si munca digitalá, proprietatea si controlul 
informatiei formeazá nucleul temelor care dau dimensiunea 
accesului și dreptăţii digitale. „Fracturile digitale”, adică 
inegalitátile în acces la internet, servicii și tehnologii digitale 
(DiMaggio și Harggitai: 2010), au existat dintot- deauna si 
continuá sá se perpetueze sau sá se manifeste in forme noi. 
Internetul genereazá si un paradox al modernizárii, pe care il 
tráiesc societáti intregi: de exemplu, in unele medii accesul online 
este mai ráspándit decát accesul la toalete personale, in casá. 
România e una dintre aceste societăţi: in 2018, doar in 46% din 
locuinţele din mediul rural și 72% la nivel național exista grup 
sanitar în casă, însă 75% din gospodării aveau acces la internet 
prin bandă largă (Fati: 2020), fără a socoti și conexiunile mobile, 
care sunt omniprezente. România încă mai este un exemplu de 
fracturi digitale sociale, iar pandemia din 2020 a arătat-o cu 
asupra de măsură în cazul educaţiei online, în care majoritatea 
elevilor din mediul rural au fost excluși, din lipsa instrumentelor 
necesare (Bogdan si Toc: 2020). De multe ori, fractura se exprimă 
si in termeni de gen, rasá sau várstá, mai ales in cazul 
persoanelor peste 65 de ani (Friemel: 2016; Fati: 2020). Dacá 
stadiul sau nivelul fracturii economice pare a fi depásit, cel putin 
în UE si SUA, rămân totuși fracturile digitale culturale si 
epistemice, cu efecte asupra proceselor democratiei (Norris: 
2001). Si, mai ales, rămâne asimetria informațională între 
utilizatori și platformele sociale si gigantii industriei, care ne 
mediază viața online. 

Asumptia sub care funcţionează orice politică de 
accesibilizare a internetului și serviciilor sale este că acestea vor 
îmbunătăţi viaţa cetăţenilor. A doua asumptie, implicită, este că 
utilizatorii sunt agenti autonomi, capabili să ia decizii pentru viata 

lor online, fiind astfel singurii responsabili de activitatea lor 
(Dillon: 2010, pp. 25-26). Totuși, ce se întâmplă când logica 
simplificării se ciocneste de limitele cognitiei umane? Sau când 
vorbim despre categoriile vulnerabile de agenti online, cum ar fi 
recentii „imigranți digitali", mai ales seniorii (Mordini et al.: 
2009) sau chiar foarte tinerii nativi digitali, copiii? Chiar dacá 
accesul în rețea este asigurat, rămân alte forme ale fracturii: 
simplul acces nu presupune și abilitatea de a folosi în mod 
informat tehnologiile digitale; chiar dacă am presupune această 
abilitate, rămâne o diviziune între cei care au acces la informaţie 
relevantă, de bună calitate, și cei care cad pradă dezinformării 
sau informaţiei nestructurate, parţiale, neverificate etc. 
(Scheerder, van Deursen și van Dijk: 2017). Chiar dacă am 
presupune că toti utilizatorii pot accesa informaţia „bună”, tot 
rămâne o inegalitate de „competenţă epistemică” (Landemore: 
2011, pp. 9-11) între cei care o pot transforma în cunoaștere și 
cei pentru care procesarea intelectuală a informaţiei nu se 
petrece adecvat. Cu adevărat problematic este că aceste fracturi 
apar peste tot, nu vizează doar anumite categorii sau comunităţi 
online. Toţi putem cădea pradă informaţiei din jurul nostru, într- 
un moment sau altul, iar a lucra sub asumptia unui discernământ 
informat, autonom, permanent etc. este nerealist. 

Aceste trei forme de inegalitate epistemică (în abilităţi, în 
acces la informaţie de calitate și în capacitatea de a transforma 
informaţia în cunoaștere) au ca efect apariţia unei fracturi în 
democraţie. Accesul la reţea și informaţie nu a îmbunătăţit, așa 
cum s-a dorit, participarea la viaţa democratică. Intervenţiile 
statului în a asigura un acces universal la internet, chiar dacă s- 
au tradus în mai multă participare, nu au implicat și creșterea 
calităţii deliberării privind chestiunile de interes public. 
Inegalitátile de informare, în calitatea și acurateţea informaţiei, 
diferenţele de cunoaștere asupra platformelor pe care activăm, 
inegalitatea în abilitatea de a utiliza corect informaţia ca sursă a 
convingerilor etc. fac diferenţa între a fi un bun cârmaci al 
propriei vieţi online și a fi într-o stare de servitute sau 
dezorientare. lar cei aflaţi de partea nevoiasa a fracturii nu-și pot 
exercita rolul de „cetăţean monitorial” (Hoven: 2005), care poate 

chestiona deciziile politice. Desigur, responsabilitatea trebuie 
căutată dincolo de autonomia persoanelor, în inadecvarea 
educaţiei la presiunea cognitivă a internetului, de exemplu. 
Accesul universal nu înseamnă și incluziune sau un drept egal și 
impartial la voce și acţiune. Angajamentul politic online, prin 
platformele sociale, nu se constituie într-o nostalgică „sferă 
publică”, ci generează un circ, uneori simpatic, al opiniilor și 
convingerilor, care arareori ajunge să fie agregat într-o formulă 
deliberativă. Așa cum vom vedea mai jos, „dresorii” sunt algo- 
ritmii, neinteresati de condiţiile unei „etici a discursului” 
(Habermas: 2000, pp. 87-93), agnostici fata de valoarea (inclusiv 
de adevăr a) informaţiei. Un remediu adesea adus în discuţie este 
educaţia digitală, inclusiv privind algoritmii și codurile, 
fundamentată în gândirea critică (Bawden și Robinson: 2002). 
însă ea funcţionează tot sub asumptia de mai sus: utilizatorii sunt 
agenţi responsabili (sau trebuie să fie). Să asumăm un astfel de 
model, maximal raţional, al agentului online este profund 
discutabil. 

Dacă rolul fundamental al informaţiei este să reducă 
incertitudinea, putem atunci repera două mari categorii de 
nedreptáti posibile. Nu numai lipsa informației (lipsa accesului 
din cauza fracturii digitale economice) este nedreaptă, ci și 
dezinformarea produsă prin informaţie falsă, inexactă sau 
parţială. De aceea, dreptatea informaţională trebuie să ia în 
seamă atât aspectul social-politic, cât și pe cel epistemic. Dacă în 
primul caz nedreptatea poate fi corectată prin (re)distribuirea 
resurselor sau facilitarea nediscriminatorie a accesului, în al 
doilea caz, nedreptatea epistemică se poate corecta mult mai 
greu, printr-o protecţie instituțională sau o ameliorare cognitivă. 
în secţiunea despre sfera privată, nedreptatea avută în vedere va 
fi explicată în termenii autonomiei cognitive. Pe lângă aceste două 
categorii, care tin de accesul la informatie și capacitatea de a 
gândi autonom, fără interferenţe perturbatoare etc., a treia mare 
categorie este cea a nedreptátii născute din exploatare și lipsa 
recunoașterii. Pe platformele unde activăm, ducem o „muncă 
imaterială”, invizibilă, de construcție a informaţiei (Terranova: 
2000). Pentru că toti suntem online și producători de date, 

informaţie, chiar cunoaștere. De fapt, suntem prinși într-o 
configuraţie globală de transferuri culturale - idei, norme, 
artefacte etc. (Hâncean și Vică: 2019) -, jucând concomitent roluri 
de receptor și emițător informaţional, fiind noduri în calea 
fluxurilor, transferurilor în reţeaua socială, online sau offline. 

O instituţie născută în epoca tiparului normează (și ineficient, 
și inechitabil) și astăzi fluxurile de informaţie. Proprietatea 
intelectuală pare a fi cel mai contestat set de reguli în epoca 
internetului. Dintre speciile sale, dreptul de autor și copyright-ul 
(dreptul de a reproduce exemplare) au devenit punctul focal al 
dezbaterii. Critica proprietăţii intelectuale avansează fie pornind 
de la lipsa sa de întemeiere filosofică rezonabilă (Hettinger: 
1989), fie de la inegalitatea artificială pe care o produce sau 
ineficienta socială pe care o generează (Arrow: 1962, pp. 616- 
617) sau luând în calcul nedreptátile create. Argumentele în 
sprijinul proprietăţii intelectuale provin din două tradiţii filosofice 
diferite: cea a drepturilor naturale (cei care creează au un drept 
de a controla roadele muncii lor) și cea utilitaristă (creatorii 
trebuie stimulati să producă în continuare, spre binele social 
comun, iar pentru aceasta e nevoie să deţină un monopol, limitat 
în timp, asupra operei lor) (Voinea: 2013; Vică: 2015). Internetul 
dă peste cap, în practică, toate aceste justificări (Vică și Socaciu: 
2019) care își găseau o rezolvare instituțională și tehnologii 
specifice în epoca raritátii informaţionale, a reproducerii 
mecanice (de la tipar la fonograme) și a transmisiunii analogice. 
în ecosistemul nostru actual, digital, reproductibil, deci abundent 
informaţional, copyright-ul nu face decât să limiteze fluxul de 
diseminare și reproducere, funcţionând ca un obstacol în fata 
accesului universal (Vică și Socaciu: 2019, p. 254), ca un refuz nu 
doar economic, ci și cu implicaţii politice. Interpolarea 
proprietăţii intelectuale în fluxul informaţional are un efect 
epistemic, decuplând sau limitând posibilităţile cetăţenilor de a 
avea acces la probe, dovezi și cunoaștere testată, produsă după 
metodele științei (Vică și Socaciu: 2019, p. 255). 

într-un ocean de dezinformare și „infoxicare”, cu informaţii 
incomplete, nesigure, convingerile umane pot fi mai ușor diriguite 
sau controlate; mai mult, refuzându-le indivizilor accesul (și 

asumând dispoziţia raţională către ignoranță a tuturor), rezultatul 
va fi reducerea posibilităţii de a mai avea bune temeiuri pentru 
opiniile și convingerile lor politice. Aceasta este criza pe care o 
semnalizăm în acest nod. Ambivalenta faţă de adevăr (Lynch: 
2016) în democratiile contemporane e si un efect al nedreptátii în 
acces. Dacă argumentul critic împotriva proprietăţii intelectuale 
este valid, atunci „pirateria digitală”, împărtășirea de documente 
fără a avea dreptul legal de a o face, ar fi nu doar o „infracţiune 
fără victime” (Uszkai: 2016), ci și o datorie de redresare 
intelectuală (Vică: 2015). Chiar dacă această „piraterie” sporește 
șansele egalităţii de acces la informaţia relevantă, nu este o 
condiţie suficientă. Utilizatorul se află cel puţin o dată de partea 
nefericită a cel puţin unei fracturi, este permanent diriguit prin 
algoritmi, adesea exploatat în munca „invizibilă” de transformare 
a datelor în informaţie cu sens, trăiește o servitute (cel puţin 
intelectuală) de tip nou, născută tocmai din dorinţa platformelor 
și aplicaţiilor de a fi cât mai eficace. Cât de dreaptă este o astfel 
de existenţă (care pare mai degrabă contractual- economică decât 
politică) rămâne întrebarea-cheie în acest punct. 

7.5.Sfera privată, supravegherea 


și autodeterminarea informaţională 
Așa cum am observat mai sus, există o tensiune între sfera 


privată și libertatea de exprimare și informare, dar există și o 
sinergie evidentă: fără sfera privată, nici libertatea de a spune și 
a acţiona discursiv nu ar fi cu putinţă. Acest nod al modelului 
supune atenţiei exact problema autonomiei, constitutivă 
libertăţilor, și felul în care aceasta este întărită sau redusă prin 
practicile informational-algoritmice în care suntem prinși. 
Autonomia pare a fi zona de interes a ceea ce Zuboff (2019) 
numea ,capitalismul supravegherii", iar Williams (2018), 
încercarea de a subjuga atenţia, în toate planurile și gradele sale, 
spre a ţine indivizii într-o stare de parţială servitute cognitivă. 
Felul în care companiile și statele instrumentează drepturile 
sferei private nu face decât să ateste importanţa sa crucială 
pentru o existenţă digitală online dreaptă și bună. 

Cum reîntoarcem puterea în mâna celor care merită să-și aibă 
protejată sfera lor privată este o întrebare practică, dar politică. 

înainte de a răspunde, trebuie spus, tot în ordine practică, de ce 
este atât de valoros moral să beneficiem de sfera privată. întregul 
edificiu al modernităţii pare a sta pe această asumptie: un 
,Spatiu" (mental, conceptual, dar și fizic) cât mai sigur, cât mai 
propriu, inalienabil, în toate sensurile, asigură existenţei sensul 
libertăţii, indepártándu-1 de cel al coercitiei sau dominaţiei. 
Astfel se face loc moralității, pe care doar libertatea si autonomia 
o pot face posibilă, după cum afirma Kant, dar și democraţiei, 
pluralismului, în planul social mai larg, al cetăţii. Asigurarea 
acestui ideal, al autodeterminării intelectuale, morale și politice, 
prin viaţa privată este totuși, istoric, o invenţie culturală recentă, 
contestată chiar în modernitate (de exemplu, în critica lui Marx la 
adresa falsei conștiințe individualiste și lipsei unei conștiințe mai 
înalte, de clasă, a omului generic). Va fi ea inversată de o invenţie 
și mai recentă, internetul? 

Contrar încercărilor reductioniste, legale sau din retorica noii 
economii digitale, sfera privată nu se poate reduce nici la secret, 
nici la intimitate, nici la confidentialitate sau discreție. Abordarea 
dominantă, reductionistá, de astăzi - sfera privată informaţională 
online însemnă a avea controlul datelor tale (Allen: 2005, p. 490; 
Tavani: 2008) -, alături de cea nihilista - Privacy is obsolete, get 
over it! (, Sfera privatá este depásitá, treci peste asta!") -, 
exersate mai ales de tehno-determi- nistii pesimisti ca Jaron 
Lanier sau optimistii intreprinzátori ca Mark Zuckerberg, nu 
contribuie la buna înţelegere a problemei, generând politici de 
protecţie și reglementare care ratează miza. Cel mai recent 
exemplu este al Regulamentului General privind Protecţia Datelor 
(GDPR). Acest regulament european asumă datele drept obiectul 
central al protecţiei. în acest sens, el este mai aproape de 
înţelegerea „totalitară” a controlului, bazat pe înregistrarea și 
dataficarea subiectului, decât de conceptul unei autodeterminări, 
care presupune nu numai controlul datelor, ci și al procesului 
algoritmic care dă sens datelor. Iar acest control trebuie să fie 
unul social și politic, deschis oricui, întemeiat moral, nu tehnic 
(deci nespecializat intelectual), ca un rezultat al unei rațiuni 
instrumentale. 

Istoria de 30 de ani a mediului word wide web, apoi a 

aplicaţiilor mobile se prezintă ca o istorie a trecerii de la 
anonimitate la a performa o identitate spre perpetua ei profilare 
online. Web-ului cunoașterii, specific anilor 1990 și chiar 2000, i-a 
urmat unul comportamental, în fond, un internet al captării 
datelor despre interacţiunea umană, surprinsă în populaţii, în 
condiții de experiment natural; iar acum se profilează un internet 
al lucrurilor și „inteligenţei ambientale” (Dijk: 2010), receptiv la 
„tot ce mișcă” și care procesează date în fundal, automat. Pe când 
un internet al persoanelor?, ne putem întreba retoric. Doar 
urmând o concepţie incluzivă si relationala a sferei private, îm- 
potriva uneia reductioniste si privative, putem încadra moral in 
mod adecvat ceea ce ni se întâmplă într-un mediu de continuă si 
sofisticată supraveghere. O astfel de concepţie i-ar oferi totodată 
și încadrarea politică, cea de bun comun, colectiv, pentru că 
valoarea sferei private rezidă în faptul că toţi beneficiem de ea 
(Nissenbaum: 2009, pp. 85-88). 

Libertatea și autonomia, datorate sferei private, în condiţiile 
vieţii online de azi, devin o problemă de supravieţuire și acțiune 
colectivă, nu de afirmare a individualismului ca atomism social. 
Sfera privată are o relevanţă atât particulară, cât și socială, 
generală. Dacă argumentul autonomiei expresive este mai intuitiv 
- fără privacy, creaţia de sine și îmbunătăţirea caracterului, 
împlinirea de sine nu ar mai avea loc -, cel relational-social este 
ceva mai întortocheat. Rachels (1975, p. 325) observa că există o 
strânsă legătură între abilitatea de a controla cine are acces la 
informaţia noastră și capacitatea de a întreţine relaţii diverse și 
concludente cu alte persoane. întotdeauna avem un interes legat 
de sfera noastră privată, chiar și când nu avem nimic de ascuns. 
Acesta e legat de naraţiunea identității noastre personale, așa 
cum ne-o spunem și vrem să fie spusă. Toţi vrem să fim 
recunoscuți și respectați ca persoane individuale, și nu ca poziţie 
într-o mare de date sau ca rezultat al unei profilări digitale cu 
care nu ne identificăm și care afectează stima de sine 
(Shoemaker: 2010), profilare realizată atât de companii, cât și de 
state, prin procesul supravegherii și sortărilor (judecăților) 
algoritmice. „Judecătorul” unui profil digital nu mai este un om, ci 
un algoritm (O'Neil: 2016). Așa cum observam mai sus, această 

colectare de date ne simplifică viaţa prin faptul că primim mai 
ușor informaţii comerciale relevante, dar ne și tine captivi unor 
camere-ecou (Sunstein: 2017) sau ai unor strategii exterioare în 
care noi nu contăm cu identitatea noastră umană, ci ca seturi de 
date. Sfera privată nu se analizează doar în termeni de acces, 
control și limite, ci și de „integritate contextuală” (Nissenbaum: 
2009): se face o nedreptate nu doar epistemică, ci și sub forma 
vătămării când informaţia despre persoane este decon- 
textualizată și reînvestită algoritmic cu alte semnificaţii, 
„dezlegate” de intenţia iniţială și de normele informational-sociale 
la care se raportase initial. 

Cum afecteazá acest lucru democratiile? in primul rànd, in 
relatia care existá cu necesitate intre sfera privatá si sfera 
publicá a deliberárii politice. Odatá ce prima se aflá sub un asalt 
permanent, posibilitatea de a mai experimenta pe cont propriu 
diversele moduri de viatá, adicá posibilitatea pluralismului si 
diversităţii opiniilor devine redusă. în egală măsură, reducerea 
sferei private poate deschide calea către o masificare colectivistă 
sau populistă. Supravegherea, odată internalizată, schimbă 
comportamente și reduce cooperarea socială. Generalizată, ea 
reduce încrederea reciprocă a oamenilor, dar și pe cea în stat și în 
guvernare, încrederea în drepturile fundamentale, producând 
indirect fracturi și polarizări radicale în sfera publică. S-ar putea 
răspunde aici că statele sau platformele digitale nu 
supraveghează conștiința oamenilor. însă o pot modifica, prin 
supraveghere. Devenim persoane mai degrabă retrase, 
neimplicate, care preferă să fie private de res publica. Devenim 
transparenti și expuși, vulnerabili și ușor de dirijat, în fata puterii 
instrumentate algoritmic, în scop comercial sau politic. 

Orice societate informaţională devine, mai devreme sau mai 
târziu, și o societate a supravegherii (Marx: 2016) și a controlului 
populațiilor. Aceasta se întâmplă indiferent dacă se arată ca o 
lume a tribunalului kafkian, a cenzurii Vechiului Regim sau a unei 
abundente de medii, canale și artefacte digitale, în care totul este 
captat și transformat în date. Fiecare astfel de societate are 
modul său de sortare a oamenilor, poziţiilor și aranjamentelor în 
funcţie de informaţie. A noastră l-a găsit, în mod natural, prin 

strângerea permanentă de date și descoperirea de algoritmi, 
adică resursele și procesele sale informaţionale, singura realitate, 
în sens platonician, a acestei lumi (Solcan: 2015). Noua putere ia 
forma unei algocratii, „un sistem în care algoritmii sunt utilizaţi 
pentru colectarea și organizarea datelor pe baza cărora se iau de 
obicei deciziile” (Danaher: 2016, p. 247), dar obiectul algocratiei 
nu sunt datele, ci persoanele. Astfel, intr-o algocratie ar trebui sá 
denuntám asimetria de putere dintre cei care deţin „cunoașterea 
algoritmică” (Solcan: 2015) și cei asupra cărora se exercită 
aceasta. Răul moral și politic creat de supraveghere e generat de 
apariţia statului securitar, care presupune pierderea suveranităţii 
de către cetăţeni prin depoli- tizare (Agamben: 2015), si de 
interferentele invizibile ale platformelor online în procesele 
cognitive ale deciziilor umane, fapt care are ca rezultat scăderea 
autonomiei personale. Tehnologiilor supravegherii le răspund 
tehnici și tactici de rezistență, precum criptarea sau disimularea 
(Brunton si Nissenbaum: 2016). Chiar dacă acestea par a fio 
datorie morală (Hughes: 1993), sunt totuși un paliativ ineficient 
politic, orientând, individualist, dar antimodern, sfera privată 
spre secret, fragmentare și închidere. 

„Infoxicarea”, predeterminarea informaţională și declinul unei 
sfere private mentale pot conduce, în egală măsură, la 
distrugerea democraţiei. Erodarea acesteia din urmă se petrece 
deja de câţiva ani încoace, iar corelatia dintre creșterea unui 
„capitalism al supravegherii” și creșterea tendinţelor centrifuge 
ale democraţiei, prin polarizări excesive, dezinformări, excese și 
cascade informaţionale, panici morale sau discursul urii etc. e 
evidentă. Dintre modurile în care putem concepe sfera privată (și 
necesitatea ei morală), până acum cel informaţional a fost 
dominant, și de aici accentul pus pe controlul datelor. însă 
interne- tul zilelor noastre, alături de progresul rapid al 
neurotehnologiilor, ne obligă la o schimbare a centrului de 
greutate în înțelegerea sa: mai bine o conceptualizám ca ,spatiu" 
mental (care trebuie) ferit de interferenţe și manipulări, spre 
garantarea libertăţii cognitive (lenea și Andorno: 2017) și a 
autonomiei decizionale. Asumptia privind necesitatea sferei 
private ca garant al libertăţii și autonomiei este dublată și de 

asumptia privind puterea cauzală a informaţiei (informaţia oferă 
sursa convingerilor, credințelor noastre, iar datele oferă, statistic, 
sursa inferentelor inductive algoritmice, pe baza cărora se iau 
deciziile automate). 

în acest nod focal am plecat de la faptul că autonomia 
individuală este o condiţie necesară pentru funcționarea 
democratiilor liberale, dar ea nu trebuie înțeleasă doar în sens 
individualist. Sfera privată, ,spatiul" de dezvoltare al autonomiei 
ca autodeterminare, este un bun primar general - ea este 
valoroasă în democraţie când toţi au parte de ea. Dar lumea 
online, odată populată cu indivizi reperabili, recognos- cibili, nu 
cu anonimi, este o lumea a supravegherii, atât de sus în jos, cât și 
orizontale. Supravegherea nu doar extrage reductionist date si 
duce la profilarea tuturor, ci, mai ales, modifică comportamentele. 
Algocratia și statul securitar împărtășesc aceeași concepție 
asupra persoanelor - tratarea lor ca date, ca obiecte ale procesării 
-, iar răul individual moral produs de acestea, adică dispariția 
unei libertăţi cognitive care să susţină autonomia decizională, se 
traduce public prin depolitizare. 
7.6.Guvernare algoritmică!?2 
Algoritmii sunt „firul roșu” care leagă toate procesele, aplicaţiile 
și serviciile de pe internet, fiind cei care organizează, 
ierarhizează și structurează mediul digital și pe utilizatorii săi. 
Algoritmii sunt de multe feluri și îndeplinesc o sumedenie de 
sarcini, însă, la bază, sunt simple seturi de instrucţiuni oferite 
diverselor sisteme computationale pentru a soluţiona probleme 
bine definite. Ce fac, mai precis? De exemplu, algoritmii reţelei de 
socializare Facebook „decid” cum va arăta newsfeed-u.| fiecărui 
utilizator, în funcţie de datele colectate despre acesta. Tot 
algoritmii sunt cei ce fac munca de filtrare și ierarhizare a 
fluxului de informaţii, în constantă creștere, ce poate fi accesat 
prin intermediul internetului. Algoritmii precum Page Rank, 
reţeta de succes a motorului de căutare Google, stabilesc 


122 Această secțiune este bazată pe capitolul III al tezei de 
doctorat Guvernanta Internetului. O abordare filosofică de 
Cristina Voinea, susținută în 2018 la Facultatea de Filosofie, 
Universitatea din București (nepublicată). 

vizibilitatea informaţiei, afișând-o la începutul sau la sfârșitul 
listei de rezultate. Având astfel capacitatea de a decide ce merită 
și trebuie văzut, aceste software-uri influențează construirea 
agendei și discursului public în procesele de stabilire a 
prioritátilor sociale și politice (Musiani: 2013). 

Numerosi cercetátori s-au arátat preocupati de arhitecturile 
decizionale algoritmice. De exemplu, in legáturá cu algoritmii de 
structurare si livrare a continutului, folositi de majoritatea 
platformelor sociale, au fost formulate ingrijorári legate de 
polarizare sau formarea unor ,bule- filtru" (Pariser: 2012) ori 
,camere-ecou" (Sunstein: 2009; Quattro- ciocchi, Scala si 
Sunstein: 2016), care izoleazá indivizii in sferele lor culturale si 
ideologice, ducánd astfel la pierderea unei ,realitáti impártásite", 
prin limitarea experientelor culturale si a conexiunilor sociale 
(Yochai, Robert si Hal: 2018). insá algoritmii platformelor sociale 
sau de entertainment nu sunt considerati responsabili doar 
pentru polarizare, ci si pentru numárul mare de ore pe care unii 
utilizatori îl petrec online. Pentru a atrage atenţia utilizatorilor si 
a-i ţine cât mai mult timp în interiorul acestor ecosisteme digitale, 
platformele sociale folosesc designul persuasiv (Williams: 2018). 
Acesta presupune instrumentaliza- rea unor părtiniri (bzas-uri) 
cognitive nerationale (apelul la sentimente, distorsiunea de 
confirmare etc.) pentru a capta atenţia utilizatorilor sau pentru a-i 
convinge să facă diverse lucruri pe care nu le-ar dori în mod 
normal (Verbeek: 2006; Williams: 2018). Designul persuasiv, folo- 
sit astăzi în mod extensiv, atentează asupra uneia dintre 
caracteristicile fundamentale ale autonomiei, libertatea de 
alegere (Crisp: 1987), prin faptul că îi manipulează pe utilizatori, 
îndepărtându-i de scopurile lor. 

însă algoritmii nu stabilesc ordinea doar în lumea online, ci și 
în cea offline. De exemplu, algoritmii sunt incorporati în software- 
uri de selectare a angajaţilor pentru diverse locuri de muncă, de 
tranzacţionare pe bursă sau în cele construite pentru a previziona 
apariţia infracțiunilor. 

Algoritmii de la baza sistemelor de predictie a criminalităţii 
(folosite de numeroase politii și servicii de inteligenţă din diverse 
state) sugerează, în baza unui cumul de factori adeseori 

necunoscuţi, ce individ reprezintă un potenţial pericol pentru 
siguranţa unei comunităţi sau pentru cea naţională. Deși aceste 
sisteme ar fi trebuit să ușureze și să eficien- tizeze munca 
agenţilor de siguranţă, s-a dovedit că ele discriminează împotriva 
unor categorii sociale neindreptátite de-a lungul istoriei (Bennett 
și Chan: 2018). Cathy O'Neil (2016: p. 204) susţine că, în esenţă, 
algoritmii, chiar și cei ce învaţă singuri prin învăţare automată 
(machine learning), nu sunt decât opinii sau stări de fapt 
discriminatorii încorporate în linii de cod. Deși nu au fost creaţi 
pentru a produce erori, a discrimina sau a întări diverse 
nedreptáti sociale, acești algoritmi reproduc totuși preferinţe 
sociale care, la rândul lor, reproduc diverse forme de discriminare 
(O'Neil: 2016, p. 7). Un exemplu paradigmatic este cel al 
numeroșilor angajatori (mai ales din Statele Unite) care folosesc 
programe speciale ce aleg potenţiali angajaţi din imense baze de 
date în funcţie de istoria lor financiară. Asumptia e următoarea: 
cei care își plătesc facturile sau ratele la timp sunt mai serioși, 
deci sunt de încredere. Cei care rămân cu restanţe au probleme 
de gestionare atât a resurselor, cât și a alocării timpului lor. 
Prejudecata, încorporată în aceste programe, că o istorie 
financiară dominată de datorii poate fi corelată cu o performanţă 
proastă la locul de muncă creează un cerc vicios al sărăciei 
(O'Neil: 2016, p. 7). 

Tot mai multe decizii, de la cele legate de ierarhizarea și 
stabilirea nivelului de vizibilitate a informaţiei pe internet la 
identificarea a cine reprezintă un pericol public, sunt luate cu 
ajutorul acestor artefacte care elimină necesitatea intervenţiei 
umane. Deși în societăţile moderne puterea de a lua decizii este 
tot mai adesea delegată unor sisteme automate, aflate în posesia 
unor entități private, la baza cărora se află algoritmi și baze de 
date, aceasta rămâne un important tip de putere ce nu poate fi 
chestionat sau analizat și nici contestat. Algoritmii, aceste 
artefacte ubicue în secolul nostru, adeseori conduc către abuzuri 
și duc la erori, tocmai datorită faptului că sunt închiși în „cutii 
negre” (Binns: 2018). Sintagma „cutie neagră” se referă la 
imposibilitatea analizării și deci a criticării lor, din cauza faptului 
că aceste software-uri sunt protejate de secrete comerciale, deci 


Etică pentru internet și democrație: un model integrativ 21 


ele vor rămâne întotdeauna ascunse privirii publicului larg, dar si 
pentru că algoritmii sunt atât de complecși, încât nici 
programatorii lor nu îi mai pot înţelege. 

Algoritmii selectează, ierarhizeazá si diseminează informaţia 
(adesea în mod inegal, așa cum am văzut în secţiunea 
precedentă), stabilesc ce poate și nu poate fi exprimat online și, 
nu în ultimul rând, procesează datele personale pentru a extrage 
corelaţii ce pot fi folosite pentru vânzarea de publicitate (în cazul 
platformelor sociale) sau în alte scopuri. Guvernarea algoritmică 
produce o asimetrie de putere între utilizatori și companii private: 
în timp ce companiile cumulează, procesează, tranzacţionează și 
comercializează date personale ce vizează unele dintre cele mai 


intime aspecte ale vieților indivizilor, aceștia din urmă rămân într 
un con de umbră în ce privește modalităţile prin care datele lor 
sunt captate și folosite (Zuboff 2019: p. 83). Iar aceasta este doar 
una dintre numeroasele fracturi, de natură socială și politică, la 
apariţia cărora internetul contribuie în mod direct. 

Guvernarea algoritmică, specifică „capitalismului 
supravegherii” (Zuboff: 2019), ordonează nu doar lumea digitală, 
ci, din ce în ce mai mult, și pe cea din viaţa de zi cu zi. Așa cum 
am arătat în secțiunile precedente, drepturile la liberă exprimare, 
la acces la informaţie, dar și la sferă privată sunt astăzi mediate 
prin intermediul algoritmilor. Algoritmii și guvernarea prin 
algoritmi înlocuiesc unele mecanisme ale guvernării democratice, 
constituindu-se în principalele arhitecturi decizionale privitoare la 
capacitatea utilizatorilor de a se exprima liber și de a „împărtăși” 
aceeași realitate informaţională cu ceilalți conectaţi la reţea. însă, 
pentru a putea câștiga această imensă putere decizională, 
algoritmii trebuie să lucreze și să relucreze seturi imense de date 
ce privesc cele mai personale aspecte ale vieților utilizatorilor. Cu 
alte cuvinte, pentru ca algoritmii să aibă mereu și mereu ce 
procesa, utilizatorii trebuie să rămână transparenti în fata 
acestora. 

7.7. Concluzii 

în acest capitol am propus un model integrativ de înțelegere și 
evaluare a relaţiei dintre democrație și internet, unul care aduce 
laolaltă principalele sfere ale societăților democratice 

transformate și resemnificate de mediul digital; este vorba despre 
libertate, dreptate și egalitate, putere și sferă privată. Mediul 
digital a fost si va fi mereu structurat de asimetrii, opoziții, 
dezechilibre și contradicții. Această situaţie provine, parţial, din 
încercarea de a adapta sau chiar „muta” instituţiile clasice în 
mediul digital (Vică: 2020, pp. 145-148). De exemplu, fluxul de 
informaţii online este determinat atât de drepturi diferite - este 
vorba, pe de o parte, de dreptul de autor sau alte specii ale 
proprietăţii intelectuale și, pe de altă parte, de dreptul la o sferă 
privată -, cât și de tensiunea dintre supraveghere și libertate de 
exprimare. Cu alte cuvinte, conflictele schitate pe tot parcursul 
acestui articol implică unele concepte centrale societăţilor 
democratice și adaptarea lor la mediul digital; este vorba despre 
control și proprietate, libertate și egalitate, putere și rezistenţă. 
A devenit evident, în timp, că democratizarea libertăţii de 
exprimare nu e panaceul universal preconizat la apariția 
internetului, și dovadă stă faptul că informaţiile false și 
manipularea vor coexista întotdeauna cu cunoașterea autentică. 
Comercializarea prin „dataficare” și profilarea prin intermediul 
rețelelor digitale vor fi întotdeauna în contradicţie cu 
autodeterminarea informaţională și recunoașterea morală. Mai 
mult, puterea algoritmică a „Leviathanilor digitali” (adică a noilor 
noștri suverani digitali - algoritmii și companiile care îi deţin) se 
opune comunităţilor epistemice deschise implicate în munca de 
deliberare. Dacă rezultatul dorit al politicilor ce reglementează 
internetul este institutionalizarea unei societăţi digitale 
democratice într-o lume a incertitudinilor si a „revoluțiilor 
tehnologice continue”, cadrul moral care stă la baza acestor 
politici ar trebui să fie centrat pe corectarea asimetrici de putere 
dintre Leviathanii mediului digital și utilizatori. Un mijloc de a 
face acest lucru este întărirea drepturilor digitale individuale - 
cum ar fi dreptul la sfera privată și libertatea de exprimare - și 
buna lor garantare și protecţie. însă statele trebuie să se 
preocupe și de asigurarea dreptăţii în mediul digital, fie prin 
asigurarea accesului egal la internet, fie prin încercarea de a 
„ameliora” nedreptátile cauzate de inegalităţi epistemice si 
amplificate de fenomene precum dezinformarea sau „camerele de 


Etică pentru internet și democrație: un model integrativ 23 


ecou”, care sparg comunităţile digitale în grupuri tot mai mici, 

captive unor ideologii sau viziuni conspirative asupra lumii. Toate 

aceste probleme - de la libertate de exprimare, sferă privată și 
până la inegalitatea epistemică - sunt strâns legate, datorită 
felului în care mediul online este guvernat prin intermediul 
algoritmilor. 

IDEI PRINCIPALE 

1. Analiza morală a vieţii noastre online se poate folosi de un 
model descriptiv care unește coerent cele patru noduri, 
puncte focale ale existenței mediate digital: libertatea, 
dreptatea și egalitatea, puterea și sfera privată. 

2. Internetul este un set de tehnologii flexibile ce pot fi folosite 
atât pentru supraveghere și control, cât și pentru extinderea 
sau întărirea drepturilor cetățenești. 

3. Creșterea numărului de utilizatori ai platformelor sociale 
impune necesitatea de a modera conţinutul urcat online de 
către aceștia, ceea ce determină trecerea de la un model 
diadic de reglementare a discursului public la un model 
pluralist, în care platformele sociale joacă un rol central. 

4. Inegalitátile de acces la noile tehnologii, dar si cele 
epistemice privitoare la capacitatea de a le utiliza duc la 
adâncirea asimetriilor informaţionale ce au ca efect apariţia 
unei fracturi în democraţie. 

5. Lumea online de astăzi este o lume a supravegherii și a 
eroziunii sferei private a utilizatorilor, ceea ce duce la 
dispariţia libertăţii cognitive care susține autonomia 
decizională a indivizilor. 

6. Algoritmii devin noi forme de guvernare prin care sunt trasate 
drepturile utilizatorilor, precum cel de a se exprima liber și de 
a „împărtăși” aceeași realitate informaţională cu ceilalţi 
conectaţi la rețea, dar si de a păstra o sferă privată lipsită de 
intruziuni. 

Notă 

Autorii au contribuit în mod egal la scrierea acestui capitol. Acest 

capitol este rezultatul unei cercetări finanţate printr-un grant al 

Unităţii Executive pentru Finanţarea învățământului Superior, a 

Cercetării, Dezvoltării și Inovării, CNCS - UEFISCDI, proiectul cu 

numărul PN-III-P1-1.1-TE-2019-1765, „Responsabilitate morală 

colectivă: de la organizaţii la sisteme artificiale. O re-evaluare a 

cadrului aristotelic”, implementat de Centrul de Cercetare în 

Etică Aplicată și ICUB, Universitatea din București. 

Londra.Capitolul 8 

Etica prelucrárilor de date cu caracter personal 
in era digitalá 

Rául Zachia 

8.1.Introducere 

in capitolul precedent am vázut cá accesul la internet presupune 

anumite tranzactii de date intre sisteme informatice si utilizatori, 

iar modul in care aceste informatii sunt utilizate este relevant din 

perspectivá eticá. O parte dintre aceste date pot conduce, direct 

sau indirect, la identificarea utilizatorilor, caz in care este foarte 

probabil ca regulile de protecţia datelor (găsite in România, cel 

mai notabil, în GDPR!) să fie aplicabile. 

Impactul prelucrării datelor poate fi observat cu ușurință de cona- 
tionalii noștri. Spre exemplu, probabil că în preajma datei de 25 
mai 2018 e-mailul vostru a fost inundat de mesaje de la societăţi 
de care nu ati auzit și care se rugau de voi să vă păstreze datele 
de contact în baza de date de marketing. Sau poate ati fost unul 
dintre cei 400.000 de clienţi Vodafone care au primit prin SMS o 
propunere de troc (acordul de a primi oferte personalizate în 
schimbul a 5GB trafic național!” 14), campanie soldată cu o 
amendă pentru încălcarea normelor de protecţia datelor. Chiar și 
dacă sunteţi clienti Orange, este posibil să vă fi confruntat cu o 
problemă de libertate a consimtámántului atunci când, prin 
semnarea contractului, vă dádeati acordul (implicit) si la 
preluarea și stocarea unei copii a cărții de identitate. Si aceasta 
practică a fost sanctionata de autoritatea de resort, litigiul 
generat culminând cu o hotărâre a CJUE'? prin care instanţa 
europeană a statuat că nu sunt respectate condiţiile 
consimtámántului"5. De asemenea, dacă locuiti la bloc sau lucraţi 
de la locul de muncă, s-ar putea să fiti afectaţi de un trend 
crescător în ce privește implementarea nelegală a sistemelor de 
supraveghere video montate și utilizate „după ureche” în diverse 
scări de bloc!” sau spatii de lucru’”®. Iar dacă lucraţi de acasă, 


123Regulamentul (UE) 2016/679 al Parlamentului European și al 
Consiliului din 27 aprilie 2016 privind protecția persoanelor 
fizice în ceea ce privește prelucrarea datelor cu caracter 
personal și privind libera circulaţie a acestor date și de 
abrogare a Directivei 95/46/CE. GDPR nu este singurul act 
normativ relevant în România/UE în materie de protecţia 
datelor, însă pentru simplitate vom face referire doar la acest 
Regulament având în vedere notorietatea sa și directa 
aplicare. 

124Pentru mai multe detalii, a se vedea Báltáretu (2020). 

125Curtea de Justiţie a Uniunii Europene. 

126Pentru mai multe detalii, vezi Juridice.ro (2020). 

12 7Pentru detalii, a se vedea https://www.dataprotection.ro/? 
page-Amenda asociatie proprietari8dang-ro, accesat la 
9.12.2020. 

128Pentru detalii, a se vedea https://www.dataprotection.ro/? 

supravegherea poate căpăta o tentă de „big brother” când unii 
angajatori monitorizează ecranele angajaţilor și informaţia afișată 
pe acestea!??. Așadar, putem observa că dimensiunea etică este 
relevantă și în contextul utilizării datelor cu caracter personal. 

în acest capitol, explorez relevanta consideratiilor etice în 
interacţiunile care presupun prelucrări de date, prin analiza unor 
situaţii ipotetice plauzibile sub forma unor mini-spete. Desi 
analiza se va concentra mai degrabă pe dimensiunea etică a 
modului în care situaţiile ar trebui rezolvate decât pe cadrul legal 
în vigoare, voi arăta că aceste soluţii nu sunt, în mod necesar, 
incompatibile cu prescriptiile legii. 

Capitolul este structurat astfel: voi începe prin a fixa anumite 
noțiuni de protecţia datelor și a explicita de ce este relevantă 
echitatea în contextul GDPR. în subcapitolul 8.3 voi descrie cum 
utilizez noţiunea de echitate, pornind de la conceptul de văl al 
ignoranței și explorând interpretările lui Rawls (1971) și Harsanyi 
(1975) cu privire la stabilirea de reguli echitabile în spatele 
acestuia. în subcapitolul 7.4 explorez modul de aplicare a 
principiului echităţii în cazul unor situaţii ipotetice, prin raportare 
la regulile de prelucrare care ar putea fi în mod plauzibil decise 
sub vălul ignoranței. în ultimul subcapitol concluzionez aspectele 
generale ce pot fi deduse din situaţiile particulare analizate. 

Nu putem pleca la drum însă fără a seta cadrul analizei prin 
definirea noțiunilor de date cu caracter personal și prelucrare și 
punctarea câtorva repere principale referitoare la prelucrarea 
datelor cu caracter personal. 


8.2. Preliminarii conceptuale și reglementarea 
eticii în GDPR 


Datele cu caracter personal reprezintă 
orice informaţii privind o persoană fizică identificată sau 


page=masuri corective iunie sept 2019&lang-ro, accesat la 
9.12.2020. 

129Ilustrativá pentru această situaţie este cauza CEDO 
Bărbulescu contra României. Speţa pune în discuţie legalitatea 
practicii angajatorului de a accesa mesaje private transmise de 
un angajat de pe calculatorul angajatorului pentru a 
demonstra încălcarea obligaţiilor din contractul de muncă. 


Etica prelucrărilor de date cu caracter personal în era digitală 3 


identificabilă. O persoană fizică identificabilă este o persoană 
care poate fi identificată, direct sau indirect, în special prin 
referire la un element de identificare, cum ar fi un nume, un 
număr de identificare, date de localizare, un identificator online, 
sau la unul sau mai multe elemente specifice, proprii identităţii 
sale fizice, fiziologice, genetice, psihice, economice, culturale sau 
sociale (art. 4, pct. 1 din GDPR). 

Identificarea persoanei nu reprezintă, în mod necesar, 
accesarea datelor de identificare (nume, prenume, CNP), în 
anumite cazuri fiind suficient a distinge o persoană dintr-un grup 
de oameni (spre exemplu, persoana care poartă 52 la picior sau 
vecinul în vârstă de vizavi)!%. 

Prelucrarea de date reprezintă aproape orice acțiune cu 
privire la datele în cauză: colectare, consultare, utilizare, 
transferare, ștergere etc.!?!, 

Practic, aproape orice verb am pune înaintea datelor cu caracter 
personal, vom obţine o prelucrare a datelor, caz în care regulile 
de protecţia datelor se vor aplica!” 1%. Chiar și când nu se aplică 


130Presupunand că în această situaţie nu mai există nicio 
persoană cu aceste caracteristici în grupul relevant. Cu toate 
acestea, în anumite situaţii putem vorbi de date personale și 
atunci când există mai multe persoane care îndeplinesc aceste 
trăsături. Spre exemplu, dacă aflăm că toţi administratorii de 
sistem de la societatea unde lucrăm au un salariu de 4.000 de 
lei, cunoaștem salariul fiecărui coleg care îndeplinește această 
funcție. 

131seturilor de date cu caracter personal, cu sau fără utilizarea 
de mijloace automatizate, cum ar fi colectarea, inregistrarea, 
organizarea, structurarea, stocarea, adaptarea sau 
modificarea, extragerea, consultarea, utilizarea, divulgarea 
prin transmitere, diseminarea sau punerea la dispozitie in 
orice alt mod, alinierea sau combinarea, restrictionarea, 
stergerea sau distrugerea". 

132Mai existá anumite conditii si exceptii ce trebuie indeplinite, 
respectiv care pot fi aplicabile, insá pentru scopul acestui 
capitol ele nu sunt relevante. 

133Dreptul la viatá privatá este reglementat la nivel european de 

in mod direct normele de protecția datelor este posibil sa fie 
relevante alte limitări necesare precum cele legate de dreptul la 
viata privată!!. Nu în ultimul rând, persoanele (de obicei juridice) 
care colectează și prelucrează date cu caracter personal în 
scopuri proprii sunt operatori de date. 

Scopul principal al GDPR și al normelor de protecţia datelor 
este de a proteja persoanele fizice. Protejarea datelor reprezintă 
doar instrumentul prin care se atinge acest scop. Pentru a 
înţelege raţiunea legii, trebuie să ne întrebăm ce s-ar întâmpla în 
absenţa acestor limitări legale. Prezenţa unor camere de 
supraveghere video în băi sau vestiare ar putea genera prejudicii 
și o stare de permanentă nesiguranţă. Monitorizarea GPS a 
automobilului personal ar limita probabil anumite deplasări ale 
utilizatorului, îngreunând exercitarea libertăţii de mișcare. 
Accesarea microfonului le-ar limita libertatea de exprimare!** 
persoanelor ale căror voci sunt înregistrate. Publicarea datelor 
privind starea de sănătate sau a informaţiilor privind datoriile 
unor persoane pot conduce la discriminare și marginalizare. Si 
exemplele pot continua. 

Anumite nevoi de protecţie si confidentialitate sunt atât de 
importante, încât datele sunt protejate și prin alte legi specifice, 
cum ar fi cele care reglementează protecţia secretului bancar și 
confidentialitatea datelor privind starea de sănătate a pacientului. 
Obiectivele atinse de aceste reglementări merg dincolo de 
aspectele pecuniare, fiind surprinse foarte bine de avocaţii 
americani Samuel Warren și Louis Brandeis (1890) încă din fazele 
incipiente ale dreptului la viata privată, aceștia susținând ca, în 
esenţă, este vorba de dreptul de a fi lăsat în pace (Holvast: 2008, 
p. 13). 

Totuși, in era digitală este inevitabil ca interacţiunile dintre 


art. 8 din Convenţia Europeană a Drepturilor Omului, România 
având și prevederi specifice, cum ar fi art 71 din Noul Cod 
Civil. 

134Vezi capitolul Adinei Preda din acest volum pentru o discuţie 
mai amplă asupra libertăţii de exprimare. 

persoane să lase urme, unele dintre acestea reprezentând date cu 
caracter personal. Astfel, acest drept de a fi lăsat în pace nu are 
cum să fie absolut. în plus, în numeroase cazuri, utilizarea unor 
date constituie un avantaj pentru o parte la tranzacție si un 
dezavantaj pentru cealaltă parte. Spre exemplu, într-o negociere 
este posibil ca o parte să piardă dacă anumite date personale 
ajung in mâna celeilalte parti. Asa stând lucrurile, se pune 
problema modului în care ar trebui să fie arbitrate aceste 
prelucrări. Ar putea fi derulate? Daca da, în ce condiţii? Intere- 
sele cărei parti ar trebui să prevaleze? Care este modalitatea 
corectă de armonizare a intereselor? 

Toate aceste întrebări aduc în discuţie dimensiunea etică a 
reglementării. Normele de protecţia datelor au fost permeabile la 
acest aspect încă de la adoptare, astfel că in GDPR!* echitatea 
(fairness) este ridicată la rang de principiu!'5. Variatiuni ale 
câmpului lexical al echităţii apar nu mai puţin de 18 ori in GDPR. 
Nu avem parte de o definiţie a echităţii, însă ea este asociată în 
special cu transparenţa faţă de persoanele vizate prin informarea 
acestora'’’. Mai există, de asemenea, o menționare a echităţii si 
în contextul proceselor care stau la baza unei profilări automate a 
persoanei fizice!5. Pentru a avea o radiografie si mai bună a 
acestui principiu este interesant să analizăm versiunile GDPR în 
limbile oficiale ale UE. în acest sens este relevant studiul lui 
Gianclaudio Malgieri (2020) care ia în considerare toate 
traducerile termenului de fairness și concluzionează că noţiunea 
are trei valenţe: loialitate, echitate, corectitudine. Varianta în 
limba română a GDPR utilizează doar noţiunea de echitate. 


8.3. Reglementarea echitabilă a prelucrării 


135Precum și în actele normative anterioare care tratau acest 
subiect. 

136Potrivit art. 5, alin. 1, lit. a), datele cu caracter personal sunt 
prelucrate in mod legal echitabil și transparent fata de 
persoana vizată. 

137A se vedea în acest sens art. 13, alin. 2, și art. 14, alin. 2 din 
GDPR. 

138A se vedea considerentul 71 din GDPR. 

datelor cu caracter personal: două abordări din 
filosofia politică 
în lucrarea sa O teorie a dreptății (1971), John Rawls sustine cá 
metoda optimă de a determina principiile dreptăţii sociale 
presupune ca indivizii ce stabilesc principiile să se afle sub un 
„văl de ignoranță” ipotetic. Rolul acestuia este de a-i împiedica pe 
indivizi să-și cunoască circumstanţele personale (vârstă, sex, 
etnie, calităţi, status social etc.) în societatea respectivă: ei ar 
putea avea orice sex, talent, origine socială etc. în absenţa 
acestor cunoștințe, decidentii ar rationa impartial si ar stabili 
principii de guvernantá echitabile si acceptabile pentru toti 
cetátenii, indiferent de circumstantele lor sociale sau naturale. 
Altfel spus, sub válul ignorantei, jucátorii ar stabili regulile 
generale ale unui joc fárá sá stie ce rol vor juca in cadrul jocului 
sau ce cárti vor primi de la dealer: 

in constructia sa initialá, Rawls sustine cà decidentii aflati sub 
vălul ignorantei ar alege principiile dreptăţii, rationand potrivit 
criteriului maximin!*. în baza acestui criteriu, decidentii ar 
accepta principii distributive în care libertăţile și oportunităţile ar 
fi alocate în mod egal, iar resursele materiale ce rezultă din 
cooperarea socială ar fi alocate astfel încât să fie în cel mai mare 
beneficiu al celor mai dezavantajati. Pe de altă parte, conform lui 
Harsanyi (1975), indivizii aflaţi sub vălul de ignoranță nu ar avea 
de ce să aleagă potrivit criteriului maximin, ci ar fi ghidaţi mai 
curând de ceea ce în teoria deciziei se numește principiul 
indiferentei (sau principiul raţiunii insuficiente)!“. Potrivit 
acestuia, în situaţii de incertitudine completa (când probabilitățile 
nu pot fi estimate), indivizii interpretează toate scenariile posibile 
ca fiind echiprobabile și decid potrivit teoriei utilității asteptate!*!. 
în cazul de fata, acest lucru înseamnă că indivizii aflaţi sub vălul 
de ignoranță ar considera că este la fel de probabil să fie în orice 


139Ulterior, acesta renunţă la folosirea criteriului maximin ca 
mecanism central pentru justificarea principiilor dreptăţii ca 
echitate, în special a principiului diferenţei (Rawls: 2001). 

140Vezi Gilboa (2009, pp. 14-19) pentru o discuţie mai largă. 

141Vezi Ungureanu (2018) pentru o discuţie amplă în limba 
română cu privire la această teorie. 

poziţie socioeconomicá, iar rationarea potrivit teoriei utilității 
așteptate duce la concluzia că ar trebui să maximizeze utilitatea 
medie în societate. Harsanyi concluzionează așadar că sub vălul 
ignoranței ar fi selectată mai degrabă o versiune a principiului 
Utilitarist, nu principiile propuse de Rawls (vezi și Volacu: 2017, 
pp. 134). 

Deși construit de Rawls pentru stabilirea principiilor dreptăţii 
sociale, vălul de ignoranță este în mod fundamental un mecanism 
prin care putem genera reguli echitabile, ca urmare a faptului că 
decidentii se regăsesc într-o situaţie în care sunt in mod necesar 
impartiali. Astfel, este plauzibil să aplicăm acest mecanism și în 
stabilirea unor reguli de protecţia datelor echitabile, care să 
arbitreze în mod satisfăcător atât interesele operatorilor de date, 
cât și interesele persoanelor ale căror date se prelucrează 
(persoane vizate). în continuare voi considera că o regulă de 
protecţia datelor este echitabilă în măsura în care aceasta ar fi 
acceptată de decidentii aflaţi sub vălul ignoranței. 

în majoritatea covârșitoare a cazurilor, operatorii de date sunt 
repre- zentati de companii cu un apetit foarte mare pentru 
colectarea datelor persoanelor fizice, care de cele mai multe ori 
sunt simpli consumatori. Se poate observa un dezechilibru de 
putere de negociere, resurse și cunoștințe între cele două tipuri 
de actori. Din acest motiv, se poate considera că persoanele vizate 
sunt mai dezavantajate decât operatorii de date, având un statut 
mai precar decât aceștia din urmă. Aplicând raţionamentul 
propus de Rawls, ar rezulta că regulile care ar guverna 
prelucrările de date cu caracter personal ar trebui să fie în cel 
mai mare beneficiu al persoanei vizate. Regulile de protecţia 
datelor sunt însă sensibile, inclusiv la interesele operatorilor de 
date. în caz contrar, s-ar ajunge la blocaje absurde care ar sta în 
calea eficientizării activităţii sociale și economice!“?. De altfel, din 
denumirea GDPR rezultă că regulamentul nu are ca obiectiv doar 
protecția persoanelor fizice în ceea ce privește prelucrarea 


142Spre exemplu, orice persoana vizată care va începe o afacere 
sau își va crea un website va dori (și în anumite situaţii va fi 
obligată) să prelucreze anumite date cu caracter personal. 

datelor cu caracter personal, ci si libera circulaţie a acestor date. 
De aceea, așa cum voi arăta si prin spetele ilustrative de mai jos, 
stabilirea echitabilă a regulilor de protecţie a datelor ar urma mai 
curând raţionamentul propus de Harsanyi, căutând să maximizeze 
utilitatea actorilor implicaţi, chiar și dacă acest lucru înseamnă că 
ele nu vor fi în cel mai mare beneficiu al celor mai dezavantajati 
(în acest caz, al persoanelor vizate). 


8.4. Prelucrarea datelor cu caracter personal: 


un caz ipotetic 
Este sâmbătă și Tănase stă supărat pe canapea. Ar vrea să se 


ducă la mail cu prietenii, însă nu mai are bani pentru că, pentru a 
nu știu câta oară, și-a pierdut o bună parte din salariu la pariuri. 
Având în vedere că la începutul pandemiei COVID-19 activităţile 
sportive profesioniste au fost blocate, Tănase a pariat că Boris 
Johnson nu va contacta virusul SARS-CoV-2 si a pierdut, prim- 
ministrul britanic fiind testat pozitiv. Cartela din telefon a rámas 
si ea fără credit, însă operatorul de telefonie i-a transmis lui 
Tănase o ofertă „de nerefuzat” prin SMS. Dacă se înscrie în baza 
de date de marketing a operatorului pentru a primi reclame, 
Tănase va primi un credit de 5 € pentru încărcarea cartelei. 
Banca i-a respins lui Tănase solicitarea de acordare a unui 
credit de nevoi personale, în principal, din cauza tiparului de 
cheltuieli realizate cu cârdul (plăţi semnificative și recurente 
către operatori de jocuri de noroc și case de pariuri), a 
comportamentului de plată din trecut și a domeniului turistic în 
care activează - sau, mai bine spus, cvasiacti- vează, întrucât 
angajatorul a fost puternic afectat de măsurile restrictive impuse 
de guvern în contextul pandemiei. Astfel, banca a considerat că ar 
fi prea riscant să îi acorde un credit având în vedere că 
predispoziția pentru pariuri poate reliefa o dependenţă greu de 
controlat, împrejurare ce nu prea este congruentă cu o disciplină 
corespunzătoare de returnare a ratelor de credit. De asemenea, 
banca a luat în considerare și stabilitatea locului de muncă a lui 
Tănase, având în vedere că angajatorii din această industrie 
trebuie să-și optimizeze bugetele. Si, ca situaţia să fie si mai 
neplăcută pentru Tănase, după reîncărcarea cartelei și accesarea 

internetului și aplicaţiilor, ecranul lui Tănase este bombardat de 

reclame și mesaje care îl îndeamnă să reia pariurile pentru a-și 

repara situaţia financiară. 

Ce au în comun toate aceste interacțiuni la care este supus 
Tănase? Atât mesajele primite de la operatorii de telefonie, 
respectiv jocuri de 
noroc, cât și procesul de creditare cu banca implică prelucrări de 
date cu caracter personal ce ridică întrebări în ceea ce privește 
corectitudinea comportamentului organizaţiilor respective faţă de 
Tanase’, 

8.4.1. Oferta primită prin SMS 

Pentru a putea transmite aceastá ofertá cátre Tánase, operatorul 

de telefonie a utilizat numárul lui de telefon. Prin urmare, chiar si 

dacá operatorul nu ar avea datele de identificare ale lui Tánase, 
transmiterea SMS-ului reprezintá o prelucrare de date cu 
caracter personal. Se pun două probleme în această situaţie: 

(i) este acceptabil ca o companie să poată transmite astfel de 
oferte prin SMS, fără a obţine, în prealabil, acordul 
destinatarului? 

(ii) este etică practica de a oferi stimulente pentru ca cineva să 
accepte să primească comunicări comerciale (reclame) în 
schimbul unor beneficii? 

Să începem cu prima întrebare. în primul rând, regulile 
privind protecţia datelor cu caracter personal sunt un apanaj al 
dreptului la viata privată, a cărui primă definiţie, discutată mai 
sus, se potrivește foarte bine în acest context (dreptul de a fi lăsat 
în pace). în al doilea rând, persoanele și-ar dori și ar trebui să 
deţină controlul în ce privește primirea de oferte. Exprimarea și 
retragerea consimtamantului reprezintă cea mai bună modalitate 
de exercitare a acestui control. în al treilea rând, din perspectivă 
juridică, consensul legislativ (cel puţin la nivel european) a fost în 
sensul reglementării regulii potrivit căreia cel puţin pentru 


143Așa cum am precizat, acest capitol nu își propune să ofere 
tratamentul juridic acestor situaţii conform normelor de 
protecția datelor aplicabile, ci mai degrabă să atragă atenţia 
componentei etice inerente utilizării datelor privitoare la 
persoane fizice. 

anumite canale de comunicare automate (de pildă, e-mail, SMS, 
sisteme de apelare automată fără operator uman) comunicările 
comerciale nesolicitate nu pot fi transmise (cu anumite excepţii) 
fără acordul prealabil al persoanei în cauză. Astfel, pare că există 
o serie de motive care să ne conducă spre un răspuns negativ la 
această întrebare. 

Totuși, în măsura în care operatorul telecom nu a obținut 
consimţământul persoanei pentru transmiterea comunicărilor 
comerciale pentru un SMS, ar putea să îi transmită un SMS 
pentru a îi solicita acordul sub forma unei oferte? Și în acest caz 
răspunsul ar fi negativ, întrucât s-ar eluda raţiunea normei, aceea 
de a proteja persoanele împotriva unei avalanșe de reclame, 
întrucât toate companiile ar primi liber la a transmite, pe aceste 
canale, invitaţii la înscrierea în bazele de date de marketing, în 
loc de reclamele efective. Din acest motiv, și cadrul legal actual 
protejează persoanele de astfel de practici, definiţia legală a 
comunicării comerciale!“ fiind largă și acoperind și tipul de 
comunicare ca cea primită de Tănase. Prin urmare, sub acest 
aspect, operatorul Telecom nu a avut un comportament dezirabil, 
mergând chiar până la încălcarea normelor aplicabile de protecţia 
datelor!^. 

Totusi, din punctul de vedere etic si chiar al prevederilor 


144Potrivit art. 1, pct. 8 din Legea 365/2002 privind comertul 
electronic, comunicarea comercială este definită ca „orice 
formă de comunicare destinată să promoveze, direct sau 
indirect, produsele, serviciile, imaginea, numele ori 
denumirea, firma sau emblema unui comerciant ori membru al 
unei profesii liberale; nu constituie prin ele însele comunicări 
comerciale următoarele: informaţii permiţând accesul direct la 
activitatea unei persoane fizice sau juridice, în special un nume 
de domeniu sau o adresă de poștă electronică, comunicări 
legate de produsele, serviciile, imaginea, numele ori mărcile 
unei persoane fizice sau juridice, efectuate de un tert 
independent fata de persoana în cauză, mai ales atunci când 
sunt realizate cu titlu gratuit”. 

145Pentru detalii, vezi speța Vodafone menţionată în prima 
secţiune. 

juridice în vigoare, lucrurile nu sunt atât de tranșante în ce 
privește posibilitatea promovării produselor prin mijloace care 
implică prelucrări de date, în domeniul protecţiei datelor, și 
interesele legitime ale operatorilor de date sunt luate în 
considerare și pot constitui temei legal de prelucrare a datelor. 
Astfel, chiar și cadrul normativ aplicabil recunoaște, cu res- 
pectarea anumitor condiţii, posibilitatea operatorilor de a 
transmite reclame pe alte canale, precum prin poștă sau prin 
apeluri telefonice cu operator uman (în continuare denumită 
derogare de mijloace). Mai mult, regula consimtamantului 
aplicabilă pentru anumite canale (cum ar fi SMS, e-mail) nu este 
absolută, existând derogări de la ea în cazul în care destinatarul 
este deja client al operatorului, iar acesta promovează produse 
similare cu cele achiziționate (în continuare, derogare pentru 
clienti)'^*. în aceste cazuri se presupune fie că valoarea totală a 
costurilor suportate de destinatarii comunicărilor este mai mică 
(în cazul derogárii de mijloace)'^', fie că aceștia ar putea avea mai 
multe beneficii când primesc comunicările, având în vedere că 
acestea vizează produse pentru care deja și-au manifestat în mod 
decisiv interesul prin achiziţie (derogarea pentru clienţi). în 
amândouă cazurile, așadar, utilitatea pentru persoanele vizate 
este luată în calcul, iar la acest lucru se adaugă și faptul că ele 
pot oricum refuza aceste procese. 

Mai general, ar rezulta că abordarea care stă la baza 
reglementării comunicărilor de marketing are rolul de a minimiza 
costul total resimţit de destinatari. Costul total este redus prin 
regula consimtámántului prealabil al destinatarului, ce trebuie 
exprimat pentru canalele de comunicare care produc costuri 
totale mai mari (e-mail, SMS, apel automat). Astfel, vor primi 


146în acest sens, vezi art. 12, alin. 2 din Legea 506/2004. 

147in acest sens, este relevant considerentul 42 al Directivei 
2002/58/CE: ,,[a]lte forme de marketing direct care sunt mai 
costisitoare pentru expeditor si nu impun abonatilor sau 
utilizatorilor niciun fel de costuri, cum ar fi apelurile telefonice 
directe, pot justifica mentinerea unui sistem care sá permitá 
abonatilor si utilizatorilor sá indice faptul cá nu doresc sá 
primeascá astfel de apeluri". 

comunicări pe aceste canale un număr mai mic de persoane care 
doresc acest lucru. Totodată, regula permite operatorilor să 
transmită astfel de comunicări fără a fi necesar acordul persoanei 
în situaţiile în care costurile totale nu pot fi maximizate datorită 
canalului de transmitere. Spre exemplu, în cazul apelurilor cu 
operator uman, este dificil să realizezi mii de apeluri fără o 
armată de angajaţi în call center'^*. 

Reglementarea pleacă de la aceste presupozitii în condiţiile în 
care, intuitiv, un apel telefonic de marketing prin operator uman 
realizat fără acordul persoanei este mai intruziv decât un e-mail 
pe care poate să nu îl citească. Putem explica acest lucru 
raportându-ne chiar la abordarea utilitaristă folosită inclusiv de 
Harsanyi: apelurile telefonice automate și e-mailurile generează 
costuri pentru un număr potenţial de persoane mult mai mare 
fata de apelurile cu operator uman, chiar dacă aceste costuri sunt 
mai reduse pentru fiecare persoană în parte. în măsura în care 
am aplica un principiu care să îi prioritizeze pe cei mai 
dezavantajati, putem afirma că cel puţin derogarea de mijloace nu 
ar constitui o regulă dezirabilă, sub aspectul apelurilor telefonice 
cu operator uman - deși utilitatea totală ar fi mai mare, costurile 
ar fi resimtite integral doar de câţiva indivizi (care ar putea fi 
considerati cei mai dezavantajati din această perspectivă). 

în ce privește derogarea pentru clienti, se observă o abatere 
si mai disruptivă de la regulă, întrucât pare cá operatorii pot 
transmite reclame chiar și prin e-mailuri în masă, SMS-uri sau 
apeluri telefonice fără operator uman, ceea ce facilitează 
realizarea unui număr foarte mare de contacte cu un efort minim. 
Totuși, ca orice excepţie, derogarea pentru clienţi se aplică în 
mod limitativ situaţiilor care îndeplinesc mai multe condiţii 
cumulative, dintre care trei sunt esenţiale pentru a înțelege 
rațiunea derogării: reclama să vizeze doar produse similare cu 


148Este relevant și considerentul 41 al Directivei 2002/58/CE: ,, 
[î]ln contextul unei relaţii [cu] client [ul] existente, este firesc 
să se permită folosirea detaliilor de contact electronice pentru 
ofertele de produse sau servicii similare, dar numai de către 
aceeași companie care a obţinut detaliile de contact în 
conformitate cu Directiva 95/46/CE”. 

cele achiziţionate deja de destinatar; adresa de e-mail să fie 
obținută direct de la destinatar, cu ocazia achiziţiei; destinatarul 
să nu se fi opus inițial acestei prelucrări, deși i s-a oferit această 
posibilitate într-o manieră facilá!^?, îndeplinirea primei condiţii 
sugerează că reclama poate viza doar produse similare cu cele 
faţă de care destinatarul a manifestat deja interes. Putem asuma 
așadar că există o probabilitate rezonabilă ca acești destinatari să 
resimtă utilitate când primesc astfel de informaţii. La această 
probabilitate contribuie (într-o mică măsură) și împrejurarea că 
destinatarul a fost de acord să furnizeze datele de contact. Atribui 
o pondere redusă acestei condiţii întrucât, în mediul online de 
astăzi, foarte multe dintre achiziţii sunt făcute prin platforme de 
internet unde furnizarea datelor de contact este oricum 
obligatorie. în ce privește ultima condiţie, aceasta vine să ofere 
destinatarului posibilitatea să se opună din start procesului, cu 
costuri minime, de obicei prin simpla bifare a unei căsuțe. Astfel, 
chiar și dacă aceste comunicări ar genera costuri în loc de 
beneficii, destinatarul poate evita costurile cu un efort minim. 
Prin urmare, derogarea pentru clienţi pare să întărească ideea că 
această excepţie este consistentă cu un principiu Utilitarist. 
Privitor la cea de-a doua întrebare (dacă este etică practica de 
a oferi stimulente pentru ca cineva să accepte să primească 
comunicări comerciale, reclame în schimbul unor beneficii), 
problema rezidă într-una dintre condiţiile consimtamantului, si 
anume aceea de a fi liber exprimat!*. în prezenţa unui 
consimtamant forțat, mecanismul devine iluzoriu întrucât 
asumptia care stă la baza acestuia (persoana are control asupra 
procesului) nu mai este validă. Din acest motiv, un consimtamant 
obţinut în condiţiile în care nu există o opţiune reală între a 
consimti sau nu (spre exemplu, un acord obţinut sub ameninţare) 
poate reprezenta diferenţa între un temei de prelucrare valabil și 


149Din punct de vedere legal, există mai multe condiţii ce trebuie 
îndeplinite, cum ar fi informarea corespunzătoare a persoanei 
vizate, furnizarea unei posibilități de dezabonare cu ocazia 
fiecărei comunicări comerciale etc. 

150Pentru o discuţie a premiselor consimtamantului informat, 
vezi capitolul Oanei Balutá din acest volum. 

unul nevalabil, între un contract civil valid și unul anulabil sau 
chiar între un comportament legitim și unul care se înscrie în 
tiparul unei infracțiuni. 

în exemplul nostru s-ar putea susține că operatorul de 
telefonie mobilă îl invită pe Tănase să se înscrie în baza de date 
de marketing cu o ofertă atât de tentantă, încât acesta ar fi 
constrâns să o accepte, în special în situaţia în care Tănase 
întâmpină dificultăţi financiare. Această interpretare poate primi 
muniţie si din partea recomandărilor privind consimțământul ale 
Comitetului European pentru Protecţia Datelor (CEPD)'5!. în 
recomandări (CEPD: 2020, p. 7) se arată că, „dacă persoana 
vizată nu are nicio alegere reală, se simte obligat să consimtă sau 
va suporta consecințe negative dacă nu consimte, atunci 
consimţământul nu va fi valabil”. 

Conform interpretării examinate, Tănase s-ar simţi obligat să 
își dea acordul de înscriere în baza de date de marketing întrucât, 
dacă nu ar consimti, ar suferi consecinţe negative sub forma 
neprimirii bonusu- lui. însă, dacă analizăm cu atenţie, această 
interpretare nu este plauzibilă din mai multe motive. în primul 
rând, libertatea consimtámántului ar trebui apreciată în funcţie 
de doi factori: (a) dacă persoana poate sau nu să refuze oferta 
(refuzând să își dea acordul pentru a fi inclus în baza de date de 
marketing); (b) dacă refuzul i-ar genera anumite pierderi lui 
Tanase fata de statu-quoul actual!*?. 

în ce privește primul factor, este destul de limpede că oferta 
poate fi refuzată, Tănase având posibilitatea să spună nu 
prelucrării de date cu privire la înregistrarea detaliilor de contact 
în baza de date de marketing a operatorului de telefonie. Este 
adevărat că asupra lui Tănase acționează anumite constrângeri'55, 


1510rganism european independent format, în principal, din 
reprezentanţi ai autorităţilor naţionale de protecţia datelor din 
statele SEE-AELS care contribuie la interpretarea unitară a 
GDPR și a normelor de protecţia datelor prin emiterea de 
ghiduri și recomandări. 

152vorba de patrimoniul lui Tănase reprezentat de totalitatea 
drepturilor și obligaţiilor acestuia. 

153Reprezentate de beneficiul primit în urma acordării 
consimtamantului de marketing, în condiţiile în care acesta se 

însă decizia finală îi aparţine, iar alegerea este una reală. 

Libertatea consimtámántului trebuie apreciată și prin prisma 
unei pierderi suferite de Tănase în cazul în care refuză. Dacă 
refuzul generează o pierdere semnificativă pentru el, Tănase ar fi 
constrâns să accepte prelucrarea de date, iar alegerea nu ar fi 
una efectivă. Pierderea însă ar trebui raportată la statu-quoul 
actual, adică la patrimoniul lui Tănase de la momentul opțiunii. 
Dacă privim astfel lucrurile, concluzia este că acesta nu va pierde 
nimic. în caz contrar, dacă am lua în considerare nu doar statu- 
quoul actual, ci și potenţialul beneficiu primit de Tănase, 
considerând că acesta reprezintă o pierdere pentru el, s-ar 
extinde nejustificat situaţia la care facem referire (patrimoniul 
persoanei). Aceasta pentru că reîncărcarea cartelei nu este un 
beneficiu care i se cuvine lui Tănase în mod implicit, el nefiind 
îndreptăţit să obţină cei 5 € fără să ofere nimic în schimb. Altfel 
spus, în absenţa ofertei transmise de operatorul de telefonie, 
Tănase nu ar fi beneficiat de reîncărcare gratuită. Astfel, am 
putea spune cel mult că refuzul lui Tănase vine la pachet cu un 
beneficiu nerealizat, dar nu cu o pierdere sau cu un prejudiciu 
direct. Altfel spus, refuzul nu implică pierderea a ceva ce Tănase 
avea deja sau la care era îndreptăţit. 

în plus, ad absurdum, aplicând interpretarea că beneficiul 
nerealizat este o pierdere pentru Tănase (împrejurare ce 
invalidează consimțământul întrucât acesta nu este liber 
exprimat), ar rezulta că, în măsura în care cineva vă oferă o sumă 
mare de bani doar în schimbul datelor de contact (e-mail, număr 
de telefon) pentru a primi oferte și comunicări comerciale, 
tranzacţia ar fi invalidată din cauza nevalabilitátii 
consimtámántului. Rezultatul tranzacţiei este Pareto superior'^ 
situatiei anterioare, intrucát nimeni nu pierde si amándouá 
pártile cástigá. Prin urmare, putem afirma cá interdictia unei 
astfel de tranzactii este social indezirabilá. Interesant este cá la 
aceastá concluzie ar ajunge decidentii aflati sub válul de 
ignorantà indiferent de principiile generate, intrucát solutia 


regáseste in circumstante economice dificile. 

154Rezultatul unei tranzacţii este Pareto superior fata de statu- 
quo dacá niciun participant la tranzactie nu pierde si cel putin 
unul câștigă. 

(permiterea unei astfel de tranzacţii) este avantajoasă și pentru 
actorul mai dezavantajat (Tănase). 

De asemenea, luând în considerare cele de mai sus, relaţia lui 
Tănase cu operatorul de telefonie nu se poate circumscrie în 
niciuna dintre principalele teorii ale exploatării. Nicholas 
Vrousalis (2018) inventariază trei tipuri de teorii care explică 
relaţiile exploatative: teorii teleologice, teorii bazate pe respect și 
teorii bazate pe libertate. Primele teorii au în vedere producerea 
unui prejudiciu sau compromiterea șanselor unei prestații 
reciproce. A doua categorie de teorii vizează exploatarea sub 
forma vătămării demnităţii și drepturilor. A treia categorie 
tratează exploatarea ca formă de atingere a libertăţii și 
autonomiei. în cazul nostru, Tănase nu suferă niciun prejudiciu, 
nu pierde o prestație din partea operatorului, nu este pus într-o 
lumină proastă ce i-ar putea leza demnitatea sau drepturile și nu 
este constrâns să accepte oferta altcumva decât prin chiar 
avantajele oferite de operator. 


8.4.2. Refuzul acordării creditului de nevoi 


personale 
Așa cum spuneam în cadrul situaţiei ipotetice, banca i-a respins 


cererea de creditare întrucât Tănase avea un comportament 
riscant ce indica o probabilitate relativ mare de a nu returna 
împrumutul. Refuzul acordării împrumutului prezintă relevanță 
atât din punctul de vedere al dreptăţii, întrucât decizia poate să-l 
afecteze pe Tănase într-o măsură semnificativă (în special luând 
în considerare starea lui materială precară), aplicarea automată a 
criteriilor menţionate având potenţialul de a-1 discrimina, cât și 
din punctul de vedere al protecţiei datelor, decizia reprezentând 
rezultatul prelucrării datelor agregate în modelul de risc al 
băncii!55. Se pune problema în ce măsura este etic ca banca: 

(i) să utilizeze sisteme automate de decizie sub forma unor 


155Notiunea de model de risc desemnează algoritmul/criteriile 
prin care o instituţie financiară aproximează capacitatea unei 
persoane de a rambursa un credit. în cele mai multe cazuri, 
instituţiile financiare folosesc formule matematice care agregă 
ponderat mai multe informaţii (vârsta, veniturile, starea civilă, 
industria în care activează persoana, gradul de îndatorare, 

algoritmi care să calculeze capacitatea de rambursare 

exclusiv în baza anumitor criterii limitative; 

(ii) să stabilească anumite criterii care să ducă la refuzul 
acordării unui credit fără a lua în considerare circumstanțele 
particulare ale unei persoane. 

Problema discriminării realizate prin intermediul algoritmilor 
este foarte actuală, în special când vorbim despre algoritmii 
utilizaţi în cadrul dezvoltării sistemelor de inteligenţă artificială 
157. Cu titlu de exemplu, o situaţie recentă care a generat un 
scandal naţional este legată de utilizarea algoritmilor în 
evaluarea elevilor înscriși la examenul A-Level din Regatul Unit, 
cu efecte discriminatoare pentru anumite categorii de elevi'^?. Cu 
toate acestea, beneficiile generale ale sistemelor automate de 
decizie și ale profilărilor sunt recunoscute chiar și de către CEPD 
în ghidul care adresează această problematică!%, unde se 
punctează că aceste modalități de prelucrare automată aduc 
beneficii operatorilor, precum creșterea eficacitátii și economia 
de resurse (CEPD: 2018, p. 4). în plus, există mai multe situaţii în 
care prelucrările de date integrate în algoritmi ce pot părea 
intruzivi prezintă și beneficii, chiar și pentru persoanele ale căror 
date sunt prelucrate. Dintre aceste menţionăm câteva: 

a) mai multe platforme online plasează recomandări, conţinut 
(articole, înregistrări video etc.) pe baza materialelor media 
consumate anterior. Acest proces permite utilizatorilor să 
descopere cu ușurință noi arii de interes pe baza preferințelor 
manifestate anterior; 

b) plasarea de reclame online cu privire la anumite produse fata 


156 


156comportamentul anterior de plată etc.), rezultatul privind 
acordarea creditului si limita de credit fiind obținut, de obicei, 
în mod automat. 

157Vezi, de exemplu, Berk (2017). 

158Pentru mai multe detalii, vezi https://ico.org.uk/about-the- 
ico/news-and- events/news-and-blogs/2020/08/statement-in- 
response-to-exam-results/, accesat pe 9.12.2020. 

159Ghidul WP251.revl Orientári privind procesul decizional 
automatizat si crearea de profiluri în sensul Regulamentului 
(UE) 2016/679. 

de care utilizatorii manifestă un anumit interes. Acest 

mecanism ajută utilizatorii să ia decizii informate având 

ocazia să compare produse similare comercializate de 
operatori concurenți. 

Nu în ultimul rând, aceste mecanisme pot exclude factorul 
uman (subiectiv) din decizie, promovând o practică unitară a 
operatorului (în cazul nostru, banca), ceea ce servește dezideratul 
egalităţii de tratament. Se previne, printre altele, și situaţia în 
care o persoană ar merge la două sucursale diferite ale aceleiași 
bănci, iar creditul solicitat ar fi oferit de cea de-a doua sucursală 
după o primă încercare eșuată. De asemenea, uneori factorul 
uman poate fi chiar cel care discriminează oferind tratamente 
diferite pentru persoane diferite aflate în situații asemănătoare. 

De aici ar rezulta că utilizarea algoritmilor este oportună câtă 
vreme algoritmul nu produce discriminări inacceptabile. Spun 
discriminări inacceptabile întrucât vom vedea că sunt anumite 
criterii obiective care trebuie luate în considerare în decizia 
automată (în cazul nostru, de acordare a creditului) și care sunt 
dezavantajoase pentru anumite categorii de persoane, negând 
chiar posibilitatea accesării unui bun (creditul). Un exemplu în 
acest sens este gradul de îndatorare al solicitantului de credit, un 
nivel ridicat fiind incompatibil cu acordarea unei finanţări 
întrucât riscul de nerambursare ar fi foarte mare. 

Ar putea părea că persoanele care au deja credite active 
pentru care trebuie să aloce o pondere mare din venituri sunt 
discriminate, întrucât acestora li se refuză finanţarea. Cu toate 
acestea, o astfel de măsură protejează mai multe interese și 
valori: 

a) interesul băncii de a recupera suma finanțată; 

b) protecţia solvabilitátii solicitantului de credit și prevenirea 
intrării acestuia în incapacitate de plată; 

c) interesul general referitor la stabilitatea sistemului financiar- 

bancar. 

Mă voi referi la cele trei categorii de interese ca fiind interese 
protejate. 

Din pricina multitudinii de interese (contradictorii) protejate, 
a faptului că argumentul (b) pare să aibă o pondere mai mică faţă 

de celelalte două!% 


, precum si a dezechilibrului de puteri dintre 
Tănase și bancă, permiterea discriminării pare să fie 
incompatibilă cu principiul diferenţei sugerat de Rawls, fiind în 
dezavantajul părţii mai slabe a relaţiei contractuale. Pe de altă 
parte, principiul Utilitarist nu este atât de restrictiv, luând în 
considerare și interesele operatorilor de date, chiar dacă se poate 
interpreta că aceștia se află într-o postură avantajoasă fata de 
consumatori precum Tănase. De altfel, cadrul legal aplicabil 
instituţiilor de credit obligă băncile să discrimineze, impunând 
mai multe norme de prudenţă bancară pe care instituţiile de 
credit trebuie să le respecte în activitatea de creditare. De 
exemplu, în România limita gradului de îndatorare este 
reglementată prin Regulamentul BNR nr. 17/2012 la 40%. Acest 
prag este calculat și aplicat automat de bancă (inclusiv faţă de 
Tănase), decizia de refuz fiind automată. în caz contrar, banca nu 
ar respecta prevederile legale aplicabile. 

în speța noastră mai apar criterii suplimentare care conduc la 
decizia de refuz în legătură cu pariurile plasate de Tănase. 
Domeniul turistic, în care el activează, este puternic afectat de 
măsurile restrictive luate în contextul crizei epidemiologice, fapt 
ce se traduce într-o instabilitate a veniturilor din care Tănase ar 
urma să ramburseze ratele creditului solicitat. De asemenea, 
variabila legată de plasarea recurentă a unor sume mari către 
case de pariuri pare să fie un indicator ce ridică semne serioase 
de întrebare cu privire la securitatea unui împrumut. în mod 
intuitiv, orice persoană va avea o reţinere să împrumute bani 
chiar și unui apropiat când acesta prezintă simptomele unei 
dependențe de jocuri de noroc. De aceea, putem presupune, în 
mod rezonabil, că decidentii utilitariști de sub vălul ignoranței ar 
accepta utilizarea acestor informaţii ca fiind o variabilă ce 
influențează procesul de creditare, sub rezerva respectării unei 
condiţii importante: proportionalitatea. în acest context, 
proportionalitatea se poate atinge prin respectarea urmátorului 
principiu: concluziile băncii despre Tănase si capacitatea lui de 


160Luând în considerare că atingerea adusă intereselor (a) și (c) 
conduce în mod direct și imediat la efecte macroeconomice 
negative pentru întreaga populaţie. 

rambursare prin raportare la activitatea de parior trebuie să fie la 
fel de puternice ca dovezile reprezentate de datele care atestă 
interacţiunea solicitantului de credit cu acest tip de activităţi. 
Astfel, dacă Tănase ar paria sume modice doar când joacă 
naţionala României, acest fapt nu ar trebui să cântărească greu în 
decizia de creditare. în schimb, dacă pariurile plasate sunt 
recurente și ating o valoare comparabilă cu veniturile lui Tănase 
(informaţii la care banca are acces în mod legitim pentru a 
calcula gradul de îndatorare), atunci acest factor poate fi decisiv 
în decizia de (ne)acordare a creditului. in mod similar ar trebui 
pusă problema și în cazul celorlalți factori (comportament de 
rambursare necorespunzător, instabilitate a domeniului de 
activitate). 

8.4.3. Primirea reclamelor 

In cazul ipotetic descris, Tănase primește reclame nu doar de la 
operatorul de telefonie mobilă (prin SMS), ci și de la operatori de 
jocuri de noroc care l-au profilat cu interese pentru acest 
domeniu, pentru a-i livra reclame potrivite cu interesele lui (în 
acest caz, cu slăbiciunile lui). în termeni simpli, profilarea 
presupune extragerea unor concluzii despre o anumită persoană 
prin aplicarea unor criterii automate pe baza datelor acelei 
persoane!$!. De obicei, procesul de profilare este finalizat prin 
încadrarea persoanei într-o anumită categorie (profil) pentru a 
lua o decizie în legătură cu aceasta (spre exemplu, tipul de 
reclamă care urmează să-i fie afișat). Astfel, în termeni generali, 
comportamentul online al lui Tănase este monitorizat prin 


161Pentru o definiție mai precisă, a se vedea art. 4, alin. 4 din 
GDPR: creare de profiluri înseamnă „orice formă de prelucrare 
automată a datelor cu caracter personal care constă în 
utilizarea datelor cu caracter personal pentru a evalua anumite 
aspecte personale referitoare la o persoană fizică, în special 
pentru a analiza sau prevedea aspecte privind performanţa la 
locul de muncă, situaţia economică, sănătatea, preferinţele 
personale, interesele, fiabilitatea, comportamentul, locul în 
care se află persoana fizică respectivă sau deplasările 
acesteia”. 

utilizarea de cookies’? sau a tehnologiilor similare cu ajutorul 


cărora se adună informaţii despre modul în care Tănase 
interacționează cu domeniile de internet (ce pagini vizitează, ce 
tip de conţinut consumă, ce produse achiziționează etc.) pentru a 
determina preferinţele utilizatorului (în cazul nostru, apetenta 
pentru jocuri de noroc). în baza acestui profil determinat, Tănase 
primește reclame la jocuri de noroc pe paginile de internet 
vizitate, chiar dacă nu sunt de profil. 

Prelucrarea datelor prin intermediul coofc/e-urilor si a 
tehnologiilor similare ridică mai multe probleme de etică și 
protecţia datelor, în special cu privire la transparenţa acestui 
demers și la consimțământul necesar realizării acestei profilări, o 
parte dintre probleme fiind similare celor de la consimțământul 
de marketing. Voi analiza aici problemele ridicate de plasarea 
reclamelor la jocuri de noroc unor utilizatori cu risc de 
dependenta'®. 

Așadar, este legitim ca o companie să speculeze slăbiciunea 
unui jucător la jocuri de noroc pentru a-l atrage prin reclame să 
investească și mai multi bani în acest potential viciu? Acest 
aspect sensibil este discutat și de CEPD în Ghidul WP251 
menționat anterior: 

[O] prelucrare care ar putea să aibă în general un impact redus 
asupra persoanelor poate avea, în fapt, un efect semnificativ 
pentru anumite grupuri sociale, cum ar fi grupurile minoritare 
sau adulții vulnerabili. De exemplu, o persoană despre care se 
știe cá se confruntă cu dificultăți financiare sau care este 
susceptibilă să se confrunte cu astfel de dificultăţi, care primește 


162Un cookie reprezintă un fișier de tip txt care este stocat/plasat 
în dispozitivul unui utilizator în momentul în care acesta 
accesează un domeniu de internet ce folosește tehnologie 
colectoare de cookie-uri și are rolul de a-1 identifica pe 
utilizatorul respectiv pentru a-l recunoaște în interacțiuni 
viitoare cu pagini de internet ce folosesc aceleași cookie-uri. 

163Prelucrarea datelor prin aceste tehnologii pune o serie mai 
largă de probleme (informarea persoanei, profilarea în scopul 
servirii de publicitate electorală, cum este celebrul caz al 
Cambridge Analytica, utilizarea datelor în cadrul algoritmilor 
de real time bidding etc.). 


22 Alegeri morale 


în mod regulat anunţuri publicitare pentru credite cu dobândă 
mare, poate să accepte aceste oferte și să se îndatoreze și mai 
mult (CEPD: 2018, p. 24). 

Cu alte cuvinte, plasarea aceleiași reclame afectează în mod 


diferit utilizatorii în funcție de contextul in care se află aceștia. 

S-ar putea invoca însă că aceste reclame pot fi plasate fără 
probleme și la televizor, unde pot fi vizionate inclusiv de persoane 
dependente de jocuri de noroc sau cu probleme financiare. într-o 
interpretare rezonabilă, s-ar putea considera că este excesivă 
interzicerea generală a acţiunilor de promovare a jocurilor de 
noroc doar pentru că anumiţi potenţiali destinatari ai reclamelor 
nu s-ar putea abtine să achiziționeze produsele promovate la 
simpla vedere a materialului publicitar. Totuși, în cazul lui Tănase 
situaţia este diferită, întrucât reclama este plasată cu dedicație, 
ca urmare a profilării lui prin prelucrarea datelor sale. Prin 
urmare, operatorul încearcă să speculeze avantajul pe care îl are 
- posibilitatea de a determina interesul lui Tănase pentru 
produsul lui - pentru a-și crește semnificativ șansele de a avea 
succes în urma plasării reclamei. Cu toate acestea, este dificil să 
punem semnul de egalitate între a specula interesul lui Tănase 
pentru jocuri de noroc și a specula vulnerabilitatea lui. în primul 
caz, specularea interesului lui Tănase pentru jocuri de noroc nu 
face decât să faciliteze întâlnirea dintre cerere și ofertă, oferind 
mai multe opțiuni utilizatorului. în al doilea rând însă, efectul real 
este reprezentat de exploatarea vulnerabilitátii utilizatorului, 
forțând într-o oarecare măsură persoana dependentă să ia o 
decizie pe care în absența dependenţei nu ar fi luat-o. 

Se pune atunci problema dacă pe baza datelor utilizate la 
profilare se poate determina doar interesul persoanei vizate 
pentru un produs sau și dependenţa pentru acesta. Este adevărat 
că beneficiarul reclamei are acces si la date ce tin de plăţile 
recurente frecvente făcute de Tănase, dar acest aspect izolat nu 
constituie, luat singular, un element pentru a pune un diagnostic 
de dependenţă de jocuri. Pentru a putea aproxima cu un grad mai 
mare (rezonabil) de acuratețe dacă Tanase este o persoană 
vulnerabilă (dependentă de jocurile de noroc), este nevoie de mai 
multe informaţii, cum ar fi nivelul de venituri sau gradul de înda- 

torare. în absenţa celorlalţi indicatori, nu se poate determina 
măsura în care Tănase ar avea sau nu o problemă cu jocurile de 
noroc. Plátile frecvente și sumele considerabile de bani ar trebui 
raportate la capacitatea lui de a suporta aceste cheltuieli. Așa 
stând lucrurile, se poate observa un paradox în această situaţie: 
pentru a respecta rigorile principiului echităţii în protejarea 
persoanelor vulnerabile ar fi necesar să devii și mai intruziv și să 
colectezi și mai multe date despre persoana în cauză. Apreciez 
totuși că acest caz ar trebui rezolvat prin necolec- tarea acestor 
date, întrucât prelucrarea ar fi excesivă. Operatorul ar trebui să 
ia astfel de măsuri dacă deţine deja (în mod legitim) informaţiile 
care l-ar califica pe Tănase drept persoană vulnerabilă. Altfel este 
situația băncii, care este obligată prin lege să facă o evaluare 
extensivă a situaţiei financiare a lui Tănase. 

în concluzie, regula pe care o putem desprinde din speța 
noastră este că obligaţia de a proteja persoanele vulnerabile în 
campaniile de marketing cu privire la anumite produse (spre 
exemplu, produse bancare, produse oferite de cazinouri etc.) este 
dezirabilă din punct de vedere etic. Această obligaţie survine 
când cu informaţiile deținute în mod legitim de operatorul de date 
se poate aproxima că există o probabilitate rezonabilă ca 
persoana vizată să fie vulnerabilă. 

Sub aspectul celor două mecanisme de decizie de sub vălul 
ignoranței, pare că, atunci când informaţia nu este suficient de 
concludentă pentru a încadra un individ în categoria persoanelor 
vulnerabile, obținem rezultate diferite. Astfel, este posibil ca un 
principiu Utilitarist să permită o astfel de regulă având în vedere 
o utilitate medie mai mare, în timp ce un principiu ce caută să îi 
prioritizeze pe cei mai dezavantajati (cum ar fi raționamentul 
maximin) sá dicteze instituirea unei prezumtii relative de 
vulnerabilitate a persoanei in cauzá, caz in care prelucrarea nu ar 
putea fi desfásuratá. Dar, in cazul anumitor exemple extreme 
(reclame la produse plasate cu dedicatie persoanelor cu privire la 
care nu existá dubii cá sunt dependente), pare cá amándouá 
mecanismele de decizie aflate in discutie (cel maximin si cel 
Utilitarist) ar putea da un rezultat similar. Astfel, costul 
prelucrárii pentru persoanele dependente este foarte mare 

(aceștia fiind stimulati să cheltuie mai mult sau să îndure 
expunerea constantă la factorul care creează dependenţă) în 
condiţiile în care utilitatea marginală a operatorului generată de 
expunerea reclamelor pentru aceste persoane nu aduce un 
beneficiu semnificativ. 
8.5. Concluzii 
Exemplul ipotetic analizat ilustrează că domeniul protecţiei 
datelor și rigorile eticii se intersectează în mod constant inclusiv 
în practica de zi cu zi, echitatea fiind ridicată la rang de principiu 
în GDPR. Analiza ipotezelor de lucru din cadrul spetei denotă că 
problemele de protecţia datelor care au și o relevanţă în planul 
echităţii pot fi întâlnite într-o multitudine de interacțiuni sociale: 
de pildă, SMS-uri de marketing transmise de operatori, acordarea 
de credite, profilări realizate în mediul online pentru transmiterea 
de publicitate comportamentală. 

în acest capitol am încercat să operationalizez valoarea 
echităţii, pornind de la conceptul de văl de ignoranță si de la 
interpretările lui Rawls și Harsanyi cu privire la modul în care 
arată procesul decizional, analizând în ce măsură anumite reguli 
de protecţia datelor satisfac această valoare. De asemenea, vălul 
ignoranței poate fi util in special în situaţiile în care anumite 
activităţi de prelucrare delicate, care produc utilitate mare 
pentru operator, dar și costuri semnificative pentru persoanele 
vizate sunt guvernate de principii generale (echitate, propor- 
tionalitate) fără a exista norme metodologice de aplicare a 
acestor reguli generale la situaţia specială. Cu toate acestea, 
trebuie remarcat că în multe dintre situaţiile practice este dificil 
de aproximat atât utilitatea generată de prelucrarea datelor de 
către operatori (în special în cazul informaţiilor incomplete), cât 
și costurile potenţiale generate de aceste prelucrări pentru 
persoanele vizate (spre exemplu, posibilitatea ca datele privind 
preferinţele unor persoane să fie abuzate de un operator). 


IDEI PRINCIPALE 
1. Majoritatea interacțiunilor pe care le avem în era digitală 
generează date cu caracter personal, care contribuie la o cât 
mai bună identificare și descriere a noastră. 
2. în funcţie de modul în care sunt utilizate, datele pot limita 

libertăţile și accesul cetăţenilor la anumite bunuri și servicii, 
cum ar fi accesarea unui credit sau libertatea de mișcare (în 
ipoteza monitorizării GPS), aspect ce ridică problema eticii 
proceselor de prelucrare a datelor. 

3. Echitatea unei reguli de prelucrare se poate determina prin 
aplicarea anumitor instrumente filosofice, precum vălul de 
ignoranță propus de John Rawls. 

4. Un exemplu ilustrativ atât pentru componenta etică a utilizării 
datelor, cât și pentru relevanţă este reprezentat de analiza 
automată a datelor financiare cu privire la un solicitant de 
credit realizată de către o bancă. 

5. Alte exemple relevante sunt reprezentate de necesitatea și 
libertatea exprimării consimtámántului pentru a primi 
comunicări comerciale, respectiv realizarea de profiluri 
intruzive în mediul online pentru a livra publicitate 
comportamentală. 

Etica relaţiilor personale: iubirea, nu familia! 

Anca Gheaus 

Există adeseori tendinţa de a considera că relaţiile familiale, 
chiar și cele de gradul doi sau trei, au un tip special de valoare pe 
care alte relaţii apropiate, cum ar fi prieteniile din afara familiei, 
nu o au. în capitolul de fata voi argumenta că această opinie e 
greșită și voi sugera că valoarea relaţiilor de prietenie și de 
rudenie provine din aceeași sursă: cea a iubirii. Acest lucru este, 
după cum voi explica, în parte eliberator și în parte îngrijorător. 


Etica relațiilor personale: iubirea, nu familia 1 


Voi începe cu o serie de clarificări terminologice. în primul rând, 
voi vorbi despre iubire într-un sens foarte larg, care depășește 
diviziunile clasice precum cea dintre iubirea pasională și prietenie 
sau dintre iubirea pentru părinţi și copii. în al doilea rând, mă voi 
baza pe ideea că atasamentele emotionale fata de alţii joacă un 
rol important pentru propria noastră bunăstare (well-being) 16, 
făcând astfel relaţiile apropiate indispensabile pentru o viaţă 
împlinită. în al treilea rând, când vorbesc despre „prietenie” mă 
refer la toate relaţiile apropiate bazate pe afecţiune și intimitate 
și care, spre deosebire de relaţiile familiale, sunt rezultatul 
alegerilor individuale. înțelese in acest mod, relaţiile de prietenie 
și relaţiile familiale se intersectează în mod evident - atât timp cât 
putem alege cu cine să ne căsătorim. Conferirea acestui sens ideii 
de prietenie are mai curând un rol stipulativ, în vederea realizării 
unei clarificări analitice: oamenii pot fi, și adeseori sunt, prieteni 
cu membrii propriilor familii. Si, după cum ar trebui să fie clar 
până la sfârșitul capitolului, cred că prietenia este forma ideală 
atât a relaţiilor familiale, cât și a celor nonfamiliale. 

Voi explica imediat de ce este important să recunoaștem că 
relaţiile de prietenie și cele de familie au același tip de valoare. 
Pentru început însă, iată o explicaţie speculativă a motivului 
pentru care moralitatea convenţională atribuie adeseori un tip 
special de valoare relaţiilor familiale: pentru că ne alegem 
prietenii, dar nu rudele, legăturile cu acestea din urmă pot fi 
luate drept date. Mai mult, relaţiile cu membrii familiei par mai 
rezistente la schimbare decât prieteniile, în special în contextele 
sociale în care familia este o instituție respectată, care impune 
costuri ridicate pentru indivizii ce deviază de la normele 
prescrise. Acest lucru contribuie la satisfacerea unei nevoi 
psihologice de siguranţă: atât timp cât suntem parte a unei 


164Acest capitol este o republicare (cu modificări minore) a 
articolului „Love, not the Family”, apărut în revista Analize - 
Journal of Gender and Feminist Studies, 11 (25), 2018, pp. 
168-176. 

165Vezi, spre exemplu, vasta literatură din domeniul teoriei 
atașamentului, ce își are rădăcinile în lucrările lui John Bowlby 
(1968, 1973, 1980). 

familii, ne putem aștepta să nu fim abandonaţi - nu în absolut 
orice condiţii, dar în aproape orice condiţii. Este simplu să 
rationalizám confortul securităţii prin atribuirea unei valori 
speciale relaţiilor familiale. Nu caut să apăr acurateţea acestei 
speculaţii. Dar ea pare coerentă cu faptul că depindem de alţii 
pentru a supraviețui în neobișnuit de lunga noastră copilărie (o 
copilărie foarte lungă fiind o trăsătură specifică ființelor umane). 
Si este de asemenea coerentă cu perspectivele socio-biologice 
care caută să explice importanţa istorică a apartenenţei la 
grupuri mici pentru împlinirea individuală (flourishing) ®®. 
Siguranţa furnizată de relaţiile familiale este amplificată de 
faptul că rudele au anumite roluri sociale: nu doar că nu putem să 
ni le alegem sau să renuntàm la ele - cu excepţia soţilor -, dar 
rudele intră în viata noastră cu o serie de norme prestabilite care 
ne dirijează relaţia. Aceste norme acoperă mai multe aspecte ale 
relaţiilor familiale: cum să iti tratezi părinţii, copiii, fraţii si 
surorile, precum și rudele mai îndepărtate, cu cine te poţi 
căsători și câţi părinţi poate să aibă un copil. Poate cel mai 
remarcabil fapt în acest context este convingerea că relaţiile cu 
rudele noastre presupun anumite obligaţii speciale, care nu sunt 
ancorate în contracte sau promisiuni pe care ni le-am asumat în 
trecut (fie implicit, fie explicit). De exemplu, în multe societăţi 
este de așteptat să-i oferi ospitalitate unui văr sau unei cumnate 
indiferent dacă ai o relație apropiată cu persoanele respective sau 
nu. Uneori, aceste norme au chiar un caracter legal: de pildă, 
există prevederi legislative ce contin obligaţia de sustinere 
financiară, și chiar emoţională, a părinţilor de către copiii lor 
adulti. Spre exemplu, guvernul chinez a modificat recent Legea 
pentru protecţia drepturilor și intereselor vârstnicilor, pentru a 
impune copiilor adulţi obligaţia de a vizita sau a păstra legătura 
cu părinţii lor în vârstă, în vederea protejării bunăstării 
emoţionale a celor din urmă. Nerespectarea acestei obligaţii 
atrage riscuri legale. Potrivit unui articol publicat în The New 
York Times în 2013, 
[î] n aceeași zi în care noua lege a intrat în vigoare, un tribunal 
din orașul Wuxi a hotărât că un cuplu de tineri trebuia să o 


166Vezi, spre exemplu, Wilson (1978). 

viziteze pe mama de 77 de ani a soţiei - care își dăduse în 
judecată fiica și ginerele - cel puţin o dată la fiecare două luni 
pentru a se îngriji de nevoile sale spirituale, precum și pentru a-i 
plăti o compensație (Wong: 2013). 

în România, un proiect de lege cu conţinut asemănător, Legea 
recunostintei între generaţii, se află, în momentul în care scriu 
aceste rânduri, în procedură legislativă!%. Este o lege care, odată 
votată, ar transfera obligaţia de a asigura îngrijirea și bunăstarea 
părinţilor, bunicilor și străbunicilor din seama statului în seama 
copiilor. Ca atare, este o forma de privatizare. 

Un alt exemplu este legislaţia privind adoptiile. Regula 
generală - în termeni legali, dar și în termeni de așteptări sociale - 
este cea potrivit căreia copiii sunt crescuți de părinţii lor 
biologici, indiferent dacă acest lucru servește cel mai bine 
intereselor copiilor. în unele cazuri, custodia copiilor a fost 
obținută mai degrabă de părinţii biologici, dar instráinati decât de 
părinţii adoptivi fata de care copilul este atașat - în ciuda faptului 
că judecătorii înţeleg că decizia este contrară intereselor copilului 
(Richards: 2010). Adoptia, în special când presupune creșterea 
copiilor de către cineva care nu este rudă de sânge cu aceștia, 
este adeseori interpretată în cultura populară ca o alternativă 
inferioară (Muntean: 2016). în plus, în unele societăţi, rudele au 
prioritate legală când vine vorba de adopţie, chiar dacă această 
prioritate este în mod clar împotriva bunăstării copilului. Spre 
exemplu, până foarte recent, în România, un copil nu era 
adoptabil fără consimțământul explicit al rudelor sale până la al 
patrulea grad de rudenie. Statul trebuia să aștepte să treacă cel 
puţin un an pentru a da undă verde procedurii de adopţie în cazul 
în care părinţii sau alte rude nu puteau fi identificate sau refuzau 
să coopereze!68. 


167Proiectul de lege este accesibil la adresa 
http://www.cdep.ro/proiecte/ bp/2019/400/60/2/p1462.pdf, 
accesat pe 9 noiembrie 2020. 

168Astfel de prevederi au fost indepártate in ultima modificare la 
legea adoptiei, promulgată în noiembrie 2020 si disponibilă la 
adresa http://www. cdep.ro/pls/proiecte/upl pck2015.proiect? 
idp= 17574, accesată pe 11 decembrie 2020. 

în restul capitolului voi lăsa deoparte problema valorii 
speciale pe care o are, pentru copii, faptul că sunt crescuţi de 
adulți implicaţi și grijulii, indiferent dacă părinţii sunt înrudiţi 
genetic sau nu, deoarece cazul copiilor este special: spre 
deosebire de adulti, copiii sunt dependent de grija altora, iar 
iubirea este doar unul dintre lucrurile de care au nevoie în relația 
cu cei care îi cresc. O parte semnificativă a unei dezvoltări 
oferă un motiv temeinic pentru ca normele care ghidează relaţiile 
familiale ce vizează copiii să fie ancorate în ceva mai mult decât 
în iubirea primită de copii în familiile funcţionale, mai exact în 
ceea ce este bine pentru ei per ansamblu. Dar faptul că valoarea 
relaţiilor dintre părinţi și copii este mai complexă nu oferă în sine 
sprijin pentru menţinerea normelor familiale tradiţionale: studii 
longitudinale efectuate în SUA arată că nu există nicio diferenţă 
în privința dezvoltării psihologice si sociale a copiilor crescuţi in 
familiile heterosexuale fata de cei crescuţi în familii lesbiene, iar 
în cazul acestora din urmă copiii suferă un nivel mai redus de 
abuzuri (Gartrell et al.: 2005). De altfel, cercetările empirice nu 
au identificat diferențe semnificative în rezultatele pe termen 
lung ale copiilor proveniţi din familii heterosexuale sau din familii 
cu părinţi de același sex (Adams și Light: 2005). Și, luând în 
considerare toate aspectele, este posibil să fie mai bine pentru 
copii să aibă trei sau mai mulţi adulţi care îi cresc în calitate de 
co-párinti (Cutas: 2011; Cameron si Brennan: 2015). 

Avem asadar un motiv pentru care ar trebui sá ne intereseze 
dacá relatiile familiale au o valoare specialá: dacá au o astfel de 
valoare, incálcarea normelor care le guverneazá si impotrivirea la 
codificarea juridicá a acestor norme pune in pericol ceva care 
este important in mod distinctiv. Dacá insá relatiile familiale si 
cele de prietenie sunt valoroase din aceleasi motive - de exemplu, 
după cum susţin aici, din motive legate de iubire -, atunci există o 
prezumtie in favoarea ideii cá aceleasi norme ar trebui sá ghideze 
ambele tipuri de relatii si aceleasi prevederi legislative ar trebui 


169De fapt, acesta si este motivul pentru care cresterea copiilor 
în familii este atât de importantă (Brighouse si Swift: 2014). 

să le reglementeze. 

în particular, contează foarte mult dacă legăturile de familie 
chiar au o valoare specială, din moment ce atașamentul faţă de 
unele dintre normele care le guvernează este invocat de cei care 
se opun structurii familiale tradiționale. Ca să luăm un exemplu 
proeminent, căsătoria între persoanele de același sex și adoptia 
sunt probleme politice polarizante, care afectează drepturile unor 
grupuri mari de persoane. Teama că mariajele între persoane de 
același sex perturbă valorile familiale alimentează o mare parte 
din opoziţia împotriva acestora. De asemenea, adoptia de către 
cuplurile de același sex este criticată nu doar din perspectiva 
presupusului impact negativ pe care l-ar avea în privinţa copiilor, 
ci și datorită potenţialului de a submina relaţiile familiale 
convenţionale. Un sondaj realizat în Marea Britanie în 2008 arată 
că 76% din cei care se opuneau adoptiei de către persoane de 
același sex erau îngrijoraţi că acest lucru va submina familia 
tradiţională (Gaines: 2008). Sondajul a înregistrat acest motiv ca 
diferit de motivul că pentru creșterea copilului este nevoie atât de 
un părinte feminin, cât și de unul masculin (motiv identificat în 
răspunsurile a 87% dintre cei care credeau că nu ar trebui să fie 
permisă adoptia în cazul cuplurilor de același sex). Din nou, dacă 
valoarea familiei decurge în întregime din legăturile de iubire, 
atunci răspunsul la întrebarea dacă mariajele între persoane de 
același sex protejează sau subminează aceste legături ar trebui să 
fie relevant pentru întrebarea privind dezirabilitatea acestor 
mariaje!”0. 

Așadar, este justificată opinia că relaţiile familiale dintre 
adulti au un tip special de valoare!”!? Argumentul meu în favoarea 
unui răspuns negativ ia forma unei explicaţii bazate pe 
discreditare (debunking): credinţa într-o presupusă valoare 


1700 întrebare care este diferită de cea a permisibilitatii: cel mai 
probabil, adulţii au dreptul să se angajeze în relaţii 
consensuale contrare propriilor lor interese - inclusiv 
intereselor afective. 

171Am dezvoltat acest argument pe larg în Gheaus (2012). Un 
argument similar este oferit și de Jeske (2018), care substituie 
însă conceptul de „iubire” cu cel de „intimitate”. 

specială a relaţiilor familiale pare că se bazează pe o confuzie 
între niveluri scăzute și ridicate de angajament în relaţie. Relaţiile 
familiale - cu excepţia căsătoriilor, după cum deja am notat - nu 
sunt alese, ci date. Dacă nu facem în mod explicit eforturi pentru 
a dizolva relaţia cu rudele noastre, ele continuă să rămână 
automat parte din viata noastră. Datorită caracterului lor dat, nu 
tindem să evaluăm, nici măcar implicit, ce urmează să câștigăm 
sau să pierdem din asocierea cu rudele noastre. Același tip de 
angajament relational este presupus si în cazul soţilor, desi 
căsătoria este o excepţie de la regula că relaţiile familiale nu sunt 
alese. într-o căsătorie - prin faptul că devin parte din aceeași 
familie - soţii își declară intenţia de a fi alături unul de altul la 
bine și la rău, nu doar până când un partener mai bun ar urma să 
apară. Relaţiile cu alte categorii de rude sunt similare din punctul 
de vedere al acestei structuri a relaţiei, chiar dacă nu neapărat și 
din punctul de vedere al intensității și conţinutului. Si, in mod 
tipic, contăm pe rudele noastre să relationeze cu noi în aceiași 
termeni. Deși relația de prietenie presupune un angajament 
similar între prieteni, acesta nu este susținut în aceeași măsură 
de așteptările sociale. 

Faptul cá ne putem baza pe alţii ne îmbunătățește vieţile în 
mod considerabil - uneori, poate face chiar diferenţa dintre o 
viata care merită trăită si una care nu merită trăită. Cu toate 
acestea, un nivel scăzut de angajament relational, pe care îl voi 
detalia mai jos, este suficient pentru acest scop. Acest nivel 
(scăzut) de angajament este parte integrantă a ideii de iubire, 
ceea ce înseamnă că el nu este specific relaţiilor familiale, ci este 
prezent la modul general în prieteniile autentice. Acest nivel de 
angajament este suficient pentru ca părțile să se poată bucura de 
toate lucrurile bune care decurg din relaţiile de iubire, inclusiv de 
sentimentul de apartenenţă stabilă. Un grad mai ridicat de 
angajament - de tipul celui pe care probabil că nu îl vom găsi în 
afara familiei - nu este necesar pentru acest scop. în societăţile 
foarte sărace, iliberale, unde indivizii de-abia pot supraviețui, și 
cu atât mai puţin pot avea o viaţă împlinită, fără relaţii stabile, ar 
putea să existe motive bune pentru a valoriza gradul ridicat de 
angajament pe care normele sociale le solicită de la rude. Dar în 


Etica relațiilor personale: iubirea, nu familia 7 


societățile relativ prospere, unde libertăţile individuale și 
drepturile economice sunt protejate, e preferabil - uneori din 
punct de vedere prudential, alteori din punct de vedere moral - să 
nu avem un nivel de angajament foarte ridicat, care să reziste 
orice-ar fi. A-ti modela comportamentul în baza angajamentului 
relational necondiționat te poate împiedica să ai o viaţă împlinită 
și este incompatibil cu cerințele morale, fiind astfel departe de a 
avea valoare evidentă. 

Chiar și un nivel mai mic de angajament constă în 
respingerea, în circumstanţe normale, a rationárii pe baza unei 
analize cost-beneficiu; o astfel de analiză ar ameninţa să 
submineze relaţiile. Cei mai mulţi dintre noi am putea găsi 
persoane mai bogate sau mai de succes sau mai vesele cu care să 
ne împărtășim viata, dar nu îi abandonam pe cei cu care 
impártásim deja anumite angajamente pentru a dezvolta alte 
relatii mai profitabile. Acest tip de angajament poate fi gásit, de 
asemenea, în multe prietenii adevărate - adică bazate pe iubire. 
Desigur, nu toate relațiile de prietenie sunt, și nici nu e clar că ar 
trebui să fie, atât de puternic bazate pe angajament - unele sunt 
mai relaxate, fără să fie neapărat lipsite de iubire din această 
cauză. Și nu este întotdeauna clar când o relație mai relaxată s-a 
transformat într-o prietenie bazată pe angajament, din moment ce 
tranziția este de cele mai multe ori graduală și nu este marcată 
de exprimarea formală a angajamentului. Dar, odată ce prietenii 
sunt conectaţi prin legături de afecţiune profunde și autentice, ei 
nu sunt dispuși să se abandoneze reciproc de dragul unor 
prietenii mai bune. La fel ca în cazul soţilor care se iubesc, ei nu 
sunt nici măcar preocupaţi - cel puţin, în afara momentelor în 
care există crize serioase - de avantajul net pe care îl obţin din 
faptul că sunt parte din relaţia respectivă. 

Există totuși situaţii în care un nivel foarte ridicat de 
angajament este necesar pentru a salva relaţiile apropiate. Există 
cazuri in care nefericirea resimţită de una din parti ar duce în 
mod normal la dizolvarea relaţiilor caracterizate de un nivel de 
angajament mai redus decât cel care este constitutiv pentru 
iubire. Suficient de multă nefericire pentru o perioadă 
îndelungată poate eroda iubirea sau cel puţin dorinţa de a 

continua relaţiile cu persoanele iubite. Relaţiile familiale, pe de 
altă parte, pot să reziste, și de multe ori chiar rezistă, în ciuda 
nefericirii (chiar și reciproce); ele supraviețuiesc nu în virtutea 
afecțiunii sau a dorinţei de a fi în compania celuilalt, ci în ciuda 
absenței acestora. O întrebare crucială, atunci, este de ce cred 
oamenii că este dezirabil să rămână într-o relaţie lipsită de iubire 
sau serios compromisă. Acest lucru este cu atât mai dificil de 
înţeles în această perioadă istorică, în care nu depindem - sau nu 
ar trebui să depindem - de anumite relaţii pentru supravieţuire. 
Mai probabil, interesele prudentiale pe termen mediu si lung ale 
tuturor sunt servite mai bine de dizolvarea acestor relaţii; 
dizolvarea le oferă indivizilor ocazia unor schimbări necesare, 
care fac posibile relații mai bune. 

Mai mult, un nivel de angajament „orice-ar fi” protejează 
relaţiile împotriva disolutiei nu doar din motive prudentiale, ci si 
din motive morale importante, dar uneori greșite. A fi angajat fata 
de cineva în acest sens puternic indică disponibilitatea de a 
rămâne atașat de persoana respectivă în ciuda unor conflicte 
serioase precum diferenţele de caracter sau de angajamente 
morale, și chiar și în ciuda faptului că una dintre părți comite și 
persistă în a comite acțiuni reprobabile. Preţul pentru păstrarea 
relaţiei este, în acest caz, de a-ţi împărtăși viata si pe tine însuţi 
cu cineva pe care îl consideri condamnabil (moral) și care nu 
intenţionează să se schimbe. în cazuri extreme, prețul este 
propria integritate morală - și uneori chiar viaţa (de exemplu, 
când cealaltă persoană este abuzivă). Este adevărat că multe 
familii preţuiesc supraviețuirea relaţiei chiar și în circumstanţe de 
acest fel. Soţul abuziv, unchiul rasist, vărul manipulator sunt 
tolerati „pentru cá sunt din familie" de oameni care nu ar tolera 
deficiente mai putin importante de la cei mai buni prieteni ai lor - 
sau de la oricine altcineva din afara familiei. Mai mult, grupuri de 
persoane care nu sunt in mod necesar inrudite prin sánge pot 
,deveni" o familie - adicá se pot vedea ca apartinánd unei familii - 
când intră în relaţii bazate pe acest nivel de angajament 
necondiţionat; un exemplu (extrem) este mafia. 

Prieteniile, de asemenea, pot și ar trebui să reziste în faţa 
unor probleme morale minore sau chiar semnificative când cei 

culpabili cer și primesc iertare și găsesc un mod de a-și repara 
greșelile. Dar în alte circumstanțe, distantarea de prietenii cu 
care avem dezacorduri morale ireconciliabile sau care refuză să-și 
corecteze acţiunile reprobabile este o cerinţă internă a relaţiei de 
prietenie. Dacă nu facem acest lucru, îi susţinem pe prietenii 
noștri să persiste pe drumul greșit pe care se află. Chiar și în 
cazurile în care le va fi prudential benefică, o asemenea per- 
sistentá va reduce în mod semnificativ valoarea obiectivă a 
prieteniei!”?. 

Este greu de văzut de ce ar fi bine să avem norme care 
prescriu datorii pe care nu le-am dobândit în mod voluntar fata de 
persoane cu care nu avem în mod necesar relaţii bazate pe iubire. 
Cu atât mai mult când comportamentul prescris de aceste datorii 
este presupus a fi pe deplin valoros doar când este efectuat din 
inclinatie!? - cum este cazul exemplului cu datoriile filiale de mai 
sus. Ca atare, acesta este un motiv bun - ce se adaugă altor 
motive bune - să vrem ca statele în care trăim să poată asigura 
independenţa materială a indivizilor. Când, spre exemplu, 
persoanele în vârstă nu au nevoie de sprijinul financiar al copiilor 
lor adulţi pentru a se întreţine și a se îngriji la vârste înaintate, ei 
pot să cultive mult mai ușor relaţii bazate pe afecţiune autentică. 

Este la fel de greu de înţeles în ce constă valoarea unei 
situaţii în care oamenii rămân apropiaţi de persoane cu care nu e 
moral acceptabil să cultive o prietenie. Conventiile ce tin laolaltă 
membrii adulţi ai familiei pot cu siguranţă să ne calmeze - poate, 
instinctual și necontrolabil - teama de abandon. Totuși, abolirea 
acestor convenții aduce cu sine promisiunea libertăţii, necesară 
pentru construirea unor relaţii bazate pe iubire. 

Explicații bazate pe discreditare precum cea pe care o ofer 
aici nu pot, în sine, să aplaneze toate dezacordurile teoretice. Cel 


172Urmându-l pe Aristotel, putem înţelege valoarea prieteniei în 
termeni moralizati, ca o preocupare nu doar pentru 
bunăstarea, ci și pentru caracterul prietenilor noștri (Annas: 
1977). 

173în Gheaus (2017), argumentez pe larg că bunurile din relaţiile 
de iubire au valoare deplină doar când sunt oferite din 
înclinaţie, nu din datorie sau angajament. 


10 Alegeri morale 


mult, ele pot deschide calea unui consens sau cel puţin a unei 

înţelegeri mai bune a acestora. Dar o explicaţie bazată pe 

discreditare poate contribui la mutarea poverii demonstrației 

(burden of proof) asupra celor care cred că relaţiile familiale au 

un tip special de valoare. Până când (și dacă) un argument 

convingător va fi oferit, nu există niciun motiv să credem că 
familia are vreun merit special care o distinge de alte relaţii 
apropiate bazate pe iubire. 

O concluzie practică este că nu ar trebui să ne îngrijoreze 
amenințările la adresa familiei (tradiționale) dacă aceste 
ameninţări nu vizează în același timp capacităţile adulţilor de a 
construi și menţine relaţii de iubire sau bunăstarea copiilor. Este 
familia în pericol să fie subminată de instituții emergente precum 
căsătoria între persoanele de același sex sau adoptia de către 
persoane de același sex? Rămâne de văzut; dar chiar și dacă ar fi, 
acest lucru nu este problematic: iubirea, nu familia, conferă 
valoare relaţiilor dintre oameni. în acest caz, „familia” ar trebui, 
poate, să devină un nume onorific pentru „relaţii deosebit de 
apropiate bazate pe iubire” 7, 

IDEI PRINCIPALE 

1. Relatiile de familie nu trebuie fetisizate; valoarea lor constá in 
iubirea dintre persoanele aflate in relatie, nu in legáturi 
genetice sau alte constrángeri. 

2. Iubirea nu este o justificare pentru a perpetua relatii profund 
compromise moral. 

3. Legáturile genetice - inrudirea - nu pot, in sine, justifica 
datorii si drepturi speciale. 

4. în societăţile tradiționale, relaţiile de rudenie sunt pretuite 
deoarece reprezintă o formă de asigurare socială. în 
societăţile care respectă principiile dreptăţii, această funcţie 
nu este abandonată în sarcina familiei. 

Mulţumiri 

174Acesta este modul în care înţeleg, la nivel juridic, propunerea 
recentă a lui Elizabeth Brake (2012) pentru „minimizarea” 
căsătoriei. 

Etica relatiei dintre copii, párinti si stat 
Daniela Cutas 
10.1. Introducere 
Care este statutul moral al copiilor? Ce inseamná egalitatea 
morală dintre copii si adulti? Care sunt constrângerile pe care le 


impune acceptarea acestei egalitáti in ceea ce priveste felul in 
care pot fi tratati copiii in familie sau in societate? Cine are ce fel 
de responsabilitate pentru copii? în capitolul de fata voi discuta 
astfel de întrebări. Voi analiza relaţia dintre copii, părinţi și stat, 
în dimensiunea ei practică (felul în care ne raportăm la copii), din 
punct de vedere legal (constrângerile legale asupra felului în care 
ne raportăm la copii) și din punct de vedere moral (cum ar trebui 
să ne raportăm la copii). Voi începe cu o scurtă incursiune în 
istoria relaţiilor dintre copii, părinţi, și stat, atât din punct de 
vedere legal, cât și filosofic. Voi prezenta conceptul de statut 
moral si ideea de egalitate morală între copii si adulti. Voi ilustra 
schimbările sociale și legislative în ce privește acceptarea 
statutului moral al copiilor și a egalităţii morale între copii și 
adulţi, folosind exemple din România și Suedia. Voi examina 
dinamica dintre aspiraţiile legale și morale la care aderă România 
în ce privește statutul moral al copiilor și normele sociale despre 
copii, copilărie, și familie, care nu sunt întotdeauna în acord cu 
aceste aspirații. Voi urmări apoi schimbările care au avut loc in 
ultimele decenii în ce privește limitele responsabilitátii parentale. 

Pentru a răspunde la întrebări ca cele de mai sus, trebuie să 
analizăm interesele indivizilor, drepturile și obligaţiile lor și 
relaţia dintre acestea, în cele din urmă, s-ar putea să nu existe 
întotdeauna un echilibru perfect între toate aceste aspecte. Chiar 
dacă ar exista, se poate să nu fie întotdeauna clar ce decizii ar 
trebui luate în fiecare caz, de către cine și care sunt cele mai 
bune metode de a sprijini interesele copiilor sau chiar care sunt 
interesele lor în fiecare situaţie. Acesta este unul dintre motivele 
pentru care este important să discutăm despre tensiunile și 
schimbările implicate în evoluţia relaţiilor dintre copii, părinţi și 
stat. 

10.2. Scurt istoric 

Perceptiile asupra statutului moral al copiilor s-au schimbat 
dramatic în ultima sută de ani în Europa. Cercetările asupra 
trecutului relaţiilor dintre copii și părinţi evidenţiază aceste 
schimbări. în cuvintele unui istoric, 


[i]storia copilăriei este un coșmar din care abia recent am început 
să ne trezim. Cu cât mergem mai mult înapoi în istorie, cu atât 
găsim pe copii uciși, abandonaţi, bătuţi, terorizati si abuzati 
sexual. Este sarcina noastră [a istoricilor, n.a.] să vedem cât 
putem recupera din istoria copilăriei din mărturiile care ne-au 
rămas. Dacă aceste lucruri nu au fost cunoscute de istorici, este 
pentru că istoria serioasă s-a ocupat multă vreme de eveni- 
mentele publice, nu de cele private. Istoricii s-au concentrat atât 
de mult pe groapa de nisip gălăgioasă a istoriei, cu castelele sale 
fantastice și bătăliile sale magnifice, încât nu au observat ce se 
întâmplă în case si la locul de joacă (de Mause: 2006, p. 1). 
Schimbările sociale în procesul de recunoaștere a statutului 
moral al copiilor si a relevantei intereselor lor au fost însoţite de 
schimbări ale concepţiilor filosofice despre copii și copilărie, 
despre justificarea drepturilor părinţilor și despre importanţa 
intereselor copiilor. în filosofic a avut loc o trecere de la concepţii 


paternaliste!? si ale legii naturale (natural law accounts) despre 


175de frig și le cer să-și mănânce legumele din farfurie. Pe 
măsură ce înțelegem mai mult despre capacităţile și 
experienţele copiilor, se dezvoltă o critică nu atât a 
paternalismului ca atare faţă de copii, care este necesar, cât a 


2 Alegeri morale 


relaţiile dintre copii și părinţi la concepţii centrate pe copiii înșiși 
(child-centred accounts). Copiii au fost priviți ca proprietatea 
părinţilor lor naturali, iar bunăstarea copiilor ca fiind în sarcina 
exclusivă a - și la latitudinea - părinţilor lor (Archard: 2008). De 
exemplu, pentru Thomas Hobbes, cunoscut filosof britanic din 
secolul al XVII-lea, părinţii au autoritate totală asupra copiilor lor. 
John Locke însă reconceptualizează autoritatea părintească 
gasindu-i justificarea în dreptul copiilor de a fi îngrijiţi (Archard: 
2008, p. 9). Această dislocare a sursei de justificare a autorităţii 
parentale dinspre drepturile părinţilor înspre cele ale copiilor 
înșiși a continuat să se dezvolte în secolele care au urmat. Astăzi, 
filosofii tind să recunoască mai degrabă interesele și bunăstarea 
copiilor decât filiatia ca atare sau interesele părinţilor drept sursa 
justificării drepturilor parentale (Brighouse și Swift: 2014). Dat 
fiind că ei se nasc altor oameni, care au putere de decizie asupra 
lor si care ar putea să se simtă indreptátiti asupra vieţii lor, copiii 
au nevoie de protecţie nu numai din partea părinţilor, ci si fata de 
părinţi. Din pricina faptului că se nasc neajutorati, a capacităţii 
lor reduse de a se îngriji și a nevoii de sprijin în dezvoltarea lor, 
copiii sunt o categorie vulnerabilă a membrilor comunităţii 
umane. Statul are obligaţii fata de toti cetăţenii săi, cu atât mai 
mult cu cât aceștia sunt mai vulnerabili. Așadar, drepturile 
copiilor generează obligaţii morale nu doar din partea părinţilor, 
ci și a societăţii în general și a statului în special. 

în concepţia clasică a relaţiilor dintre copii și părinţi, 
drepturile parentale decurgeau din interesele părinţilor. Părinţii 
aduc copiii pe lume, suportă costurile întreţinerii lor și deci sunt 
în măsură să ia orice decizie doresc cu privire la bunăstarea 
copiilor lor. S-ar putea ca cititorii să ridice o sprânceană citind 
aici orice decizie. Multi dintre noi sunt obișnuiți cu faptul ca 
există limite legale și sociale în ce privește felul în care pot fi 
trataţi copiii în familie. însă unele din reglementările de protecţie 


excesului de paternalism si a usurintei cu care adulții îi 
tratează paternalist pe copii inclusiv atunci când acest lucru 
nu este justificat și chiar și atunci când este vătămător (de 
pildă, Godwin: 2020, Carey: 2017). 

a copiilor cu care suntem obișnuiți astăzi sunt mai recente decât 
ne-am putea aștepta. De exemplu, cruzimea împotriva copiilor 
este interzisă în Marea Britanie abia din 1889, în urma unor 
demersuri ale Societăţii de Prevenire a Cruzimii asupra 
Animalelor (RSPCA). Această organizaţie se confrunta cu sesizări 
care cădeau în afara ariei sale de competenţă, întrucât se 
refereau la copii, nu la ființe nonumane. în aceeași perioadă, în 
SUA, Societatea din New York de Prevenire a Cruzimii asupra 
Animalelor a reușit să îndepărteze un copil de familia sa abuzivă, 
descriindu-l în instanţă ca pe „un animal din specia umană”, 
tocmai pentru cá nu exista legislaţie pentru protecţia copiilor’”®. 
Vedem astfel că, în unele jurisdicții, recunoașterea statutului 
moral al animalelor a precedat-o pe aceea a statutului moral al 
copiilor. Ce este însă statutul moral și ce implică acesta? 


10.3. Statutul moral al copiilor!” și egalitatea 
morală dintre copii și adulți 
Conform filosoafei Mary Ann Warren (1997, p. 3), a avea statut 
moral înseamnă 
a fi o entitate fata de care agenţii morali au, sau pot avea, 
obligaţii morale. Dacă o entitate are statut moral, nu o putem 
trata în orice fel dorim; suntem obligaţi din punct de vedere 
moral ca în deliberările noastre să acordăm importanţă nevoilor, 
intereselor sau bunăstării sale. Mai mult, suntem obligaţi din 
punct de vedere moral să facem acest lucru nu doar pentru că 
protejarea acesteia ne-ar fi benefică nouă sau altor persoane, ci 
pentru că nevoile sale au importanță morală în sine!?*. 
Agenţii morali au capacitatea de a distinge între bine și rău, 
așadar, de a răspunde pentru alegerile lor. Aceste caracteristici 


176Acest caz a dus la formarea Societăţii din New York de 
Prevenire a Cruzimii asupra Copiilor. Numele copilului era 
Mary Ellen Wilson. 

177Pentru o prezentare mai pe larg a discuţiilor curente pe tema 
statutului moral al copiilor - și o propunere de ieșire dintr-un 
impas al acestor discuţii - vezi Jaworska si Tannenbaum (2019). 

178tratament. Nu doar că interesele familiei nu pot fi reduse la 
interesele membrilor săi, inclusiv ale copiilor, dar pot să intre 
în conflict cu acestea și să fie protejate chiar și atunci (Cutaș și 
Smajdor: 2017). 

sunt necesare pentru a atribui cuiva responsabilitate morală: 
dacă nu ai capacitatea de a distinge între bine și rău și de a 
acţiona în consecinţă, nu se poate spune că ești responsabil 
pentru acţiunile tale. în trecut, filosofii au echivalat această 
capacitate cu statutul moral: dacă nu ești agent moral, nici nu ai 
statut moral deplin. în funcţie de vârstă, copiii pot avea o capa- 
citate redusă de a fi agenţi morali, comparativ cu adulţii. în acest 
fel, nu numai copiii, ci și femeile erau privite ca neavând statut 
moral deplin. De exemplu, filosofi ca Aristotel, Hume, Kant, 
Schopenhauer și alţii considerau că femeile nu deţin statut moral 
deplin, pentru că nu sunt agenţi morali în aceeași măsură ca 
bărbaţii (Warren: 1997, p. 7). 

Schimbarea de perspectivă asupra statutului moral al 
copilului a fost încurajată de progrese făcute în științele sociale 
cum ar fi psihologia (vezi, de exemplu, Clement și Koenig: 2019; 
Cain: 2019; Choudhury și Ferranti: 2019). Cercetările recente în 
aceste domenii au evidenţiat subestimarea capacităţilor morale și 
raţionale ale copiilor care a dominat felul în care ne raportăm la 
ei. Mai mult, s-a argumentat că unul dintre motivele pentru care 
nu recunoaștem întru totul statutul moral al copilului și 
capacitatea sa ca agent moral este că abordăm aceste chestiuni 
din perspectiva adulţilor, și nu din perspectiva copiilor. în 
cuvintele unei eticiene și cercetătoare a istoriei medicinei, 


[s]tatutul moral al copiilor ar trebui să se bazeze pe ceea ce ei 
întreprind și simt ca agenţi morali, și nu pe proprietăţile pe care li 
le atribuie adulţii. Atâta vreme cât tratăm copiii ca pe niște fiinţe 
umane fără perspective morale proprii, vom eșua în a le 
recunoaște egalitatea morală. Așadar trebuie să ne creștem 
sensibilitatea la percepțiile morale despre lume ale copiilor și sa 
renuntàm la ideile noastre despre copii ca obiecte pasive ale 
consideratiilor noastre morale, oricât de benevolente ar fi 
acestea. [...] Copiii poate nu sunt capabili să scrie eseuri 
filosofice, dar se pot simţi în siguranţă sau respectaţi, trádati sau 
răniţi și pot să ne comunice aceste lucruri prin comportamentul 
lor. De fapt, această abordare nu este deloc dificilă sau exotică și 
mulți oameni deja interacționează în acest fel cu copiii. însă 
continuă să ne lipsească un vocabular moral pentru a descrie 
ceea ce multi deja recunosc ca fiind evident. Ne-am concentrat 
prea mult atenţia asupra autonomiei și responsabilitátii ca 

elemente constitutive ale agenţilor morali (Wiesemann: 2016, p. 
13). 

Conform autoarei, încrederea pe care o au copiii în cei din 
jurul lor, alături de inevitabila lor vulnerabilitate, consolidează 
obligația de a-i recunoaște ca agenti morali. Perspectiva copilului 
ca subiect vulnerabil care are nevoie să aibă încredere în adulti 
aduce cu sine o nouă dimensiune a egalităţii care a lipsit în 
teoriile etice, inclusiv cele ale grijii: deși etica grijii acordă o 
semnificaţie morală ridicată încrederii și vulnerabilitátii în 
relaţiile interpersonale, ceea ce au toate aceste teorii în comun 
este perspectiva adultă prin care sunt privite relaţiile dintre 
oameni (Wiesemann: 2016, p. 14). Wiesemann numește această 
grilă de interpretare a vieţii copilului și a intereselor lui prin 
prisma intereselor adulţilor și a potenţialului copilului ca viitor 
adult adultism moral. în contrast cu perspectiva adultismului 
moral, perspectiva copilului generează obligaţia de a promova 
bunăstarea copiilor nu doar în ce privește viitorul lor ca adulţi, ci 
și în calitatea lor de copii (Wiese- mann: 2016). Copiii sunt mai 
mult decât viitori adulţi, iar etapa copilăriei este importantă și ea 
în sine, nu doar ca drum către maturitate (Gheaus: 2014). 

O modalitate de a argumenta în favoarea recunoașterii 
statutului moral al copiilor decurge din includerea lor în categoria 
persoanelor din punct de vedere moral. în etică, termenul 
persoană este asociat cu calitatea de deţinător de statut moral și 
deci de recunoaștere a importanţei morale în sine, cum spune 
Warren mai sust’. Pentru că sunt persoane, copiii sunt egali din 
punct de vedere moral cu celelalte persoane: de exemplu, cu 
oamenii adulti. Ei însă pot - și trebuie - sa fie trataţi diferit fata de 
adulţi. Tocmai pentru că sunt copii, le poate fi limitată libertatea 
în feluri pe care nu le-am considera acceptabile în cazul adulţilor. 
însă acest lucru se întâmplă nu pentru că nu ar fi egali din punct 


179unele ființe nonumane despre care știm că au un grad de 
autodeterminare, raționalitate și comunicare complexă (cum ar 
fi delfinii sau elefanții) sau chiar entităţi care nu sunt fiinţe vii. 
De exemplu, în unele state unor râuri sau parcuri naţionale le- 
a fost recunoscut statutul de persoană nu doar morală, ci și 
legală. în acest fel, au o protecţie mai bună în faţa legii și nu 
pot deveni proprietatea nimănui. 

de vedere moral cu adulţii, ci pentru că încă nu au capacitatea de 
a exercita anumite roluri sau de a lua anumite decizii (Brennan și 
Noggle: 1997). 

Egalitatea morală a copiilor cu adulţii a fost conceptualizată și 
prin prisma drepturilor morale - și legale - ale copiilor. Deoarece 
au statut moral și sunt vulnerabili în relaţia cu cei din jurul lor, 
copiii au dreptul la protecţia intereselor lor. Chiar dacă se nasc în 
familii și unii dintre noi ne-am aștepta ca iubirea părintească să-i 
protejeze, nu pot fi abandonaţi acestei speranţe. în cuvintele unui 
filosof contemporan al familiei, 

[plárintii nu pot alege să-și iubească copilul; ei pot alege să-i 
respecte drepturile. Nu poate fi un lucru rău ca unui copil să-i fie 
respectate drepturile când iubirea dă greș; mai ales când aceste 
drepturi îi asigură un tratament adecvat care ar putea să nu fie 
posibil doar din iubire. Nu există niciun motiv să credem că un 
copil care are drepturi va înceta să iubească și să fie iubit de cei 
care îl îngrijesc. Dar a ne baza doar pe iubire în asigurarea 
bunăstării copiilor arată un optimism greșit direcționat și peri- 
culos. Ar însemna să abandonăm copilul unei „uniuni intime” fără 
nicio asigurare a unei minime protectii pentru cazul în care 
această uniune eșuează (Archard: 2008, p. 122). 

în această paradigmă a drepturilor, încrederea în iubirea 
părintească nu este suficientă pentru asigurarea binelui copiilor. 
în plus, iubirea părintească, la fel ca orice altă formă de iubire, 
poate să fie problematică moral. Un părinte poate să-și iubească 
copilul și în același timp să esueze în a-1 sprijini în dezvoltarea 
capacităţii de autodeterminare sau în a-i respecta interesele 
proprii. Un astfel de exemplu este cazul asa-numitilor părinți- 
elicopter (helicopterparents: părinţi care se învârt constant în 
jurul copiilor lor), supraprotectivi și sufocanti. Chiar și când 
iubirea părintească nu lipsește, dimpotrivă, prisosește, interesele 
copiilor rămân în pericol în lipsa protecţiei dincolo de familie cu 
ajutorul unor instrumente legale cum ar fi drepturile. 

10.4. Două exemple: România și Suedia 

în timp ce schimbările sociale și conceptuale tind să se desfășoare 
pe o perioadă mai lungă de timp, în unele tari schimbările legale 
au fost drastice. în 1990, România a ratificat convenţia ONU a 
drepturilor copiilor, care stabilește „interesul superior al 
copilului” (în original, the best interest of the child) ca fiind 

primordial /f/n toate acțiunile referitoare la copii (Convenţia cu 
privire la drepturile copilului: 1989). Mai apoi, România a adoptat 
legea 272/2004 cu privire la protecţia și promovarea drepturilor 
copilului, care interzice „orice formă de violenţă asupra 
copilului”. 

Cu toate acestea, Curtea Europeană a Drepturilor Omului a 
condamnat România în mai multe cazuri care evidenţiază că 
sistemul legislativ din România nu a internalizat spiritul acestor 
reglementări - respectiv nevoia de a respecta și proteja copiii. Un 
grup de jurnaliști independenţi a identificat faptul că în trei 
cazuri din patru actele sexuale cu minori sunt tratate în curțile 
judecătorești din România ca fapte consimtite (Oncioiu: 2019). Un 
punct focal al investigaţiei jurnaliștilor este o decizie a Curţii într- 
un astfel de caz. Conform acestei decizii, instanțele din România 
deduc consimţământul copiilor la acte sexuale cu adulţi „din fapte 
care aveau mai mult de-a face cu reacţiile specifice copiilor fata 
de traume, cum ar fi faptul că victimele nu și-au informat părinţii 
sau nu au tipat după ajutor”. Copilul în cauză nu a beneficiat de 
evaluare psihologică și instanţele românești „nu au acordat 
atenţie suficientă, sau chiar deloc, vulnerabilitátii deosebite a 
tinerilor și factorilor psihologici speciali implicaţi în cauze cu 
violuri asupra minorilor” și astfel „nu au întrunit cerinţele 
inerente obligaţiilor pozitive ale statelor de a aplica efectiv un 
sistem de drept penal care pedepsește toate formele de viol și 
abuz sexual asupra copiilor” (MGC v. Romania: 

2016) 18. 

într-un alt proces, Curtea Europeană a Drepturilor Omului a 
condamnat România într-un demers de durată de căutare a 
dreptăţii în numele unui copil abuzat de tatăl său. Conform Curţii, 
referindu-se la atitudinea îngăduitoare a judecătorului cu privire 
la comportamentul tatălui copilului, 

[a]sigurarea unei demnități de bază copiilor înseamnă că nu 
poate exista niciun compromis în ceea ce privește condamnarea 
violenței împotriva lor, indiferent dacă aceasta este acceptată ca 
,iraditie" sau deghizata ca „disciplinare”. Unicitatea copiilor - 
potențialul și vulnerabilitatea lor, dependenţa lor de adulti - face 


180Capitolul următor, al Oanei Bálutá, discută mai pe larg tema 
consimtámántului sexual și ale condiţiilor acestuia. 

imperativ ca aceștia să beneficieze de mai multă, nu de mai 
puţină, protecţie împotriva violenţei, aceasta din urmă fiind în 
mod invariabil degradantă (ECHR: 2017). 

Si acest caz a ilustrat reticenta judecătorilor din România de a 
respecta legea și a pune în practică perspectiva asupra 
intereselor copiilor care decurge din documentele legale. Dincolo 
de identitatea lor profesională, judecătorii sunt și ei parte din 
societate și avem motive să credem că societatea românească nu 
a internalizat încă - și nu a acceptat - spiritul acestor legi. într-un 
studiu la nivel naţional realizat în 2012 de organizaţia Salvaţi 
Copiii România, 63% din copii au declarat cá sunt loviți de părinţii 
lor, în timp ce 38% din părinţi au admis că își lovesc copiii (Salvaţi 
Copiii: 2013). Conform unui raport finanțat de World Vision 
Romania!'t!, numai unul din zece părinţi români intervievaţi a 
declarat că nu și-ar lovi niciodată copiii. Peste jumătate (51%) 
dintre cei care își lovesc copiii au declarat că fac acest lucru 
pentru binele copiilor. 10% au dat vina pentru violenţă pe copii, 
care ar fi provocat-o, iar 8% au oferit justificări de natură 
religioasă (Vișoiu: 

2017) . Așadar, deși ilegală, lovirea copiilor este încă practicată 
de părinţi, care o consideră justificată sau chiar necesară. 

Uneori, instituţiile statului sunt mai refractare la evoluţiile 
legislative în privinţa drepturilor copiilor decât părinţii cu care 
intră în contact: de exemplu, într-un studiu de caz recent am 
analizat felul în care spitale publice din România au încercat să 
prevină taţii de la a pune în aplicare dreptul copiilor de avea un 
părinte alături când sunt spitalizati (Cutas si Gheaus: 2019). 
Conform reprezentanților acestor instituții, doar mamele pot fi 
spitalizate alături de copii: în absenţa mamei, o altă rudă de gen 
feminin ar putea face acest lucru. în același timp, o cercetare 
realizată într-un astfel de context sugerează că părinţii înșiși, 
inclusiv mamele, se opun acestor practici ale spitalelor, 
considerându-le discriminatorii și vătămătoare atât pentru copii, 
cât și pentru părinţi (Atudorei și Mardache: 2012). Acest exemplu 
ilustrează practici instituţionale care rezistă în fata 
reglementărilor legale orientate către sprijinirea drepturilor 


1810rganizatie creștină care sprijină intervenţii de urgenţă cu 
scopul de a proteja interesele copiilor. 

copiilor si ale responsabilitátii parentale, inclusiv paternale, chiar 
și când cetăţenii înșiși internalizează aceste considerente. 

România și Suedia sunt frecvent invocate ca exemple opuse în 
ce privește relaţia cu copiii și tratamentul lor în public și în 
familie. în 1979, Suedia a devenit prima tara din lume care a 
interzis pedepsirea corporală a copiilor. Această reglementare a 
beneficiat de acceptare socială largă pe fundalul unei tendinţe 
crescânde către egalitate (Durrant: 1996). Pedepsirea corporală a 
copiilor Ja școală era deja ilegală din 1928, iar anii dintre cele 
două reglementări au fost bogaţi în discuţii pe aceste teme și 
demersuri de contestare a legitimitátii pedepsirii corporale a 
copiilor în familie. în această perioadă, numărul părinţilor care 
respingeau necesitatea pedepsei corporale a crescut de la 35% în 
1965 la 60% în 1971 (SIFO: 1981, în Durrant: 1996, p. 20). Odată 
ce legea din 1979 a fost adoptată, caracterul ei educativ laolaltă 
cu măsurile asociate de a crește conștientizarea intereselor 
copilului si a nocivitátii pedepsirii lor corporale au încurajat 
părinţii să solicite sprijin înainte de a recurge la violență 
(Durrant: 1996, p. 24). Conform secţiunii 1 a legii, 

[clopiii sunt indreptátiti să primească grijă, siguranţă, și o 
educaţie adecvată. Trebuie trataţi cu respect pentru persoana lor 
și pentru caracterul lor distinctiv, și nu pot fi supuși pedepselor 
corporale sau oricărui alt tratament umilitor (Children and 
Parents Code: 1979). 

Așadar, în cazul Suediei, schimbările legale s-au desfășurat în 
paralel cu - și au sprijinit - schimbările sociale în favoarea unei 
concepţii despre copii ca demni de respect și protecţie în faţa 
violenţei. Nici Suedia nu este însă ocolită de dificultăţi în 
recunoașterea și protejarea drepturilor copiilor. O cercetătoare în 
sociologie a arătat că dreptul copiilor de a relationa cu părinţii lor 
a fost impus chiar și împotriva dorinţei tuturor părţilor implicate - 
și mai ales - împotriva intereselor copiilor. De exemplu, copiii au 
fost obligaţi să-și viziteze taţii chiar și când aceștia se aflau în 
închisoare în urma violenței asupra mamei copiilor sau chiar a 
copiilor înșiși. S-a procedat în acest fel în ciuda riscurilor pentru 
copii și, deși copiii au dreptul legal de a participa în astfel de 
decizii, nici acesta nu le-a fost respectat (Bruno: 2016). în aceste 
cazuri, dreptul copiilor de a relationa cu părinţii lor a primat în 

fata dreptului la siguranţă și autodeterminare. Vedem in acest fel 
că, și atunci când autorităţile iau în serios interesele copilului și 
doresc să aplice legea, echilibrul dintre diferitele drepturi și 
interese nu le este neapărat evident. în unele situaţii, drepturile și 
interesele copiilor sunt în conflict, și alegerea unora în 
defavoarea celorlalte poate fi greșită. 

Schimbările societale și legale au loc în contexte care la 
rândul lor pot fi diferite. Suedia are o mai lungă tradiţie 
individualistă, în care independenţa și responsabilitatea 
individuală sunt pretuite în primul rând. în termenii psihologiei 
sociale'®’, Suedia este o cultură în care ierarhiile sunt mai putin 
vizibile și în care calitatea relaţiilor dintre oameni și bunăstarea 
lor sunt considerate foarte importante. Binele societăţii este 
format din binele cetăţenilor lui, iar rolurile de gen sunt mai 
fluide si, de asemenea, mai putin ierarhice decât în multe alte tari 
europene. într-o astfel de cultură, cu cât o persoană este mai 
vulnerabilă - de exemplu, pentru că este copil -, cu atât este 
considerată mai indreptatita să primească sprijin din partea 
societăţii. în România există o tradiție mai puternic colectivistă, in 
care binele grupurilor sociale - cum ar fi familia, comunitatea sau 
statul - are precedenta în fata binelui indivizilor (Mihăilescu: 
2017, pp. 59-60). Ierarhiile sunt mai evidente si mai ferme, 
autoritatea, competiţia și acumularea de status social mai 
puternic valorizate, iar nivelul de încredere interumană mai 
scăzut. Diferenţele dintre rolurile de gen sunt mai mari, iar copiii 
trebuie să fie deferenti fata de părinţii lor chiar dacă aceștia din 
urmă au eșuat în îndeplinirea responsabilitátilor parentale. 
Conform rezultatelor European Values Study 2017 (în lucru la 
momentul scrierii acestui capitol), 5,93% din respondentii din 
Suedia au răspuns afirmativ la întrebarea dacă bărbaţii ar trebui 


182Termenul cultură în psihologia socială denotă suma „regulilor 
nescrise” ale comunităţilor, care creionează comportamentul 
acceptabil social în comunitate (Hofstede: 2001). O comparaţie 
între România și Suedia (sau alte tari) în termenii aceștia poate 
fi realizată la adresa https://www.hofstede- 
insights.com/product/compare-countries/ 

să aducă bani acasă, iar femeile să aibă grijă de casă si copii, fata 
de 50,01% din respondentii din România; 30,66% din 
respondentii din Suedia au răspuns afirmativ la întrebarea dacă 
este datoria copiilor adulţi să aibă grijă de părinţii lor, faţă de 
62,75% din respondentii din România; iar 63,77% din 
respondentii din Suedia au răspuns afirmativ la întrebarea dacă 
oamenii sunt în general de încredere, față de 12,95% din 
respondentii din România. 

Un alt aspect important în acest context este că, în timp ce în 
Suedia interesul social pentru protecţia copiilor s-a dezvoltat din 
interiorul ţării - cum spuneam, Suedia a fost prima ţară din lume 
care a adoptat și implementat legi ferme de protecţie a copiilor 
fata de violenţă -, în România aceste legi au fost adoptate ca parte 
a altor procese politice, din exterior. în analiza politicilor publice, 
reglementările sunt numite de sus în jos (top-down) dacă sunt 
impuse populaţiei de decidentii politici și de jos în sus (bottom- 
up) dacă sunt initiate de populaţie. în România, legile de protecţia 
copiilor au fost de sus în jos și de provenienţă externă, în timp ce 
în Suedia au fost de jos în sus (sau atât de jos în sus, cât și de sus 
în jos) și de provenienţă internă. Astfel de diferenţe pot influenţa 
măsura în care o populaţie acceptă și sprijină o politică publică. 
în plus, în același timp în care se aliniază legislativ cu restul 
Europei, în sensul democratizării și protecţiei și capacitării 
cetăţenilor ei, România este supusă și unor influenţe externe 
contrare acestor valori, care vizează consolidarea ierarhiilor, a 
rolurilor tradiţionale între membrii familiei și rezistenţa la astfel 
de schimbări (Tarta: 

2018) . Toate aceste caracteristici sociale, uneori asincronice, 
tradiţii, așteptări și presiuni externe pot interfera cu măsura în 
care valorile sociale și instituţionale se aliniază cu reglementările 
legale și evoluţiile la nivel internaţional în conceptualizarea 
statutului moral al copiilor. 

10.5. Responsabilitatea morală pentru copii 

Dincolo de drepturile și reglementările legale, determinarea 
intereselor copiilor și a felului în care acestea trebuie gestionate 
în contextul familiei poate fi un demers foarte dificil: în ce 

constau, mai exact, interesele superioare ale copilului? Care sunt 
limitele responsabilitátii parentale și cát de mari eforturi trebuie 
să întreprindă părinţii pentru binele copiilor lor? în trecutul 
recent, hrănirea și îmbrăcarea copiilor, trimiterea lor la școală 
sau tratarea lor când sunt bolnavi păreau suficiente pentru a 
califica pe cineva drept un bun părinte. Astăzi însă, creșterea 
cunoașterii din psihologie, medicină sau genetică extinde 
marginile responsabilitátii parentale. Părinţii trebuie să se 
îngrijească de dezvoltarea socioemotionala a copiilor lor, de 
explorarea și dezvoltarea talentelor lor. Trebuie să petreacă timp 
de calitate cu copiii, să-i sprijine și să-i iubească: mai mult, au 
argumentat unii filosofi, copiii au dreptul de a fi iubiţi de părinţii 
lor (Liao: 2015). Părinţii trebuie să asigure siguranţa copiilor și să 
nu îi lase nesupravegheati, să se asigure că mănâncă sănătos și 
că își dezvoltă obiceiuri sănătoase și așa mai departe (Hens, 
Cutaș si Horstkótter: 2017). S-a argumentat chiar că părinţii au 
obligaţia de a „salva” fertilitatea copiilor lor când aceștia riscă să 
o piardă (de exemplu, din cauza unei boli sau forme de tratament) 
și că acești copii au dreptul ca părinţii lor să ia astfel de măsuri 
(Cutaș: 2017; Cutaș și Hens: 2015). Cercetări curente în 
epigenetică!% sugerează că experienţe pe care le-au avut părinţii 
când ei înșiși erau copii, ba chiar experienţe pe care le-au avut 
părinţii părinţilor au un impact asupra felului în care se manifestă 
genele urmașilor lor. Cunoașterea acestor lanțuri cauzale, 
necunoscute până recent, ridică întrebări despre 
responsabilitátile pe care le-ar putea avea oamenii pentru copiii 
copiilor lor: responsabilitate epigenetică (Hedlund: 2012). 


183Epigenetică este studiul felului în care expresia genelor 
depinde de alţi factori decât cei genetici. De exemplu, dacă o 
familie locuiește într-o zonă foarte poluată, acest context va 
influenţa interacțiunea dintre genele lor și funcționarea 
acestor gene: s-ar putea să li se declanșeze boli care nu s-ar fi 
declanșat dacă locuiau într-o zonă mai curată, să li se scurteze 
potenţialul de speranţă de viaţă etc. Aceste descoperiri 
contrazic o asumptie clasică a geneticii, conform căreia 
genotipul (bagajul genetic al unui organism) determină 
fenotipul (caracteristicile organismului). 

Dacă avem o responsabilitate morală pentru o persoană, 
înseamnă că există o cerinţă morală de a-i sprijini interesele, de a 
o sustine. Toti avem o responsabilitate morală faţă de oamenii din 
jurul nostru (și nu doar fata de oameni, cum am văzut mai sus în 
subcapitolul despre statutul moral). însă avem responsabilităţi 
mai concrete fata de anumiți oameni. Relaţia dintre copii si 
părinţi este un exemplu de astfel de responsabilitate specială. De 
obicei, această relaţie este privită ca binară și exclusivă: părinţii 
sunt responsabili pentru copiii lor și fiecare copil poate avea cel 
mult doi părinţi. De multe ori, o astfel de perspectivă poate duce 
la concentrarea întregii responsabilități pentru copii în 
responsabilitatea parentală: dacă nu ești părintele copilului, nu ai 
nimic mai mult decât o responsabilitate difuză sau temporară și 
bine circumscrisă, cum ar fi cea care corespunde rolului de 
profesor la școală. Responsabilitatea parentală domină și 
controlează orice altă forma de responsabilitate persistentă fata 
de copii. Astfel de asumptii supraviețuiesc și astăzi. 

Creșterea numărului de copii care se nasc în afara căsătoriei 
și a numărului de divorturi laolaltă cu practici cum ar fi donarea 
de garneti contribuie la creșterea numărului de cazuri în care un 
copil nu are doar doi părinţi din punct de vedere genetic, biologic, 
social și legal. Astfel de schimbări sociale au complicat sarcina de 
identificare și atribuire a drepturilor si a responsabilitátilor față 
de copii și de a decide cui ar trebui să-i fie permis și cine ar trebui 
încurajat să creeze sau să continue o relaţie apropiată cu copiii. 

Responsabilitatea pentru copii poate fi cauzală (retrospectivă) 
sau în virtutea unui rol în viaţa copiilor (prospectivă). Filosofii 
sunt în dezacord în ce privește întrebarea dacă responsabilitatea 
cauzală pentru crearea copiilor justifică recunoașterea sau 
impunerea responsabilitátii parentale (de pildă, Brake: 2005 vs 
Overall: 2012). De exemplu, un părinte adoptiv este responsabil 
pentru un copil fiindcă și-a asumat această responsabilitate, iar 
un părinte biologic are anumite responsabilități pentru că a adus 
un copil pe lume. Pentru că suntem obișnuiți să gândim dual si 
exclusiv în ce privește responsabilitatea pentru copii, de multe ori 
este dificil să o separăm în mai multe elemente componente și 
tendinţa este de a limita examinarea diverselor contribuţii la 

existenţa sau bunăstarea copiilor la determinarea 
responsabilitátii parentale. 

O sugestie pentru a facilita conceptualizarea acestor 
componente diferite a fost aceea de a distinge între 
responsabilitatea parentală și responsabilitatea procreativă 
(Fahmy: 2013): un donator de spermă sau o donatoare de ovule 
au o responsabilitate procreativă care decurge din contribuţia lor 
la crearea unui copil, dar aceasta nu este și o responsabilitate 
parentală. O altă distincţie relevantă aici este cea între 
responsabilitátile primare si cele secundare (Macleod: 2007). în 
timp ce părinţii au o responsabilitate primară faţă de copiii lor, 
alte persoane au responsabilităţi secundare pentru ei. Aceste 
persoane pot include nu doar donatorii de gárneti si alti 
participanţi individuali la crearea sau bunăstarea copiilor, ci și 
unităţi colective cum ar fi școlile sau statele. în fine, faptul că 
femeile nasc copiii și sunt asociate cu îngrijirea copiilor și a 
familiei a făcut atât ca ele să fie vulnerabile la cerinţe din ce în ce 
mai mari în numele intereselor copiilor lor (sau ale viitorilor lor 
copii) (de pildă, Jacobs și Hens: 2018; Kukla: 2016; Smajdor: 
2011), cât și ca bărbaţii să fie descurajati sau chiar împiedicaţi sá- 
și exercite responsabilitatea paternală (Cutaș și Gheaus: 2019). 
Pe scurt, responsabilitatea pentru copii poate fi prospectivă sau 
retrospectivă, parentală sau nonparentală, procreativă, maternă 
sau paternă, primară sau secundară, individuală sau colectivă. 

O altă sursă a responsabilitátii pentru copii ar putea decurge 
din relaţiile apropiate în urma cărora copiii și-au format 
atașamente faţă de anumite persoane. Dacă interesele copiilor 
sunt importante (ba chiar sunt primordiale în gestionarea 
relaţiilor copiilor, așa cum am văzut mai sus) și copiii și-au format 
un atașament fata de cineva, aceasta poate genera o serie de 
cerințe morale fata de persoana respectivă (cum ar fi să nu 
dispară fără explicaţie din viata copilului) și fata de alte persoane 
(să sprijine această relaţie atâta vreme cât este importantă 
pentru copil). însă astfel de atașamente sunt frecvent ignorate. 
De exemplu, părinţii unui copil pot îndepărta o bonă din viaţa 
copilului indiferent de atașamentul format între bonă și copil, 

care poate să fie mai puternic decât cel dintre copil și părinţii 
înșiși. Această prerogativă de a exclude pe oricine altcineva din 
viata copiilor, si în general de a deţine privilegii comprehensive în 
privinţa lor, indiferent de interesele copiilor sau ale oricui altcuiva 
(Gheaus: 2017; Bartlett: 1984) este încă răspândită. 
Exclusivitatea părinţilor face ca relaţii și ataşamente care pot fi 
foarte importante pentru copii și pentru adulţi care nu le sunt 
părinţi recunoscuţi legal să nu poată fi protejate. Deși simplifică 
exercitarea responsabilitátii sociale pentru copii, atribuind-o 
aproape în totalitate părinţilor legali, s-ar putea să nu fie 
întotdeauna compatibilă cu aspiraţiile legale și morale curente 
despre statutul moral al copiilor și importanţa intereselor lor. 

Un alt exemplu de continuitate care poate fi, și uneori este, 
întreruptă de părinţi indiferent de importanţa ei pentru copii, 
constă în schimbarea prenumelui copiilor în urma adoptiei, cu un 
alt prenume, preferat de părinţii adoptivi. Conform rezultatelor 


unei cercetări despre adopţie în România! 1% 


, majoritatea 
părinţilor adoptivi schimbaseră prenumele copilului adoptat. O 
cercetătoare implicată în acest proiect, specializată în psihologie, 
arată că o astfel de practică nesocotește nevoia copiilor de 
continuitate, care la rândul ei este importantă în procesul de 
formare a identităţii lor (Muntean: 2016). Faptul că aceste alegeri 
ale părinţilor sunt permise legal ilustrează măsura în care copiii 
încă sunt trataţi mai degrabă ca bunuri ale părinţilor decât ca 
persoane cu nevoi și identități proprii. De aceea, unii autori au 
argumentat că astfel de alegeri, ale părinţilor și ale statelor, arată 
lipsă de respect fata de drepturile fundamentale ale copiilor (in 
acest caz, dreptul la identitate) (Brennan și Noggle: 1997, p. 22). 
Schimbările în ceea ce privește recunoașterea statutului 
moral al copiilor și conceptualizarea responsabilitátii pentru copii 


184Proiectul FIS AN „Factori ce influențează succesul adoptiei 
naţionale” finanţat de UEFISCSU între 2009 și 2011 și derulat 
în cadrul Facultăţii de Sociologie și Psihologie al Universităţii 
de Vest din Timișoara. 

185în contrast, în Suedia custodia copiilor este prima facie 
comună în urma separării sau divorțului părinţilor. 

implică și o restructurare a relaţiilor dintre părinţi. Co- 
parentalitatea înlocuiește căsătoria ca liant între părinţi și sursă a 
responsabilitátilor de durată nu doar pentru copii, dar și între 
părinţii înșiși (Cook: 2012). în România, până în 2011, autoritatea 
parentală după divorţ era alocată în aproape toate cazurile unuia 
dintre părinţi (de obicei mamei). Schimbările în codul civil care 
au intrat în vigoare în 2011 (Monitorul Oficial: 2009) stabilesc 
prima facie autoritatea comună asupra copiilor în urma divorţului 
părinţilor, atribuind în continuare custodia doar unuia dintre 
părinţi!!. Această reasezare a relaţiilor dintre părinţi și dintre 
părinţi și copii este în schimbare în toată Europa, în direcţia 
cooperării pentru binele copilului, și necesită înțelegerea 
responsabilitatii parentale si a cerințelor ei asupra părinţilor în 
relaţia lor reciprocă. Odată ce membrii unui cuplu au devenit 
părinţi împreună, chiar dacă relaţia lor maritală sau romantică se 
deteriorează sau încetează, faptul că sunt părinţi va însemna că 
vor fi prezenţi unul în viaţa celuilalt în continuare. Aceasta este o 
consecinţă a evoluţiei statutului moral al copilului și semnificației 
sale pentru datoriile morale și legale ale părinţilor. Necesitatea 
morală și legală de a coopera în creșterea copilului poate fi în 
astfel de cazuri dificilă și restrictioneazá substantial alegerile 
viitoare ale părinţilor. însă câtă vreme copilul nu este bunul 
părinţilor, ci egalul lor moral faţă de care ei au responsabilităţi în 
virtutea drepturilor și vulnerabilitátii sale, alegerile părinţilor nu 
mai pot urma doar, sau în primul rând, interesele lor individuale. 
Vedem așadar că recunoașterea egalității morale dintre copii și 
adulţi și a importanţei intereselor și nevoilor copiilor generează 
cerințe morale semnificative din partea părinţilor, a societăţii si a 
statului în general. 

10.6. Concluzii 

în cele de mai sus am realizat o scurtă prezentare a schimbărilor 
survenite în conceptualizarea statutului moral al copiilor și a 
locului lor în familie și în societate. Am văzut cum recunoașterea 
statutului lor moral și a egalităţii morale dintre copii și adulţi a 
extins atât marginile responsabilitátii parentale, cât și nevoia de 
asumare din partea statului a responsabilitátii morale colective 
pentru copii. 

Cum spuneam la începutul capitolului, tema relaţiilor dintre 
copii și părinţi, a responsabilitátii parentale, sociale si legale 
pentru copii și a gestionării intereselor copiilor necesită o 
evaluare a tuturor elementelor implicate în aceste dinamici, în 
fiecare situaţie particulară. Există un echilibru perfect între 
interesele copiilor și ale părinţilor și între costurile pentru părinţi 
și beneficiile pentru copii (și viceversa) ale fiecărei alegeri 
parentale? Dacă da, cum poate fi identificat acest echilibru și cine 
sunt cei care are trebui să fie implicaţi în acest proces? Dacă nu, 
cum ar trebui luate deciziile în această privință? Toate acestea 
presupun un proces constant de negociere, înțelegere a 
intereselor copiilor și responsabilitate pentru alegerile proprii, 
într-un context de creștere a constientizárii vulnerabilitatii 
copiilor și a egalităţii lor morale cu adulţii. Oricât ne-am dori ca 
alegerile să fie clare și soluţiile universal valabile, calitatea de 
agenti morali și de deținători de statut moral - atât a copiilor, cât 
și a adulţilor - aduce cu ea necesitatea acestui exerciţiu. 

IDEI PRINCIPALE 

1. Percepția asupra relaţiei dintre copii și părinţi si a dinamicii 
dintre interesele și drepturile acestora s-a schimbat foarte 
mult în Europa în ultima sută de ani, în sensul recunoașterii 
crescânde a intereselor și a drepturilor copiilor și a 
importanţei respectării lor. 

2. Iubirea părintească nu este suficientă pentru a asigura 
respectarea intereselor și drepturilor copiilor. 

3. Recunoașterea statutului moral al copiilor și a egalităţii lor 
morale cu adulţii a devenit dominantă în Europa, atât filosofic, 
cât și juridic, dar nu neapărat în familie și societate sau în 
relaţie cu instituţiile statului. 

4. In România, legile de protecţia copiilor au fost iniţiate de sus 
în jos (dinspre legislatori spre populaţie) și sunt de 
provenienţă externă (din afara ţării). în unele cazuri, 
instituţiile statului rezistă în faţa reglementărilor legale 
orientate către sprijinirea drepturilor copiilor și a exercitării 
responsabilitátii pentru copii, chiar și atunci când cetăţenii 
înșiși internalizează aceste considerente. 

5. Responsabilitatea pentru copii poate fi prospectivă sau 
retrospectivă, parentală sau nonparentală, procreativă, 
maternă sau paternă, primară sau secundară, individuală sau 

colectivă. Determinarea limitelor responsabilitátii pentru copii 
și a relaţiei dintre aceste tipuri de responsabilitate nu este 
întotdeauna evidentă în fiecare caz în parte. 


Mulţumiri 
Le mulțumesc Ancăi Gheaus și lui Alexandru Volacu pentru 


sugestiile lor foarte utile în finalizarea acestui capitol. 

Despre consimțământul sexual: abordări etice și 


analize contextuale 

Oana Baluta 
11.1. Introducere 
Nu trăim într-o lume ideală. Deși poate părea o observaţie banală, 
ea poartă cu sine semnificații puternice fiindcă sursele care ne 
alimentează lumea noastră deloc ideală sunt deopotrivă publice și 
private. Acestea tin de calitatea interacțiunilor dintre oameni, dar 
si de modul în care relațiile de muncă, medicale, practica 
judiciară, integrează și reglementează aceste interacțiuni. 

în 2018, am început să lucrez cu adolescente într-un program 
numit „Girl up”. Am participat la diverse ateliere, conferințe sau 
întâlniri în cadrul cărora am discutat despre drepturile fetelor și 
ale femeilor și despre egalitate de gen; participanţi erau fete și 
băieţi de liceu, mai ales fete. De 15 ani predau în mediul 
universitar și fac activism pentru drepturile femeilor, cu accent pe 
domeniul violenţei asupra femeilor și al violenţei de gen. în 
munca mea, în interacțiunea cu adolescenţi și adulţi, deopotrivă, 
am ajuns de foarte multe ori la noţiunea de consimtámánt. Ce au 
în comun aceste experienţe este tăcerea care s-a așternut în clipa 
în care am început să vorbesc despre ce înseamnă 
consimțământul, cum îl dai, pentru ce. 


Recent, în spaţiul public românesc, a reapărut noţiunea de 
consimtámánt în contextul discuţiilor controversate despre 
educaţie sexuală. Persoanele și organizaţiile care susțin 
introducerea unor ore de educaţie sexuală în școală au atras 
atenţia că elevii ar trebui să aibă acces la informaţii despre 
consimtámánt. în poziţiile publice pe care le-am avut, si eu am 
evidentiat acest aspect. in 2019 si 2020, investigatii Despre 
consimtámántul sexual: abordári etice si analize contextuale 243 
jurnalistice remarcabile! au pus in agendá o problemá majorá a 
instantelor de judecatá din Románia care incadreazá cazurile de 
abuz sexual asupra copiilor ca acte sexuale cu minor, in loc de 
viol. Această practică judiciară este răspândită si a continuat 
inclusiv după ce România a fost condamnată, în 2016, de Curtea 
Europeană a Drepturilor Omului în cazul M.G.C. vs Romania!86 197, 
Obiectivul meu principal acum, când scriu acest capitol, este 
de a clarifica ce este consimțământul, care sunt principiile 
generale pe care le implică înţelegerea consimtamantului din 
punct de vedere etic și ce este consimţământul sexual. Mă voi 
opri asupra conceptului de consimtámánt asa cum a fost înţeles 
din punct de vedere etic. Am integrat, desigur, contribuţiile 
feministe, deoarece au modelat substantial conţinutul noţiunii, 
forma pe care o ia acesta, condiţiile pentru consimtamant, iar 
începând cu anii 1970 au avut un rol transformator în înțelegerea 
coercitiei sexuale!%. Totodată, am inclus analize contextuale ale 
consimtámántului în domenii specifice pornind de la date 
empirice, de la declaraţii problematice, de la rezultatele unor 


186Un colectiv de jurnaliști de la Libertatea a publicat o serie de 
articole care documentează practica judiciară din România în 
cazurile de sex cu minori (Lutac et al.: 2019). De asemenea, 
Jurnalista Diana Oncioiu (2019) a publicat un material în care 
aduce dovezi potrivit cărora mai există încă opt cazuri, între 
2016 și 2019, comparabile cu cele identificate de CEDO în 
2016. 

187https://hudoc.echr.coe.int/eng, ultima accesare în data de 26 
iunie 2020. 

188Dat fiind spaţiul limitat, nu am putut prezenta pe larg 
tensiunile existente inclusiv în cadrul curentelor de gândire 
feministe sau între acestea si literatura queer 


cercetări sau decizii ale instanţelor. Aplicarea conceptului de 
consimtamant informat în situaţii practice ridică întrebări 
suplimentare de clarificare. în ciuda acestor problematizări, 
abordările teoretice și literatura care există deja ne așază pe un 
drum solid. 


11.2. Ontologia consimtamantului. 
Ce este consimțământul? 


1 Alegeri morale 


Dintr-o perspectivă morală, consimțământul îndeplinește o 
funcţie protectivă: protejează persoanele de încălcarea graniţelor 
privind propriul corp sau a proprietăţii lor. în societăţile liberale 
moderne, gradulde suveranitate asupra propriei persoane a 
crescut, prin urmare consimţământul a devenit din ce în ce mai 
important în activităţi diverse, de la cercetare și îngrijire 
medicală la relaţii profesionale și sexuale. Franklin G. Miller si 
Alan Wertheimer (2010) observă că, deși ocupă un loc central în 
viata legală și morală, tema consimtamantului nu a beneficiat de 
suficientă reflecţie filosofică și că noţiunea a fost mai degrabă 
operationalizatá în diferite contexte. De asemenea, constată că 
analizele contextuale nu s-au informat reciproc, de pildă „cei care 
scriu despre consimtámánt în îngrijirea medicală rareori se 
întreabă ce putem învăţa din literatura despre consimtamant in 
relaţii sexuale (și invers)” (Miller si Wertheimer: 2010, p. X). 


Deși ocupă un loc important atât din punct de vedere legal, cât și 
etic, întrucât devin acceptate practici și acţiuni altminteri 
nepermise, ce anume constituie consimtamant e problematic și 
îndelung dezbătut în literatura care tratează consimţământul 
dintr-o perspectivă etică. Hubert Schnuriger observă că se pot 
identifica două mari abordări, dintr-o perspectivă etică: mentală 
și performativă. în cadrul perspectivei mentale, „consimțământul 
se referă la o anumită stare mentală sau o acţiune mentală a 
agentului care consimte”, așadar, consimțământul este de tip foro 
interno (Schnuriger: 2018, p. 21). Cea de-a doua poziţie, 
performativă, consideră consimţământul un act public, de tip foro 
externo. Schnüriger sustine că „este de o importanţă crucială să 
distingem între cele două înţelegeri ale consimtamantului pentru 
a preîntâmpina confuzii conceptuale și, în consecinţă, distorsiuni 
ale unor întrebări normative substanţiale” (Schniriger: 2018, p. 
21 )!9?. John Kleinig (2010, pp. 5-9) definește consimțământul 
printr-o abordare triadică în care îi găsim pe A, B și actul de 
comunicare al lui A către B în legătură cu ceva (<|>). 
Consimtámántul este un act social în care A îi transmite (4>) lui 
B ceva care, odată comunicat, îi dă acum lui B un drept moral ce 
îi lipsise înainte de comunicarea respectivă (Kleinig: 2010, p. 10). 
Consimtamantul este un act de comunicare, iar actul de 
comunicare schimbă natura relației morale dintre A și B. Kleinig 
(2010, pp. 3-5) caracterizează cele trei elemente din actul de 
consimtámánt pentru aDespre consimțământul sexual: abordări 
etice și analize contextuale 245 clarifica ce trebuie să fie 
adevărat despre A, B și pentru a fi justificabil că A a consimţit în 
raport cu B să «t». Le voi prezenta în cele ce urmează fiindcă 
aduc un plus de claritate si permit operationalizarea ulterioară a 
notiunii inclusiv cu privire la relatiile sexuale. 

Pentru ca A sá poatá consimti la ceva, trebuie sá fi atins un 
189Schnüriger mentioneazá cá unii autori mai identificá o a treia 


cale, perspectiva hibridă care combină elemente din 
abordarea mentală si cea performativă. 


anumit nivel de maturitate. Această caracteristică îl face pe autor 
să afirme cá un copil nu poate consimti. A poate fi un individ sau 
un grup, cum ar fi o echipă sportivă sau o orchestră. B are nevoie 
de permisiunea sau acordul lui A pentru a face ceva ce altminteri 
nu ar avea dreptul moral să facă: de exemplu, să-i stabilească 
programul lui A. Relaţia initiere-ráspuns e importantă aici. Iar (|> 
privește o acţiune pentru care B are nevoie de autorizare, 
permisiune sau acord. De exemplu, A are dureri la genunchi și își 
programează un consult medical în urma căruia află de la B că 
are nevoie de o intervenţie chirurgicală. Chiar dacă A a iniţiat 
procesul, A va completa un document prin care își dă con- 
simtamantul să fie supus intervenţiei chirurgicale în condiţiile 
comunicate de B. 


Despre consimţământul sexual: abordări etice și analize 

contextuale 1 

11.3. Cum se exprimă consimțământul? Discuţia se complica 
atunci când ne întrebăm cum dám consimtámintul, ce formă 
îmbracă acesta. Există dezbateri și dezacorduri privind forma 
acestuia. Kleinig, care îl definește drept un act de 
comunicare” spune că poate lua forma unui gest, a unui 
cuvânt sau a unui alt comportament care, într-o manieră con- 
ventionalá, cutumiară, exprimă și este înțeles drept 
consimțământ (Kleinig: 2010, p. 11). Si, mai afirmă el, 
contextul este important. însă, dacă asociem aceste moduri 
de exprimare a consimtámántului cu relaţiile sexuale, datele 
devin neclare, un lucru recunoscut și de autor. Critici 
feministe și nu numai au atras atenţia că aceste convenţii 
sociale sunt construite după un model patriarhal ce conţine 
prejudecăţi sexiste privind femeile, relaţiile sexuale, 
comportamentul sexual al femeilor și al bărbaţilor. Voi reveni 
asupra consimtamantului sexual într-o secţiune dedicată a 
acestui capitol, în baza argumentării și analizei complexe ale 
lui David Archard (2018) și a criticilor feministe care au 
schimbat substanţial modul în care înțelegem consimțământul 


sexual și limitele acestuia.Ce este consimțământul 
valid? Protejarea stării de bine ori respectarea 


autonomiei persoanei? 
Consimtámántul are puterea de a transforma acțiuni 


inacceptabile în unele acceptabile (Bullock: 2018; Davis: 2003, p. 
368; Manson și O'Neill: 2007, p. 79; Miller și Wertheimer: 2010, 
p. 79; Hurd: 1996, p. 123). într-un text în care reflectează asupra 
consimtámántului valid, Emma C. Bullock arată că această 
transformare este evidentă mai ales în contextul tratamentului 
medical și al relaţiilor sexuale (Bullock: 2018, p. 85). Având în 
vedere rolul pe care îl are consimțământul pentru a trăi o viaţă 
morală sau una ce respectă legea, e nevoie să avem grijă să 
identificăm condiţiile pe care trebuie să le îndeplinească acesta 
pentru a avea o putere transformatoare din punct de vedere 
moral. 

în funcţie de scopul său moral, se poate identifica dacă 
consimțământul are un astfel de rol. Grila de interpretare este 
diferită în funcţie de scopul moral pe care considerăm că îl are 
consimţământul: protejarea stării de bine (well-being) a 
persoanei sau respectarea autonomiei acesteia. Dacă scopul este 
starea de bine, constrângerile asociate consimtamantului vor fi 
substanțiale, prin urmare vom nega puterea transformatoare 


2 Alegeri morale 


moral a consimtamantului când acțiunile nu urmăresc starea de 
bine a persoanei. lar dacă scopul consimtámántului este res- 
pectarea autonomiei, constrângerile vor fi procedurale, respectiv 
vom nega puterea transformatoare moral a consimtamantului 
când nu respectă constrângerile procedurale (Bullock: 2018, p. 
85). Potrivit constrângerilor procedurale, consimţământul 
transformator din punct de vedere moral trebuie să respecte trei 
condiţii: trebuie să fie oferit voluntar adică de bună voie; 
persoana care a consimţit trebuie să o fi făcut în mod informat; si 
trebuie să fie competentă (Bullock: 2018; Archard: 1998, p. 44; 
Miller și Wertheimer: 2010, p. 87). Dacă una dintre aceste 
condiţii nu este îndeplinită, consimțământul nu este valid 
(Bullock: 2018). 

Potrivit primului criteriu, consimţământul este oferit voluntar. 
Criteriul este respectat dacă persoana a fost liberă în decizia sa. 
însă nu toate tipurile de influenţe încalcă acest criteriu al 
voluntaritátii. De exemplu, persuadarea raţională este 
considerată o metodă acceptabilă de convingere. Coercitia si 
manipularea însă invalidează caracterul voluntar al 
consimtámántului (Gutmann: 2018; Bullock: 2018; Manson si 
O'Neill: 2007, pp. 16-17; Hurd: 1996, p. 139). într-unul dintre 
exemplele oferite de Bullock, o femeie consimte să întreţină 
relaţii sexuale în timp ce este ameninţată cu un cuţit. în acest 
caz, consimțământul nu este transformator moral, întrucât nu a 
fost oferit voluntar. 

Conform celui de-al doilea criteriu, persoana trebuie să fie 
informată. Este cel mai evident în contexte medicale și este 
subliniat ca atare în etica medicală. Pacientilor trebuie să li se 
furnizeze o cantitate adecvată de informaţii pentru a exprima un 
consimtaméant valid. Si acest criteriu se complică întrucât 
cercetări din economia comportamentală au arătat că există un 
efect de încadrare (framing), în sensul că modul în care este 
prezentată informaţia va influenţa decizia persoanei de a 
consimti. Datele devin și mai complexe dacă pásim în domeniul 
influenţei factorilor psihologici asupra deciziei de vot pornind de 
la colectarea datelor personale ale utilizatorilor Facebook de 

către Cambridge Analytica!%. Datele erau folosite pentru 


configurarea unui profil psihologic al votan- tilor - mai ales al 
celor nehotarati -, care să fie ulterior vizati de mesaje specifice 
de mobilizare. Chiar în ciuda acestor aspecte complexe, e rezo- 
nabil să considerăm că e nevoie ca persoana să fie informată 
pentru consimtámánt valid și cá e nevoie de precautii 
suplimentare privind conţinutul și cadrul informării. 

Conform celui de-al treilea criteriu, persoana trebuie să fie 
competentă decizional pentru a avea consimtamant valid. 
Argumentele sunt oferite de psihiatria clinică, unde un pacient 
are capacitatea de a consimti la un tratament medical dacă (a) 
înțelege informaţia, (b) înţelege că i se aplică lui/ei, (c) 
relationeazá cu infomatia si (d) exprimă o alegere (Grisso și 
Appelbaum, p. 20, apud Bullock: 2018, p. 87). Persoanele care nu 
pot procesa și reflecta asupra informaţiei, care nu au capacitatea 
cognitivă pentru a exprima o alegere nu sunt recunoscute drept 
competente în a consimti, iar consimțământul lor este considerat 
invalid. însă și acest criteriu se poate manifesta în grade diferite. 
Bullock spune că oamenii pot întreţine relaţii sexuale sub 
influenţa alcoolului, dar că acestea pot fi consensuale. „Sau [...] 
indivizii pe care în mod obișnuit i-am considera incapabili să ia 
decizii sunt uneori percepuți drept capabili să ia decizii si apti să 
ofere consimtamant valid în raport cu anumite decizii” (Bullock: 
2018, p. 90). Este cazul minorilor și al persoanelor cu anumite 
dizabilități mintale care pot consimti sau refuza tratamentul 
medical în anumite situaţii. Gradul de competenţă decizională 
necesar unei alegeri depinde de riscurile asociate acelei alegeri. 
Astfel, o persoană trebuie să fie cu atât mai competentă cu cât 
riscurile cresc (Butler: 2001, p. 102, apud Bullock: 2018, p. 90). 

Dacá admitem cá existá variatii ale competentei decizionale, 
atunci trebuie să clarificám „când variază și cát de mult" 
(Bullock: 2018, p. 91). în abordarea procedurală a 
consimtámántului valid este dificil să răspundem la aceste 
întrebări. însă în abordarea care vizează starea de bine a 
persoanei variațiile privind competenţa decizională vor urmări 
dacă acestea fac sau nu rău persoanei (Bullock: 2018, p. 91). 


190Vezi și capitolul lui Râul Zachia din acest volum. 


4 Alegeri morale 


11.4. Consimtámántul sexual 
> 


E tentant să ne gândim că, în relaţiile sexuale, consimțământul a 
fost mereu un element central al interacțiunii dintre persoane 
sau că este, la modul general, valorizat și considerat o condiţie 
morală esenţială în actul sexual. Deși e tentant moral, e greșit 
factual. 

Provocarea majoră când discutăm despre consimţământul 
informat tine de componenta sa aplicativă și de situarea sa pe un 
drum mai puţin sinuos, chiar dacă nu perfect. Ce este 
recomandat din punct de vedere etic? Pentru a înțelege mai bine 
relevanta consimtámántului, este nevoie ca această analiză să 
tina cont de constrângeri empirice și date factuale. Violenţa 
asupra femeilor are o istorie sinuoasă, complicată moral și legal. 
Normele morale și legale au suferit transformări care arată că, 
dacă în trecut violenţa asupra femeilor era acceptată legal, în 
prezent ea este condamnată. Pravila lui Vasile Lupu (1646) și cea 
a lui Matei Basarab (1652) prevăd că bărbatul „avea dreptul să 
își pedepsească soţia dacă greșea (s-o sechestreze, s-o bată, «dar 
nu prea din cale afară»)” (Mihăilescu: 2002, p. 18). Peste ani, în 
2020, când scriu acest text, legislaţia sancţionează violenta 
asupra femeilor, iar o parte a oamenilor o condamnă și moral. 
Violul are și el o istorie reprobabilă în condiţiile în care normele 
timpurilor au considerat că este o ofensă adusă tatălui, care 
putea fi îndepărtată prin mariajul dintre victimă și violator. Cre- 
dintele și percepțiile multora fata de viol sunt problematice moral 
și în prezent (vezi exemplele 2, 5 și 6 discute mai jos în acest 
capitol). 

Aceste date empirice ridică problema înțelegerii și respectării 
consimtámántului si consider că, astfel, fac cu atât mai necesară 
discuţia despre consimțământul sexual din perspectivă etică. 
11.5. Ontologia consimtamantului sexual 
Hurd (1996) introduce o sintagmă des întâlnită în numeroase 
texte care analizează consimțământul din perspectivă etică: 
„magie morală”. Consimtamantul are o putere transformatoare 
imensă: printr-un cuvânt, printr-un gest, ceva ce nu era permis și 
era greșit moral devine permis, chiar dobândește putere morală 
transformatoare (Hurd: 1996; Archard: 2018). Consimtámántul 

este transformator din punct de vedere moral pentru că 


elimină singura barieră morală care există în calea unei acţiuni și 
face așadar ca o acţiune care altfel ar fi fost greșită să fie 
corectă. Când funcţionează în acest fel, face o mare diferenţă 
morală; efectiv, inversează moralitatea unei fapte [...]. Așadar, de 
exemplu, consimțământul poate să transforme o atingere 
nedorită într-o strângere de mână, un atac sexual într-un sărut; o 
fărădelege într-o cină; un furt într-un cadou; și aproprierea 
comercială a numelui cuiva într-o biografie. Magie morală (Hurd: 
2018, p. 48). 

David Archard arată că la întrebarea „ce este 
consimţământul?” au fost oferite două tipuri de răspunsuri: „unul 
spune că este o stare de spirit (state of mind), o intenţie de a face 
sex sau dorinţă de a face sex; iar celălalt cá este un 
comportament, un act, un tip de performativitate” (2018, p. 176). 
Prima ar fi o abordare atitudinală și este dezvoltată de Hurd 
(1996), a douaperformativă si este elaborată de McGregor (2005) 
(Archard: 2018, p. 176). Abordarea atitudinalá sustine cá cineva 
trebuie să aibă o atitudine faţă de sex, pe când cea performativá 
consideră că cineva face ceva, în mod intenţionat. Cum își 
exprimă cineva consimţământul sexual? Conform abordării 
atitudinale, dorinţa ca actul sexul să aibă loc este suficientă. în 
contrast, susținătorii abordării performative se uită cu atenţie la 
comportamentele necesare pentru comunicarea 
consimtámántului sexual. Care este standardul verbal in materie 
de consimtámánt? Anumiti autori sustin cá termeni precum ,da", 
„OK”, „sunt de acord să facem sex” constituie standardul pentru 
exprimarea consimtámántului în această privinţă. Astfel de 
cerinţe sunt prevăzute în politicile care reglementează 
agresiunea sau ofensa sexuală în anumite campusuri americane 
(Archard: 2018, p. 178). 

Tot Archard arată că alţii critică acest standard deoarece 
impune o înţelegere prea strictă a consimtamantului în condiţiile 
în care interacțiunea umană este bazată pe spontaneitate, 
pasiune și impredictibili- tate. Acestei critici i se poate răspunde 
că riscurile de a înţelege greșit sunt prea mari, iar ele pot fi 
evitate prin „obţinerea și securizarea unei confirmări explicite a 

consimtámántului" (Archard: 2018, p. 178). Archard merge mai 
departe cu dialogul dintre cele douá párti si afirmá cá acest 
standard ar putea fi aplicat la prima experientá sexualá intre 
douá persoane. Standardul verbal afirmativ pare mai putin 
potrivit, zice el, intr-o relatie in care cei doi au ajuns sá se 
cunoascá, se inteleg, au propriile preferinte de comunicare 
bazate pe respect si consideratie fatá de celálalt (Archard: 2018, 
p. 178). 

O altá provocare la adresa standardului verbal afirmativ 
poate veni de la cei care folosesc convenţii!” ce transmit 
consimţământul si pot fi rezonabil considerate ca atare. în 
sprijinul acestei abordări stau și mărturiile celor care spun că se 
simt inconfortabil să-și exprime explicit verbal consimțământul 
de a întreţine relaţii sexuale (Husak și Thomas: 1992, apud 
Archard: 2018, p. 178). Desigur, această observaţie nu trebuie 
conotată patriarhal, ci doar integrată în multele forme de comu- 
nicare și transmitere a unui mesaj dezvoltat de oameni. 

Archard integrează trăsăturile standard ale consimtamantului 
prezentate anterior în consimțământul sexual și spune că „doar 
acele persoane care au anumite capacităţi pot consimti. Copiii 
sunt așadar excluși, la fel și cei care suferă de o incapacitate 
mintală gravă permanentă” (2018, p. 179). Consimtamantul 
sexual poate fi oferit doar de o persoană care are capacitatea 
necesară, care este informată, cunoscând aspectele importante 
pe care le implică actul asupra căruia a consimţit, si care și-a 
oferit consimțământul fără constrângeri, voluntar. 

Capacitatea „presupune deopotrivă abilitatea de a înţelege 
natura acţiunii asupra căreia consimte și abilitatea de a lua 


191 De exemplu, aleg să deschid nasturii de la cămașa 
partenerului, iau mâna partenerului și o așez pe trupul meu, 
dau jos un obiect vestimentar etc. Sigur că cineva ar putea 
spune că sunt mai multe etape în interacţiunea sexuală și este 
corect, dar acţiunile pot fi diverse, de pildă - ca să rămân pe 
un teren al relationárii heterosexuale, cu preferinţă înspre 
exprimarea consimtamantului de către femeie -, comunicarea 
consimtámántului este explicită când femeia scoate un 
prezervativ dintr-o cutie. 

Această capacitate poate lipsi permanent ca în cazul persoanelor 
cu dizabilități mintale grave sau poate lipsi temporar ca în cazul 
persoanelor afectate de consumul de droguri sau alcool sau care 
se confruntă cu forme grave de depresie, spune Archard. Unui 
copil îi lipsește capacitatea pe care o are un adult, dar absenţa 
este de natură temporară. Discuţiile privind consumul de alcool 
se complică dat fiind faptul că oamenii pot consuma alcool tocmai 
pentru a-și crește gradul de dezinhibare, dar Archard pune 
discuţia pe un drum solid când afirmă că există „un continuum” 
al acestui consum care variază de la ametit ușor la inconștient. 
Este destul de limpede că o persoană în prag de comă alcoolică 
nu poate consimti. 

Pentru a putea oferi consimtamant informat, o persoană 
trebuie să cunoască ce presupune o relaţie sexuală și care sunt 
implicaţiile acesteia. Așadar, trebuie să aibă acele informaţii care 
îi sunt necesare pentru a oferi consimtámánt informat; „persoana 
nu trebuie să cunoască totul, ci tot ceea face diferenţa între a 
oferi sau nu consimțământ” (Archard: 2018, p. 46). în ce privește 
accesul la informare, este important ca minorii să fie protejaţi 
împotriva exploatării, inclusiv în raport cu prădătorii sexuali din 
mediul digital. De asemenea, este obligatoriu ca aceștia să dețină 
informaţii corecte științific în legătură cu actul sexual în așa fel 
încât, atunci când au dezvoltat capacitatea de consimtamant, să o 
poată exercita în mod informat!” (Archard: 2018, p. 179). Aici, un 
rol deosebit de important îl are educaţia sexuală; aceasta poate 
ajuta adolescenţii să cunoască implicaţiile actului sexual 
(afective, privind sănătatea reproducerii ș.a.) și să ia decizii în 
cunoștință de cauză. A fi informat prin educaţie sexuală nu 
înseamnă automat și a face sex, după cum o discuţie despre 
substanţe explozive la chimie nu este echivalentă cu fabricarea 
de către copii a explozibilului. A fi informat înseamnă că un copil 
poate identifica atingerile nepotrivite ce pot veni inclusiv din 


192A se vedea și prima aplicaţie critică din acest capitol privind 
minori de 12 ani care, potrivit practicii judiciare din România, 
își dau consimțământul sexual. 

partea unor persoane din proximitate!” care abuzeazá de 
încrederea sa, știe că nu sunt acceptabile și știe de unde ar putea 
obține sprijin. 

Alte situaţii presupun un grad diferit de constrângeri care 
afectează capacitatea de a acţiona de bunăvoie, voluntar nesilit 
de nimeni (vezi și Archard: 2018, p. 50). Dacă o femeie este 
ameninţată sau imobilizată și violată, este clar că nu a consimţit 
să întrețină relaţii sexuale. în același timp, amenințările pot să nu 
fie de ordin fizic. De exemplu, dacă femeia este ameninţată că 
detalii din viaţa ei privată vor fi făcute publice în cazul în care nu 
se supune, adică este șantajată; în acest caz, exprimarea 
consimtámántului nu este lipsită de constrângeri. „Consim- 
tamantul” obţinut în astfel de situaţii nu este valid fiindcă nu are 
un caracter voluntar. Exprimarea consimtámántului trebuie să 
reprezinte exprimarea liberă a voinţei proprii. 

Noi suntem sine întrupat. într-o relație sexuală există 
deschidere, dezvăluire, intimitate, vulnerabilitate. Sexul are, 
desigur, legătură și cu plăcerea sexuală, trupească, iar noi dorim 
să decidem cine are acces la trupul nostru și în ce fel de condiţii. 
Activitatea sexuală ne permite să ne explorăm identitatea 
proprie, poate aduce profunzime relaţiei pe care o avem cu o altă 
persoană, este o modalitate de exprimare a afecțiunii, a iubirii pe 
care o purtăm pentru alte persoane, este o cale prin care putem 
deveni părinţi. Toate acestea ne spun că sexul contează și că 
vrem să putem face alegeri de natură sexuală (Archard: 1998, pp. 
20-21). 

Modul în care vede autorul relaţiile sexuale sau sexul în sine 
și rolul lui este fundamental diferit de maniera în care acesta a 
fost instru- mentalizat în diverse perioade istorice și în cadrul 


193(cumulat de la 1 ianuarie - 30 iunie 2020) au fost înregistrate: 
483 de cazuri, dintre care 185 în urban, iar 298 în rural; 229 s- 
au petrecut în familie, 427 sunt fete, iar 56 sunt băieţi. Cele 
mai multe se petrec în grupele de vârstă 14-17 ani (255 de 
cazuri), 10-13 ani (155 de cazuri). Riscurile lipsei de informare 
se răsfrâng asupra copiilor, dar mai ales asupra fetelor. 
http://andpdca.gov.rO/w/situatie-ane-ian-iun-2020/, ultima 
accesare în data de 20 decembrie 2020. 

femei din România, arată cât de problematică emoţional și 
relational era concepţia asupra sexului înainte de 1989. 
Perceptiile acestea care dăunează relaţiei pe care o avem cu noi 
înșine, dar și cu ceilalți, pot fi potentate prin politici intru- zive, 
cum a fost cea reproductivă începând cu 1966, prin Decretul 770, 
care interzicea avortul, și decizii ulterioare care au scos de pe 
piață mijloacele contraceptive. 

„Totul despre sexualitate era secret. Nimeni nu vorbea despre 
acest subiect normal” - mărturia unei femei pe care Jill Massino o 
include într-un volum în care analizează dificultăţile tranziţiei și 
viaţa cotidiană în comunism și postcomunism (2019, p. 122). Prin 
interviuri cu 50 de femei, Adriana Băban află că, înainte de 1989, 
sexualitatea era un tabu în familie, cauzator de stres, jenă, 
ameninţare. „Educaţia comunistă a inoculat în mentalitatea 
femeilor ideea că sexualitatea în afara familiei și fără scopul 
procreării era imorală și dăunătoare sănătăţii”, iar „despre sex în 
familie se vorbea rar, mai degrabă niciodată. în general, în cadrul 
familial se puteau remarca, fata de sexualitate, două tipuri de 
atitudini: fie una puritană, echivalentă cu eludarea totală a 
subiectului, fie interzicerea strictă a acestuia” (Băban: 1996, pp. 
52-53). După 1990, generaţia mea a primit „educaţie sexuală” din 
revistele Bravo și Popcorn. lar copiii celor din generația mea 
„beneficiază” de educaţie sexuală prin intermediul internetului în 
lipsa cvasitotală a unor ore din programă care să se deruleze în 
cadrul școlii în condiţii de siguranţă. Tipul acesta de abordări 
afectează, desigur, modalitatea în care înțelegem și exprimăm 
consimţământul. 

11.6. Critici feministe ale consimtamantului 

Nu putem realiza o analiză a consimtámántului fără să 
recunoaștem contribuţiile remarcabile ale analizelor critice 
feministe care au schimbat modul în care înțelegem și definim 
agresiunea sexuală, violul și maniera în care sunt legiferate 
diverse forme de violenţă de gen. Specifică unei analize feministe 
este numirea puterii diferite pe care o are genul asupra 
oamenilor, întrucât acesta nu creează doar diferenţe, ci și 
ierarhie între femei și bărbaţi, feminin și masculin, într-o 

perspectivă binară. 

în această secțiune, voi prezenta pe scurt perspective mai 
curând opozabile care fie consideră că femeile se află în 
imposibilitatea de a consimti vreodată (Catharine MacKinnon), fie 
maximizeazá autonomia si libertatea de alegere (Katie Roiphe) 
fără să ţină cont de constrângeri structurale. Am ales să integrez 
și perspectiva pe care o propune Sylvia Walby, întrucât ea vine cu 
o abordare mai complexă conceptual și analitic, așa cum vom 
vedea, care nu anulează rolul consimtamantului™. 

Consimtamantul sexual și, mai ales, relaţiile sexuale 
întreţinute cu forţa - adică violul - sunt „profund politice pentru 
femei” (Moore și Reynolds: 2016, p. 29). Studii ale proceselor 
legale și ale practicilor juridice în care este condamnat sexul fără 
consimtámánt „demonstrează inegalităţi persistente si profunde 
în tratamentul femeilor care sunt violate sau forțate să întreţină 
relaţii sexuale în comparaţie cu bărbaţii care le violează/le 
forțează” (Lees: 1997; Cook: 2002, apud Moore și Reynolds: 
2016, p. 29). în același timp, analize ale comportamentului 
sexual, ale inegalitátii sociale si de gen, ale rolurilor și 
stereotipurilor arată gradul în care consimțământul femeilor a 
fost construit prin raportare la sexualitatea masculină. Femeile 
sunt pasive, bărbaţii sunt activi, iar sexualitatea celor din urmă 
este pulsionară și de necontrolat după un anumit prag care poate 
varia: de la hainele pe care le poartă femeile în spaţiul public și 
care sunt considerate o invitaţie la un sărut interpretat drept 
consimtamant pentru sex. 

în acest regim hetero-patriarhal, nu este de mirare că 
analizele feministe au ridicat problema consimtamantului si a 
posibilităţii ca acesta să fie oferit în mod autentic. Carole 
Pateman se întreabă dacă putem vorbi despre participare liberă, 
autonomie decizională sau despre participare parţială într-un 
contract sexual inegal. Feministele radicale susţin mai degrabă 
că femeile sunt considerate obiecte sexuale, receptoare pasive 
ale sexualităţii bărbaţilor, aflându-se în imposibilitatea de a trăi 
bucurie și plăcere sexuală în relaţii heterosexuale. 

Probabil cea mai puternică interogare și confruntare critică a 


194După cum remarcă Allison Moore și Paul Reynolds (2016). 

noțiunii de consimtamant vine de la Catharine MacKinnon. 


,Niciodatá nu se pune intrebarea dacá, in conditiile dominatiei 
masculine, noțiunea de consimtamant are vreun sens”, afirmă ea 
(Moore si Reynolds: 2016, p. 30-31). Aceastá idee generalá 
privind posibilitatea de a consimti într-o societate construită pe 
dominația bărbaţilor și subordonarea femeilor se regăsește și la 
Carole Pateman. Deși feministele radicale prin nesubordonarea 
lor asumată faţă de gândirea masculină au o contribuţie 
remarcabilă la teoretizarea și analizarea violenţei asupra 
femeilor, mă raportez critic la abordarea lui MacKinnon (si a 
altora din acest tip de feminism!%), întrucât are un caracter 
puternic universalist. Ea spune că orice femeie în orice relaţie cu 
un bărbat nu consimte cu adevărat să aibă acea relaţie. Această 
afirmaţie tare are la bază o anumită credinţă despre ce înseamnă 
să fii femeie, așadar esentializeazá - fie din raţiuni biologice, fie 
legate de identitatea de gen. Fără să-mi propun să reflectez aici 
asupra abordărilor teoretice ale noţiunii de gen, vreau să 
subliniez că genul este produsul anumitor schimbări sociale, nu 
reflectă semnificaţii statice, ci dinamice, care se schimbă 
continuu, printr-un proiect transformator asumat politic, prin 
rezistenţe și negocieri individuale. Aceste abordări teoretico- 
metodologice ale noţiunii de gen atrag iar atenţia asupra 
esentialismului intrinsec din abordarea lui MacKinnon. 

Susan Brownmiller este o feministă radicală care admite că 
există o distincţie clară în relaţiile heterosexuale între sex 
consimţit și neconsimtit. Așadar, nici în cadrul feminismului 
radical nu există omogenitate și consens și este bine să reținem 
acest aspect, pentru a nu uniformiza fals si tendentios analizele 
feministe sau chiar pe cele din cadrul acestui curent de gândire. 

Este necesar să recunoaștem că voinţa individuală, autonomia 
se pot manifesta chiar și în societăţile patriarhale în grade 
diferite în funcţie și de alte constrângeri, educaţionale, 
economice etc. în același timp, mă detașez de abordările 
postfeministe, de cele ce exhibă individualismul, care reifică 


195Vezi și Miroiu (2004, pp. 165-169). Pentru o analiză și 
distantare critică de Andrea Dworkin, vezi și Popescu (2004, 
pp. 228-234). 


12 Alegeri morale 


libertăţile individuale si autonomia femeilor fără să tina cont de 
limitările ce decurg din inegalităţi de gen, sociale, economice, 
politice, structurale. Așa cum afirmă Moore și Reynolds, este 
important să nu uniformizăm abordările feministe, după cum este 
esenţial să le recunoaștem contribuţiile teoretico-metodologice și 
efectele la nivelul politicilor publice. Katie Roiphe a întreprins o 
analiză critică usturătoare asupra modului în care discursul 
feminist vede sexualitatea femeilor, cu accent pe hărţuirea 
sexuală și violul săvârșit de un cunoscut (acquaintance rape). 
Roiphe susţine că e problematic să spui că un act sexual nedorit a 
fost viol dacă acesta se întâmplă pentru că un bărbat i-a dat unei 
femei alcool sau droguri. Roiphe afirmă că este alegerea acelei 
femei dacă le ia sau nu, atâta vreme cât este conștientă ce fel de 
substanţe consumă și care este efectul lor psihologic (Roiphe: 
1993, p. 53). Interpretarea sa este îndoielnică și problematică. O 
femeie poate consimti să consume alcool sau droguri, nu și să 
întreţină un act sexual. în același timp, este posibil ca o femeie să 
fi consumat alcool și droguri în cantităţi atât de mari, încât 
consimţământul să fie imposibil (coma etc.) ori profund 
discutabil. 

Roiphe susţine că actul sexual realizat în condiţii de violenţă 
fizică nu este consimţit, pe când cel realizat în urma coercitiei 
verbale și a manipulării, da. Roiphe consideră că „acestea sunt 
tehnici de seducţie, persuadare, nu exerciţii de putere. Ea crede 
că femeile sunt capabile să facă alegeri și, în consecinţă, cele mai 
multe femei sunt în stare să reziste presiunii verbale și 
emoţionale” (Moore și Reynolds: 2016, p. 35). 

Moore și Reynolds recunosc că Roiphe scrie pornind de la 
propria experienţă, însă observă și că „o analiză care nu se uită la 
diversitatea experienţelor femeilor sau care privilegiază anumite 
experienţe în detrimentul altora este fundamental defectuoasă” 
(Moore și Reynolds: 2016, pp. 35-36). Le împărtășesc umătoarele 
observaţii, respectiv că înlocuirea unei perspective radicale cu 
una liberală nu împinge argumentarea mai departe de 
universalism și că „Roiphe ignoră influenţele structurale pentru 
că vede femeile ca indivizi responsabili pentru acţiunile lor, în 
timp ce MacKinnon marginalizează socialul pentru că acordă 

întâietate relaţiilor patriarhale private unde toti bărbaţii oprimă 


femeile” (Moore și Reynolds: 2016, p. 36). 

Sylvia Walby propune teoria sistemelor multiple, recunoaște 
rolul clasei, genului și rasei și argumentează că există șase 
structuri în cadrul patriarhatului care se potenteazá reciproc, dar 
fiecare își menţine si un anumit grad de autonomie: modul de 
producţie, remunerarea pe piaţa muncii, statul, violența 
masculină, sexualitatea și cultura. Să afirmi că doar unul 
reprezintă sursa subordonării femeilor este simplistic: inter- 
conectarea sistemelor generează subordonare și inegalitate. 
Linia de argumentare potrivit căreia există mai multe surse care 
generează subordonarea femeilor!?? datează de mai multă vreme, 
iar una dintre cele mai convingătoare pledoarii îi aparţine 
feministei socialiste Juliet Mitchell (1971). Aceasta identifică 
patru domenii-cheie ale opresiunii femeilor: munca, 
reproducerea, sexualitatea și socializarea copiilor. 


196După 1990, prin intermediul noţiunii de intersectionalitate au 
fost teoretizate și cercetate inegalităţi multiple cu care se 
confruntă anumite femei. 


Walby este de acord cu feministele radicale în privinţa determi- 
nărilor structurale, dar spune că ele subevaluează schimbările 
sexuale majore la nivel social din viata femeilor. Relaţiile 
heterosexuale au suferit transformări substanţiale în ultimele 
decenii, mai ales în spaţiile occidentale, după anii '60. 
Sexualitatea femeilor este definită în raport cu bărbaţii, dar nu 
putem exclude că femeile totodată intră liber în Despre 
consimțământul sexual: abordări etice și analize contextuale 257 
relaţii și au puterea de a negocia interacțiunea, granițele, nefiind 
„victime pasive”. Abordarea propusă de Walby nu elimină rolul și 


importanţa consimtamantului pentru femei. 
11.7. Aplicaţii critice 
în cele de urmează, în baza filtrelor teoretice prezentate până 
acum, voi discuta câteva cazuri pe care le consider relevante 
pentru societatea românească. Din punct de vedere etic, acestea 
sunt mai degrabă clare, însă, pentru practica judiciară, o parte 
semnificativă a societăţii românești, precum și pentru unele 
persoane publice care se află în poziţii de putere, aceste cazuri 
generează reale disonante cognitive. 
Exemplul 1. Minori de 12 ani care, potrivit practicii judiciare din 
România, își dau consimțământul sexual 

Recent, un articol publicat de Libertatea (Oprea: 2020) arată 
că DIICOT și trei judecători au decis că o fată de 12 anicuo 
capacitate scăzută de autoreglare emoţională, care se atașează 
de persoanele din jur ce îi acordă atenţie, a consimţit să întreţină 
relaţii sexuale cu un bărbat adult. Ce înseamnă că a consimţit? 
Cum și-a manifestat sau comunicat ea consimțământul? Poate fi 
caracterizat comportamentul fetei ca fiind informat, competent și 
voluntar? 

atins un anumit nivel de maturitate, prin urmare un copil nu 
poate consimti. Vreau sá má opresc asupra relatiei dintre 
consimtámánt si copii, pornind si de la literatura de specialitate 
dedicatá copiilor, copiláriei si evolutiei istorice, morale si legale a 
semnificatiei celor două noţiuni pentru a evidentia încă o dată cât 
de importantă este interdisciplinari- tatea. Mark Vopat arată că, 
din punctul de vedere istoric, semnificaţiile asociate copilăriei 
variază temporal, în funcţie de cultură, religie, chiar și zonă 
geografică (Vopat: 2015). Așadar, acestea nu sunt imuabile. Ca să 
fac un arc peste timp, ce înțelegem în prezent prin copil și 
copilărie arată multiple transformări de ordin moral și legal în 
așa fel încât cele două noţiuni sunt văzute acum prin paradigma 
drepturilor!*. Așadar, copiii și tinerii au drepturi. in 1989, 
Naţiunile Unite au căzut de comunacord că este nevoie de o 
convenţie specială pentru copii, astfel că drepturile copiilor și 
tinerilor sunt reunite în Convenţia Naţiunilor Unite cu privire la 
Drepturile Copilului (CDC). 

Ideile noastre despre cine este copil și ce înseamnă să fii copil 
au evoluat nu doar fiindcă am acumulat mai multe cunoștințe 
despre nevoile copiilor, ci și ca răspuns la alte dezvoltări sociale, 
politice și religioase (Vopat: 2015, p. 1). Modul în care privim 
copiii nu se bazează doar pe date biologice, ci și pe aspecte de 
ordin normativ. Vârsta biologică furnizează informaţii despre 
nevoile copiilor, cum ar fi dependenţa acestora de alţii pentru 
supravieţuire; dar nevoile copilului sunt extinse și în sfera 
psihologică. Dezvoltarea cognitivă și emoţională, capacitatea de a 
înțelege consecinţele propriilor acţiuni, capacitatea de a coopera 
ne dau indicii serioase care separă copiii de adulţi (Vopat: 2015, 
p. 9). Primele două trăsături joacă un rol important în cadrul 
consimtámántului valid, așa cum argumentează John Kleinig. 

în cazul copiilor, Archard introduce două principii normative. 
Primul este că, sub o anumită vârstă, un copil nu își poate da 
consimțământul. Prin urmare, sub vârsta respectivă, sexul cu un 
copil nu este permis, chiar dacă acesta este de acord să intre 
într-o relaţie sexuală. Al doilea principiu, cu rol de protecţie, le 


197Vezi și capitolul Danielei Cutas din acest volum. 

recunoaște minorilor capacitatea de a consimti după o anumită 
vârstă. însă un copil de 13 ani este incapabil să ofere 
consimtamant sexual valid. Diferenţa de vârstă despre care 
scriam la începutul acestei analize indică inegalitatea de 
cunoaștere și de capacitate de persuasiune. Diferenţa de vârstă 
trebuie să fie luată în calcul așadar, întrucât reflectă diferenţe de 
putere. Iar o diferenţă de vârstă foarte mare întărește mai curând 
ideea de abuz, nu de consimţământ, date fiind cele trei 
caracteristici pe care acesta trebuie să le îndeplinească pentru a 
fi valid. 

Potrivit Codului penal, orice raport sexual „săvârșit prin 
constrângere, punere în imposibilitate de a se apăra ori de a-și 
exprima voinţa sau profitând de aceasta stare" este un viol. 

Curtea Europeană a Drepturilor Omului spune că „cercetarea 
penală trebuie să se axeze pe problema lipsei consimtámántului". 
în Hotărârea CEDO din 15 martie 2016 în Cauza M.G.C. 
împotriva României!%, Curtea afirmă: 

[D]esi în practică poate fi uneori dificil să se demonstreze lipsa 
consimtámántului în absenţa probei „directe” a violului, cum ar fi 
urmele de violenţă sau martorii direcţi, autorităţile trebuie totuși 
să verifice toate faptele și să pronunţe o decizie bazată pe 
evaluarea tuturor circumstanțelor specifice. Cercetarea penală și 
constatările acesteia trebuie să se axeze pe problema lipsei 


consimtámántului. 
Exemplul 2. Violul marital 


Dintr-un studiu publicat de Valentina Rujoiu si Octavian Rujoiu 
(2014) reiese că unele femei din România consideră că, atunci 
când se căsătoresc, pierd dreptul de autodeterminare asupra 
propriului corp: ele „nu realizează că ce li se întâmplă este un 
abuz. Atât femeile, cât și bărbaţii cred că actul căsătoriei 
legalizează actul sexual fără consimtamant (medic, 41 de ani)" 
(Ciobanu: 2015). 

Dacă o femeie își exprimă consimţământul pentru intimitate 
sexuală în general, nu înseamnă că ea consimte cu privire la 
fiecare act în parte. Dacă a consimţit azi, nu înseamnă că la fel va 
face și mâine, iar mariajul nu reprezintă o astfel de obligaţie 


198http://ier.gov.ro/wp-content/uploads/cedo/M-G-C-impotriva- 
Romaniei. pdf, accesat in data de 25 iunie 2020. 

sexuală din partea niciunui partener, însă continuă să existe 


percepţia eronată că, dacă mariajul a fost consumat, atunci există 
consimtamant pentru orice activitate sexuală viitoare. lar aceasta 
credință patriarhală a fost reflectată în texte de lege care nu au 
recunoscut violul marital. Desigur, legiuitorul și societatea au 
pornit de la premisa că soția devine posesiune/proprietate a 
soţului. Deși căsătoria implică un contract, în cadrul acestuia un 
om nu se cedează pe sine celuilalt, nu își anulează voinţa proprie, 
autonomia morală (vezi și Archard: 1998). Mariajul nu anulează 
cerința ca exprimarea consimțământului să se facă voluntar. în 
acest caz, vedem cât de importante sunt analizele feministe care 
identifică o serie de determinări sociale care generează 
constrângeri în exprimarea liberă a consimtamantului. 

Exemplul 3. „Violul consimţit” - o contradicție în termeni 

în iulie 2019, la postul de radio Trinitas, preotul Vasile Răducă, 
prodecanul Facultăţii de Teologie Ortodoxă, Universitatea din 
București, a susținut că violul al cărui rezultat este o sarcină este 
un act consimțit si că victimele ar putea evita agresiunea!*%, 
Afirmațiile au fost făcute fără ca moderatorul, Narcis Stupcan, sa 
aibă vreo reacție. Conform lui Răducă, 

[slunt rarisime cazurile în care violul se soldează cu 
graviditate. Vă rog să retineti, sunt rarisime cazurile când violul 
se soldează cu graviditate. Când se soldează cu graviditate, sunt 
mai multe cauze: fie că este vorba de un viol la care ai consimţit 
si care ţi-a plăcut să se repete, fie că te-ai găsit în imposibilitatea 
de a face de așa manieră încât celulele germinale care sunt pe 
punctul de a se întâlni, să se și întâlnească și să fie fertilizat oul 
(Obae: 2019). 

Exprimarea consimtámántului trebuie să reprezinte 
exprimarea liberă a voinţei proprii. Așa cum am văzut în acest 
capitol, consimțământul este valid dacă este oferit voluntar, liber 
de constrângeri. Nu există „viol consimţit”, dar există fete și 
femei care nu sunt crezute, de obicei fiindcă nu sunt identificate 
leziuni la nivelul trupului sau pentru că poartă haine 


199Pentru mai multe informaţii despre declaraţiile purtătorului 
de cuvânt al Patriarhiei, despre reacţia CNA, a Universităţii 
din București, vezi Obae (2019), Bambu (2019) și 
EducatiePrivatá.ro (2019). 


4 Alegeri morale 


provocatoare și sunt „vinovate”, se plimbă pe stradă ș.a. Acestea 
sunt stereotipuri care blamează victima și delegitimează 
experienţa prin care a trecut. Preotul Răducă introduce un 
element de noutate: prezenţa graviditátii ca dovadă pentru 
contradictia în termeni numită „viol consimţit”. De fapt, sarcina 
reprezintă momentul dintre fertilizarea ovulului și naștere. 
Spermatozoidul se unește cu ovulul, iar ovulul fecundat ajunge 
prin trompe în uter și se implantează în peretele acestuia. 
Prezenţa sau absenţa consimtamantului nu influențează com- 
portamentul spermatozoidului ori al ovulului. 

Exemplul 4. Viol și forță - leziunile ca dovadă a săvârșirii violului 
Este important să ne oprim și asupra consideratiilor privind violul 
pornind de la definițiile sale care prevăd prezenţa forței și fricii. 
Astfel de definiţii sunt restrictive fiindcă nu iau în considerare 
coercitia, care nu este fizică, de exemplu, ameninţări cu 
publicarea unor imagini care i-ar putea compromite victimei 
reputaţia sau cariera. 


Definiţia care include forța fizică este patriarhală, întrucât 
urmarea este că o femeie trebuie să arate, să dovedească prin 
leziuni fizice că s-a opus, că a rezistat. Iar aceste leziuni devin 
sigurele dovezi credibile că a avut loc un viol. Instituţii precum 
Poliţia operează în continuare în această paradigmă. în luna iunie 
2020, un bărbat a incendiat o fată de 17 ani care depusese 
plângere pentru viol. Cazul a generat iar indignare Despre 

și revoltă din cauza modului în care sunt tratate victimele 
violenţei de gen. Andreea Rădoi, purtătoare de cuvânt a IPJ 
Mehedinţi, a declarat că „în urma examinării medico-legale a 
rezultat că aceasta nu a suferit leziuni care să confirme 
săvârșirea infracţiunii sesizate” (Budușan și Dudescu: 2020). 
Observăm din nou că leziunile fizice - adică dovada rezistenţei 
fizice - duc la constatarea violului sau a actului sexual desfășurat 
fără consimtamant. Ce lipsește din comunicarea IPJ Mehedinţi 
este consideratia legală și morală fata de consimtámànt și fata de 
caracteristicile standard ale acestuia: voluntar, informat și 
competent. Bărbatul în cauză avea 45 de ani și fusese recent 
eliberat din închisoare după ce, în anul 1994, fusese condamnat 
pe viaţă pentru cinci crime. Aceste date ridică obiecţii rezonabile 
cu privire la percepțiile și credinţele dominante din instituţiile cu 
rol în investigarea și condamnarea cazurilor de agresiune sexuală 
și viol, și în modul de formare a profesioniștilor în domeniu. 
Exemplul 5. Consum de alcool 

30% dintre români consideră că violul este justificat în cazul 
consumului de alcool sau de droguri, pe când numai 2% dintre 
suedezi afirmă acest lucru, potrivit Eurobarometrului din 20167”. 
însă consumul de alcool poate să afecteze capacitatea de a oferi 
consimtámánt, așa cum am văzut când am vorbit de acel 
continuum amintit de Archard. Această capacitate, așa cum am 
definit-o mai devreme, presupune să înţelegi natura acţiunii 
asupra căreia consimti și să ai abilitatea de a lua decizii in legá- 
tură cu această acţiune (Archard: 2018, p. 44). Această 


200http 
://ec.europa.eu/COMMFrontOffice/publicopinion/index.cfm/ 
Survey/getSurveyDetail/instruments/SPECIAL/surveyKy/ 2115, 
ultima accesare 19 decembrie 2020. 


capacitate poate lipsi temporar așa cum este cazul persoanelor 
grav afectate de consumul de alcool. Consumul unui pahar poate 
să diminueze inhibitiile, dar mai multe pahare pot afecta 
capacitatea de a oferi consimtamant. 

Exemplul 6. „imbrăcăminte provocatoare” 

Eurobarometrul din 2016 ne spune că în România 25% dintre 


respondent cred că violul se justifică atunci când victima poartă 
„haine provocatoare sau sexy”. însă vestimentatia nu ține loc de 
consimțământ,care trebuie să fie informat și voluntar, iar 
persoana trebuie să aibă capacitatea de a-1 exprima. Femeilor li 
se cere să poarte costurile vestimentatiei spunând că aceasta 
„invită” sau incită la viol. într-o societate patriarhală, și burqa 
este o astfel de invitație. Este nerezonabil să impui aceste costuri 
femeilor pentru acțiunile bărbaților. Costurile ar trebui 
îndreptate înspre societate, care să înveţe bărbații să nu violeze, 
să schimbe credinţele dominante privind sexul și sexualitatea și 
înspre bărbaţi care să înveţe să respecte refuzul unei femei. 
Accentul pe vestimentaţie îl face pe violator mai puţin 
responsabil de actele sale. în același timp, îi prezintă și pe 
bărbaţi într-o postură iraţională, pulsionară, incapabili de control. 
Doar că acest comportament sexual pulsionar este justificat și 
normalizat într-o societate patriarhală. Responsabilizarea 
femeilor le etichetează drept parțial autoare ale unei crime 
împotriva lor. 

Exemplul 7. Trecutul persoanei ca inferentá pentru 
consimtámánt 

Un loc central în criticile feministe la adresa felului in care legea 
tratează violul îl ocupă dovezile care au fost aduse în sprijinul 
scuzării violurilor: comportamentul anterior al victimei, 
vestimentația ei, relaţia cu acuzatul, istoric sexual. Faptul că o 
femeie a consimţit anterior să întrețină relaţii sexuale nu 
reprezintă consimtamant pentru o nouă relaţie sexuală. 
Exprimarea consimtamantului sexual în trecut nu oferă validitate 
în prezent. Pe scurt, dacă în 2019 Maria a întreţinut relaţii 
sexuale cu Mihai, asta nu înseamnă că, dacă cei doi se 
reîntâlnesc în 2020, consimțământul de atunci e valid și acum, la 
fel cum nu este nici pe parcursul aceleiași seri: consimțământul 
poate fi retras în orice moment. Relaţia cu Mihai nu face 
consimțământul valid pentru orice interacțiune cu orice bărbat 
fiindcă Maria a mai avut anterior un partener. Si mai 
problematice sunt credinţele potrivit cărora comportamentul 
sexual din trecut „pătează” probitatea morală în așa fel încât să 


2 Alegeri morale 


discrediteze validitatea sau valoarea morală a persoanei care 
consimte (Archard: 2018, p. 137). în societăţile patriarhale, 
asupra unei femei care este activă sexual se poate arunca tipul 
acesta de dubiu moral, dar nu și asupra unui bărbat activ sexual, 
autonomia lui morală rămânând intactă. Din trecutul sexual al 
unei persoane nu poti face o inferenta pentru consimţământul 
actual. O astfel de abordare riscă să considere mai puţin grav 
violul asupra unei persoane care oferă servicii sexuale, asupra 
unei lucrătoare sexuale, ceea ce este greșit moral și legal. 
11.8. Concluzii 

Relaţiile variate pe care le dezvoltăm pot fi mai bune și mai 
sănătoase daca sunt bazate pe consimtamant. Consimtamantul 
îndeplinește funcţii sociale, politice și legale importante în 
societatea actuală. 

Am văzut că putem identifica două mari abordări în analiza 
consimtámántului dintr-o perspectivă etică, mentală și 
performativă, că modul în care consimțământul este exprimat e 
analizat și dezbătut, că scopul moral al consimtamantului 
generează grile diferite de interpretare. Deosebit de relevante și 
cu un grad înalt de aplicabilitate sunt cele trei condiţii pe care o 
persoană trebuie să le respecte în cazul consimtamantului 
transformator din punct de vedere moral: acesta trebuie să fie 
oferit voluntar, persoana trebuie să ofere consimtamant informat 
și trebuie să fie competentă. Consimtamantul nu este valid dacă 
cel puţin una dintre aceste condiţii nu este îndeplinită. Am văzut 
și că dezbaterile includ și măsura în care consimţământul este un 
act psihologic (accentul este pus pe procesul individual de 
gândire și dorinţele interioare) sau un act fizic (accentul este pus 
pe comportamentul care sugerează acord). Mai mulţi autori au 
preferat să sublinieze natura comportamentală a 
consimtámántului sexual, iar din punct de vedere legal este de 
înțeles această preferință. 

Criticile feministe aduse consimtamantului au rafinat 
înţelegerea conceptului, au evidenţiat limitările acestuia, au 
extins domeniile de operationalizare, au stimulat cercetări. O 
provocare la adresa teoretizării si operationalizárii 
consimtámántului vine din recunoașterea inegalitátii de gen, 

precum si a gradelor diferite de putere pe care le au femeile in 


cadrul propriilor relatii sexuale. Este important sa recunoastem 
constructia genului, rolul acestuia si ierarhiile pe care le gene- 
reaza, precum si faptul ca sursele de inegalitate sunt multiple si 
se interesecteaza. 

Standardele de înţelegere a consimtamantului sexual al 
femeilor in societatea romaneasca sunt inadecvate. Astfel, este 
nevoie sa regandim credinte precum ca sexualitatea femeilor este 
pasiva?”!, iar a bărbaţilor este activă, comportamentul sau 
istoricul sexual anterior al femeilor constituie o bază din care 
poti face inferente despre consimtámánt, doar împotrivirea 
dovedită prin leziuni constituie dovadă pentru viol și altele. 
Extrem de problematică e înţelegerea importanţei consim- 
tamantului nu doar la nivelul comun al interacțiunilor, ci mai ales 
în practica instituţională și judiciară, indiferent că este vorba 
despre adulti sau copii. 

în opinia mea, nu am ajuns în punctul în care să ne permitem 
luxul de a renunţa la consimtámánt din punct de vedere 
conceptual, empiric, practic. în același timp, dată fiind evoluţia 
analizelor nu putem ignora nici criticile aduse acestuia și diverse 
limitări și constrângeri contextuale, în continuare, ar fi extrem de 
util nu doar pentru înţelegerea noţiunii, ci și pentru domeniul 
politicilor publice, să existe cercetări care să analizeze 
modalitatea de exprimare a consimtamantului de către femei si 


201IDEI PRINCIPALE 

1. Deși consimţământul ocupă un loc important atât din punct 
de vedere legal, cât și etic întrucât practici și acţiuni 
altminteri neper- mise devin acceptate, ce anume constituie 
consimtámánt e problematic și îndelung dezbătut în literatura 
care tratează consimțământul dintr-o perspectivă etică. 

2. Cum se exprimă consimţământul? Discutia despre 
consimtámánt se complică atunci când ne întrebăm cum dăm 
consimtámintul, ce formă îmbracă acesta. Există dezbateri si 
dezacorduri privind forma consimtámántului. 

Critici feministe și nu numai au atras atenţia că aceste convenții 
sociale - în baza cărora este judecat consimțământul - sunt 
construite după un model patriarhal care conţine prejudecăţi 
sexiste 

bărbaţi în relaţii diverse, nu doar în cadrul relaţiilor 

heterosexuale. Intenţia cu care am pornit în scrierea acestui 

capitol a fost să găsesc o modalitate de a exprima întrebări, idei, 
de a problematiza în afara unui jargon restrictiv și să ofer 
exemple care să ilustreze argumentarea, într-o notă optimistă, 
sper ca acest capitol să fie un instrument util multora care 
lucrează, gândesc și acţionează în câmpuri conexe temei 
cosimtámántului sau care, pur și simplu, au nevoie să îi integreze 
semnificaţiile în viaţa cotidiană. 

privind femeile, relaţiile sexuale, comportamentul sexual al 
femeilor și cel al bărbaţilor. 

4. Potrivit constrângerilor procedurale, consimțământul 
transformator din punct de vedere moral trebuie să respecte 
trei condiţii: trebuie să fie oferit voluntar adică de bună voie, 
persoana care a consimţit trebuie să fi facut acest lucru în 
mod informat și trebuie să fie competentă. Dacă una dintre 
aceste condiţii nu este îndeplinită, consimțământul nu este 
valid. 

5. Pentru a putea oferi consimtamant sexual informat, o 
persoană trebuie să cunoască ce presupune o relație sexuală 
și care sunt implicaţiile acesteia. Standardele de înţelegere a 
consimtámántului sexual al femeilor în societatea românească 
sunt inadecvate. 

6. Criticile feministe aduse consimtámántului au rafinat 
înțelegerea conceptului, au evidenţiat limitările acestuia, au 
schimbat modul în care înţelegem și definim agresiunea 
sexuală, violul și maniera în care sunt legiferate diverse 
forme de violenţă de gen. 

7. Capitolul propune mai multe aplicaţii critice pe care le 
discută în baza abordărilor teoretice: minori de 12 ani care, 
potrivit practicii judiciare din România, își dau 
consimțământul sexual; violul marital; „violul consimţit” - o 
contradicţie în termeni; viol și forță - leziunile ca dovadă 
pentru săvârșirea violului; consum de alcool; „îmbrăcăminte 
provocatoare”; trecutul persoanei ca inferentá pentru 
consimtamant. 

O analiză etică a vaccinării obligatorii 
Radu Uszkai 
Emanuel-Mihail Socaciu 
12.1. Introducere 
A 41-a Adunare Generală a Organizaţiei Mondiale a Sănătăţii 
(OMS), desfășurată la Geneva în mai 1998, a adoptat o rezoluţie 
în care anunţa un obiectiv extrem de ambițios: eradicarea globală 
a poliomielitei până în anul 2000. Termenul limită a fost 
ulterior amânat pentru 2005, dar, în 2002, Biroul Regional 
European al OMS a declarat Europa liberă de poliomielită, boala 
fiind considerată eradicata de facto în toate cele 51 de tari 
membre ale regiunii (WHO: 2015). Cu toate acestea, în 2020, la 
nivel mondial situaţia este departe de a fi rezolvată, iar 
poliomielita este în continuare endemică în mai multe ţări în care 
virusul se transmite necontrolat (Pakistan, Nigeria sau Camerun 
fiind menţionate ca tari cu potential major de a exporta virusul), 
ceea ce a determinat OMS în 2014 să reintroducă boala printre 
amenințările internaționale la adresa sănătăţii publice (WHO: 
2014). 


202https://www.who.int/ihr/polioresolution4128en.pdf, ultima 
accesare pe 01.05.2020. 

Cazul poliomielitei este extrem de instructiv, din mai multe 
motive. O boală transmisibilă cumplită, cu o rată de incidență 
foarte mare până la utilizarea pe scară largă a vaccinurilor și 
care a cauzat suferinţe uriașe pentru mulţi dintre cei care au 
contractat-o, dar care a fost practic eliminată în toate ţările ce au 
reușit să atingă un prag critic de vaccinare. Deși nu a fost în 
totalitate lipsită de asperitáti și eșecuri locale, istoria vaccinurilor 
antipolio este totuși povestea unui succes incontestabil, produs 
pe termen lung și la scară mare.Tárile în care boala încă circula 
în 2014 au în comun o rată foarte mică de vaccinare. Același tipar 
se regăsește și în cazul altor boli virale. Spre exemplu, epidemia 
de rujeolă care a debutat în România în 2016 a dus, până la 
finalul lunii noiembrie 2019, la 18.711 de cazuri confirmate și la 
64 de decese, majoritatea covârșitoare a acestora înregis- trându- 
se printre copiii nevaccinati??. Până la introducerea vaccinului 
antirujeolic în România, în 1979, incidenţa bolii era de peste 500 
la 100.000 de locuitori. După vaccin, a scăzut până aproape de 
dispariţie la începutul anilor 2000 (sub un caz la 100.000 de 
locuitori). Dar, dacă în anul 2000 rata de acoperire era de peste 
96% la ambele doze ale vaccinului, ea scăzuse în 2015 (anul 
premergător reizbucnirii epidemiei) la 86% și sub 80% pentru a 
doua doză a vaccinului (Dascălu: 2019). Scriem acest capitol în 
timpul pandemiei generate de COVID-19, iar consensul științific 
pare să fie că singura șansă pe termen lung pentru stoparea 
propagării virusului este dezvoltarea unui vaccin și imunizarea în 
masă a populaţiei. 

în ciuda acestor corelaţii, dezbaterea în jurul vaccinării s-a 
intensificat considerabil în ultimele decenii, nu doar între marile 
tabere „provaccin” și „antivaccin”, ci și în interiorul acestora: 
spre exemplu, între susținătorii vaccinării obligatorii apar 
dezacorduri considerabile cu privire la temeiurile normative care 
o justifică. 

Din rațiuni de spaţiu, nu vom urmări toate contextele acestei 
dezbateri și nici măcar toate considerentele de natură etică 
formulate. Ne vom concentra prioritar asupra argumentelor cu 
privire la existenţa - sau nonexistenta - unei datorii etice a 


203Conform datelor oferite de UNICEF România în decembrie 
2019 (UNICEF România: 2019). 

părinţilor de a-și vaccina copiii, iar în final vom analiza succint 
proiectul de lege privind vaccinarea depus în 2017 și aflat în 
dezbaterea Parlamentului României (în forma la care se afla în 
aprilie 2020) și vom propune câteva ipoteze cu privire la ce va 
aduce nou pandemia de COVID-19 în discuţia despre vaccinuri. 
12.2. Atitudini privind vaccinarea: 


acceptare, reticenta, refuz 
Desi extrem de importante pentru epidemiologi si pentru 


organizațiile care se ocupă de sănătatea publică, valorile absolute 
ale ratelor de vaccinare nu oglindesc în mod exclusiv un set unic 
de factori. Variatiile pot fi cauzate, spre exemplu, de modificări 
ale politicilor sau ale caracteristicilor sistemului de sănătate ori 
de schimbări în atitudinea populaţiei cu privire la vaccinuri. 
Statele enumerate de OMS în 2014 ca potenţiale exportatoare ale 
virusului poliomielitei se confruntă în special cu problema lipsei 
de acces a populaţiei la vaccinuri, cauzată de fragilitatea 
sistemului de sănătate. Pe de altă parte, scăderea ratelor de 
acoperire ale unor vaccinuri în statele dezvoltate este generată 
nu neapărat de lipsa accesului, cât mai ales de ezitarea sau 
refuzul unor părinţi de a-și vaccina copiii. în mod ironic, crede 
Angus Dawson (2011), bioetician specializat în etica sănătăţii 
publice, tocmai succesul vaccinurilor în istoria recentă a statelor 
dezvoltate este parţial responsabil de controversele zilelor 
noastre: puţini dintre adulţii de azi au avut experienţa directă a 
unor boli infecțioase cândva foarte comune, prin urmare sunt mai 
predispuși să subestimeze riscurile asociate lor. 

Rezultatele Eurobarometrului din 2019 dedicat situaţiei 
vaccinării la nivel european oferă atât o ilustrare a cauzelor 
diverse care contribuie la scăderea ratelor vaccinării, cât și date 
comparative interesante, mai ales dacă le privim din perspectiva 
României. Astfel, la întrebarea dacă respondentul sau un membru 
al familiei a fost vaccinat în ultimii cinci ani, în România 59% 
dintre răspunsuri au fost negative, fata de o medie europeană de 
doar 33% (Eurobarometru special 488: 2019). Motivele invocate 
pentru nevaccinare au fost următoarele (unde există diferenţe 
majore faţă de media europeană, le vom semnala ca atare): nu 
am văzut nevoia (35%), sunt încă acoperit de vaccinurile făcute în 

trecut (10% în România fata de 29% media UE), nu mi-a fost 
recomandată vaccinarea (26%), vaccinurile sunt doar pentru 
copii (16% România, 11% UE), vaccinurile nu sunt sigure și pot 
avea efecte secundare (14% România, 9% UE), sunt prea scumpe 
(11% România, 4% UE), e prea complicat să te vaccinezi și cere 
mult efort (8% România, 3% UE). Această distribuţie de motive 
trimite, pe de o parte, la cauze sistemice legate de funcționarea 
sistemului medical și de accesibilitate a vaccinurilor (prea 
scumpe, prea complicat, nu mi s-a recomandat) și, pe de altă 
parte, la refuzul unor persoane de a se vaccina sau de a-și 
vaccina copiii. 

Asigurarea accesului echitabil la vaccinuri este, fără îndoială, 
o problemă importantă și dificilă, care necesită rezolvarea unor 
provocări financiare, logistice, instituţionale și, nu în ultimul 
rând, de viziune cu privire la funcţionarea sistemului medical. Ne 
vom concentra cu precădere asupra atitudinilor privind 
vaccinarea, care sunt foarte adesea justificate prin apel la 
argumente de tip valoric. Deși nu explorează sistematic această 
zonă, Eurobarometrul din 2019 oferă totuși o serie de indicii 
interesante cu privire la diferenţele dintre România și alte ţări 
europene. Spre exemplu, doar 34% dintre respondentii români 
sunt de acord fără rezerve cu afirmaţia „Vaccinurile sunt 
importante pentru a vă proteja nu doar pe dumneavoastră, ci și 
pe ceilalți”, fata de o medie europeană de 56%. Prin urmare, cel 
putin acest tip de motivații morale referitoare la bunăstarea 
altora pare, comparativ, să joace un rol relativ mai scăzut în 
deciziile privind vaccinarea din România. 

Atitudinile posibile fata de vaccinare pot fi reprezentate ca 
formând un continuum, mergând de la acceptarea necondiționată 
sau solicitarea activă a vaccinurilor până la refuzul ferm și 
radical al acestora, iar între cele două extreme regăsim forme 
mai mult sau mai puţin accentuate de reticentá cu privire la 
vaccinare (Dube et al.: 2013). Literatura destul de bogată ce 
studiază motivele și justificările pentru refuz sau reticenta 
sugerează că nu putem indica o categorie dominantă aflată în 
spatele acestor tipuri de atitudini. Mai curând, avem de-a face cu 
o varietate de motive, care se corelează cu elemente 

circumstantiale, cum sunt grupurile sociale din care fac parte 
párintii (Brunson: 2013), informatiile disponibile in mass-media, 
politicile publice de sánátate, experientele anterioare privind 
vaccinarea (Dubé et al.: 2013), experienţa interactiunii cu 
sistemul de sănătate (Attwell et al.: 2017) etc. 

O metasinteză recentă, pornind de la 27 de studii asupra 
elementelor implicate în refuzul sau reticenta părinţilor de a-și 
vaccina copiii, a identificat cinci tipuri de motive care contribuie 
la formarea acestei atitudini: conceptualizarea riscului; 
neîncrederea; credinţe alternative cu privire la sănătate; viziuni 
filosofice”; informaţiile pe care le dețin părinţii (Diaz Crescitelli 
et al.: 2020). Fiecărei categorii îi poate fi subsumată o serie de 
variate justificări sau argumente oferite de părinţii care nu 
acceptă vaccinarea copiilor sau sunt reticenti cu privire la ea. Nu 
vom face o trecere în revistă detaliată a acestor argumente 
analizate în literatura de specialitate, însă credem că merită 
ilustrate câteva, care s-ar putea dovedi utile pentru discuţia ce 
urmează. 

Majoritatea argumentelor (cu câteva excepţii notabile, dintre 
care unele vor fi menţionate mai jos) oferite de părinţii ezitanti 
sunt mai curând de ordin epistemic decât moral. Un rol important 
îl joacă aici, spre exemplu, îngrijorările cu privire la gradul de 
siguranţă pe care îl oferă vaccinurile, mai ales că există diferenţe 
majore între nespecialiști și experţi cu privire la percepţia 
riscurilor (Dubé et al.: 2013). 

Indiferent că poveștile își au originea la televiziune sau radio, pe 
internet sau în relatările familiei și prietenilor, părinţii sunt 
constant bombardati cu opiniile altora privind vaccinarea. Toate 
aceste informaţii pot fi copleșitoare pentru părinţi, făcând mai 
dificilă luarea unei decizii bine informate. Multe dintre opiniile și 
relatările cu care sunt bombardati părinţii si care generează 
incertitudini privesc siguranta vaccinurilor. Acestea stárnesc 
îndoieli atât cu privire la reacţiile adverse pe termen scurt, cât si 
cu privire la posibilitatea unor efecte negative persistente, pe 


204Sintagma este folosită de autori într-un sens foarte general, 
pentru a acoperi orice tip de motivații de natură religioasă, 
metafizică sau izvorând din credinţe generale despre lume. 

termen lung. (McKee si Bohannon: 2016, p. 107) 

Este de notorietate povestea studiului publicat de Andrew 
Wakefield in The Lancet privind presupusa legáturá dintre 
vaccinuri si autism, retras ulterior din revistà pentru deficiente 
serioase de eticá si metodologie a cercetárii, dar care continuá sá 
fie invocat in mod constant de tabára antivaccin ca dovadá 
,Stiintificá" a pericolelor la care ne expunem prin vaccinare. Tot 
din aceastá categorie fac parte si credintele cu privire la 
manipularea practicatá de industria farmaceuticá, care s-ar afla 
în spatele politicilor provaccinare din raţiuni legate de profit. 
Aceste credinţe pot funcţiona atât ca temeiuri pentru decizia de a 
refuza vaccinul, cât și ca simple rationalizári post-hoc ale deciziei 
(Attwell et al.: 2017). 

La un nivel mai inalt de generalitate, regásim atitudini care 
trimit la viziuni cuprinzátoare de naturá filosoficá sau 
religioasă’. Spre exemplu, atitudinile reticente în raport cu 
vaccinarea merg adesea mână în mână cu o anumită înţelegere a 
naturalitátii si a stilului de viaţă sănătos. Părinţii reticenti tind să 
se perceapă ca parte a unui grup ce a optat în favoarea unei vieţi 
naturale (si deci sănătoase). Ei văd insistența sistemului medical 
în favoarea vaccinurilor ca un asediu constant la care sunt supuși 
pentru a permite introducerea de chimicale în copiii lor. Unii 
dintre ei pot chiar să admită necesitatea vaccinurilor pentru alti 
copii, care au un stil de viață mai puţin organic și sănătos, dar să 
insiste că propriii lor copii nu se află în această situaţie (Attwell, 
Smith și Ward: 2018). în această perspectivă, vaccinurile sunt 
ceva artificial, cu efecte negative asupra funcţionării naturale a 
sistemului imunitar, în timp ce riscurile de a contracta bolile 
infecțioase sau gravitatea simptomelor dacă bolile vor fi totuși 
contractate vor fi reduse datorită stilului sănătos de viata (Dube 
et al.: 2016). 

Apărute în discuţie, argumentele normative se bazează cel 
mai adesea pe opinii despre fapte sau pe convingeri generale de 
tipul celor menţionate. Astfel, pentru cineva care nu acceptă 


205Pentru o discuţie mai detaliată, a se vedea capitolul lui Liviu 
Andreescu din acest volum. 

concluziile epidemiologie! cu privire la maniera de propagare a 
bolilor infecțioase și funcţionarea imunitátii de turmă, discuţia 
despre o datorie morală de a te imuniza este din start 
compromisă. La fel, pentru cineva care aderă la anumite 
înțelegeri particulare ale propriilor credinţe religioase, chiar 
refuzul vaccinării poate deveni o datorie morală. 

Un argument moral sui generis oferit uneori de părinţii care 
refuză vaccinarea copiilor este cel al drepturilor parentale. 
Conform acestui argument, în virtutea relaţiei sau poziţiei lor 
speciale, părinţii au dreptul exclusiv de a lua decizii pentru copiii 
lor, iar în acest caz impartialitatea nu este o cerință morală 
rezonabilă: este perfect legitim ca un părinte să-și favorizeze 
copilul, chiar dacă acest lucru ar putea avea un impact negativ 
pentru sănătatea colectivă, prin scăderea nivelului general de 
imunizare (Gamlund et al.: 2020). Dacă știu că rata de imunizare 
este mai mare decât pragul necesar pentru atingerea imunitatii 
de turmă, decizia raţională și justificată ar fi de a nu-mi expune 
copilul riscului, chiar si minimal, pe care ar putea să-l presupună 
vaccinarea. Dar, conform acestui argument, aș avea dreptul de a 
lua aceeași decizie, chiar dacă informaţiile factuale sau estimarea 
riscurilor ar fi eronate, iar decizia ar fi de fapt și în dezavantajul 
propriului copil. Această observaţie ne întoarce pe terenul 
temeiurilor de natură mai curând epistemică, dar probabil că pot 
fi formulate și obiecții care să pornească de la conceptul de 
echitate. 


12.3.Refuzul vaccinării ca încălcare a principiul 
nonvatamarii 
„Imunitatea de turmă” este unul dintre cele mai importante 
concepte din epidemiologie. Exista mai multe modalitati in care 
acesta este definit si utilizat in literatura de specialitate, insa 
toate pleaca de la o observatie comuna: riscul infectarii scade 
odată cu creșterea numărului de persoane imunizate din jurul 
nostru. Pentru a asigura o protecţie optimă (cu precădere pentru 
cei care nu se pot vaccina), numărul de oameni imunizati trebuie 
să atingă o anumită proporție ori un prag dincolo de care rata 
scázutá a infectárilor ne protejeazá de riscul unor viitoare infectii 
(Fine, Eames si Heymann: 2011, p. 911). Vaccinarea este o 

modalitate prin care sporim numărul persoanelor imunizate și ne 
apropiem de idealul imunitátii de turmă, însă rata inoculárii 
necesară atingerii dezideratului acestui tip de protecţie indirectă 
este diferită în funcție de specificul epidemiologie al bolii. Daca 
în cazul poliomielitei avem nevoie de o acoperire de minimum 
80%, până la 85%, pentru pojar aceasta trebuie să fie între 90% 
și 95% (Giubilini: 2019, p. 19). 

12.3.1. Vătămarea propriilor copii 

Ținând cont de dimensiunea preventivă a vaccinării si de 
contribuția acesteia la dobândirea imunitátii de turmă, nu este 
surprinzător că principiul nonvătămării?% a fost deseori adus în 
discuţie pentru a fundamenta o datorie morală a părinţilor de a-și 
vaccina copiii. în primul rând, evaluarea morală privitoare la 
vaccinarea propriului copil este dependentă de nivelul de 
protecţie colectivă din comunitate (Dawson: 2007). Pentru a lua 
exemplul poliomielitei, dacă rata vaccinării trece de 85%, refuzul 
vaccinului nu va expune propriul copil la riscul de a suferi ca 
urmare a complicatiilor acestei boli periculoase. Scăderea ratei 
de vaccinare schimbă însă ecuaţia morală. în absenţa imunitatii 
indirecte, alegerea făcută de un părinte poate pune în pericol 
viaţa propriului copil. De aceea, este legitim să ne întrebăm în ce 
măsură asemenea decizii trebuie să rămână în sfera drepturilor 
parentale ori dacă diferite modalități de coercitie ar fi întemeiate 
(atunci când vorbim despre riscuri ușor evitabile). 

Pierik (2018) compară decizia unor părinţi de a nu-și vaccina 
copilul în contextul scăderii ratei imunizării cu cea a unor Martori 
ai lui lehova care refuză o transfuzie de sânge pentru copilul lor. 
în ciuda justificării de natură teologică pe care cei din urmă o pot 
produce, este un fapt obiectiv că a refuza o transfuzie de sânge 


206Probabil cea mai celebră și relevantă articulare a acestui 
principiu îi aparţine, în continuare, lui John Stuart Mill (2005, 
p. 55): „unicul scop care îi îndreptățește pe oameni, individual 
sau colectiv, la ingerinte în sfera libertăţii de acţiune a 
oricăruia dintre ei este autoapárarea; unicul tel în care 
puterea se poate exercita, în mod legitim, asupra oricărui 
membru al societăţii civilizate, împotriva voinţei sale, este de a 
împiedica vătămarea altora”. 

pune viaţa copilului în pericol. Prin analogie, deși poate nu la fel 
de clar, refuzul vaccinării face ca un risc evitabil de a contracta o 
boală fatală să crească simţitor. Cineva ar putea obiecta prin 
faptul că nici vaccinarea nu este un proces lipsit de riscuri, unii 
copii putând să sufere ca urmare a inoculării. Deși asemenea 
considerente fundamentate tot pe principiul nonvătămării pot fi 
relevante în contextul existenţei imunitátii de turmă (Navin: 
2013), riscurile vaccinării sunt totuși scăzute, iar beneficiile în ce 
privește maximizarea șanselor unei vieţi sănătoase a copiilor sunt 
semnificativ mai mari (Dawson: 2011). 

în situaţiile în care imunitatea de turmă fie nu există, fie este 
ameninţată de rate în scădere ale inoculării, refuzul vaccinării 
este echivalent cu o situaţie în care, prin inactiune, un părinte 
provoacă o vătămare propriului copil. Vaccinarea este așadar o 
modalitate prin care respectăm cerințele Principiului Binefacerii, 
producând un beneficiu major prin cauzarea unei potenţiale (dar 
improbabile) vătămări minore (Beauchamp și Childress: 2001, p. 
168). 
12.3.2. Vătămarea terţilor 
Decizia privitoare la vaccinare este relevantă pentru eticieni nu 
doar prin prisma beneficiilor individuale produse, ci și plecând de 
la analiza externalitátilor negative ale refuzului. Pentru Dawson 
(2011, p. 145), tăria principiului nonvătămării în cazul vaccinării 
este dată de caracterul bolilor contagioase, coroborat cu riscul la 
care copiii noștri i-ar expune pe cei care nu se pot imuniza ori pe 
cei care, imunizati fiind, beneficiază doar de o protecție parţială. 
Dacă admitem, în buna tradiţie milliană, că avem o datorie 
morală de a nu-i vătăma pe ceilalţi (fie prin acţiunea, fie prin 
inactiunea noastră), atunci ar trebui să recunoaștem că avem 
obligaţia de a ne vaccina copiii deoarece astfel reușim să 
prevenim riscul de a transmite mai departe boala către terti. 

Flanigan (2014, pp. 7-8) ne propune următoarea analogie 
pentru a evidentia modul în care nonvaccinarea poate provoca 
vătămarea altora, în primul scenariu, imagineazá-ti cá tráiesti în 
SUA si că, în timpul petrecerilor de ziua naţională, vecinii tai 
decid să tragă în mod festiv cu pistoalele în aer. Deși riscul de a fi 
rănit e mic, decizi cá ar fi mai înţelept să te uiti la festivități din 

casă. însă chiar înainte de a apuca să închizi ușa, un glonţ te 
lovește în umăr. în cel de-al doilea caz, participi alături de fiul tău 
la o petrecere, conștient că există riscul ca unii dintre 
participanţi să fie vecinii tăi care nu și-au vaccinat copiii. îl 
observi pe unul dintre ei că tușește convulsiv, așa că decizi că ar 
fi preferabil să vá intoarceti acasă. Deși ţi-ai vaccinat copilul, 
această procedură este eficientă în doar 85% dintre cazurile de 
pertussis, iar zece zile mai târziu observi că a dezvoltat 
simptomele specifice acestei boli. 

Cheia analogiei rezidă în relevanta morală a riscului la care 
sunt expuse persoanele în cele două scenarii. în primul caz, pare 
dincolo de orice dubiu că ai fost vătămat de acţiunea nesăbuită a 
vecinului tău, chiar dacă acesta nu a intenţionat să te rănească 
ori chiar dacă el nu este conștient de rana provocată. Dacă nu 
este legitim ca vecinii să tragă cu pistolul când se află în 
proximitatea altor persoane din cauza riscului potential la care 
sunt expuși cei din urmă, Flanigan (2014, p. 8) consideră că 
riscul nonvaccinării este similar: 

[îln ambele cazuri, atât cel care a tras, cât si cei care nu și-au 
vaccinat copilul ar putea să nu observe niciodată vătămarea 
produsă. Și posesorul pistolului, și antivaxxerii ar putea considera 
că este justificat să-i expună pe ceilalţi la un risc minim de a fi 
împușcați ori de a fi infectați cu o boală contagioasă, dacă acesta 
este un rezultat al exercitării unui drept - dreptul la arme de foc 
ori libertatea de a refuza vaccinarea. Cu toate acestea, din faptul 
că respectivii ar avea acele drepturi nu decurge că sunt 
indreptatiti să-i si vatăme pe ceilalţi, chiar dacă riscul este 
scăzut, dacă este implauzibil ca victimele să-i identifice ori dacă 
n-au intenţionat să le rănească?”. 

După cum sugerează Flanigan, argumentul poate fi extins și 
întărit dacă înlocuim exemplul copilului protejat de un vaccin cu 
o eficiență de 85% cu cel al unei persoane imunocompromise, 
vulnerabilă la orice potenţială infecţie. Din moment ce un copil 
nevaccinat poate nu doar să contracteze, ci și să transmită mai 


207de a respecta alte măsuri de protecţie precum cele privitoare 
la distantarea socială presupun, în esenţă, un risc similar celui 
de a refuza vaccinarea. 

ușor boli, iar refuzul vaccinării contribuie la scăderea imunitátii 
de turmă și a altor mecanisme indirecte de protecţie, putem 
vorbi, așa cum o face și Navin, despre o datorie morală a 
părinţilor de a ţine cont, în procesul decizional privitor la 
vaccinare, de riscul la care expun categoria vulnerabilă a celor 
imunocompromiși. Putem vorbi așadar despre o datorie de a evita 
„vătămarea neglijentá" (Navin: 2013, p. 78). 

Datoria părinţilor de a evita vătămarea unor terti prin 
vaccinarea copiilor lor mai poate fi privită ca o exemplificare a 
unei acţiuni conforme cu o datorie de a salva pe altcineva când 
acest lucru presupune doar un cost mic, însă care produce un 
beneficiu semnificativ pentru ceilalți (easy rescue). Ilustrarea 
paradigmatică a acestei datorii este recunoașterea aproape 
unanimă a faptului că trebuie să salvăm copilul din iazul imaginat 
de Singer?% (1972, p. 231). Cel puţin în asemenea situaţii avem 
datorii morale pozitive fata de ceilalți. Vaccinarea este 
modalitatea prin care putem respecta aceste cerințe minimale ale 
moralității, dacă avem în vedere situaţia celor imunocompromiși 
care au nevoie de protecţia indirectă pe care le-o asigură 
imunitatea de turmă (Giubilini, Douglas și Savulescu: 2018, p. 
554). 


12.3.3. Reductio ad libertarianium 
Să presupunem că suntem libertarieni. Credem în existența unor 


208Aláturi de „dilema trenului”, experimentul mental avansat de 
Singer este unul dintre cele mai faimoase din filosofia morală 
contemporană. Celebrul filosof Utilitarist ne propune să ne 
imaginăm că suntem în următoarea situaţie ipotetică: în 
drumul tău obișnuit spre muncă treci pe lângă un iaz. într-o 
dimineaţă, vezi un copil mic căzut în iaz, care se menţine cu 
greu la suprafaţă. Stii să inoti, ești îndeajuns de puternic sa 
aduci copilul la mal și ești singurul adult din zonă. Cu toate 
acestea, dacă te oprești să-l salvezi pe copil, hainele tale se 
vor murdări și va trebui să mergi acasă să te schimbi, urmând 
să întârzii la muncă. Avem o datorie morală să salvăm copilul 
de la înec? Majoritatea va spune că da, ţinând cont de faptul 
că inactiunea ar avea drept rezultat moartea copilului, iar 
costurile asociate cu salvarea lui ar fi minimale. 

drepturi de proprietate robuste (mai ales cu privire la propriile 
persoane), suntem antipaternaliști, vrem să menţinem ingerintele 
din partea statului sau societăţii la minimum (ori chiar să le 
eliminăm complet) și tindem să recunoaștem cu precădere doar 
obligaţiile negative pe care le avem fata de ceilalți, cele pozitive 
fiind trecute fie într-un plan secund, fie tratate ca incompatibile 
cu orice obligaţie legală pe care o autoritate politică ar fi 
indreptatita să ne-o impună. Am avea o datorie morală de a ne 
vaccina copiii? Am putea accepta, chiar și într-o formă nuanţată, 
o transpunere a unei asemenea potenţiale datorii morale pozitive 
într-o datorie legală? 

Experimentul mental propus poate părea întâmplător: de ce 
nu ne-am întreba ce ar crede kantienii social-democrati despre 
datoria de a ne vaccina copiii? Există totuși o miză importantă a 
acestui exerciţiu. Dacă dintr-o perspectivă libertariană am reuși 
să răspundem afirmativ la ambele întrebări, atunci pare că 
datoria părinţilor de a-și vaccina copilul ar avea în spate un 
argument puternic, în contextul în care am avea o asemenea 
obligaţie și într-un cadru moral care este semnificativ mai puţin 
restrictiv. 

Pentru Brennan (2018), această sarcină, deși dificilă, nu este 
imposibilă. în primul rând, pentru un libertarian, fundamentul 
unei datorii morale de a-ţi vaccina copilul nu poate fi promovarea 
binelui comun, echitatea ori o simplă analiză de tip cost- 
beneficiu. Altfel stau lucrurile dacă analizăm modul în care 
refuzul vaccinării îi poate vătăma pe ceilalţi în conexiune cu 
necesitatea producerii imunitátii de turmă. Brennan acceptă 
relevanta analogiei lui Flanigan, însă crede că face o greșeală 
importantă: când discută despre impactul pe care îl are non- 
vaccinarea asupra atingerii imunitátii de turmă, ea omite să 
trateze această problemă ca pe una de acţiune colectivă, la care 
contribuţia individuală este neglijabilă. 

în viata reală este dificil de stabilit o legătură de cauzalitate 
între refuzul lui X de a-și vaccina copilul și faptul că fiica lui Y s-a 
îmbolnăvit de pojar, deci este greșit să privim copiii care nu au 
fost imunizati drept „bioteroriști” ce îmbolnăvesc alti membri ai 
comunităţii (Brennan: 2018, pp. 39-40). Așadar, tipul de vătămare 

pe care îl produce refuzul de a-ţi vaccina copilul este diferit de 
cel pe care l-ar provoca un individ seropozitiv dacă ar întreţine 
relaţii sexuale fără mijloace de protecţie și fără să-l informeze pe 
respectivul partener de condiţia sa medicală, în cazul refuzului 
vaccinării, vătămarea este blamabilă întrucât, în primul rând, 
reprezintă „participarea la o acţiune colectivă în care grupul 
cauzează vătămarea” (Brennan: 2018, p. 40), în speţă pierderea 
imunitátii de turmă prin scăderea ratei vaccinării sub pragul 
necesar??, 

Pentru a argumenta cá, atunci cánd avem de-a face cu 
vátámare colectivá, persoanele sunt blamabile moral dacá 
participá la respectivele actiuni, Brennan introduce Principiul 
Mâinilor Curate (PMC), care stipulează că „avem o obligaţie 
morală (care poate deveni și legală în unele situaţii) de a nu 
participa la acţiuni ce produc vătămare în mod colectiv” 
(Brennan: 2018, p. 40). PMC ne ajută să explicăm de ce ar fi 
greșit să fim cea de-a unsprezecea persoană a unui pluton de 
execuţie care urmează să tragă concomitent într-un copil 
nevinovat (Brennan: 2011, pp. 71-72). Desigur, fiecare glonţ tras 
din cele 11 puști ar putea să omoare copilul, astfel încât, 
indiferent dacă am tras ori ne-am abținut, soarta copilului ar fi 
aceeași. Brennan subliniază însă că, în asemenea cazuri (dar și în 
cele în care am introduce unele criterii ce tin de probabilitáti), 
avem o intuiţie puternică privitoare la existenţa unei datorii de a 
nu participa la acţiuni dăunătoare în mod colectiv plecând de la 
PMC - un principiu justificabil atât din punct de vedere Utilitarist 
(actionai ori al regulii), cât și plecând de la testul kantian al 
universalizării. 

Nu în ultimul rând, acţiunile dăunătoare colectiv includ nu 
doar vătămarea ușor observabilă (precum cea din exemplul cu 
plutonul de execuţie), ci și tipuri de acţiuni care îi supun pe 
ceilalţi, la fel ca în exemplul lui Flanigan, la riscuri inacceptabile. 
Astfel, deși poluarea sau condusul unei mașini presupune niște 
riscuri relevante, le considerăm acceptabile datorită beneficiilor 


209Desigur, aceasta nu înseamnă că o parte a vătămării nu are și 
o dimensiune strict individuală, așa cum am arătat în 
subcapitolul anterior. 

pe care le produc încălzirea apartamentelor pe timpul iernii ori 
mobilitatea crescută. A trage cu pistolul în aer din raţiuni festive 
poate avea unele beneficii individuale (suntem dispuși să 
acceptăm acest fapt), dar nu există niciun beneficiu social 
palpabil al unui asemenea hobby care, de fapt, vine la pachet cu 
unele riscuri pe care alte persoane nu și-ar dori să le 
internalizeze. în mod similar, riscurile pe care le presupune 
nonvaccinarea nu ating pragul minimal al acceptabilitatii, 
deoarece sunt o contribuţie la scăderea șanselor apariţiei ori a 
menţinerii imunitátii de turmă - impunând celorlalți un risc de a 
contracta o boală de care altfel s-ar fi putut proteja -, fără a 
produce niciun beneficiu. 

12.4. Echitatea și datoria morală a vaccinării 
Beauchamp si Childress fac observaţia interesantă că, în privința 
vaccinării, medicii se află uneori în situaţia de a rezolva un 
conflict de loialitáti. Dacă rata generală de imunizare este foarte 
mare astfel încât contractarea bolii devine extrem de 
improbabilă, riscul - oricât de minor - asociat vaccinului pentru 
pacientul individual ar putea depăși beneficiul. Prin urmare, dacă 
medicii recomandă totuși vaccinarea în astfel de situaţii, aceasta 
e mai curând rezultatul unei preocupări pentru sănătatea publică 
decât pentru cea a pacientului aflat în faţa lor (Beauchamp și 
Childress: 2001, p. 313). Principiul nonvătămării, pe care l-am 
discutat în subcapitolele anterioare, ar putea oferi în cel mai bun 
caz doar o justificare slabă pentru o astfel de recomandare. Prin 
urmare, se pune întrebarea dacă avem la dispoziţie o rută 
alternativă de argumentare în favoarea tezei că recomandarea 
medicului în acea situaţie este totuși corectă. 

Contextul unei decizii parentale este chiar mai stringent 
decât cazul medicului pe care îl discută Beauchamp și Childress. 
Spre deosebire de medici, părinţii nu se regăsesc într-un conflict 
al loialitátilor sau datoriilor. Nu așteptăm în mod rezonabil 
impartialitate în toate situaţiile din partea unor părinţi, 
dimpotrivă, admitem intuitiv că nu este prima facie imoral ca ei 
să acorde prioritate nevoilor sau bunăstării propriilor copii. 
Privită strict prin lentila unui Utilitarist actionai, decizia de 
vaccinare într-un caz de acest tip ar fi echivalentă cu expunerea 

copiilor la un risc inutil. 

Până la un punct, PMC poate justifica vaccinarea și în aceste 
circumstanţe. Dar formularea sa în termenii unei „vătămări 
colective” nu face să fie de mare ajutor când se poate argumenta 
că nu există o astfel de vătămare. Pentru a păstra analogia cu 
plutonul de execuţie, dacă știu că, de fapt, copilul nu este în nici 
un pericol, atunci trebuie să caut o altă întemeiere decât 
vătămarea pentru a argumenta în favoarea obligaţiei de a-mi 
menţine mâinile curate (de a nu participa). 

Alberto Giubilini este unul dintre eticienii contemporani care 
a încercat să construiască un cadru teoretic pentru vaccinare mai 
curând ca obligaţie morală ce decurge dintr-un principiu al 
echităţii decât dintr-unul al nonvătămării. Dacă imunitatea de 
turmă este un bun public (și, cel puţin la o primă privire, pare să 
împărtășească cele două caracteristici primare ale bunurilor 
publice, nonexclusibilitatea și nonrivali- tatea în consum), atunci 
distribuţia echitabilă a poverii de a participa la producerea sa 
este un scop legitim al politicilor privind vaccinarea (Giubilini: 
2019). O astfel de distribuţie echitabilă nu trebuie înţeleasă ca o 
regulă a contribuţiei egale. Giubilini (2019, pp. 103-104) admite 
că cei care nu au capacitatea (termenul folosit de Giubilini) să 
contribuie la producerea imunitatii de turmă (din cauza unor 
condiţii medicale care justifică excepţia) nu au nici datoria 
morală să facă acest lucru. 

Acestui prim pas în argument, cu care intuitiv probabil că 
mulţi dintre noi vor fi de acord, îi urmează însă un al doilea, în 
care este susținută o teză semnificativ mai tare și mai 
controversată: nu doar că este un obiectiv legitim al legiferării în 
privinţa vaccinurilor, dar echitatea în distribuţia poverii trebuie 
să fie urmărită mai curând cu prioritate decât cerinţele derivate 
din principii precum cel al libertăţii sau al alternativei celei mai 
putin restrictive (PAPR), care ne-ar cere să optăm pentru politica 
publică ce apelează la minimum de coercitie posibil. Din rațiuni 
de spaţiu, nu vom detalia aici argumentul. Să notăm doar că 
strategia argumentativă a lui Giubilini este de a încerca să de- 
monstreze că, de fapt, principiul echităţii nu se află într-o 
tensiune cu cel al alternativei celei mai puţin restrictive (în 

înțelegerea sa corectă), prin urmare problema de a le cântări 
comparativ cerințele nu se mai pune. Mai mult, dacă legislația 
realizează distribuţia echitabilă a poverilor pentru producerea 
imunitátii de turmă, crede Giubilini, atunci va satisface si 
cerințele derivate din PAPR (Giubilini: 2019, cap. 4). 

Dacă acceptăm această versiune tare a datoriei morale a 
vaccinării derivate din principiul echităţii, o problemă dificilă este 
ridicată de obiecțiile de conștiință. Multe legislații permit in 
prezent persoanelor care formulează obiecţii de conștiință (din 
motive religioase, filosofice etc.) să refuze vaccinarea. Pot fi 
admise astfel de excepţii nonmedicale? Merită să notăm că 
Giubilini însuși pare să-și fi modificat în timp poziţia cu privire la 
această chestiune. într-un articol din 2016, al cărui coautor este, 
se argumentează că excepţiile pe baza obiectiilor de conștiință 
sunt admisibile. Analog cu ce se întâmplă, spre exemplu, în cazul 
refuzului serviciului militar din motive similare, persoanele res- 
pective trebuie să aducă un alt tip de contribuţie societăţii, ca o 
compensație pentru riscul la care își expun concetatenii prin 
nonvaccinare (Clarke, Giubilini și Walker: 2016). însă în cartea 
din 2019 dedicată eticii vaccinării el adoptă o poziţie mult mai 
radicală, argumentând că singura formă de legislaţie compatibilă 
cu datoria tare de a te vaccina ce decurge din principiul echităţii 
ar fi una care nu recunoaște decât excepţiile justificate pur 
medical, spre exemplu din cauza unor alergii, în ciuda efortului 
său de a le compatibiliza, această opţiune pare totuși indicativă 
pentru o anumită tensiune între principiul echităţii și cel al 
alternativei celei mai puţin restrictive?!?. 


2100 altă rută pentru justificarea unor datorii morale stringente 
de a ne vaccina, pe lângă cea oferită de principiul echităţii, ar 
putea utiliza con- tractualismul moral, spre exemplu în 
versiunea formulată de Scanlon. în această abordare, cerința 
fundamentală a moralității ar fi de a-i trata pe ceilalți astfel 
încât să nu poată obiecta în mod rezonabil față de acțiunile 
noastre. Ce contează nu este conformitatea cu un principiu 
moral abstract, ci mai curând procesul dinamic prin care 
descoperim împreună datoriile care configurează „ce ne 
datorăm unii altora” (Scanlon: 1988). Acest cadru poate oferi 

12.5. O analiză a proiectului legii vaccinării în 2020 
La sfârșitul anului 2017, Proiectul de lege privind vaccinarea 


persoanelor a fost adoptat de Senatul României cu 99 de voturi 
pentru si o abţinere. Tara noastră facea astfel primul pas către 
trecerea de la un sistem bazat pe recomandarea unui calendar al 
vaccinării contra unor boli la o schemă obligatorie de imunizare, 
o abordare prezentă deja în alte unsprezece state ale Uniunii 
Europene (Bozzola et al.: 2018). în momentul în care scriem acest 
capitol, PL-x nr. 399/2017 se află în continuare in Camera 
Deputaţilor, cu aviz pozitiv și amendat în toate comisiile par- 
lamentare prin care a trecut, cu excepția Comisiei pentru 
egalitatea de șanse pentru femei și bărbaţi, care a dat aviz 
negativ?!!, 

Asemenea altor tári ce au adoptat deja másuri similare, o lege 
a vaccinării obligatorii trebuie văzută si în România ca un 
răspuns politic la creșterea ratei refuzului parental, ce are deja 
un impact semnificativ în ce privește imunitatea de turmă în 
legătură cu unele boli precum rujeola. Deși argumentele morale 
aduse în discuţie în subcapitolele anterioare pot oferi un 
fundament normativ constrângător pentru transpunerea unei 
datorii morale într-o datorie legală de a-ţi vaccina copilul, este 
posibil ca, în practică, legiuitorul să fie motivat de cele mai multe 


destul de direct justificarea unor datorii morale stringente cu 
privire la precautiile pentru a nu-i infecta pe alţii (inclusiv prin 
vaccinare), însă unii critici arată că tocmai stringenta 
datoriilor morale rezultate este de fapt o slăbiciune a teoriei, 
deoarece, în cele din urmă, acestea ajung să ia o formă 
exagerată sau nerezonabilă, generând o problemă a precautiei 
excesive (Verweij: 2005). 

211Legea vaccinării a fost adoptată de Senat în data de 
27.10.2017. Ulterior, pe 30.10.2017, a fost prezentată în Biroul 
Permanent al Camerei Deputaţilor și trimisă pentru raport și 
avize la opt comisii ale Camerei. Pentru mai multe detalii 
privitoare la traiectoria proiectului, de la versiunea sa 
originală la amendamentele depuse în comisiile respective, 
vezi http:// www.cdep.ro/pls/proiecte/upl pck2015.proiect? 
idp= 16586, ultima accesare pe 09.05.2020. 

ori de considerente mai degrabă pragmatice. 
în general, când vorbim despre vaccinarea obligatorie, tindem 

să tratăm asemenea proiecte drept unitare și omogene. în 

practică însă, la o analiză mai atentă, observăm că abordarea 
este diferită de la stat la stat. Din punct de vedere valoric, unele 
legi au o poziție monistă, prescriind o politică publică 
fundamentată mai degrabă într-un cadru conceptual Utilitarist, in 
vreme ce altele sunt dualiste. Acestea din urmă introduc 
libertatea în ecuaţie sub forma unei constrângeri colaterale. 

Pentru o lege cu o abordare dualistă, opţiunea preferabilă este 

cea bazată pe PAPR (Navin și Attwell: 2019). 

Pentru o analiză mai detaliată a PL-x nr. 399/2017 vom face 
apel la primul cadru teoretic care își propune să sistematizeze 
principalele elemente prezente în legile vaccinării, avansat de 
Attwell și Navin (2019). Aceștia subliniază că legile care vizează 
vaccinarea nu trebuie privite ca situându-se pe un spectru doar 
dintr-o perspectivă valorică (de la monism la dualism și 
pluralism), ci și din perspectiva următoarelor trei variabile: 

a) Domeniul de aplicare: vizează tipurile de vaccinuri acoperite 
de lege, modul în care aceasta le prescrie 
(obligatoriu/recomandat), cât și cum va finanța statul 
producţia unui vaccin si organizatia/organizatiile care se vor 
ocupa de aplicarea prevederilor și de accesul echitabil al 
cetățenilor la vaccinuri. 

b) Tipul și severitatea sancţiunilor. Modul în care este 
operationalizatá obligaţia din punct de vedere legal diferă si 
prin prisma severitatii sancţiunilor administrate pentru 
refuzul vaccinării. Există un spectru al severitátii, de la 
vaccinarea forțată și criminalizarea refuzului vaccinării la 
restrângerea accesului copiilor nevaccinati în anumite spatii 
publice și responsabilitatea legală pentru vătămarea cauzată 
de refuzul vaccinării. 

c) Criteriul selectivitatii descrie cât de ușor le este părinţilor să 
scape de obligaţia legală a vaccinării prin apelul la două 
tipuri potentiale de excepţii: medicale si nonmedicale. Toate 
legile vaccinării conţin prevederi clare privitoare la excepţiile 
de natură medicală, acordate de o comisie de specialiști care 
atestă motivul obiectiv pentru care unui copil nu ar trebui să i 
se administreze un vaccin. Exceptiile acordate pe criterii 

nonmedicale (din raţiuni religioase ori filosofice) nu sunt 

prevăzute în toate legile (Attwell și Navin: 2019). 

în tabelul de mai jos prezentăm principalele elemente ale legii 
vaccinării în forma sa provizorie (forma adoptată de Senatul 
României alături de amendamentele aduse în comisiile de 
specialitate ale Camerei Deputaţilor), plecând de la cadrul 
conceptual propus de Attwell și Navin. Ne vom concentra 
exclusiv asupra aspectelor care acoperă vaccinarea copiilor, chiar 
dacă legea are și alte aplicaţii relevante în cazul adulţilor. 

Tabelul 12.1. Proiectul legii vaccinării din 
Români 


PROIECTUL DE LEGE PRIVIND ERSIUNEA AMENDATĂ 
CRITERIU [VACCINAREA VOTAT ÎN SENAT DE COMISIILE CAMEREI 
DEPUTAȚILOR 
Conform art. 13, vaccinurile |GTCAV și comisiile 
obligatorii sunt cele din judeţene de 
Calendarul Naţional de accinare sunt 


Vaccinare (CNV)?!2, cu scopulleliminate. 
imunizării împotriva difte- 
riei, tetanosului, tusei 
convulsive, poliomielitei, 
rujeolei, rubeolei, oreionului 
și hepatitei B. 

Două categorii adiționale de 
vaccinuri: recomandate 
(vaccinurile opţionale care 
sunt în afara CNV) și 
opționale (recomandate de 
Domeniul de |medic în afara CNV). 
aplicare Finanţarea: asigurată 
Ministerului Sănătăţii și a 
CNAS pentru vaccinurile 
obligatorii. 

Licenţiere: statul asigură 
vaccinuri eficace și sigure, 
autorizate în mod 
corespunzător. 

Legea mai prevede 
înfiinţarea Grupului Tehnic 
de Coordonare a Activitatilor 
de Vaccinare (GTCAV) și a 
unor comisii judeţene de vac- 
cinare care se vor ocupa de 
aplicarea acestor prevederi. 


Responsabilitatea legală Refuzul de a vaccina 
Tipul și aparţine nu mai este 
Sey ent ateá párintilor/reprezentantilor X considerat un act de 
sanctiunilor legali. La înscrierea copiilor meglijare medicală, 


într-o colectivitate deoarece vaccinul 


212https ://www.cnscbt.ro/index.php/calendarul-national-de- 
vaccinare, ultima accesare pe 15.05.2020. 

(grádinitá/scoalá), instituţiile 
au datoria de a solicita o 
adeverinţă scrisă care să 
ateste parcurgerea la timp a 
calendarului vaccinării. 


este descris ca fiind 
doar un act medical 


cu potenţial 
preventiv. Măsurile 
luate în sprijinul 


în cazul în care unele/toate 
vaccinurile lipsesc, comisia 
județeană de vaccinare oferă 


termen de un an. 

Art. 68: 
parintii/reprezentantii legali 
au obligaţia de a se prezenta 
la sesiuni de informare, de a 
se asigura că vaccinurile 
sunt efectuate conform CNV 
și de a se prezenta în fata 
comisiei judeţene de vac- 
cinare. în cazul refuzului, 
riscă de la un simplu 
avertisment la amenzi între 
1.000 si 10.000 de lei. 
Refuzul repetat al părinţilor 
de a-și vaccina copilul 
constituie neglijare 
medicală. 


un calendar de recuperare cu 


vaccinárii trebuie sá 
nu afecteze dreptul 
și accesul 
constituțional al co- 
piilor la educaţie 


Selectivitatea 


Consimtámántul se prezumă 
ca fiind dat în cazul 
vaccinurilor obligatorii. 
Singurele excepţii sunt cele 
medicale. 


Este eliminat 
consimţământul 
prezumat (orice act 
medical necesită 
acordul pacientului 
sau reprezentantului 


legal) 


Modificările survenite în comisii nu au afectat însă într-o 


măsură relevantă partea de fundamentare a legii. Cheia valorică 
pare a fi monist- utilitaristă, iar legea este compatibilă atât cu 


argumente fundamentate plecánd de la principiul nonvátámárii, 


cât si cu cele care pun accent pe echitate. Legea își propune in 


primul ránd sá garanteze si sá promoveze interesul superior al 
copilului, vaccinarea fiind privită ca o măsură profilactică menită 

să producă beneficiile maxime în ce privește starea de sănătate a 
acestuia. Un prim scop al legii devine asigurarea dreptului 
individual la sănătate, chiar dacă vătămarea produsă de non- 
vaccinare nu mai este echivalată cu o formă de neglijare 
medicală. Legea menţionează explicit și dreptul colectiv la 
sănătate, propunându-și generarea imunitátii de turmă: pragul 
minim de 95% al acoperirii vaccinale (cu antigenele pentru cele 
opt boli amintite în tabelul 11.1) este un deziderat explicit al art. 
5. 

Forma actualá a legii mai vine cu douá prevederi importante: 
datoria medicilor de a oferi informatii corecte privitoare la 
vaccinare, dar si datoria infrastructurii medicale a statului român 
de a asigura accesul echitabil la vaccinuri sigure. Amândouă 
prevederile surprind aspecte importante ale dezbaterii privitoare 
la vaccinare, în contextul importanţei pe care o au medicii în 
lanţul trofic al informării (cu rolul de a contrabalansa informaţiile 
neverificate, manipulatoare ori false din mediul online), dar și a 
eșecului recent al statului român în a se asigura că toţi părinţii au 
acces la vaccinurile necesare?!5. 


12.6. în loc de concluzii: etica vaccinării în vremea 
coronavirusului 
Pe 24 iunie 2020, la mai bine de patru luni de când a catalogat 
COVID-19 drept pandemie, Organizația Mondială a Sănătăţii a 
publicat pe 24 iunie 2020, un raport privitor la etapele în care se 
află vaccinurile candidate”. Nu mai putin de 16 au intrat în faza 
testelor clinice pe oameni, în vreme ce 125 de candidaţi sunt încă 
în starea evaluării preclinice. Eforturile globale în direcţia 
identificării unei modalităţi de a imuniza persoanele împotriva 
noului coronavirus sunt complicate din două motive. Pe de o 
parte, vorbim despre dificultăţile inerente oricărui proces de 


213Rămâne de notorietate cazul judeţului Caraș-Severin, unul 
dintre cele mai afectate de epidemia recentă de rujeolă, unde 
DSP-ul local acuza autorităţile centrale pentru lipsa 
vaccinurilor (Mihalache: 2017). 

214Raportul este disponibil online, pe pagina web a OMS: 
https://www.who. int/publications/m/item/draft-landscape-of- 
covid-19-candidate-vaccines, ultima accesare pe 26.06.2020. 

cercetare din domeniul bio-medical, cu problemele etice aferente 
pe care le ridică mai ales testarea clinică pe oameni. Pe de altă 
parte, o piedică majoră este ridicată de opoziţia unei parti 
semnificative a opiniei publice la adresa vaccinării contra COVID- 
19. 

Relaxarea restricţiilor din multe state - din SUA până în 
România - a adus în spaţiul public proteste nu doar împotriva 
„dictaturii medicale”, ci și împotriva unei potenţiale obligaţii 
legale privitoare la vaccinarea anti-COVID-19. Pare că noul 
context pandemie nu e descurajat de opiniile persoanelor 
privitoare la vaccinare, ci doar ranforsat. Spre exemplu, conform 
unui sondaj de opinie comandat de Associated Press la sfârșitul 
lunii mai a anului 2020, doar 49% dintre americani au declarat că 
s-ar vaccina împotriva COVID-19. Restul de 51% erau împărţiţi 
între cei care ar refuza vaccinarea (20%) și cei care încă nu știau 
ce ar face (31%) (Neergaard si Fingerhut: 2020). Situaţia este 
similară și în România, după cum o arată un sondaj de opinie 
efectuat de 1RES în aceeași perioadă. Dacă 44% dintre cei 
chestionati spun că s-ar vaccina, 33% n-ar face-o sub nicio formă. 
Proporția celor reticenti cu privire la vaccinare este, de 
asemenea, considerabilă, 22% spunând că ar avea unele retineri 
în a o face (1RES: 2020). 

Proiectul de lege privind vaccinarea în România (la fel ca alte 
legi similare din alte tari) nu acoperă doar chestiunea vaccinării 
obligatorii a copiilor, ci are implicaţii potenţiale și cu privire la 
vaccinarea adulţilor în situaţii precum cea creată de COVID-19. 
în acest sens, articolul 6 din proiect introduce obligativitatea 
administrării vaccinurilor „în situaţii epidemiologice speciale 
întregii populaţii ori unor grupuri de populaţie”. 

Dacă ne uităm la datele disponibile până la începutul lunii 
noiembrie a anului 2020, putem spune că ne aflăm, cu siguranţă, 
în fața unui context medical care este un candidat extrem de 
plauzibil la această poziţie. Cu peste 48 milioane de cazuri la 
nivel global și peste 1,2 milioane de decese, COVID-19 a avuto 
evoluţie amenințătoare si în România: peste 7.400 de decese la 
mai bine de 267.000 de cazuri. 

De la Gripa Spaniolă încoace, pandemia de COVID-19 este 

prima situaţie virală la nivel global care face o necesitate 

presantă din dezbaterea morală privind limitele libertăţii de 

alegere ale fiecăruia dintre noi în raport cu vaccinarea. Unde ar 
trebui să încadrăm însă, din punct de vedere teoretic, o astfel de 
dezbatere? Sugerăm ca punct de pornire taxonomia propusă de 

Kraaijeveld (2020), care distinge între patru tipuri de abordare a 

vaccinării: 

a) autoprotectoare: un individ decide, în mod autonom, să se 
vaccineze contra bolii x; 

b) paternalistă: un individ sau o autoritate publica/medicala 
decide că un alt individ trebuie să se vaccineze [este 
important să notăm că, pentru Kraaijeveld, vaccinarea 
paternalistă nu presupune că persoana vaccinată este lipsită 
de autonomie] : 

b.l) un părinte care decide să-și vaccineze copilul; 

b.2) statul care ar decide să vaccineze un adult; 

C) altruista: un individ decide, in mod autonom, să se vaccineze 
contra bolii x pentru a-i proteja pe ceilalți de posibilitatea de 
a le transmite acestora boala respectivă; 

d) indirectá', o autoritate medicală/publică decide să vaccineze 
un individ pentru a crește rata vaccinării dintr-un anumit 
teritoriu și pentru a produce imunitatea de turmă necesară 
pentru protecţia celorlalţi. 

O parte covârșitoare a dezbaterii etice pe tema vaccinării (cu 
implicaţiile legale și instituționale de rigoare) s-a concentrat, 
până de curând, pe o combinaţie a vaccinárii de tip (b.1) si (d) - 
acesta fiind, de altfel, și subiectul principal al capitolului nostru. 
Considerăm că motivele pentru care discuţia s-a purtat în jurul 
acestor coordonate sunt destul de lesne de înţeles. Pe de o parte, 
vorbim despre vaccin în contextul unor boli care afectează 
preponderent copii și care trebuie administrat cu precădere la 
vârste relativ mici. în plus, bolile respective au nevoie de o rată 
semnificativă a vaccinării pentru a asigura imunitatea de turmă 
care generează protecţia indirectă a celor care nu pot fi 
imunizati. Pe de altă parte, vaccinárile de tip autoprotector si 
altruist sunt relativ neproblematice din punct de vedere moral: 
cât timp altcineva nu este vătămat din cauza ta este perfect 
legitim să iei toate măsurile necesare în vederea propriei 
protectii, iar vaccinarea altruistă, în accepțiunea lui Kraaijeveld, 

intră în categoria supererogatiei, a acţiunilor pe care le 
considerăm cu toţii lăudabile moral. 

Intuitia noastră este că dezbaterea etică din epoca noului 
coronavirus se va invárti in continuare în jurul vaccinárii 
indirecte (deși încă nu știm care este pragul necesar pentru 
atingerea imunitátii de turmá), dar va cunoaste o trecere inspre 
vaccinarea paternalistá de tip (b.2). Dacá vaccinarea obligatorie 
poate párea o sarciná mai usoará cánd vorbim despre copii (in 
virtutea faptului cá incá nu sunt autonomi), in cazul adultilor 
problema este, cel puţin la prima vedere, mai dificilă. 

Au adulţii o datorie morală să se vaccineze împotriva COVID- 
19? Putem aplica argumentele pe baza cărora se sprijină datoria 
morală a părinţilor de a-și vaccina copiii și în cazul vaccinării 
adulţilor? Ar putea fi transformată această datorie morală într-o 
obligaţie legală și în România, așa cum putem specula pe baza 
proiectului de lege din ţara noastră? 

Să ne uităm, în primul rând, la refuzul vaccinării ca încălcare 
a principiului nonvătămării. Din punctul de vedere epidemiologie, 
distincţia dintre copii și adulţi este irelevantă în cazul COVID-19, 
în sensul că amândouă categoriile pot transmite virusul mai 
departe?15. 

Putem să-i vătămăm pe ceilalți dacă suntem infectați (chiar daca 
suntem asimptomatici; conform unor informaţii recente oferite de 
OMS, pare că aceste cazuri sunt semnificativ mai rare decât se 
credea la începutul pandemiei), iar riscul este cu atât mai mare 
cu cât rata imunizării colective este mai scăzută. Cum nivelul 
imunizării obţinute pe căi naturale este încă scăzut - politicile 
publice de acest gen venind la pachet cu costuri umane 
semnificative - și încă nu știm care este pragul pe care trebuie să- 
l atingem pentru imunitatea de turmă, cea mai bună opţiune 
pentru a nu-i vătăma pe ceilalți rămâne vaccinarea. în cazul în 
care vaccinarea de tip (a) sau (c) nu produce imunitatea de turmă 
contra COVID-19, atunci acel reductio ad libertarianium despre 
care vorbește Brennan poate fi aplicat, cu ușurință, și în acest 
caz. Avem o problemă de acțiune colectivă, iar refuzul vaccinárii 


215mai rară, iar copiii nu sunt o categorie de risc ţinând cont de 
simptomatologia COVID-19. 

împotriva noului coronavirus poate fi văzut drept o decizie prin 
care îi supunem pe ceilalţi la un risc inacceptabil la adresa vieţii 
lor. 

Vom atinge o concluzie similară și dacă optăm pentru o 
strategie bazată pe echitate. Preventia contagiunii prin mijloace 
de tipul distantárii fizice sau închiderii unor categorii de afaceri 
și activităţi are o eficienţă limitată și costuri uriașe. Probabila 
apariție a unui vaccin va oferi o cale mai puţin costisitoare de a 
reduce transmiterea bolii. Care este cea mai echitabilă distribuţie 
a poverii de a contribui la producerea acestui bun public? 
Răspunsul plauzibil, credem noi, este că toti cei care au 
capacitatea de a o face ar avea datoria morală de a participa, prin 
vaccinare. 

Deși ar putea accepta existenţa unei datorii morale de a se 
vaccina împotriva COVID-19, nu toti oamenii ar fi convinși că ar 
trebui să devină o obligaţie legală pentru toti. Motivele unei 
asemenea opoziții ar fi diverse, de la o critică robustă la adresa 
oricărei intervenţii de tip paternalist în viaţa adulţilor (mai ales 
când vorbim despre intervenţii bio-medicale) la optarea pentru 
măsuri alternative menite să reducă ori să elimine transmiterea 
virusului, precum purtarea măștilor de protecţie ori izolarea la 
domiciliu. în plus, un alt argument ar putea fi construit în 
favoarea includerii unui criteriu strict al selectivitátii când vine 
vorba despre vaccinarea obligatorie anti-COVID-19: restrângerea 
aplicării acestei prevederi exclusiv în rândul persoanelor aflate în 
grupuri de risc - cei care au comorbiditáti precum boli 
cardiovasculare sau diabet ori persoanele trecute de 60 de ani 
sau care lucrează cu publicul (în principal persoanele din 
sistemul sanitar). 

într-o lume coasiană?!6 ideală, cu costuri de tranzacţie zero, 
aceasta ar putea fi o soluţie preferabilă care ar maximiza 
libertatea individuală și ar conduce la o alocare eficientă a 


216Pentru Coase (1960), o lume ideală este una în care costurile 
de tranzacţie fie lipsesc cu desăvârșire, fie sunt aproape zero, 
caz în care, indiferent de o alocare iniţială a unor resurse, 
negocierea dintre oameni ar produce o alocare eficientă a 
acestora. 

responsabilitátilor fiecăruia. într-un context nonideal însă, 
deciziile autorităților publice trebuie să tina cont de dificultatea 
atingerii unor scopuri care presupun acţiune colectivă. 

O asemenea opţiune devine mai clară dacă ne uităm cu 
atenţie la costurile prevenirii răspândirii COVID-19 prin alte 
mijloace în raport cu vaccinarea. Pe baza datelor pe care le avem 
până acum, costurile impunerii unei noi carantine ar fi prohibitive 
atât economic, cât și psihologic. Vaccinarea ar oferi opţiunea cea 
mai eficientă comparativ cu soluţiile aplicate până acum. Cu toate 
acestea, intuiţia noastră este că dreptul statului de a utiliza 
coercitia în cazul luptei împotriva COVID-19 este doar unul prima 
facie. în primul rând, impunerea unei asemenea obligaţii de a te 
vaccina vine la pachet cu anumite obligaţii epistemice pentru 
autorităţile medicale publice (Brennan, Surprenant și Winsberg: 
2020). în al doilea rând, statul ar trebui să recurgă la coercitie 
doar în măsura în care alte posibile soluţii mai puţin coercitive nu 
ar funcţiona. O asemenea alternativă mai putin restrictivă a fost 
imaginată de economistul Steven Levitt pentru SUA: o loterie 
săptămânală cu premii de un miliard de dolari la care ar putea 
participa numai cei care s-au vaccinat. Ne putem imagina că 
stimulentul financiar ar fi îndeajuns de mare pentru ca mulți 
dintre cei care sunt reticenti cu privire la vaccinare să treacă în 
categoria celor care sunt dispuși să opteze pentru o asemenea 
intervenţie, în vreme ce costurile unei asemenea loterii ar fi mult 
mai mici decât cheltuielile publice asociate cu impunerea unei noi 
carantine (Dubner: 2020). 

Epidemiile au fost întotdeauna traumatizante și nu arareori 
devastatoare. Iar o serie de particularităţi ale timpului nostru (o 
mare parte dintre oameni trăiesc în orașe aglomerate, suntem 
zilnic în proximitatea fizică a multor altora, petrecem timp în 
proximitatea unor necunoscuţi în metrouri, avioane, restaurante, 
cluburi etc.) au darul nedorit de a facilita transmiterea 
necontrolată a patogenilor. Dacă luăm în calcul toate aceste 
lucruri, vaccinarea obligatorie are potenţialul de a deveni unul 
dintre punctele focale ale dezbaterilor din etica aplicată în 
secolul XXI. 

IDEI PRINCIPALE 

1. Atitudinile posibile fata de vaccinare pot fi reprezentate ca 
formând un continuum, mergând de la acceptarea 
necondiționată sau solicitarea activă a vaccinurilor până la 
refuzul total. Motivatiile de natură morală joacă adesea un rol 
semnificativ în conturarea acestor atitudini. 

2. Cheia argumentului moral care face apel la principiul 
nonvătămării rezidă în faptul că, pentru a-și atinge scopul 
generării imunitátii de turmă, vaccinarea necesită acţiune 
colectivă. în această perspectivă, refuzul vaccinării reprezintă 
încălcarea obligaţiei morale pe care o avem de a nu participa 
la acţiuni colectiv vătămătoare. 

3. Justificarea obligaţiei morale a vaccinării pornind de la un 
principiu al echităţii apelează cel mai adesea la ideea că, dacă 
imunitatea de turmă este un bun public de care beneficiem cu 
toții, avem datoria de a prelua, fiecare dintre noi, o parte 
echitabilă a poverii de a participa la producerea sa. 

4. Cheia valorică a proiectului legii vaccinării din România pare 
mo- nist-utilitaristă. Forma actuală a proiectului este 
compatibilă atât cu un argument care face apel la principiul 
nonvătămării, cât și cu unul care pune accent pe echitate. 

5. Chiar dacă adulţii au o datorie morală să se vaccineze 
împotriva COVID-19, statul are doar un drept prima facie de a 
utiliza mijloace coercitive în acest scop. 

Notă 

Autorii au contribuit în mod egal la scrierea acestui capitol. 

Contribuţia lui Radu Uszkai la acest capitol este rezultatul unei 

cercetări finanţate printr-un grant al Unităţii Executive pentru 

Finanţarea învățământului Superior, a Cercetării, Dezvoltării și 

Inovării, CNCS-UEFISCDI, proiectul cu numărul PN-III-P1-1.1- 

TE-2019-1765, „Responsabilitate morală colectivă: de la 

organizații la sisteme artificiale. O re-evaluare a cadrului 

aristotelic”, implementat de Centrul de Cercetare în Etică 

Aplicată și ICUB, Universitatea din București. 

01.05.2020.Capitolul 13 
Limitarism etic și responsabilităţi individuale în 
etica moștenirilor 
Adelin-Costin Dumitru 
„Când copiii voștri sunt răi, nu merită nicio moștenire; când 
sunt buni și vrednici, nu mai au nevoie de nicio moștenire.” 
Proverb chinezesc, reprodus în Avram (2011) 
13.1. Introducere 

Se dau următoarele afirmaţii, care, cel mai probabil, îi vor părea 
familiare oricărui cititor: moștenirile asigură o punte între 
generaţii. A lăsa o moștenire înseamnă a-i dovedi cuiva că a 
contat pentru tine. A primi o moștenire înseamnă a onora 
memoria unei persoane apropiate a cărei viata pe această lume s- 
a sfârșit. Prin moștenire cineva se asigură că descendenții săi vor 
avea o viaţă mai bună. Comparati însă respectivele afirmaţii cu 
următoarele: moștenirile contribuie la perpetuarea inegalitatilor 
dintre oameni. Prin moștenire se acumulează cele mai mari averi 
și se menţine stratificarea socială. Nu putem avea o societate 
egală dacă nu reglementăm problema moștenirilor. Atât timp cât 
instituția familiei va exista, principiul egalităţii echitabile de 
oportunităţi poate fi implementat doar într-un mod imperfect 
(Rawls: 1971, p. 74)?".Exercitiul anterior are rolul de a arăta 
cum un subiect aparent simplu - dreptul indivizilor de a lăsa și de 
a primi moștenire - este de fapt controversat. Motivul principal, 
după cum vom vedea, este că problema moștenirii se situează la 
intersecţia mai multor valori care de multe ori nu sunt 
compatibile: libertatea, egalitatea și ceea ce am putea denumi 
partialitatea familială. 

în literatura de specialitate, rolul moștenirilor în configurarea 
unei societăţi drepte a fost recurent în ultimii ani (White: 2008; 
Halliday: 2018; Pedersen: 2018). Astfel a avut loc o revitalizare a 
unui subiect căruia i-au fost dedicate pagini întregi în trecut în 
literatura utilitaristă, în special de către Bentham (1952) și Mill 
(1976 [1871]). Cu toate acestea, majoritatea discuţiilor se 
concentraseră pe modul în care moștenirile ar trebui taxate 
(Duff: 1993; Haslett: 1997), pe reforma dreptului de a moșteni 
(Lafaye: 2008) sau pe efectele economice ale moștenirilor 
(Piketty: 2014). Teoreticienii au atins prea putin problema 


217Egalitatea echitabilă de oportunități este realizată atunci 
când instituţiile asigură „șanse egale de educaţie tuturor 
persoanelor și atunci când toti indivizii au capacitatea de a 
avea orice poziţie în societate își doresc, în măsura în care au 
făcut anumite eforturi în acest sens” și dovedesc anumite 
calități necesare (calităţile respective trebuind să fi fost și ele 
încurajate și 

responsabilitatilor morale ale indivizilor în ce privește drepturile 
de a lăsa și dobândi moștenire. 


în acest capitol îmi propun să contribui la umplerea acestui gol și 
să aduc în prim-plan obligaţiile corelative ale indivizilor. Cadrul 
conceptual folosit este al limitarismului etic. Robeyns (2017) 
propune limitarismul ca un complement la teoriile tradiționale 
despre cum ar trebui să fie distribuite beneficiile sociale 
(suficientarism, prioritarism, utilitarism sau egalitarism?!8 219). Pe 
scurt, limitarismul sustine cá redistributia bunurilor ar trebui să 
se concentreze asupra indivizilor care au mai multe resurse decât 
cele necesare unei vieți ce permite dezvoltarea optima 
(flourishing). în varianta propusă de Robeyns și discutată în 
literatura apărută până acum (Volacu și Dumitru: 2019; Timmer: 
2019), limitarismul îmbrățișează Limitarism etic si 
responsabilități individuale în etica moștenirilor 299 o formă 
politică, nu morală, bazată pe o justificare instrumentală. în 
capitolul de fata voi prezenta o forma de limitarism etic, astfel 
încât mă voi concentra pe ceva mai mult decât măsurile care ar 
trebui adoptate de guvernământ pentru asigurarea dreptăţii 
sociale. Mă voi uita în plus la valoarea morală a acţiunilor 
individuale. O preocupare secundară va fi să demonstrez că 
limitarismul etic nu presupune obligaţii morale prea puternice 
pentru indivizi. 

Din păcate, în sfera publică românească au existat prea 
puţine discuţii privind etica mostenirilor. Din acest punct de 
vedere, cea mai fertilă perioadă a fost după revoluţia din 1989, în 


218cultivate în avans de instituţiile educaţionale și culturale) 
(Rawls: 1971, p. 278). 

219Egalitarismul ne spune că bunurile ar trebui să fie distribuite 
egal între indivizi (fie în sensul că distribuim aceleași bunuri, 
fie că indivizii ar trebui să fie aduși la același nivel al 
bunăstării). Utilitarismul cere maximizarea utilității la nivelul 
unei societăţi. Abordările prioritariste acordă o atenţie sporită 
celor mai dezavantajate persoane dintr-o societate, spunând 
că acestea ar trebui să beneficieze de alocări de resurse în 
primul rând. Suficientarismul este abordarea conform căruia 
toţii indivizii ar trebui să ajungă la un anumit prag de 
bunăstare, resurse sau capabilități, fiind indiferent la 
inegalitatile ce pot exista deasupra respectivului prag. 


care s-a discutat în principal despre restitutia caselor 
naționalizate (pentru o discuţie mai largă, vezi Socaciu: 2014). 
Cu toate acestea, subiectul moștenirii a fost mai degrabă conex, 
discuţiile încadrându-se în ceea ce se numește dreptate 
restitutivă sau dreptate reparatorie, prin care se încearcă repa- 
rarea unor nedreptáti comise în trecut. Deoarece există o 
întreagă literatură de specialitate separată care tratează această 
tematică (detaliată în Dumitru: 2019), nu voi discuta în acest 
capitol problema dreptăţii restitutive. Pe de altă parte, această 
omisiune nu înseamnă că discuţia etică dezvoltată în capitolul de 
fata nu are implicaţii pentru societatea românească. în legislația 
românească există”, evident, numeroase referinţe la dreptul de 
moștenire, inclusiv la cum va fi împărţită aceasta până la rude de 
gradul al patrulea. Un aspect interesant de menţionat este faptul 
că unul dintre articole stipulează și ce se va întâmpla în absenţa 
moștenitorilor legali sau testamentari, și anume transmiterea 
„patrimoniului defunctului [către] comuna, orașul sau municipiul 
în a cărui rază teritorială se aflau bunurile la data deschiderii 
mostenirii"??!, Acest lucru ne arată o preocupare a legiuitorilor 
pentru astfel de situatii-limita într-un mod care să beneficieze în 
primul rând comunitatea de care aparţinea individul respectiv. 


220Codul Civil, „Despre moștenire și liberalitáti", 
https://lege5.ro/Gratuit/ gi2tsmbqhe/mostenirea-legala-codul- 
civil ?dp-gu3dmnjqgqzta, accesat pe 27.01.2020. 

221Art. 963, alin. (3) din Codul Civil. 

„moștenirilor : AR : 1 
in prima parte a capitolului voi prezenta argumente clasice, 


precum cele aduse de Bentham, Mill si Rignano pentru 
reglementarea si limitarea mostenirii. in al doilea subcapitol voi 
aminti cáteva discutii recente, precum conflictul valoric dintre 
libertate si egalitate, rolul mostenirilorin asigurarea dreptăţii 
intergenerationale, legătura dintre neutralizarea sanselor 
inegale, egalitarismul șansei și moșteniri. Al treilea subcapitol 
face o introducere în cadrul limitarist, pentru a arăta cum poate 
furniza acesta un răspuns adecvat la una dintre cele mai dificile 
critici privind restricționarea dreptului de a lăsa moștenire: 
obiectia conform căreia, în absenţa posibilităţii de a lăsa 
moștenire, productivitatea indivizilor va scădea considerabil. Al 
patrulea și ultimul subcapitol discută problema 
responsabilitátilor individuale în etica moștenirii: dincolo de 
politicile care ar trebui adoptate de guvernământ, ce ar trebui să 
facă indivizii când vine vorba de moșteniri? 

13.2. Perspectivele clasice asupra moștenirii 

Când discutăm despre aspectele etice ale moștenirii, este 
important de menţionat că, de-a lungul timpului, dezbaterea a 
fost strâns legată de rolul statului și atitudinea pe care guvernul 
ar trebui să o adopte fata de moștenire. Această atitudine poate 
varia de la indiferența fata de ce fac indivizii cu averile 
acumulate de-a lungul vieţii la descurajarea moștenirii prin 
aplicarea unor taxe asupra proprietăţilor și sumelor de bani 
primite prin testament. Majoritatea propunerilor prezentate aici 
se încadrează însă între aceste două extreme. 

Jeremy Bentham a fost unul dintre primii gânditori care au 
acordat o atenţie sporită problematicii moștenirii. Preocupat de 
maximizarea utilității, favoriza un cadru legislativ prin care 
urmașii să fie protejaţi în eventualitatea decesului părinţilor. 
Astfel, el considera că statul nu ar trebui să intervină în 
transferurile ce aveau loc în cadrul familiei. Pe de altă parte, 
dacă ar fi fost vorba de decesul unei persoane fără rude 
apropiate, Bentham era de acord cu o preluare a cel puţin 
jumătate din avere de către stat (Erreygers: 1997, p. 23). 
Propunerea lui izvora din faptul că aceasta schemă ar genera cel 
mai mic grad de insatisfactie. După cum menţionează Dome 

(1999, p. 322), justificarea adusă de Bentham era că indivizii nu 
se așteaptă să primească moștenire din partea altor persoane 
decât cele mai apropiate rude și nu sunt dispuși în genere să lase 
moștenire decât celor mai apropiate rude. Astfel, preluarea de 
către stat în situaţiile în care aceste condiţii nu erau îndeplinite 
era văzută ca o măsură ce ar fi putut fi folosită pentru a colecta 
venituri într-un mod care ar fi permis renunţarea la alte taxe care 
îi afectau pe cei săraci într-o măsură mult mai mare decât pe cei 
bogaţi (cum ar fi fost taxele pe sare, săpun sau medicamente) 
(Bentham: 1952, p. 300, apud Dome: 1999, p. 323). Vedem aici 
forma incipientă a unei dezbateri ce va deveni proeminentă în 
secolul următor între balansarea valorilor libertăţii și egalității în 
etica moștenirii. 

Conform lui John Stuart Mill (1976 [1871]), dreptul de a lăsa 
moștenire trebuie diferențiat de dreptul de a beneficia de o 
moștenire. Perspectiva filosofului britanic era că moștenirile 
generează o dilemă, în sensul că perspectiva de a lăsa urmașilor 
ceva contribuie la productivitatea indivizilor. Pe de altă parte, 
indivizii care beneficiază de o moștenire considerabilă nu vor mai 
fi preocupaţi să muncească la capacitate maximă (Halliday: 2018, 
p. 55). Mill sesiza așadar confluenţa eticii și taxării, astfel încât 
soluţia lui pentru problema morală a moștenirii lua o formă 
instituțională: o formă de taxare progresivă a averii moștenite, la 
care se adăuga o limită la suma pe care o anumită persoană o 
poate primi drept moștenire (Halliday: 2018, p. 56). Care ar 
trebui să fie limita respectivă era însă o chestiune neclarificată 
de Mill - el discutând despre un nivel de „independenţă 
moderată” (Levy: 1983, p. 552) -, cu alte cuvinte, cineva putea 
primi o sumă de bani care să-i asigure subzistenta, dar nu o viaţă 
atât de comodă încât motivaţia de a munci să scadă foarte mult 
(Erreygers: 1997, pp. 33-35). Efectul aplicării unei astfel de 
scheme de taxare ar fi fost că cei care își încheiau testamentul ar 
fi avut mai multe motive să-și divizeze averea, în cazul în care ar 
fi avut cui: „fiecare persoană ar trebui să aibă posibilitatea de a 
dispune cum vrea de proprietatea sa, dar să nu susţină îmbogă- 
tirea unei singure persoane, dincolo de un anumit minim" (Mill: 
1976, pp. 227-228, apud Pedersen: 2018). 

Rignano (1924), care era de párere cá adevárata problemá ce ar 
trebui rezolvatá de o reglementare a mostenirilor este 
reproducerea intergenerationala a averilor. Rignano considera cá 
legislaţia ar trebui să tina cont de vechimea unei averi. Averile 
produse în timpul vieţii unui individ și lăsate prin testament 
urmașilor nu ar trebui să fie taxate. în schimb, averea acumulată 
de-a lungul a mai multor generaţii, cea care a fost redistribuita 
intergenerational de mai multe ori, ar trebui să fie supusă unei 
rate a taxării relativ ridicate. Halliday (2018, p. 59) 
argumentează că schema lui Rignano era menită să rezolve 
dilema lui Mill: se oferă stimulente pentru productivitatea 
indivizilor, dar indivizii au motive și să muncească suplimentar, 
chiar dacă moștenesc o avere semnificativă, de vreme ce 
respectiva moștenire va fi suprataxată de către stat. Nu 
dimensiunea averii, ci vechimea acesteia, este ce conta pentru 
Rignano (Halliday: 2018, p. 61). Cu cât era moștenirea transmisă 
de mai multe ori, cu atât era cineva mai puţin îndreptăţit să o 
păstreze, considera Rignano. Schema sa permitea inclusiv 
posibilitatea ca taxarea averii după un anumit număr de 
redistributii să ajungă la 100% (Erreygers: 1997, p. 40). Pe de 
altă parte, Halliday semnalează că o astfel de schemă neglijează 
interdependenta dintre dobândirea și producerea averii. Chiar 
dacă vorbim despre moștenirea averii strânse de-a lungul unei 
singure generaţii, cineva care primește o sumă mare de bani la 
începutul vieţii va beneficia de un start în viaţă mult mai benefic 
decât alte persoane (Halliday: 2018, p. 67). Bineînţeles, de cele 
mai multe ori persoanele care primesc o moștenire sunt deja 
adulte, astfel încât acest argument își mai pierde din forță. Este 
însă important de menţionat că o schema a Ja Rignano nu poate 
rezolva de una singură toate efectele negative ale moștenirii 
(vom avea o discrepantá, de exemplu, între persoanele cu mai 
multe rude apropiate și persoanele cu mai puţine rude apropiate; 
primii vor primi mai multe beneficii intergenerationale decât cei 
din categoria a doua, indiferent de taxele aplicate asupra 
mostenirilor respective). Totuși, taxarea averii în funcție de 
vechimea acesteia poate fi suplimentată de taxarea în funcţie de 

gradul de rudenie între părțile unui testament și valoarea totală a 
averii (Erreygers: 1997, p. 41). Legitimitatea taxării moștenirilor 
depinde însă de efectele pe care acestea le au într-o anumită 
societate. 

Până acum am amintit de problema productivităţii și de cea a 
poziţiilor de start inegale în viaţă. în continuare, voi dezvolta 
aceste chestiuni, plecând de la conflictul valoric dintre libertate 
și egalitate. 

13.3. Mostenirile și societatea dreaptă 

Analiza responsabilitátilor individuale în etica moștenirii poate 
pleca de la întrebarea pusă de White (2008): acţionează un 
părinte în mod virtuos când intenţionează să le lase cât mai multe 
bunuri copiilor săi? White crede că în astfel de cazuri trebuie să 
reconciliem două intuitii la fel de plauzibile. Prima se referă la 
relaţia specială dintre un copil și părintele său și la așteptarea 
rezonabilă ca părinţii să-și ajute copiii. 

Avem de-a face aici cu un argument care subliniază importanţa 
libertăţii, dar care este combinat cu un argument referitor la 
valoarea specială a relaţiilor familiale și a modului în care a lăsa 
o moștenire, în special copiilor, ilustrează libertatea de a 
întreprinde o acțiune care întărește anumite tipuri de relaţii într- 
o familie. A doua intuiţie se leagă de faptul că relaţiile dintre 
membrii familiei ar trebui să fie totuși supuse unor constrângeri, 
incluzând aici necesitatea asigurării oportunităţilor egale într-o 
societate (White: 2008, pp. 168-169). încercarea de a împăca 
aceste două intuitii potential divergente este, de altfel, și unul 
dintre principalele motive pentru care puţini autori au susținut 
vreodată interzicerea moștenirii, mai degrabă discutându-se 
despre temperarea moștenirii prin aplicarea unor taxe. După cum 
menţionează White, întrebarea principală este mai degrabă 
referitoare la cât de mult ar trebui să putem lăsa și primi 
moștenire (White: 2008, p. 169) decât dacă moștenirea este 
permisibilă moral ca atare (vezi însă și Steiner: 1994). 

înainte de a ilustra impactul moștenirilor asupra unei 
societăţi drepte, e important să clarificăm că problema 
moștenirilor nu epuizează problematica transferurilor între 
indivizi. Haslett (1994) menţiona că ar trebui să limităm cumva și 

Haslett, a discuta despre taxarea moștenirilor făcând abstracție 
de taxarea „cadourilor” făcute între indivizi nu face decât să 
înlocuiască o problemă cu alta. Evident, Haslett nu se referă aici 
la cadouri primite la o aniversare, de Crăciun, sau altfel de ocazii 
speciale, ci la transferuri semnificative valoric ce au aparenţa 
unui cadou, dar în realitate urmează aceeași logică precum 
moștenirile - de exemplu, Haslett menţionează că legislaţia 
americana din anii '80, care permitea indivizilor să facă donații 
de până la $10.000 fără să plătească taxe, era prea laxă (Haslett: 
1986, p. 137). Alti autori precum Duff (1993) vorbesc despre taxe 
progresive care sá tiná cont de cadourile si mostenirile primite de 
un individ. Pe de altá parte, cele mai semnificative transferuri au 
loc dupá decesul unui individ. Lafaye (2008) mentiona cá averile 
a 6796 dintre superbogatii americani pot fi atribuite mostenirilor, 
si nu cadourilor oferite înainte de decesul unui individ. 

Importanţa acestei discuţii devine mai clară dacă ne gândim 
la parcursul extrem de diferit pe care îl vor avea două persoane 
născute în medii diferite. A fi beneficiarul unei averi acumulate 
de-a lungul timpului iti va crea mult mai multe oportunităţi în 
viaţă decât dacă te-ai naște într-o familie fără posibilități 
materiale, indiferent de eforturile depuse. Pe de altă parte, nu 
putem ignora complet prezumția în favoarea libertăţii părinţilor 
de a dispune cum vor de banii lor, mai ales dacă aceștia doresc 
să-i directioneze către copiii lor. Vedem așadar de ce problema 
moștenirii e adesea percepută ca un conflict valoric între 
egalitate și libertate. Poziţia susținătorilor argumentului libertăţii 
este că taxele aplicate pe moștenire curmă într-un mod nedrept 
opţiunile unei persoane de a alege unde să își folosească 
resursele câștigate în mod cinstit (Tullock: 1971). Poziţia 
susținătorilor argumentului egalitarist este că ar trebui să ne 
uităm mai degrabă la efectele moștenirii. Acestea vor fi de cele 
mai multe ori negative pentru restul societăţii, în general, și 
pentru persoanele cele mai dezavantajate, în particular, dat fiind 
că moștenirile contribuie la adâncirea diferenţelor de venituri din 
societate și la reproducerea intergenerationala a acestora 
(Piketty: 2014). 

Argumentul libertăţii a fost proeminent în scrierile 
libertariene din secolul XX. Murray Rothbard spune că, într-o 
societate liberă, în care recunoaștem drepturile la proprietate și 
la schimbul pe piaţă, trebuie să recunoaștem și dreptul indivizilor 
de a-și oferi proprietatea cui doresc. Conform lui Rothbard, „dacă 
Willie Stargell are dreptul la roadele muncii sale și la banii 
obținuți de pe urma acestei munci, are de asemenea dreptul să-și 
ofere banii lui Stargell Jr." (1973, p. 41). Prezumția lui Rothbard 
este că moștenirea e similară altor practici prin care indivizii își 
transferă averea. Această analogie între moștenire și alte moda- 
litáti de a dispune de proprietate a dus la cele mai semnificative 
critici ale impozitării moștenirilor, percepute ca încălcări ale 
libertăţii individuale (Friedman: 2002, p. 174). Pe de altă parte, 
nici egalitariști precum Halliday (2013) sau alţi libertarieni 
precum Nozick (1990) nu sunt de acord cu această asumptie. 
Steiner (1994) afirmă explicit că transferul prin moștenire nu 
reprezintă o modalitate legitimă prin care cineva poate intra în 
posesia unui bun. Pentru Steiner, statutul juridic al moștenirii 
este ambiguu, dat fiind că se bazează pe o ficțiune legală, 
postulând un fel de proprietate neîntreruptă, ceea ce neagă 
practic instanţa decesului unui individ (Steiner: 1994; 
Vandevelde: 1997). 


Așadar, a arăta că taxarea moștenirii prezintă probleme morale 
distincte fata de celelalte tipuri de taxare a devenit important 
pentru cei preocupaţi de pluralism valoric. Aceștia vor să arate că 
prin taxarea moștenirilor se ajunge la o distribuţie mai egală a 
veniturilor, fără a avea loc o pierdere de libertate. în această 
notă, Halliday (2013) argumentează că a taxa moștenirile 
reprezintă o măsură mai putin coercitivă Limitarism etic si 
responsabilități individuale în etica moștenirilor 305 decât a taxa 
alte tipuri de transferuri. Halliday ajunge la această concluzie 
arătând cum o taxă de moștenire nu îi împiedică pe indivizi să 
folosească cum vor un obiect - să zicem, o mașină - câtă vreme 
sunt în viată. Alte taxe îi afectează însă în cursul vieţii, înainte de 
a beneficia de un anumit obiect. Se presupune însă că o taxă de 
moștenire se aplică de abia după ce un individ a obţinut 
suficientă utilitate din folosirea mașinii respective. A lăsa 
moștenire nu este doar un mod de a folosi un obiect, ci este 
ultimul mod în care cineva poate folosi un obiect - asta face 
moștenirea radical diferită de alte utilizări ale proprietăţii 
(Halliday: 2013, pp. 633-634), pentru că se presupune că indivizii 
deja au folosit obiectele respective în alte scopuri care le-au adus 
beneficii sau utilitate. 

Pentru a justifica însă taxarea moștenirii și pentru a vedea de 
ce este aceasta problematică din punct de vedere moral, avem 
nevoie de mai multe motive decât să arătăm că a lăsa prin 
testament un obiect diferă de utilizări alternative ale proprietăţii 
(precum vânzarea proprietăţii). Principalele argumente pro 
taxare sunt legate, așa cum am menţionat, de asigurarea 
dreptăţii distributive: fie în sensul că moștenirea afectează 
egalitatea de oportunităţi, că moștenirile sunt arbitrare dată fiind 
pasivitatea celui care primește o moștenire, că stratificarea 
socială este afectată de moșteniri, fie că pentru a asigura 
dreptatea intergene- rațională avem nevoie să apelám la limitarea 
dreptului de moștenire (Pedersen: 2018). 

urmașii cuiva, ci prin tot ce aduc cu ele: capital social (relaţiile cu 
alte persoane, de obicei privilegiate la rândul lor), capital cultural 
(cunoștințe și oportunităţi educaţionale), rezultatul fiind o 
reproducere intergene- raţională a inegalitátilor, în urma căreia 
persoanele cele mai avantajate vor avea copii care la rândul lor 
vor fi mai avantajati. Pe termen lung, se poate ajunge la un tip de 
segregare, în care grupuri diferite de indivizi vor avea experienţe 
extrem de diferite, fără a putea empatiza unii cu ceilalți (Halliday: 
2018, p. 107). în România, de exemplu, a luat amploare în ultimii 
ani un discurs împotriva ,asistatilor sociali”, care își găsește 
geneza de multe ori tocmai în aceste experienţe diferite. Persoane 
care au beneficiat de capital social și cultural semnificativ încă de 
la naștere nu pot înţelege de ce persoane lipsite de acesta 
continuă să aibă nevoie de sprijinul instituţiilor guvernamentale. 
Se ajunge așadar la niște stereotipuri periculoase pentru 
solidaritatea socială care potduce inclusiv la politici publice 
directionale împotriva persoanelor lipsite de capital cultural si 
social (Halliday: 2018, p. 108). Evident, efectele cele mai 
semnificative ale mostenirii pot sá nu fie vizibile imediat - 
Halliday spune cá impactul poate fi sesizat si peste cáteva 
generatii, dar asta nu inseamná cá efectele de acumulare 
favorizate de mostenire nu trebuie gestionate la nivelul politicilor 
(2018, p. 140). De altfel, acesta era si unul dintre motivele pentru 
care schema lui Rignano cerea ca mostenirea sá fie impozitatá tot 
mai mult pe másurá ce ,vársta" averii crestea - o avere veche este 
valoroasă în sine, afirmă Halliday, având asociate numeroase 
semnificaţii sociale, toate reprezentând ramificații ale 
oportunităţilor diferite furnizate celor care beneficiază de norocul 
de a se fi născut într-o familie bogată (Halliday: 2018, pp. 149- 
151). 

Nu putem menţiona cuvântul „noroc” fără să ne ducem cu 
gândul la ceea ce în filosofia politică poartă denumirea 
„egalitarism al sansei" {luck egalitarianism). Plecând de la o 
distinctie introdusá de Ronald Dworkin (2002) intre noroc brut si 
noroc de optiune, egalitaristii sansei considerá cá inegalitátile 
atribuite primului - cele ce derivá din circumstante aflate in afara 

controlului individului - sunt nedrepte, în timp ce inegalitatile 
derivate din norocul de opţiune - reflectând alegerea conștientă a 
unui agent - sunt acceptabile. Altfel spus, egalitariștii șansei 
acceptă în general ceea ce se numește distincţia între alegere și 
circumstanțe (Cohen: 1989). Simplificat, conform acestei 
concepţii despre dreptate, indivizii trebuie să fie responsabili 
pentru alegerile pe care le fac. Pe de altă parte, dacă discutăm de 
efectele sansei, ale norocului brut asupra distributiilor, avem de-a 
face cu o problemă de natură morală, care trebuie să constituie 
obiectul redistribuirii. Vallentyne (2000) argumentează că nu este 
o chestiune de alegere când un individ primește un cadou - astfel, 
darurile ar trebui să fie taxate. Aplicarea egalitarismului șansei la 
problema moștenirilor ar duce, conform lui Halliday, la 
restricționarea tuturor transferurilor care reprezintă pentru 
beneficiar o chestiune de noroc brut (2018, pp. 78-80). Or, s-ar 
putea ca asta să fie prea mult, având în vedere valorile 
independente pe care le reflectă moștenirile (în acest caz, valorile 
familiale). De altfel, moștenirile reprezintă un caz complicat 
pentru susținătorii egalității de șanse pentru că, spre deosebire 
de inegalitátile generate de factori complet arbitrari din punct de 
vedere moral, precum talentele înnăscute, existenţa dizabilitátilor 
sau naționalitatea, relaţiile dintre membrii familiei nu pot fi 
clasificate atât de simplu ca fiind arbitrare în acest sens. 
Lucrurile sunt și mai complicate de faptul că pot exista motive 
diferite pentru care indivizii lasă moștenire - de la moștenire 
accidentală (caz în care cineva pur și simplu a decedat, iar 
bunurile sale au fost împărţite conform legislaţiei în vigoare), 
voluntară sau capitalistă (cazul fondatorilor de adevărate imperii 
precum John Rockefeller, ai cărui urmași nu moșteneau ceva 
pentru că Rockefeller era altruist, ci pentru că a lăsa moștenire 
era perceput de acesta „un mijloc necesar de perpetuare a 
averii”) (Masson și Pestieau: 1997, pp. 60-88). 

Pentru adepţii pluralismului valoric care consideră că 
sentimentele și relaţiile de reciprocitate din cadrul familiei sunt 
importante, egalitarismul șanselor nu reprezintă o soluţie 
adecvată, din cauza implicatiilor prea radicale. Totodată, e posibil 
ca măsuri precum cele susţinute de Haslett (1997), prin care se 

moștenire o anumită sumă de bani, restul averii fiind redistribuit 
către guvern), să reprezinte o soluţie adecvată la problema 
moștenirilor. Conform lui Haslett, o astfel de măsură restrictio- 
nează întrucâtva libertatea super-bogatilor, dar ar rezulta în 
câștiguri incomensurabile pentru restul societăţii în termeni de 
egalitáti de oportunităţi (Haslett: 1997, p. 150). Ar putea duce 
chiar la eliminarea efectelor amintite în paragrafele anterioare, 
precum acumularea de averi și inegalitátile masive 
intergenerationale, ceea ce în mod sigur ar constitui un avantaj 
pentru egalitariști. Pe de altă parte, am avea de-a face cu o 
pierdere de libertate. Poate fi construită așadar o soluţie care să 
fie acceptabilă atât pentru cei care susţin argumentul egalitarist, 
cât și pentru cei care susţin argumentul libertăţii? în continuare 
voi sugera o astfel de soluţie care ia forma unei abordări noi în 
filosofia politică, intitulată limitarism. Mai mult, această abordare 
poate oferi un răspuns și la problema semnalată de Mill legată de 
limitarea dreptului la a lăsa moștenire, aceea că ar putea afecta 
productivitatea indivizilor. 

13.4. Limitarismul politic și taxarea moștenirilor 
Limitarismul este o concepţie despre dreptatea distributivă 
promovată în filosofia politică contemporană de Ingrid Robeyns 
(2017, 2019). Conform acesteia, ce îi lipsește literaturii filosofice 
este că nu examinează suficient poziția celor mai bogaţi indivizi 
dintr-o societate și rolul care ar trebui să fie jucat de aceștia. 
Teorii precum egalitarismul sau prioritarismul se concentrează pe 
cele mai dezavantajate persoane dintr-o societate, aproape 
ignorând persoanele cele mai avantajate?%. Limitarismul încearcă 
să identifice tocmai nivelul la care indivizii „au mai multe resurse 
decât ar avea nevoie pentru a avea o viaţă înfloritoare” (Robeyns: 
2017, p. 1). Conceptie parțială despre dreptate??, limitarismul nu 


222Alti autori, precum Volacu si Dumitru (2019), susțin ca 
limitarismul ar fi, de fapt, o schemá institutionalá pentru 
aplicarea unei anumite teorii precum suficientarismul. 

223Limitarismul este o conceptie partialá pentru cá nu 
precizează ce ar trebui să se întâmple cu indivizii aflaţi sub 
pragul de avere în exces. 

specifică ce ar trebui să facem pentru aceia care se află sub 
pragul unei vieţi înfloritoare. Robeyns invocă două motive 
principale pentru care ar fi nevoie de limitarism: faptul că cei 
extrem de bogaţi își pot folosi resursele financiare în influențarea 
ilegitimă a politicilor publice, promovându-și propria agendă, și 
faptul că există atât de multe nevoi urgente care pot fi rezolvate 
prin taxarea celor foarte bogaţi (probleme precum schimbările 
climatice sau sărăcia extremă). Robeyns (2017, pp. 5-12) chiar 
menționează că limitarismul este o concepţie instrumentală, ceea 
ce înseamnă că nu condamnám afluenta extrema din motive 
intrinseci (pentru că am considera că este problematic însuși 
faptul ca cineva să fie prea bogat, indiferent dacă acest lucru ar 
avea consecinţe pozitive sau negative), ci pentru că prin taxarea 
la un nivel înalt a celor foarte bogaţi putem rezolva cele două 
probleme amintite anterior. 

Ce înseamnă însă că un individ are o viaţă înfloritoare? 
Robeyns definește o astfel de viaţă recurgând la abordarea 
capabilitátilor. Termenul capabilități se referă la accesul 
indivizilor la un set de funcțiuni (functionings), adică lucruri pe 
care le poate face un individ sau stări în care se poate afla. 
Autoarea construiește un indice al afluentei care include date 
privitoare la ce pot să facă și să fie indivizii, la posesiunile lor 
materiale, și ia în calcul necesităţile și dorinţele lor (Robeyns: 
2017, p. 21). De asemenea, indicele ţine cont de un factor de 
conversie; dacă valoarea acestui factor este maximală (=1), 
persoana respectivă poate folosi efectiv veniturile pe care le are 
pentru a realiza ceva; dacă e mai mic de 1, înseamnă că individul 
are o anumită dizabilitate care îl împiedică să convertească 
eficient veniturile și este așadar îndreptăţit să primească mai 
multe resurse (Robeyns: 2017, pp. 20-22). 

Este important de precizat că Robeyns - dar și alţi autori care 
urmează abordarea limitaristă, precum Volacu și Dumitru (2019) - 
interpretează viata înfloritoare ca necesitând suficient de multe 
resurse încât politicile limitariste nu ar taxa suplimentar 
majoritatea cetăţenilor unui stat democratic. în primul rând ar fi 
vizate persoane precum Jeff Bezos sau Bill Gates, care au atât de 
mulţi bani, încât pot realiza orice concepţie rezonabilă despre ce 

impozite pe avere mult mai mari (poate chiar de 100% de la un 
anumit punct încolo, asa cum susțin unele forme de limitarism). 
Mai mult, limitarismul poate fi etic sau politic. Pe de o parte, 
limita- rismul se referă la o datorie morală de a nu fi prea bogat. 
Din această perspectivă, statul nu te poate obliga să te 
conformezi acelei norme si nu iti poate lua veniturile considerate 
„în exces”. Pe de altă parte, ca doctrină politică, limitarismul 
susține că statul ar trebui să taxeze banii în exces ai cetățenilor 
(Robeyns: 2017, p. 29). Robeyns menţionează totuși că, și dacă 
am fi de acord cu forma mai laxă de limitarism etic, guvernul ar 
putea lua măsuri precum programe educaţionale care să 
încurajeze norme sociale reflectând principiul moral fundamental 
al limitarismului - e problematic din punct de vedere moral să fii 
prea bogat. Astfel de norme sociale care ar fi conforme cu 
limitarismul etic ar fi încurajarea caritatii din partea celor foarte 
bogaţi sau sprijinirea unor cauze cu utilitate publică - dar ar 
rămâne însă la nivelul de norme sociale, dezirabile însă nu 
obligatorii (Robeyns: 2017, p. 30). 

Ca doctrină politică, limitarismul se referă în principal la 
politici de taxare. Justificarea pentru taxarea foarte ridicată a 
persoanelor cu venituri sau averi foarte mari se bazează pe 
irelevanta din punct de vedere moral a averilor în exces 
(Robeyns: 2017, p. 12). Politicile limitariste pot fi însă 
predistributive sau redistributive (Timmer: 2019). Taxele aplicate 
moștenirilor reprezintă o categorie importantă de politici 
predistributive, având ca scop reglementarea stocurilor iniţiale cu 
care pleacă un individ în viata, pentru a genera o distribuţie 
echitabilă a oportunităţilor (Timmer: 2019, p. 1033). După cum 
am arătat în subcapitolul precedent, una dintre criticile aduse la 
taxarea mostenirilor avea de-a face cu potenţialul unei astfel de 
măsuri de a afecta negativ productivitatea indivizilor. O obiectie 
similară a fost avansată la adresa formelor tari de limitarism 
(care solicită o rată de taxare de 100% a banilor în exces) (Volacu 
și Dumitru: 2019). După cum subliniază însă Timmer (folosindu-se 
de argumente precum cele înaintate de Piketty și Saez: 2013), 
aceste considerente nu se aplică tuturor schemelor de taxare. O 

schemă de taxare precum cea a lui Rignano îi motivează în 
continuare pe indivizi, pentru că vor vrea să lase ceva urmașilor. 
Timmer (2019) concluzionează că nu avem de-a face cu un 
compromis prea mare între obţinerea unei lumi mai egalitare și 
productivitate prin aplicarea unor politici de taxare limitariste 
precum schema lui Rignano privind moștenirile. în plus, autori 
precum Haslett au argumentat că dovezile empirice susţin 
ipoteza că taxarea moștenirilor nu va scădea productivitatea. 
Altfel, oamenii fără urmași nu ar mai munci poate la fel de mult, 
ceea ce evident nu este cazul, fiind mai multe motive pentru care 
oamenii muncesc, și nu doar posibilitatea de a lăsa urmașilor ceva 
(Haslett: 1986, p. 144). 

Cu ce ne-ar ajuta limitarismul când vine vorba de problema 
moștenirilor, dacă deja avem măsuri care pot funcţiona conform 
unei scheme ca aceea a lui Rignano sau a lui Haslett (1986), prin 
care se limitează ce poate lăsa moștenire cineva, ori precum cea 
a lui Duff (1993), prin care se impun taxe tot mai mari pe măsură 
ce o persoană face tot mai multe daruri și lasă mai multe bunuri 
moștenire? Limitarismul politic poate contribui la dezbaterile 
referitoare la moștenire prin concretizarea anumitor intuitii, 
oferindu-le o bază teoretică solidă și un set de argumente 
necesare unei propuneri fezabile. După cum am văzut, se discută 
mult despre care ar trebui să fie relaţia dintre libertate și ega- 
litate când vine vorba de taxarea moștenirii. Limitarismul ne 
poate furniza un răspuns prin aceea că o taxă impusă moștenirilor 
nu ar trebui să interfereze cu libertatea individuală atât timp cât 
cineva nu a depășit încă nivelul de resurse care să îi permită o 
viaţă înfloritoare. Astfel, în practică, majoritatea indivizilor nu ar 
fi afectaţi de taxele de moștenire - principalii vizati ar fi super- 
bogatii unei societăţi, pentru care taxele de moștenire vor fi intr- 
adevăr foarte mari. Nu ar fi vorba însă de o pierdere relevantă 
moral a libertăţii, pentru că aceștia (precum și beneficiarii 
moștenirilor) vor avea deja resursele necesare unei vieţi 
înfloritoare. 

Consider însă că principalul mod în care limitarismul poate fi 
de ajutor în dezbaterile despre etica moștenirii este dacă ne 
uităm la versiunea morală a acestuia. Putem determina mult mai 

mostenirii dacá apelám la aceastá versiune a limitarismului, dupá 
cum voi aráta in subcapitolul urmátor. 
13.5. Limitarism etic si responsabilitáti individuale in 


etica mostenirilor 
Am discutat până acum despre ce poate sau nu poate să facă 


statul când vine vorba de regimul moștenirilor, concentrându-mă 
în principal pe problematica taxării. Am neglijat însă intenţionat 
un aspect fundamental, și anume care sunt drepturile și 
obligaţiile morale corelative ale celor care lasă moștenire și ale 
beneficiarilor moștenirii. Există un drept de a lăsa moștenire? 
Există culpabilitate morală când cineva alege să perpetueze 
inegalitatea socială lăsând moștenire? Care este locul 
sentimentelor de grijă și iubire ce caracterizează îndeobște rela- 
tiile familiale în toată această poveste? 

în primul rând, este important de menţionat că există două 
teorii principale ale drepturilor: una care vede drepturile ca 
interese legitime (Raz: 1988) și una conform căreia drepturile 
sunt bazate pe alegeri (Hart: 1955). Conform lui Fabre (2001) și 
Brassington (2019), teoriile bazate pe alegere (precum Steiner: 
1994) nu pot justifica dreptul de a lăsa moștenire. Persoana care 
lasă prin testament ceva nu poate solicita ca altcineva să respecte 
obligaţiile ce îi revin. Pe de altă parte, concepţia despre drepturi 
ca protejând interesele individuale poate justifica existenţa unui 
drept de a lăsa moștenire. Putem avea o concepție despre 
interese care să includă interese postume. O astfel de concepţie 
este promovată de Thompson (2009, p. 61): indivizii au un interes 
de a-și vedea proiectele realizate chiar și după moarte, astfel 
încât pot solicita ca un angajament precum distribuţia bunurilor 
conform testamentului să fie îndeplinit. De asemenea, Feinberg 
(1987) argumentează că oamenii pot avea interese postume, 
precum acela de a le fi protejată reputaţia și după deces, dar și 
interese continue, a căror realizare nu este dependentă de 
existența proprie, precum acela de a-și vedea copiii reușind în 
viata. 

Luând așadar ca punct de plecare o teorie a drepturilor ca 
interese, cum rămâne cu dreptul de a moșteni și dreptul de a lăsa 

moștenire? Unii autori, de pildă, Nozick, subliniază legătura 
puternică dintre cele două drepturi, întemeiată pe un interes 
comun de a exprima grija în cadrul familiei și de a crea o 
identitate extinsă (Nozick: 1990, p. 30). Mai mult, se pot dezvolta 
argumente conform cărora părinţii ar avea datoria de a lăsa 
moștenire. Pe de altă parte, având în vedere considerentele din 
secțiunile precedente, pare greu de crezut că astfel de datorii nu 
trebuie balansate cu alte datorii - precum datoria de a nu 
contribui la o stare a lumii nedreaptă (Rawls: 1971). Poate de 
aceea se fac uneori analogii între dreptul de a lăsa moștenire și 
dreptul de a-ţi educa asa cum dorești copilul. Brighouse si Swift 
(2014) discută despre ce pot face părinţii în mod justificat pentru 
a crește șansele în viaţă ale copiilor. Care sunt limitele 
partialitátii părintești, cu alte cuvinte? Cei doi autori consideră cá 
părinţii au obligaţia, pe de o parte, de a asigura autonomia 
copiilor, iar eșecul în această privinţă poate rezulta chiar în pier- 
derea calităţii de tutore legal (Brighouse și Swift: 2006, pp. 104- 
105). Pe de altă parte, e greu de crezut că acţiuni precum 
trimiterea copiilor la cele mai scumpe școli private ar fi necesare 
pentru asigurarea autonomiei acestora sau ar reflecta un bun 
familial, așadar se pot impune limite când vine vorba de modul în 
care părinții decid să-și educe copiii (Brighouse si Swift: 2014). 
Cu atât mai mult se pot impune limite când vine vorba de 
moșteniri, care sunt de obicei lăsate de părinţi unor adulţi, și nu 
unor copii (Pedersen și Boyum: 2020). 

Majoritatea celor care scriu despre etica moștenirilor și care 
adoptă într-o măsură mai mică sau mai mare pluralismul valoric 
ar fi probabil de acord cu următoarele propoziţii: părinţii au 
dreptul de a lăsa ceva moștenire copiilor (sau altor persoane) și 
copiii au dreptul de a moșteni ceva. Problema este cât poţi lăsa 
sau dobândi moștenire. Părinţii au responsabilitatea de a le lăsa 
copiilor atâtea bunuri câte le sunt necesare unei vieţi înfloritoare 
- ceea ce înseamnă că, cu cât sunt copiii mai în vârstă sau au mai 
mult succes în viata, cu atât vor fi indreptátiti la mai puţine 
resurse suplimentare din partea părinţilor. Cei care lasă moș- 
tenire au însă și responsabilitatea de a nu lăsa atât de mult încât 
să afecteze dreptatea distributivă. Asta înseamnă că, dacă se pot 

care sá se aplice transferului testamental al caselor, terenurilor, 
banilor, nu va fi treaba guvernului sá impoziteze albume de 
fotografii, obiecte de mobilier cu valoare sentimentalá sau alte 
obiecte care asigură un simt al continuitátii între părinţi si copii 
ori între alte rude apropiate (Brassington: 2019, p. 138). Așadar, 
părinţii vor putea lăsa moștenire copiilor bunuri ce se încadrează 
în categoria celor necesare pentru a semnala valorile familiale. 
Ce nu ar trebui să poată face e să le lase atât de multe resurse 
încât să depășească cu mult pragul peste care se poate considera 
că un copil va putea avea o viaţă înfloritoare. 

Am discutat foarte mult despre moștenirile între părinţi și 
copiii, în timp ce alte transferuri prin testament au părut a fi mai 
degrabă o notă de subsol. Acest lucru a derivat și din faptul că, în 
realitate, majoritatea argumentelor invocate în favoarea limitării 
taxării moștenirii sunt bazate pe argumente familiale, în timp ce 
justificările bazate doar pe argumentul libertăţii au de suferit, am 
văzut, obiecții importante. Cadrul limitarist însă ne-ar permite să 
extindem aceste considerente și la alte transferuri prin testament. 
Dacă Sebastian ar prefera să-i lase ceva prin testament unei 
prietene apropiate - Andreea -, cadrul limitarist ne-ar putea zice, 
pe de o parte, cât este îndreptăţit să-i lase (dacă interpretăm 
limitarismul în sens etic) și cât poate să-i impoziteze statul, 
justificat, ce lasă moștenire (dacă interpretăm limitarismul în 
sens politic). Cu alte cuvinte, limitarismul ne furnizează 
mijloacele prin care putem determina mult mai exact cât poate 
cineva lăsa moștenire și cât poate cineva primi moștenire, fără să 
ne intereseze motivele pentru care vrea să facă acest lucru sau 
relaţia dintre cele două parti, înseamnă că povara morală pe cei 
ce lasă moștenire va fi mult mai mică decât în abordările 
concurente și în același timp ar putea duce la o distribuţie a 
bunurilor mai echitabilă pe termen lung. Să lași moștenire unui 
prieten foarte bun o garsonieră în centrul Bucureștiului ar fi o 
situație neproblematică din punct de vedere moral; să transferi 
toate activele unei companii precum eMAG unei singure persoane 
ar perpetua însă inegalitátile socioeconomice și există suficiente 
argumente limitariste care pun sub semnul îndoielii legitimitatea 

unui astfel de transfer. 

13.6. Concluzii 

Practica moștenirii este omniprezentă în societăţile 
contemporane. Cu toate acestea, doar pentru că o practică este 
puternic înrădăcinată nu înseamnă că ar fi și justificabilă din 
punct de vedere moral. Nu este dificil să ne imaginăm o societate 
în care oamenii deţin proprietate privată, dar nu pot să transmită 
către urmașii acestora proprietatea respectivă. în mod similar ne 
putem gândi la o lume în care statul nu intervine deloc în 
practicile de moștenire. Cu toate că niciuna dintre aceste opțiuni 
nu este așadar de neimaginat, este mult mai probabil că fiecare 
dintre noi vrea să lase ceva copiilor sau prietenilor și rudelor 
apropiate. Pentru a tempera însă efectele negative ale moștenirii, 
avem nevoie de instrumente teoretice noi. în acest sens, am 
argumentat în acest capitol că limitarismul ne poate furniza noi 
perspective când vine vorba de problematica moștenirii. Această 
abordare are meritul că surprinde anumite intuitii ce erau dificil 
de specificat în literatura privind etica moștenirii, cea mai 
importantă fiind aceea că putem discuta despre moșteniri care 
sunt prea mari. Ce poate face limitarismul - să furnizeze un cadru 
teoretic prin care să putem defini mult mai clar ce înseamnă o 
moștenire prea mare. Modul particular în care intuitiile din etica 
moștenirii pot fi concretizate prin apelul la argumente limita- 
riene va trebui însă explorat într-o lucrare mult mai întinsă. Alte 
aspecte ce ar trebui clarificate pe viitor, de exemplu, includ 
detaliile și modurile de implementare ale unei astfel de propuneri, 
precum și modul particular în care abordarea limitaristă - fie ea 
morală sau politică - poate afecta dezbaterile publice din 
România. 


IDEI PRINCIPALE 

1. Etica moștenirii aduce în prim-plan efectele negative ale unui 
act aparent simplu de transfer testamentar a proprietăţii. 

2. Mostenirile stau însă la baza unor inegalităţi problematice din 
punct de vedere moral, care pot afecta negativ oportunităţile 
persoanelor ce nu au beneficiat și nu pot beneficia de astfel 
de transferuri. 

3. Pe de alta parte, este important sa identificăm un echilibru 
între diminuarea efectelor negative ale moștenirii și 

4. Limitarismul ne poate furniza instrumentele teoretice prin 
care să identificám cât de mult poate lăsa cineva moștenire. 

5. Limitarismul ne spune că taxarea mostenirilor este justificată 
când beneficiarul acestui transfer are deja un anumit nivel de 
resurse care să îi permită să ducă o viaţă înfloritoare. 

Despre dispariţia cărților de etică din biblioteci 
și alte studii empirice de etică 
Toni Gibea 
14.1. Introducere 
în următoarele pagini veți descoperi un domeniu de cercetare 
care abundă în dileme morale, studii empirice și interpretări ale 
unor intuitii surprinzătoare pe care oamenii care nu au avut o 
pregătire filosofică prealabilă le emit cu privire la diferite 
probleme de etică. Capitolul de fata este o invitaţie deschisă să 
ráspundeti chiar voi la diferite probleme de ordin etic, să vă 
examinati propriile răspunsuri și să reflectati asupra unor 
interpretări pe care le regásiti de regulă in literatura de 
specialitate. 

„empirice... 1 Rm 
înainte însă de a trece la studiile și dilemele pe care le vom 


discuta, merită să clarificăm câteva noţiuni generale. Etica 
experimentală a început să le capteze atenţia filosofilor relativ 
recent!, iar ea face parte dintr-o mișcare filosofică mai generală 
denumită filosofic experimentală? 22. Această mișcare se opune 
preconceptiei cu care operează anumiţi filosofi (sau pe care o au 
unii oameni despre filosofi), cum că filosofia este o activitate 
intelectuală ce trebuie întreprinsă doar din confortul propriului 
fotoliu lângă rafturile bibliotecii (așa-zisul turn de fildeș filosofic). 
Filosofii experimentaliști ne îndeamnă să părăsim confortul 
propriului fotoliu și să descoperim cum sunt relevante anumite 
studii experimentale pentru diferite probleme filosofice 
consacrate din filosofia științei, estetică, filosofia limbajului, 
filosofia minţii, epistemologie sau filosofia morală?7%. Proiectele de 
filosofie experimentală sunt deseori dezvoltate de echipe 
interdisciplinare de cercetare. Ne putem întreba, în mod legitim, 
ce anume i-a determinat pe filosofi să colaboreze cu colegi de la 
departamentele de neurostiinte, sociologie sau psihologie. 

Mai mulţi filosofi experimentaliști au argumentat că anumite 
teme de filosofie nu pot fi abordate doar din fotoliu. Disputa 
privind referința numelor proprii este doar un exemplu. Filosofii 
au dezbătut intens dacă numele proprii se referă la descriptii 
definite sau dacă sunt utilizate în urma unui „botez” initial pentru 
a se referi la o anumită persoană. De exemplu, rostirea numelui 
propriu Toni Gibea poate să se refere la o serie de descriptii 
definite precum bărbat, 30 de ani, înălțimea 170 cm, absolvent al 
Facultăţii de Filosofie și așa mai departe, dar, în același timp, 
rostirea numelui poate să se refere la o persoană care a primit 
numele ,,Toni Gibea” la naștere. Filosofii preocupaţi de aceste 


224Aparitia acestei direcții de cercetare poate fi identificată prin 
publicarea articolului lui Joshua Greene et al. (2001) în revista 
Science. 

225Pentru o descriere de ansamblu a filosofici experimentale, 
vezi Knobe și Nichols (2008). 

226Pentru mai multe detalii, consultaţi volumele din seria 
Advances in Experimental Philosophy, coordonată de James 
Beebe la editura Bloomsbury. 

probleme apelează, în cadrul dezbaterii, la o serie de exemple 
contrafactuale la care răspund făcând apel la propriile intuitii. 
Edouard Machery (2004) este de părere că o teorie a referintei 
numelor proprii ar trebui sá explice si felul in care oamenii 
utilizează în viaţa de zi cu zi numele proprii si ar trebui să luăm în 
seamă ce intuitii au aceștia, cu atât mai mult dacă intuitiile lor 
variază în funcție de cultură. în acest caz, filosofia experimentală 
este văzută ca un manifest, o reacţie critică fata de filosofia 
întreprinsă din fotoliu (Knobe și Nichols: 2008). 

Tentativele de a demonstra că studiile empirice reprezintă o 
componentă importantă a filosofici dirijează discuţia către o 
dezbatere filosofică abstractă pe care nu o voi prezenta aici. însă 
mai interesant pentru acest capitol este, cred, un răspuns mai 
intuitiv. Putem să spunem pur și simplu că filosofii au uneori teme 
comune de interes cu cercetători din alte domenii, în cazul de 
fata domenii unde sunt utilizate diferite metode empirice de 
cercetare. Colaborarea dintre filosofi și „experimentaliști” nu ar 
trebui văzută ca un manifest fata de o anumită filosofie de fotoliu 
sau ca un manifest ancorat într-un angajament teoretic empirist, 
ci filosofii experimentaliști consideră, pur și simplu, că anumite 
studii empirice sunt valoroase din punct de vedere filosofic. 

Merită insistat asupra faptului că majoritatea celor care 
desfășoară studii empirice de cercetare au competențe multiple 
atât în filosofie, cât și în psihologie, sociologie sau biologie. Există 
o serie de programe prin care cercetătorii aflaţi la început de 
carieră sunt încurajați să înveţe, dar mai ales să lucreze împreună 
în programe comune de cercetare?”. Din moment ce proiectele 
respective sunt atractive și utile atât din punct de vedere filosofic, 
cât și psihologic sau sociologic, este firesc ca astfel de studii să 
fie din ce în ce mai frecvente si influente”®. 


227Pentru mai multe detalii, vizitaţi site-ul Școlii de Vară în 
Neurostiinte si 

Filosofie, organizate în cadrul Universităţii Duke: 
http://www.ssnap.net/ 

228Puteti să consultaţi site-urile unor proiecte recente precum: 
(i) Geografia 

Filosofici (https://www.templeton.org/grant/the-geography-of- 

evenind, etica experimentala este o eticheta care se refera la 


studiile de filosofie ce contin aspecte empirice pe teme abordate 
de regula in cadrul unui curs de etică sau de filosofie morală”. in 
etică putem să ne preocupam de întrebări mai generale: ce sens 
are cuvântul „etică”, cum pot să știu ceea ce trebuie să fac, care 
este legătura dintre ceea ce pot sa fac și ceea ce trebuie să fac, 
care este diferenţa dintre permis și obligatoriu din punct de 
vedere moral și așa mai departe. La întrebări de tipul acesta, 
generale și abstracte, răspund sau caută un răspuns filosofii în 
contextul studierii unor teorii etice?%. Dacă suntem interesaţi de 
anumite teme aplicate, precum: ar trebui ca vaccinul să fie 
obligatoriu în România, care sunt condiţiile etice în baza cărora 
pot fi instituite stări de urgenţă care să limiteze libertatea de 
mișcare, este obligatoriu din punct de vedere moral să votezi și 
așa mai departe, atunci ne interesează un domeniu care a început 
să se dezvolte din ce în ce mai mult la începutul anilor '70, anume 
etica aplicată. Peter Singer (1986) este de părere că etica aplicată 
nu este un domeniu nou de cercetare, inventat recent de filosofi 
pentru a răspunde unor provocări cotidiene de ordin practic. Din 
contră, dacă citim cu atenţie, putem descoperi că filosofii clasici, 
precum David Hume sau J.S. Mill, au abordat diferite teme de 
etică aplicată. Deși subiectele abordate în etica aplicată le sunt la 
îndemână mai multor oameni, Peter Singer insistă asupra faptului 
că argumentarea riguroasă, rațională și fundamentată pe 
temeiuri relevante din punct de vedere normativ trebuie să 
persiste în dezbaterile de etică aplicată, iar din acest punct de 
vedere discuţiile din etica aplicată nu sunt cu nimic mai prejos 


philosophy- an-interdisciplinary-cross-cultural-exploration-of- 
universality-and-diversity- in-fundamental-philosophical- 
concepts) sau (ii) Neurofilosofia libertăţii de alegere 
(https://braininstitute.us/news/templeton-fetzer). 

229in acest capitol voi utiliza termenii etică și morală 
interșanjabil. Unii autori operează cu o serie de distincţii între 
cele două concepte. Având în vedere scopul acestui capitol, nu 
este cazul să insistăm prea mult asupra unor astfel de situaţii. 

230Aceste teme, alături de multe altele specifice „teoriilor etice”, 
sunt abordate în volumul editat de David Copp (2005). 

fata de discuţiile mai abstracte din teoriile etice??!, 

Eticienii experimentaliști formulează ipoteze pornind atât de 
la întrebările mai generale pe care le întâlnim de regulă în etica 
normativă, cât și de la întrebările mai specifice din etica aplicată. 
Peter Singer este de părere că studiile de etică experimentală ne 
sunt utile în amândouă situaţiile??. Un exemplu ilustrativ în acest 
sens ar fi atunci când eticienii vor să evalueze în ce măsură un 
curs de etică te poate determina să te comporti mai moral. 


231Valentin Mureșan (2007) analizează, de pildă, în ce măsură 
este etica aplicată o aplicare a eticii, în sensul în care filosofii 
preocupaţi de etică aplicată încearcă sau nu să aplice o teorie 
etică. 

232Având în vedere că acesta este un volum de etică aplicată, nu 
m-am concentrat și asupra importanţei pe care o are etica 
experimentală pentru teoriile etice, dar le recomand celor 
interesaţi, ca punct de plecare, articolul lui Singer (2005). 


în primul subcapitol voi vorbi despre studiile lui Eric 
Schwitzgebel, analizând dacă într-adevăr studierea eticii te 
determină să te comporti în medie mai moral. în cea de-a doua 
secţiune voi vorbi despre un studiu realizat de Joshua Knobe 
(2003), de unde aflăm că oamenii sunt în genere mai predispuși 
să blameze din punct de vedere moral pe cineva care întreprinde 
în mod neintentionat o acţiune cu consecințe rele decât să laude 
pe cineva din punct de vedere moral care săvârșește o acţiune 
neintentionatá, dar cu consecințe bune. în ultimul subcapitol vom 
discuta despre studiul lui Joshua Greene et al. (2001) publicat în 
renumita revistă Science??. Greene a arătat ce fenomene 
neuronale stau în spatele deciziei de a sacrifica sau nu o 
persoană pentru a salva cinci Despre dispariția cărților de etică 
din biblioteci și alte studii empirice... 321 persoane, în dilema 
trenului și podului. Studiul lui Green este unul dintre cele mai 
importante, deoarece a fost intens discutat atât în literatura 


filosofică de specialitate, cât și de cercetători din alte domenii. 
14.2. Cât de etic este comportamentul eticienilor? 
Eric Schwitzgebel!! este un filosof experimentalist interesat in 
special să examineze dacă dobândirea unor noţiuni de etică te 
determină să adopti, în viaţa de zi cu zi, un comportament etic. 
Aceste studii îi provoacă pe eticieni să clarifice care sunt mizele 
și obiectivele unui curs de etică. 

O discuţie pe marginea acestor studii este relevantă în mod 
particular pentru contextul instituțional din România. într-o 
declaraţie din 2018, fostul Ministru al Educaţiei, Valentin Popa, a 
lăsat să se înţeleagă că plagiatul nu este neapărat o problemă 
pentru sistemul educaţional și sugera că nu ar trebui să-i 
acordăm prea multă atenţie acestei teme. După ce mai multe 
instituţii de învățământ au reacționat vehement împotriva 
declaraţiei sale, a revenit în câteva zile cu un Ordin de Ministru?* 
233Pentru mai multe detalii despre lucrările lui Joshua Greene, 

vizitaţi site-ul laboratorului său de la Universitatea Harvard: 
http://www.joshua-greene. net/ 
234Gásiti mai multe informaţii despre studiile realizate de Eric 


235 ce obligă toate Universitățile din România să organizeze și sa 
desfășoare cursuri obligatorii de etică și integritate academică la 
toate programele de masterat și doctorat (minimum 14 ore de 
curs), respectiv cursuri facultative la nivel de licenţă. 


Schwitzgebel pe pagina sa: https://faculty.ucr.edu/- eschwitz/ 
235https://www.edu.ro/sites/default/files/ordin%20etica 
%20universitara.pdf 

Situaţia din România poate fi discutată din mai multe puncte de 
vedere, dar ea este relevantă pentru această secţiune, deoarece 
putem să ne întrebăm dacă studentele și studenţii se vor 
comporta cu adevărat mai moral după ce vor urma cursuri de 
etică. Cât de mult îi vor convinge pe cursanţi cele 14 ore să 
abandoneze cutuma de a-și ruga colegele/ colegii din anii mai 
mari să îi ajute să trișeze la examene? Vor fi ele/ ei mai 
atente/atenti la maniera în care citează lucrările studiate in pro- 
priile lucrări? Vor fi mai atente/atenti să își interpreteze datele 
într-un mod onest sau le vor acorda mai multă atenţie și respect 
colegilor când iau cuvântul în timpul unui curs și susțin un punct 
de vedere diferit?Putem să așteptăm și să comparăm dacă aceste 
cursuri au sau nu un impact asupra comportamentului 
studentelor/studentilor sau să verificăm, între timp, o ipoteză 
destul de importantă, anume dacă o persoană care stăpânește 
anumite noţiuni de etică se comportă sau nu mai moral decât 
cei/cele care nu au dobândit noţiunile respective. 

Dacă asumăm că dobândirea unor noţiuni de etică te 
determină să te comporti mai moral, atunci eticienii ar trebui să 
se comporte, în medie, mai moral decât noneticienii, nu? în primă 
instanță, Schwitzgebel (2009) a realizat două chestionare pe care 
le-a aplicat la o conferinţă de filosofie în 2007. Principalul 
obiectiv al chestionarelor a fost să afle dacă din prisma unor 
răspunsuri explicite, eticienii se comportă în medie mai moral 
față de colegii lor filosofi care studiază alte teme din filosofie. 
Răspunsul tuturor a fost că eticienii nu se comportă mai moral 
comparativ cu colegii lor de la alte departamente, inclusiv eti- 
cienii chestionati spunând cá nu cred că eticienii se comportă în 
genere mai moral. 

Din păcate, realizarea unui simplu chestionar nu confirmă sau 
infirmă ipoteza de mai sus, deoarece, când îi întrebi cât de moral 
se comportă ei sau ceilalți, oameni tind să nu evalueze obiectiv 
comportamente. Răspunsurile lor nu sunt de încredere din acest 
punct de vedere. Cineva ar putea să sugereze că ar trebui să îi 
urmărim pe eticieni fără ca aceștia să fie conștienți. Schwitzgebel 
și colaboratorii săi (2012) au făcut și acest lucru și au constatat 

că eticienii nu se comportă diferit de non- eticieni la conferințele 
de filosofie. îi întrerup pe ceilalţi când vorbesc, nu închid ușa 
când intră în sală sau o trântesc și îi deranjează pe ceilalţi și așa 
mai departe. Singura diferenţă notabilă a fost că, în panelurile de 
etica mediului, participanţii au lăsat în urma lor mai puţină 
mizerie, într-un studiu diferit, Eric Schwitzgebel și Fiery 
Cushman (2015) au arătat că eticienii sunt și ei influenţaţi de 
bias-uri sau alte efecte de încadrare când răspund la diferite 
dileme morale. 


într-un singur studiu s-a demonstrat că eticienii nu se comportă 
la fel ca noneticienii, ci mai rău. Eric Schwitzgebel (2009) s-a 
gândit că ar fi interesant să verifice câte cărți de etică lipsesc din 
biblioteci. Situaţia la raft a acestor cărți este un indicator care ar 
putea să ne spună ceva despre comportamentul celor care 
studiază etica. O simplă inventariere a cărţilor de etică ce lipsesc 
din biblioteci nu ne-ar spune nimic dacă rezultatul nu ar fi 
comparat cu altceva, în cazul de fata cu procentul Despre 
dispariția cărţilor de etică din biblioteci și alte studii empirice... 
323 cărţilor de filosofic care lipsesc, dar care nu se încadrează în 
categoria cărților de eticá???, Pentru a realiza lista cu aceste cărți, 
Schwitzgebel a preluat recenziile publicate într-o revistă de 
filosofic în intervalul 1990- 2001. La final a obţinut o listă de 144 
de cărți de etică și 155 de cărți de nonetica. Toate cele 299 de 
cărţi erau de filosofic. Ulterior, în baza acestor titluri au fost 
consultate bazele de date de la 13 biblioteci din SUA și 19 
biblioteci din Marea Britanie. Rezultatul surprinzător a fost că 
8,5% din cărțile de etică disponibile la raft lipseau, în timp ce 
într-un procent mai mic, de 5,7%, lipseau cărţi care nu erau de 
etică. 

într-un al doilea studiu, Schwitzgebel a adăugat cărțile 
clasice de filosofic scrise înainte de 1900. Au fost excluse 
lucrările ample care abordează mai multe teme de filosofic 
precum Tratatul asupra naturii umane al lui David Hume sau 
Dialogurile lui Platon. în acest al doilea studiu, lipseau 16,7% din 
cărțile clasice de etică, comparativ cu 8,4% din cărțile de filosofic 
care nu abordează teme de etică. Singura care a reușit să 
depășească procentul cărţilor de etică a fost categoria cărţilor 
scrise de sau despre Nietzsche, care lipseau în proporţie de 
19,5%27, 


236S-a optat pentru o comparaţie între cărțile de filosofie, 
deoarece oferă un control mai bun, deși este discutabil dacă 
această decizie a fost sau nu una bună. 

23'7în articol sunt menţionate și cărţile împrumutate care nu 
depășiseră perioada în care ar trebui să fie returnate, precum 
și procente privind cărţile împrumutate care depășiseră 
perioada de retur, dar care nu se încadrau încă în categoria 
cărților dispărute. Nu am precizat și aceste procente, 


Utilitarismul lui John Stuart Mill ocupă primul loc în 
clasamentul cărţilor care lipsesc cel mai frecvent de la raft 
(31,3%), apoi locul doi este ocupat de o carte care nu abordează 
un subiect de etică, și anume Bazele aritmeticii a lui Gottlob 
Frege (26,3%), iar pe următoarele trei poziţii se plasează John 
Locke, Rousseau și, din nou, John Stuart Mill, cu lucrarea sa 
Despre libertate. 


deoarece ele sunt similare, singura diferenţă notabilă fiind la 
categoria cărţilor care lipsesc. 

Rezultatele acestor studii au fost surprinzátoare si au stárnit 


foarte multe curiozitáti. Cu toate acestea, meritá sá subliniem 
cáteva argumente care pun sub semnul indoielii datele sau, mai 
ales, ipotezele pe care acestea le-ar sustine. De exemplu, cineva 
ar putea argumenta cá etica este o materie mai accesibilá 
comparativ cu filosofia stiintei sauepistemologia si este predatá la 
mai multe facultáti. Prin urmare, cát timp nu stim exact dacá 
acele cárti de eticá au fost sau nu imprumutate exclusiv de 
eticieni, respectiv furate din biblioteci de ei, nu putem sá-i 
invinuim doar pe baza faptului cá, in medie, lipsesc mai multe 
cărţi de etică din biblioteci decât cele care abordează alte teme 
de filosofie. 

Schwitzgebel, Cokelet și Singer (2020) au realizat împreună 
primul studiu care a avut și un grup de control pentru a verifica 
în mod direct ipoteza dacă un curs de etică îi poate determina pe 
studenţii care nu au făcut anterior filosofie să se comporte mai 
moral, în situaţia de fata dacă să consume mai puţină carne. La 
studiu au participat 1.143 de studenti de la Universitatea din 
California, Riverside, care s-au înscris la un curs de filosofie și 
care au fost împărţiţi în două grupe, una care a discutat la 
seminar despre aspectele etice ale caritátii și una care a discutat 
despre etica animalelor, mai exact ce argumente putem să 
identificăm în literatura de specialitate în favoarea sau împotriva 
per- misibilitátii consumului de carne. Datele arată că studenţii 
care au discutat despre etica animalelor au consumat în medie 
mai puţină carne decât cei care au discutat despre caritate. 

Cercetările în această direcție sunt în plină desfășurare, iar 
eticienii care se implică acum în astfel de studii caută să 
identifice cele mai bune metodologii pentru a evalua dacă un curs 
de etică chiar ne determină să adoptăm un comportament etic. 
Probabil și cursurile de etică și integritate academică din 
România ar trebui evaluate din punct de vedere empiric pentru a 
observa dacă au sau nu un impact asupra studentelor/studentilor 
sau poate, și mai important, pentru a încerca să aflăm cum pot 
avea aceste cursuri un impact cât mai mare asupra 
comportamentului lor. 

înainte de a încheia acest subcapitol, vreau să prezint punctul 

de vedere al unui student care, la un curs de etică și integritate 
academică, a menţionat că este de acord cu toate argumentele și 
concluziile pe care le-am prezentat, dar, în viaţa de zi cu zi, 
deciziile pe care le ia nu depind în totalitate de el. Potrivit 
acestuia, în România nu sunt apreciate onestitatea, modestia și, 
în general, caracterul moral. Mai mult, senzaţia studentului 
respectiv era că astfel de atribute te pot trage în jos, deoarece 
oamenii au tendinţa să profite de bunăvoința ta. Prin urmare, 
deși un curs l-ar convinge și ar fi de acord că trebuie să adopte 
un comportament etic și chiar crede că acest lucru i-ar ajuta pe 
toti, studentul reclamă că este prizonierul unei culturi care nu 
încurajează și nici nu răsplătește astfel de comportamente, cu 
alte cuvinte el trebuie să se conformeze. Această intervenţie nu 
este doar relevantă, ci ne arată că o simplă ipoteză de cercetare 
dă naștere unor serii de provocări, atât teoretice, cât și 
metodologice. 

14.3. Atribuirea blamului si laudei morale 

Citiţi următorul exemplu ipotetic: 

Președintele unei companii se decide să implementeze un nou 
program de investiție în compania sa. Președintele știe două 
lucruri: (a) programul va fi foarte profitabil pentru companie; (b) 
programul va produce un efect x secundar. Președintelui nu-i 
pasă absolut deloc dacă programul său de investiţie va produce și 
un efect secundar. Atunci când vicepreședintele îi spune 
președintelui că programul pe care îl vor implementa va avea un 
efect dăunător asupra mediului înconjurător, acesta răspunde: 
„Nu-mi pasă dacă mediul înconjurător va fi afectat. Vreau doar să 
fac un profit cât mai mare. Să demarăm noul program de 
investiţii”. Programul a fost pus în aplicare, iar mediul 
înconjurător a fost afectat (adaptat după Knobe: 2003, pp. 190- 
191). 

Ca un mic exerciţiu, după ce citiți acest scenariu, gánditi-và 
în ce măsură, pe o scală de la 0 la 6, președintele companiei ar 
trebui blamat din punct de vedere moral, 6 fiind opţiunea pentru 
un blam maxim. Ulterior, notati-va dacă președintele a făcut rau 
în mod intenţionat mediului înconjurător. 

Recititi scenariul și înlocuiţi cuvântul „dăunător” cu „bun” din 
paragraful al doilea, iar în final știm că mediul înconjurător a fost 

ajutat. De data aceasta, exercițiul este de a spune, pe o scală de 


la 0 la 6, în ce măsură acțiunea preşedintelui companiei ar trebui 
să fie lăudată din punct de vedere moral, respectiv în ce măsură 
preşedintele a ajutat în mod intenționat mediul înconjurător. Nu 
ar fi deloc surprinzător dacă în primul scenariu aţi ales o cifră 
mai mare sau egală cu 4 privind blamarea președintelui 
companiei, în timp ce în scenariul al doilea aţi ales o cifră mai 
mică sau egală cu 2 în ce privește lăudarea președintelui. Legat 
de intentionalitate, probabil ati fost tentaţi să spuneţi că 
președintele a luat o decizie care a dăunat mediului înconjurător 
în mod intenţionat, în timp ce în al doilea scenariu ati fost tentaţi 
să spuneţi că președintele companiei nu a ajutat mediul 
înconjurător în mod intenţionat. 

Dacă recitim cazul de mai sus, observăm că, în amândouă 
situaţiile, președintele companiei știa că pachetul de măsuri pe 
care intenţionează să-l implementeze va fi profitabil pentru 
companie și că măsurile respective vor avea un efect secundar 
asupra mediului înconjurător, iar acest lucru nu îl interesează 
absolut deloc. Singura diferenţă notabilă dintre cele două 
scenarii este că în prima situaţie consecinţele sunt dăunătoare 
pentru mediul înconjurător, în timp ce în a doua situaţie 
consecinţele sunt bune. Este foarte interesant că ne schimbăm 
atât de radical părerea din moment ce ambele cazuri sunt 
similare. 

Prin experimentul său, Knobe arată că oamenii tind să 
răspundă la anumite cazuri apelând în primul rând la propriile 
valori morale, dar ignorând aspecte care din punct de vedere etic 
sunt foarte relevante, în studiul lui Knobe (2003), 82% dintre 
participanţi au fost de părere că președintele companiei a făcut 
rău în mod intenţionat mediului înconjurător, în timp ce 77% au 
spus că președintele nu a ajutat mediul înconjurător în mod 
intenționat. în ambele cazuri, președintele companiei precizează 
explicit că nu îl interesează ce efecte vor avea măsurile pe care 
vrea să le implementeze asupra mediului înconjurător. Este 
interesant de ce respondentii nu tin cont de acest aspect și sunt 
tentati sá spuná cà presedintele prejudiciazá mediul in mod 
intentionat, intrucát credem cá avem o obligatie sau o datorie in 

genere de a ajuta mediul înconjurător, tindem să punem în prim- 
plan această opinie a noastră și ignorăm detalii relevante din 
punct de vedere moral pentru a răspunde la cele două întrebări. 
De exemplu, când citim varianta în care președintele companiei 
adoptă niște măsuri ce dăunează mediului înconjurător, tot ce 
auzim este că nu îi pasă, deși ar trebui, de mediul înconjurător. 
Când citim a doua variantă, în care președintele adoptă niște 
măsuri benefice pentru mediul înconjurător, ne atrage atenţia în 
mod special că el nu a luat această decizie din pricina faptului că 
vrea să ajute mediul înconjurător, ci deoarece este egoist și 
interesat doar să facă profit. 

Răspunsurile noastre la situaţiile de mai sus ne dezvăluie 
propriile opinii cu privire la felul în care credem că ar trebui să 
se comporte lumea. Acesta este un lucru foarte bun, chiar 
natural. Este felul în care oamenii judecă și funcţionează în 
societate. Problemele apar când acest mecanism este influențat 
de opinii problematice din punct de vedere moral. Cum operează 
acest mecanism dacă am opinia că lumea trebuie să fie 
heterosexuală? Evident, am tendinţa să pun accent pe blamarea 
unor categorii de persoane, manifestând totodată și o reţinere din 
a le lăuda, chiar dacă alte elemente relevante din punct de 
vedere moral ne-ar putea spune altceva. în felul acesta, ajungem 
să vedem lumea ca fiind împărțită între sfinți morali și viciosi. 

Cineva ar putea argumenta că în cazul cu președintele 
companiei intervin și alte opinii, cum ar fi faptul că o companie 
privată este de regulă malefică și imorală, interesată doar să facă 
profit prin orice mijloace. Pentru a arăta că efectul persistă chiar 
și în afara acestui context, putem să luăm un al doilea exemplu 
propus de Knobe: 

Un locotenent vorbește cu un sergent și îi ordonă să își trimită 
trupele pentru a ocupa un punct strategic vital. Sergentul îi 
spune locotenentului că, dacă va urma ordinul, vor fi expuși 
focurilor inamice și mai mult ca sigur câţiva soldaţi vor fi uciși. 
Locotenentul îi răspunde că nu îl interesează dacă vor muri 
câţiva soldati, tot ce contează este ca acel punct strategic vital să 
fie cucerit. Ordinul este dat si mai multi soldati au fost uciși de 
focurile inamice (adaptat după Knobe: 2003, pp. 192-193). 

ultimul paragraf cu o situatie in care mai multi soldati au fost 
salvati. Mai departe, la fel ca in scenariul cu presedintele 
companiei, locotenentul nu este interesat dacá vietile unor 
soldati vor fi salvate sau dacá acestia vor fi sacrificati, principalul 
sáu obiectiv este de a ocupa un anumit punct strategic. in prima 
situatie, punctul este cucerit cu costul unor vieti, iar lucrul acesta 
era stiut, iar in al doilea caz, locotenentul nu este interesat decát 
de cucerirea punctului strategic si se întâmplă ca de această dată 
ordinul lui să salveze mai multe vieţi. Când citim scenariul și ne 
gândim la cele două consecinţe, opinia noastră că superiorilor ar 
trebui să le pese de subalterni în armată, mai mult, că o viață 
umană este valoroasă în sine ne determină să răspundem în 
același mod în care am răspuns în cazul cu președintele 
companiei. îl blamăm pe locotenent pentru că mai mulţi soldaţi 
au fost sacrificați și refuzăm să-l lăudăm în a doua ipostază, cand 
ordinul lui le-a salvat viața mai multor soldati, deoarece nu 
aceasta era prioritatea lui. în ambele cazuri, singurul obiectiv era 
de a câștiga un punct strategic pe câmpul de luptă. 

Modul în care judecátile noastre morale despre lume ne 
influențează capacitatea de a evalua diferite situaţii într-o 
manieră în care să putem da seama de toti factorii relevanti din 
punct de vedere moral explică o serie de comportamente cu care 
ne confruntăm în viaţa de zi cu zi. Mai departe vom intra în mai 
multe detalii despre mecanismele de care dispunem, dar din 
perspectiva studiilor lui Joshua Greene. 

14.4. Mecanismele morale neuronale 

Prin intermediul diferitelor metode de cercetare empirică, etica 
experimentală reușește să contorizeze felul în care oamenii 
judecă din punct de vedere moral, pentru a observa cât mai 
concret cum iau oamenii anumite decizii în contexte diferite. 
Această cunoaștere ne spune destul de multe lucruri despre 
mecanismele morale ale oamenilor, mecanisme pe care le 
utilizează atunci când se confruntă cu o problemă de ordin etic. 
Joshua Greene et al. (2001) au arătat că, atunci când răspundem 
la faimoasele dileme morale ce ne obligă să decidem dacă 
sacrificăm o viata pentru a salva mai multe vieţi, deciziile noastre 

sunt influențate de două mecanisme morale neuronale diferite. 
Să începem cu două dileme morale faimoase, dilema trenului și 
dilema podului. 

Dilema trenului (trolley problem) 

Te afli lângă o cale ferată, când observi că un tren a scăpat de 
sub control. în fata lui, legate de calea ferată, sunt cinci 
persoane. Dacă nu faci nimic, cei cinci vor fi uciși de tren. Din 
fericire, lângă tine se află un macaz. Dacă tragi macazul, trenul 
va fi deviat pe o altă linie, colaterală. Dar știi că pe linia 
colaterală se află o persoană legată de șine ce va fi, prin urmare, 
ucisă, dacă decizi să schimbi ruta trenului. Stii că soarta acestor 
oameni depinde numai de tine. 

Dilema podului 


Te afli pe un pod ce traversează o cale ferată împreună cu un 
trecător. Un tren scăpat de sub control se îndreaptă spre pod, 
amenințând să ucidă cinci persoane legate de șine. Singurul 
lucru pe care îl poti face Despre dispariția cărților de etică din 
biblioteci și alte studii empirice... 329 pentru a-i salva este să 
împingi trecătorul peste balustradă, în fata trenului, ucigandu-1, 
dar oprind trenul’. 


Aceste dileme au fost formulate pentru a evalua în ce măsură 
poate fi permisă din punct de vedere moral sacrificarea unei 
persoane pentru a salva alte cinci persoane??. Greene a utilizat 
cele două dileme pentru un cu totul alt scop: pentru a observa ce 
mecanisme neuronale îi determină pe oameni să sacrifice o 
persoană pentru a salva cinci vieţi, respectiv ce anume îi 
determină să refuze să sacrifice o persoană pentru a salva cinci 
vieţi. Rezultatele au arătat că zonele cerebrale despre care știm 
că ar fi responsabile de declanșarea unor emoţii sunt mult mai 
active când respondentii refuză să sacrifice o persoană pentru a 
salva cinci vieți. Pe de altă parte, când oamenii decid sa sacrifice 
o persoană pentru a salva mai multe vieţi, sunt mult mai active 
anumite zone cerebrale despre care știm că ar fi responsabile de 
funcţii precum memoria de lucru sau atenţia selectivă și care 
reușesc să modeleze anumite emoții. Astfel, ceea ce am putea 
eticheta drept , emotie" și ,ratiune" ne influenţează diferit 
judecata morală. 

Studiul lui Greene a generat o multitudine de reacții in 
literatura de specialitate, mai ales în rândul filosofilor interesaţi 
de etică și filosofie practică. în Moral Tribes (Triburi morale), 
Greene (2013) argumentează că dovezile din neurostiinte ne 


238Aceste variante au fost scrise de mine împreună cu Valentin 
Mureșan și ne-am inspirat din bine-cunoscutele dileme 
formulate pentru prima dată de Philippa Foot (1967) și Judith 
Thomson (1985). 

239Filosofii au dezbătut intens această dilemă și au dezvoltat o 
serie de concepte și teorii. Pentru mai multe detalii, vezi 
lucrarea lui FM. Kamm (2006), in care discută în detaliu 
doctrinele ce evaluează posibilitatea permisibilitátii morale de 
a produce un prejudiciu cuiva. 


arată cum utilizează oamenii două mecanisme morale diferite, 
dar capabile să răspundă la două tipuri de probleme diferite, 
probleme de tipul eu versus noi, respectiv noi versus ceilalți. 
Judecatile morale devin, conform acestei interpretări, soluţii 
pentru două probleme diferite de coordonare (Greene: 2013, pp. 
1-27). 

Greene începe cu situaţiile de tipul eu versus noi. Ne putem 
imagina că membrii unui trib de crescători de animale au acces 
împreună la o pajiște. Interesul fiecărui membru este să-și 
mărească numărul deanimale pentru a avea cât mai multă hrană. 
Dacă membrii tribului intră în competiţie unul cu celălalt, riscă 
să crească din ce în ce mai multe animale și să epuizeze 
resursele limitate de hrană pe care le oferă pajiștea avută în 
comun. Pentru a nu epuiza resursa limitată, ei sunt nevoiţi să 
cadă de acord asupra unui număr maxim de animale. De 
exemplu, pot să estimeze cam câte animale poate susţine o 
pajiște astfel încât ea să fie sustenabilă pe termen lung. După ce 
au numărul total estimat, ei pot să împartă în mod egal fiecărui 
trib de crescători un număr de vite pe care le pot crește. De 
asemenea, această înţelegere se poate modifica în viitor. Membrii 
tribului pot cădea la învoială cu ceilalți pentru a face schimburi, 
de exemplu să le ofere dreptul de a crește mai multe animale în 
schimbul altor bunuri și așa mai departe. 

Ce anume îi determină pe membrii celor două triburi să se 
înțeleagă între ei? Greene este de părere că oamenii au la 
dispoziție două mecanisme. Prima opţiune ar fi că membrii 
tribului sunt capabili să vadă dincolo de propriul interes și să 
valorizeze interesul comun mai presus de cel individual. A doua 
opţiune ar fi că membrii tribului sunt inclinati să aibă încredere 
unii în ceilalţi nu din cauza faptului că sunt capabili să facă un 
calcul rationalist mutual benefic pentru fiecare dintre ei pe 
termen lung, ci pentru că sunt foarte similari și nu își doresc să 
intre în conflict unii cu ceilalți. Similaritatea culturală și socială 
întărește legăturile dintre membrii aceluiași trib, motiv pentru 
care reușesc să se înţeleagă între ei foarte bine, să empatizeze 
destul de ușor între ei, iar în final să ajungă la un consens cu 
privire la împărţirea resurselor naturale pe care le oferă singura 
pajiște la care au acces. Greene este de părere că ambele 
mecanisme rezolvă această problemă, dar mecanismele morale 
emotionale par să fie mai plauzibile prin simplul fapt că 
similaritatea dintre membrii tribului declanșează o serie de 
emoţii morale care facilitează obținerea unui consens. Cu toate 
acestea, există și probleme pe care doar mecanismul moral 

raţional le poate rezolva. Problema noi versus ceilalți este 
reprezentativă în acest sens. 


într-un alt exerciţiu, Greene ne propune să ne imaginăm că există 
trei triburi, despărțite de o pădure. Toate cele trei triburi sunt 
destul de diferite din punct de vedere cultural și social, vorbesc 
limbi diferite, arată diferit, au obiceiuri diferite și așa mai 
departe. în timpul unei veri toride, pădurea care îi desparte este 
mistuită de un incendiu puternic. Timp de mai multe zile, copacii 
au ars, iar din pădure nu a mai rămas nimic altceva decât un 
teren. După ceva timp, terenul a fost Despre dispariția cărților de 
etică din biblioteci și alte studii empirice... 331 acoperit de iarbă, 
transformându-se într-o pajiște la care membrii celor trei triburi 
au acum acces. Membrii triburilor au oportunitatea de a se 
extinde și de a folosi noua pajiște. Astfel ei intră în contact unii 
cu ceilalţi pentru prima dată. 


Spre deosebire de primul caz, comunicarea dintre membrii 
triburilor este dificilă. Membrii primului trib cred că pajiștea le-a 
fost dăruită de zeul lor în schimbul sacrificiilor în cinstea 
acestuia. Membrii celui de-al doilea trib se consideră superiori 
membrilor celorlalte două triburi datorită metodelor mult mai 
eficiente de a crește animale. Ei au credinţa întemeiată că ar 
putea administra mai eficient pajiștea. Cel de-al treilea trib era 
foarte bine pregătit din punct de vedere militar, iar membrii săi 
sunt încrezători că doar ei ar putea să protejeze pajiștea 
respectivă de alti invadatori. Cele trei triburi intră în conflict din 
cauza faptului că membrii lor credeau cu tărie în propriile 
temeiuri pentru care pajiștea ar trebui să le aparţină lor. Foarte 
multe resurse sunt irosite în conflict, iar un consens este 
improbabil. în acest caz, singura soluţie pentru membrii celor 
trei triburi este să pună de o parte diferenţele dintre ei și să facă 
uz de mecanismele morale raționale. 

Pentru a intelege mai bine cum functioneaza cele doua 


mecanisme morale, cel emotional si cel rational, Greene face o 
analogie cu un aparat de fotografiat care dispune de doua 
moduri, unul automat, in care tot ce trebuie sa faci este sa apesi 
pe un buton pentru a face o fotografie, si un al doilea mod, 
manual, cu ajutorul caruia poti sa faci niste fotografii mult mai 
bune, uneori imposibil de realizat utilizând modul automat?“. La 
fel ca în cazul aparatului de fotografiat, modulautomat este foarte 
rapid și util, în special când trebuie să iei rapid o decizie, pe de 
altă parte, modul manual necesită mai mult timp pentru a putea 
cugeta în detaliu ce trebuie să faci. Nu este deloc surprinzător că 
emoția este cea care ne ghidează modul automat de răspuns in 
anumite situaţii, iar raţiunea este cea care stăpânește modul 
manual. Datele empirice susţin acest lucru si ne confirmă cá, într- 
adevăr, oamenii utilizează diferit cele două mecanisme morale. 
Aceste mecanisme sunt capabile să ne ghideze și să ne ofere 
soluţii în două tipuri de probleme diferite. 

în primul caz, cunoscut în literatura de specialitate și sub 
numele „tragedia bunurilor comune”, emoția joacă un rol foarte 
important, iar membrii celor două triburi din primul exemplu 
reușesc să ajungă la un consens destul de rapid datorită 


240Cele două mecanisme ale lui Greene sunt similare cu cele 
două sisteme propuse de Daniel Kahneman (2011), sistemul 
rapid și emoţional și cel mai încet și raţional (sl și s2). 
Diferenţele notabile ar fi că Greene utilizează o serie de date 
empirice pentru a-și susține ipoteza că procese neuronale 
distincte sunt implicate în emiterea unei judecăţi morale. Cer- 
cetările lui Kahneman se limitează de cele mai multe ori la 
decizii care vizează aspecte nonetice, precum diferite calcule 
matematice, aversiuni fata de risc, probabilitatea de a găsi 
anumite grupuri de sunete în anumite cuvine și așa mai 
departe. Amândoi pun în scenă o temă intens discutată în 
istoria filosofici, relația dintre emoție și rațiune. David Hume 
(1964) discuta cu mult înainte, în Tratatul său, despre rolurile 
pe care le pot avea raţiunea și emoția în comportamentele si 
deciziile morale ale oamenilor, este adevărat, fiind sceptic că 
raţiunea are vreun rol. 

lucrurilor pe care le au în comun. Creierul a dobândit mecanisme 
capabile să rezolve problemele de coordonare care ne cer să 
ignorăm interesele egoiste în vederea urmăririi unui scop mutual 
benefic. în tragedia bunurilor comune este suficient să pui 
interesul tuturor mai presus de interesul individual, egoist. 
Greene argumentează că moralitatea „este compusă dintr-un set 
de mecanisme care îi permit individului, altfel egoist, să culeagă 
roadele cooperării” (2013, p. 23). 

Cineva s-ar putea întreba dacă nu cumva mecanismele morale 
raționale sunt singurele mecanisme de încredere. Până la urmă, 
atât în primul exemplu, cât și în al doilea, mecanismele morale 
raţionale facilitează obținerea unui consens. Este adevărat că din 
exemplele lui Greene nu reiese foarte clar când sunt necesare și 
preferabile mecanismele morale emoţionale celor raţionale într- 
un caz anume. Pentru a răspunde la această dificultate, trebuie să 
mergem la dilema prizonierului. 

Nu mai vorbim de triburi, ci de doi protagoniști, X și Y, 
reţinuţi de poliţie si bánuiti că au comis un furt. Cei doi sunt în 
două camere separate. Nu pot să vorbească unul cu celălalt sau 
să afle ce se petrece în camera cealaltă. La un moment dat, 
detectivii le propun separat, lui X și Iui Y, un târg. în funcţie de 
alegere, există patru scenarii posibile. Dacă amândoi recunosc, 
vor obţine o sentinţă de opt ani de închisoare. Dacă niciunul nu 
recunoaște, vor sta doar câte doi ani în închisoare, iar dacă unul 
recunoaște și celălalt nu, cel care recunoaște primește o sentință 
de un an de închisoare, în timp ce partenerul său va avea o 
sentință de zece ani. 

B Y Recunoaşte Nu recunoaşte 
-8 


Nu recunoaște 


Alegerea raţională este să recunoști, deoarece, în cel mai rău 
caz, vei primi opt ani de închisoare. De ce este această decizie 
cea raţională? Să analizăm cazul de mai sus, având în vedere la 
ce tip de risc mă expun când aleg una din cele două decizii 
posibile. 

Opțiunea 1 

Dacă X recunoaște, el riscă: (i) opt ani de închisoare, dacă si Y 
recunoaște; (ii) un an, dacă Y nu recunoaște. 

Opțiunea 2 

Dacă X nu recunoaște, el riscă: (i) zece ani de închisoare, 
deoarece s-ar putea ca Y să recunoască și drept răsplată să 
primească o sentinţă de un an; (ii) doi ani de închisoare, dacă Y 
nu recunoaște. 

Prin urmare, rational este să elimini opțiunea 2, deoarece 
elimini din start posibilitatea de a face zece ani de închisoare. 
Singurul mod în care X se poate asigura că indiferent de ce 
decide Y nu va primi o sentinţă de zece ani de închisoare este să 
recunoască, adică să primească, în funcţie de ce alege și Y, o 
sentință de opt ani de sau de un an. 

Dacă amândoi acţionează așa cum am văzut mai sus că ar fi 
raţional să o facă, atunci fiecare va primi o sentinţă de opt ani, în 
total 16 ani. în viaţa de zi cu zi dilema prizonierului devine o 
dilemă personală. Dacă X și Y sunt prieteni, ei vor fi influenţaţi de 
un mecanism emoţional și vor reacţiona vehement împotriva ideii 
de a-și trăda partenerul. Putem să rationalizám și să spune cá 
inclusiv decizia aceasta este raţională, deoarece pentru ei valorile 

din Tabelul 13.1 nu sunt corelate cu utilitatea pe care o atribuie 
fiecărei decizii. Putem să facem acest lucru, dar atunci am ajunge 
la o situaţie contradictorie în care știm că mecanismul emoţional 
ne determină să nu ne trădam prietenii, dar, totodată, argu- 
mentăm și că decizia este raţională. Eticienii experimentaliști 
cred că tema identificării mecanismelor care stau în spatele 
deciziilor și acțiunilor oamenilor este de natură empirică, iar 
extrapolarea acestor rezultate și analiza lor rațională nu dovedesc 
că oamenii fac apel la rațiune, si nu la emoție când răspund la 
dilema prizonierului. 

Deși foarte utile când trebuie să ne coordonăm în cazuri de 
tipul dilemei prizonierului, mecanismele psihologice emoţionale 
dau greș, de cele mai multe ori, în contextul moralității simțului 
comun”*!, adică în situaţiile similare exemplului celor trei triburi 
de mai sus. Singurul efect pe care mecanismele morale 
emoţionale îl pot avea este de a întări sentimentele de 
apartenenţă al membrilor la propriul trib, ceea ce înseamnă că 
obţinerea unui consens cu membrii altui trib devine un obiectiv 
iluzoriu. Oamenii au capacitatea, așa cum a observat și Greene în 
studiile sale, să-și folosească structurile neuronale responsabile 
de rationare pentru a emite judecăţi morale. în dilema trenului, 
procesele neuronale raţionale reușesc să dicteze salvarea a cinci 
persoane, iar în cazul celor trei triburi, membrii acestora pot 
recurge la propria rațiune și să găsească o cale de a coopera. 

Cât de des ne confruntăm cu tragedii ale simțului comun in 
viata de zi cu zi? Greene crede că da. Criza iraniană, Războiul 
Rece, disputele pe tema protejării mediului înconjurător, 
asigurarea medicală universală, toate acestea sunt exemple care, 
la niveluri diferite, devin adevărate provocări pentru 
mecanismele noastre psihologice emoţionale, iar singura 
modalitate de a le depăși este să facem uz de modul „manual”, 
raţional, pentru a cugeta cât mai bine și mai în profunzime. Puteţi 
să faceţi chiar voi un experiment și să urmăriți dezbaterile 
politice dintre diferite ţări pe tema schimbării climatice. 


241Tragedia simțului comun este o sintagmă utilizată de Greene 
pentru a identifica problemele de coordonare din societate ce 
nu pot fi soluționate de mecanismele morale emoţionale. 

Singurele tari care adoptă măsuri împotriva schimbării climatice 


sunt cele care abordează problema prin apel la argumente 

raţionale. Cei care refuză să adopte astfel de măsuri dau dovadă 

de tribalism și neagă efectele nocive ale poluării sau cred că alte 
triburi, ţări, vor să profite de pe urma implementării unor astfel 
de măsuri. Sărăcia globală este o altă temă care ne confirmă că 
oficialii unor ţări sunt în primul rând interesaţi de propriii 
cetățeni, atribuindu-le o calitate morală mult mai mare 
comparativ, de exemplu, cu persoanele din țările subdezvoltate 
care mor de foame. 

14.5. Concluzii 

în cele trei subcapitole am prezentat câteva studii empirice 

pentru a ilustra cât mai concret că există o preocupare empirică 

de cercetare în etică pentru a testa diferite ipoteze de cercetare. 

Eticienii experimenta- liști examinează în detaliu diferite intuitii 

și judecăţi morale pentru a le înţelege mai bine, respectiv pentru 

a afla cum ar putea fi acestea ameliorate. Din păcate nu am ajuns 

încă în acest punct, dar putem să extragem din text următoarele 

idei principale: 
IDEI PRINCIPALE 

1. Sintagma „etică experimentală” a apărut recent în literatura 
de specialitate și se referă la studiile empirice de cercetare 
care examinează prin diferite metode empirice de cercetare 
diferite teme de etică. 

2. Există o serie de studii empirice care examinează dacă și în ce 
măsură expertiza în domeniul eticii determină un 
comportament moral, respectiv daca un curs de etică ii 
determină pe noneticieni să se comporte mai moral. 

3. Atribuirea intentionalitatii si responsabilitatii morale este 
influentatá de consecintele negative sau pozitive ale unei 
situatii. 

4. Studiile empirice actuale ne arată cá avem la dispoziţie două 
mecanisme morale neuronale (unul emotional și unul rational) 
pe care le utilizăm când luăm o decizie, evaluăm sau judecăm 
din punct de vedere moral o dilemă morală. 

De la cazuri izolate la transformări de valori 


societale: locul persoanelor de vârsta a treia în 


societate 
Monica Heintz 
15.1. Introducere 
Noţiunea de grijă (care) a atras în ultimul deceniu atenţia 
antropologilor, care au analizat atât dimensiunile ei politice și 
economice (Thelen: 2015), cât și dimensiunile ei lingvistice și 
performative (Black: 2018). Grija nu este o noţiune 
observationalá neutră, ci una încărcată moral (daca urmăm 
perspectiva feministă propusă de Fisher și Tronto: 1990), ceea ce 
înseamnă că folosirea acestui termen într-o descriere sau analiză 
a unei situaţii sociale implică de la bun început o evaluare 
implicită din partea observatorului-analist. Intr-adevăr, așa cum 
este definită noțiunea - „activitatea unei specii care include tot ce 
face pentru a menţine, continua si repara «lumea» pentru a trái 
în ea cât mai bine posibil” (Fisher și Tronto: 1990, p. 40) -, este 


fie privite in mod pozitiv?^. 


universal, fiind dezvoltat in cursul evolutiei omului prin 
necesitatea de a-și îngriji progenitura, vulnerabilă vreme 
îndelungată în fata prădătorilor (vezi, de exemplu, Haidt: 
2012). 

Cu toate acestea, la începutul secolului XXI suntem martorii unei 
acceptări crescânde a relativismului în privinţa valorilor morale. 
Antropologii sociali acceptă faptul că diversitatea culturală poate 
induce o diversitate a valorilor morale?%, dar implicarea lor 
emoțională fiind mai puternică în cazul observaţiei valorilor, 
menţinerea neutralității științifice este una dintre primele 
dificultăți cu care se confruntă. Cercetările antropologice se 
situează pe linia fină care separă ceea ce este descriptiv 
(empirismul) de ceea ce este normativ (pragmatismul), dar caută 
în marea lor majoritate să se menţină de partea descrierii neutre. 
La această primă dificultate axiologică se adaugă o dificultate 
metodologică: cum am putea determina contururile terenului etic, 
care diferă de la o societate la alta și pot varia chiar în cadrul 
aceleași societăţi. în fine, în majoritatea societăţilor actuale există 
mai multe cadre etice, pluralitate care rezultă din circulația 
oamenilor și ideilor și din globalizarea accelerată a anumitor 
modele etice prin intermediul organizaţiilor internaţionale. 
Aceste cadre etice nu sunt toate egal valorizate și această 
inegalitate duce deseori la dezechilibre care forțează apariția 
schimbărilor”. 

în acest capitol vreau să aplic cadrul de analiză al dinamicii 
schimbărilor de valori unui caz particular, ce dezvăluie care pot fi 
sâmburii apariţiei unei noi definiţii a nevoilor persoanelor de 
vârsta a treia și a locului lor în societate într-un context social 
dat. în prima parte a capitolului voi analiza obstacolele în calea 
cercetărilor de teren din domeniul antropologiei eticii, extrem de 
despre dificultatea de a determina prin simplă observaţie cadrul 
de valori de referinţă al unei persoane. Dacă ne uităm la 
discursul?? unei persoane, este capabil acesta să traducă 


243Pentru o panoramă a autorilor și poziţiilor epistemice care au 
jalonat disciplina în secolul XX, vezi culegerea de texte 
retipărite în volumul îngrijit de Didier Fassin si Samuel Lézé 
(2013). 

2440 dezvoltare mai pe larg este accesibilă în Heintz (2009). 

245Termenul „discurs” este folosit aici în sensul unei formulări 
rational- discursive a unor opinii, indiferent dacă această 

sentimentul moral al persoanei? Dacă nu ne atașăm discursului, 
ci acțiunilor, cum putem ști dacă acţiunile reflectă valorile morale 
personale sau sunt o deviatie de la acestea datorată necesităţii 
sau lipsei de libertate de acțiune? Al doilea obstacol vine de la 
faptul că în majoritatea societăţilor unde coexistă mai multe 
sisteme etice există și o ierarhie nedeclarată a acestora 
(rezultând din relaţiile inegale de putere), care influențează 
justificările ulterioare ale actorilor sociali, trădând intenţia și 
cadrul etic care a dictat comportamentul iniţial. Al treilea 
obstacol metodologic vine de la următorul fapt: comportamentul 
individual nu este o simplă punere în practică a unor principii 
morale, ci o negociere permanentă între, pe de o parte, cadrele 
morale existente în societate, care se manifestă prin intermediul 
instituţiilor, legilor și reprezentanţilor lor, și, pe de altă parte, 
dorinţele și experienţele actorului social, interacţiunile și 
dezbaterile între el si alti actori sociali. Aceste probleme 
complexifică observaţiile care se pot face pe teren. 

în a doua parte a acestui capitol voi aborda problema 
experienţei individuale și a dinamicii schimbării valorilor. 
Experienţa individuală în a îngriji sau a primi îngrijire este 
dependentă de un cadru etic, chiar și când acest cadru nu este 
recunoscut de actorul social. Această experienţă determină 
acțiunea, pentru că ființele umane nu judecă fiecare situaţie ca si 
cum ar fi nouă, ci de cele mai multe ori fac apel la soluţiile 
căpătate în cadrul experienţei de viata pentru a rezolva problema 
pe care o ridică acea situaţie, urmând o euristică a judecății 
descrisă încă din anii 1970 de Tversky și Kahneman (vezi 
Kahneman: 2011). Dar configuratiile de valori evoluează, mai ales 
în societăţile în schimbare rapidă, iar luarea de decizii pe baza 
experienţei anterioare se poate dovedi greșită, impunând 
reajustări și complicând astfel modelul explicativ. 

Fără să propun o descriere etnografică sistematică, voi ilustra 
diversele etape ale acestei analize de valori în schimbare cu 
exemple provenind dintr-o anchetă de teren bazată pe observaţie 
participativă și condusă în 2007, în contextul instalării unei săli 
de fitness într-un centru de îngrijiri externe pentru persoane de 
vârsta a treia dintr-un sat din Republica Moldova. Asociaţia care 


formulare are loc într-un spaţiu public sau privat. 

gestionează acest centru de îngrijiri are sediul într-un oraș din 
nordul republicii și activează pentru binele vârstnicilor din oraș și 
din satele vecine, cu ajutorul unor finanţări solicitate și primite 
din state vest-europene. 


15.2. Acţiuni și discursuri unde se pot observa 


cadrele etice 
Rationalitatea științifică ne obligă să elaborám înainte de 


cercetarea de teren - sau înainte de a implementa un program de 
sănătate - un protocol clar în care discursurile de principiu 
(proiectul) preced faptele, care la rândul lor preced dările de 
seamă și justificările a posteriori. în realitatea socială, ordinea 
acestor etape, legăturile dintre ele, dialectica dintre principii și 
valori, pe de o parte, și fapte realizate, pe de altă parte, sunt mult 
mai diverse decât poate prevedea un proiect de cercetare 
metodic conceput. în primul rând pentru că în domeniul eticii un 
principiu etic nu se va manifesta în mod necesar într-un fapt 
observabil. Actorul social nu are neapărat voința sau capacitatea 
de a traduce un principiu în acţiune. Apoi pentru că justificările a 
posteriori împing actorul social să-și revizuiască principiile 
pentru a le pune în acord cu faptele care s-au desfășurat sau cu 
principiile altor actori sociali, în cursul unei negocieri fie de 
principiu, fie de fapte. în prima parte a capitolului voi descrie 
această diversitate de mecanisme, prin abordarea dificultăților 
„observării” principiilor etice, justificărilor și rearanja- mentelor 
etice a posteriori și a mizelor negocierilor. 
15.2.1. „Observarea” unui principiu etic 
Valorile morale nu au o existenţă tangibilă. Este deci imposibil să 
le observăm direct. Cercetătorul extrage din observaţia acțiunilor 
(fapte, gesturi, cuvinte) valorile care le animă. De multe ori, 
actorul social nu își poate exprima clar motivațiile sau le poate 
ascunde în mod intenţionat. Prima etapă constă deci în 
determinarea fenomenelor sociale observabile care ne pot 
informa asupra credințelor și valorilor morale ale actorilor sociali 
studiati. 

Ansamblul discursurilor si practicilor ţinând de domeniul 
este un domeniu sensibil, unde conflictele între diverse cadre 
etice sau schimbările acestor cadre etice pot conduce la acţiuni 

cu consecinţe ireversibile. Când este vorba de îngrijiri, boală și 
sănătate, chiar când obiectul conflictului sau schimbării este de 
ordin tehnic și fără consecinţă aparentă asupra ordinii valorilor, 
el poate declanșa dezbateri și schimbări de cadre etice. Cazul 
etnografic pe care îl voi descrie în acest capitol mi-a permis să 
observ asemenea dezbateri și schimbări de paradigmă. 

Asociaţia care constituie contextul analizei mele avea în 2007 
mai multe proiecte de ajutor pentru persoanele de vârsta a treia: 
consultaţii și distribuţie de medicamente la domiciliu (printr-o 
echipă medicală), un centru extern de îngrijire, susţinere 
psihologică și socială la domiciliu și la centru (psihologi și 
asistente sociale mobilizate la domiciliu sau oferte de masă la 
centru). Finantatà exclusiv din străinătate, asociația depindea de 
ajutorul local pentru permisele locale și facilitarea accesului la 
beneficiari. Programul ei de ajutor era însă dictat de finanţator și 
prima dezbatere notabilă în sânul comunităţii, dar și al 
personalului asociaţiei s-a referit la necesitatea unui program 
dincolo de îngrijirea strict medicală, cea mai apreciată de 
pacienţi. într-adevăr, centrul extern de îngrijire propunea o 
permanenţă medicală o dată pe săptămână, dar esentialul 
activităţii era constituit de mesele calde servite la prânz și de 
frecventarea sălii de fitness. 

în timp ce observam utilizarea sălii de fitness de către 
femei?^6, care nu mai făcuseră sport ca activitate in sine probabil 
de 50 de ani de când terminaseră școala, am putut asista la 
nașterea unor dezbateri morale înflăcărate ale sătenilor mai 
tineri în jurul dreptului la bunăstare, ba chiar la sexualitate a 
persoanelor în etate. Existenţa aparatelor de fitness 
ultramoderne, care păreau nepotrivite în cadrul unui sat unde 
reducerea sărăciei persoanelor de vârsta a treia era văzută ca 
prioritară ameliorării formei lor fizice, a reprezentat în timp un 
factor de schimbare a percepţiei vârstei, drepturilor și dorințelor 
persoanelor de vârsta a treia, atât în ochii lor, cât și în ochii 
celorlalți. 

Această situaţie inedită mi-a pus la dispoziţie, pentru analiză 
și interpretare, un ansamblu de date bogat. îmi rămânea doar să 
adun împreună într-un tot coerent discursurile și practicile 


246Situatia demografică impune o majoritate de femei. 

observabile, să le completez prin ceea ce nu era spus decât în 
mod deturnat, să reconstitui intenţiile neexprimate și să adaug 
acele discursuri și practici a căror incidenţă asupra situaţiei era 
indirectă. Busculată de evenimentul pe care introducerea sălii de 
fitness l-a constituit pentru comunitate, etica de zi cu zi privind 
persoanele de vârsta a treia a devenit brusc observabilă. Punerea 
în evidenţă sistematică a eticii cotidiene, pe care noile cercetări 
antropologice precum cele adunate în volumul publicat de 
Michael Lambek (2010) o preconizează, arată că valorile și 
acţiunile sociale concordă chiar atunci cand te aștepți mai putin. 
Constat cu această ocazie că ansamblul principiilor etice care 


sau etnomuzicologie pentru a denota ansamblul de cunoștințe si 
informaţii existente în cadrul unei societăți sau de care dispune 
un grup etnic privind zoologia sau muzica. în același fel, în 
contextul nostru am putea vorbi despre o „etnoetică” aplicată 
domeniului sănătăţii. Este vorba deci de ansamblul de cunoștințe 
și informaţii privind etica - sau zoologia sau muzica - existente în 
cadrul unei societăţi sau de care dispune un grup etnic, în cazul 
formată din așteptări privind datoriile către părinţii vârstnici care 
ne-au crescut, respectul fata de cei cu părul alb, mila fata de cei 
nevoiași. Această etică rezultă în mare parte din educaţia 
creștină de care oamenii au beneficiat - chiar dacă nu din surse 
directe bisericești - în perioada sovietică. Nu trebuie însă să 
uităm că aceste principii teoretice vor fi puse în practică și se vor 
realiza, în limitele constrângerilor contextului, dând naștere unor 
forme noi a căror valoare etică va fi diferită de cea a principiilor 
de origine. Pentru a determina cadrul etic al unui grup trebuie 
deci luate în considerare atât discursurile de principiu ale 
membrilor săi, cât și punerea lor în practică. O consecinţă 
metodologică directă a diferenţei potenţiale între principii și 
aplicaţiile lor este că, în loc să realizez interviuri cu tinerii din sat 
despre cum ar trebui tratate persoanele de vârsta a treia în 
principiu, am observat dezbaterile ocazionate spontan de 
introducerea sălii de fitness și traducerea lor în acţiuni la nivel 

local, pentru a confrunta principii și fapte în jurul unui caz 
concret. 

Transpunerea valorilor individuale în fapte este legată de 
libertatea de care dispune actorul social. Observarea unei 
practici/actiuni/fapte nu ne dă nici o informatie despre valorile 
care o presupun dacă nu este însoţită și de o apreciere a libertăţii 
actorului social de a face ceea ce crede de cuviinţă. în contextul 
moldovenesc descris, vom vedea ce înseamnă libertatea sau lipsa 
de libertate. Iniţiativa asociaţiei a fost greu de pus în aplicare la 
început, pentru cá era condusă de o femeie?“ implicată politic in 
partidul advers celui al cărui membru era primarul satului. De 
aceea, primarul se opusese proiectului și își utilizase toate 
legăturile politice și familiale din sat pentru a împiedica tineretul 
să se implice în construcţia centrului. Din solidaritate familială, 
multi tineri din sat n-au putut lucra la centru și, odată construit, 
multe persoane de vârsta a treia din familia primarului nu l-au 
putut frecventa. Era dificil deci să iau în considerare faptele și 
discursurile acestora ca fiind revelatoare de valori, căci erau 
părtinitoare din necesitate. Simpla lor existenţă însă mi-a arătat 
cât de importante erau valorile familiale și că ele erau superioare 
altor valori în acea comunitate. De altfel, pentru a-și sustine 
opoziţia la acest proiect, primarul nu ezita să facă apel la 
apartenenţa identitară ca argument: „Tu nu ești de aici din sat” 
era argumentul principal pe care îl opunea construirii centrului, 
în fata președintei asociaţiei. 

Observatia participativă permite identificarea tensiunilor 
dintre discursuri și fapte. Aceste tensiuni se traduc, de cele mai 
multe ori, prin discursuri, ce iau forma unor raționamente și 
justificări a posteriori, chiar dacă în unele cazuri conflictele sunt 
anticipate de actorii sociali care le enunţă a priori. Aceste 
justificări au ca obiectiv (l-am putea numi terapeutic) să reducă 
eventuala disonantá cognitivă? între discursuri și fapte cu care 


247Faptul că inițiativa care stirbea din autoritatea primarului 
venea din partea unei femei este probabil semnificativ în 
conflict, dar acest aspect nu era evocat deschis în dezbateri, 
contrar altor aspecte precum apartenenţa locală sau politică. 

248Disonanta cognitivă este un fenomen studiat încă din anii 

este confruntat actorul social care, de bună credinţă, și-ar fi dorit 
să acţioneze conform propriilor valori. Chiar în cazul în care 
justificările vin să mascheze reaua-credintá a actorului social si 
intenţiile lui veritabile, simpla lor existenţă arată voinţa actorului 
social de a-și prezerva imaginea pozitivă în fata comunităţii, 
aderând implicit la importanţa acestei recunoașteri. 

15.2.2. Justificări și reamenajări etice a 


posteriori 
Disonanta cognitivă îi este dezagreabilă actorului social. El va 


încerca deci să-și pună faptele în acord cu valorile. Fie acţiunea 
este reversibilă și poate fi reparată, fie discursul va veni ulterior 
să corecteze fapta sau să modifice principiile pentru a restabili 
armonia. Dezaprobarea sau excluderea dintr-o comunitate sunt 
de asemenea dezagreabile pentru actorul social ale cărui fapte nu 
sunt în acord cu normele și valorile comunităţii. Justificările ajută 
la corectarea dezaprobării/excluderii prin utilizarea a două 
mecanisme: îmbogățirea contextului și corectarea faptelor 
propriu-zise (de fapt, a percepţiei lor de către comunitate) sau 
reamenajarea principiilor existente care devin „elastice” pentru a 
putea sustine faptele. în cazul de faţă, prima tehnică era foarte 
clar folosită de primarul satului, căruia reușita proiectului îi 
diminuase capitalul electoral și nu putea decât să rescrie istoria 
pentru a-și justifica a posteriori opoziţia la proiect sau a-i diminua 
meritele, pe de o parte, sau a afirma că prioritatea lui este 
tineretul, pe de altă parte. 

Un exemplu notoriu al acestor mecanisme de reducere a 
disonantei cognitive în Europa de Est este cel al furturilor din 
uzinele statului în perioada socialistă. Noţiunile „stat”, 
»proprietate” sau „popor” (uzinele erau discursiv considerate de 
stat a fi bunurile poporului) erau abstracte, vagi și în consecinţă 
deseori amalgamate. Astfel, furtul de materiale din uzine nu era 
considerat ca furt de către protagoniști, ci un împrumut, un mod 
de a se descotorosi de viitoarele deșeuri etc. (Firlit și Chlopencki: 


1950 de psihologi (vezi Festinger, Riecken și Schachter: 1956) 
și are loc atunci când valorile unei persoane sunt în conflict 
între ele sau când, cum este cazul pe care îl discutăm aici, 
acţiunile unei persoane nu sunt conforme cu valorile sale. 

1992). Sau, în orașul în care funcţiona de asemenea asociaţia 
pentru persoanele de vârsta a treia, familiile care nu puteau să le 
ofere îngrijire suficientă (deseori din cauza migraţiei pentru 
muncă în afara graniţelor), invocau situaţiile similare din alte 
familii. Comparând explicit numărul de vizite făcute seniorilor 
într-o familie cu numărul de vizite făcute celor din alta, exigenţele 
morale puteau fi scăzute sau crescute. 

Justificarea este unul dintre mijloacele de a se convinge pe 
sine si pe alţii de raţiunea unei fapte greu de acceptat din punct 
de vedere etic: de sine însuși, de alti oameni, de grupul social 
căruia actorul social aparține. Ea nu este doar un vector de 
comunicare verbală al valorilor, cum ar fi fost comod să o 
considerăm, ci un element important de luat în considerare în 
cadrul analizei datelor pentru aprecierea subiectivitátii etice. 
Justificarea este prezentă în general când acţiunea dorită nu a 
avut loc așa cum o cereau principiile etice; ea intervine în acele 
cazuri în care observarea faptelor nu poate duce la concluzii 
capabile să dezvăluie valorile pe care se sprijină. în cazul unei 
anchete de teren la începutul anilor 2000, am observat într-un 
spital bucureștean subfinantat infirmiere care certau mamele ce 
nu dăduseră la vreme în timpul nopţii medicamente copiilor 
spitalizati. Justificarea infirmierelor, ce invoca numărul scăzut de 
personal de veghe din timpul nopţii, provenea din conștiința 
faptului că, în condiţii normale de muncă, ele ar fi trebuit să 
administreze medicamentele, și nu mamele copiilor bolnavi. Un 
astfel de exemplu cules pe teren arată că a infera principii etice 
plecând de la faptele observate (aici, lipsa de grijă a infirmierelor 
fata de copii) ar fi greșit; discursurile infirmierelor de 
responsabilizare medicală a mamelor nu erau decât 
circumstantiale si nu reflectau principiul lor de îngrijire sau cel al 
spitalului. Justificarea era un paliativ într-o situaţie etic 
apăsătoare pentru infirmiere, un fel de a-și spăla vina pentru o 
omisiune pe care nu ar fi dorit să o facă. 

15:2:3. Negocieri si deliberári: un model de 
analizá interactionistà 

Un al treilea element vine sá slábeascá legátura intre principiile 

a priori si justificárile a posteriori: este vorba despre negocierea 

si deliberarea cu sine insusi si cu ceilalti. in timpul unei 


De la cazuri izolate la transformări de valori societale 9 


dezbateri, actorul social își poate schimba opinia, poate adopta 
punctul de vedere al interlocutorului, poate adera la valorile 
acestuia. Desigur, este mai simplu de schimbat interpretarea unui 
fapt decât un principiu. în cazul introducerii sălii de fitness în sat, 
cei mai tineri nu vedeau cum sportul i-ar fi putut motiva pe 
oamenii mai vârstnici să vină la centru. Ei afirmau ca nimeni nu 
ar fi frecventat sala de fitness dacă nu s-ar fi distribuit mâncare 
caldă la prânz. După numeroase dezbateri între ei și cu per- 
sonalul asociației, cei mai tineri au sfârșit prin a se lăsa convinși 
de bucuria copilărească pe care o manifestau oamenii mai 
vârstnici care încercau aparatele de fitness. Totuși, le era greu să 
accepte că sportul ar fi putut duce la creșterea speranţei de viata 
la acea vârstă mai degrabă decât o mâncare caldă pe bază de 
carne (o precizare culinară care revenea des). Unii criticau în 
mod deschis ideea finantatorului vest-european de a investi într-o 
sală de fitness în loc să dedice în integralitate suma disponibilă 
meselor calde*’. 

Dacă valorile pot fi reamenajate sub influenţa faptelor, ele 
rămân totuși dependente de cadrele etice existente în societate. 
Rar mi-a fost dat să aud argumente personale dezvoltate 
independent de actorii sociali în timpul dezbaterii. în general, 
argumentele utilizate erau împrumutate din cadrul societal larg - 
provenind fie din mass-media, fie de la biserică sau de la alte 
surse educaţionale, chiar daca ele erau reinterpretate prin 
prisma experienţelor personale. A identifica cadrele etice vehicu- 
late în societate cărora le corespundeau faptele și discursurile 
înregistrate în timpul observaţiei mele de teren poate fi un 
exerciţiu stimulant din punct de vedere intelectual, pentru că 
permite desfășurarea întreg evantaiului de posibilităţi etice 
existente la un moment dat într-o comunitate. Dar acest demers 
nu este mai mult decât un exerciţiu, pentru că identificarea 
surselor etice și valorilor profunde ce îi animau pe interlocutori 
plecând de la discursurile lor circumstantiale este practic 
imposibil de validat științific. 


249, Masa caldă” este o altă precizare culinară importantă si 
recurentă. Dincolo de convingerea că o masă caldă (gătită) 
este mai sănătoasă decât o masă rece, masa gătită este și un 
simbol al grijii. 

O constantă observată în aceste dezbateri rămâne însă 
fragilitatea opiniilor, valorilor și credințelor exprimate. Din 
pricina mizei politice care tensiona relaţiile dintre asociaţie și 
primărie, interlocutorii mei puteau utiliza argumente ideologic 
contradictorii în cadrul aceleiași fraze: referitor la selectarea 
salarizarea infirmierelor. Desigur, această inconsistentá era 
datorată în mare parte atât faptului că argumentele invocate erau 
împrumutate la întâmplare din dreapta și stânga eșichierului 
politic, gândite și asumate insuficient de vorbitori, cât și 
suprapunerii acestei agendei politice. Refuzul de a înţelege și de 
a se lăsa convinși de argumentele opoziţiei îi obliga pe 
interlocutori să-și schimbe argumentele în curs de dezbatere, fără 
ca motivul principal să fie legat de centrul extern de îngrijiri, ci 
de câștigarea alegerilor locale care se prefigurau. Nu numai 
discursurile politice (care în general se desfășurau în absenţa 
adversarului) de o parte și de alta a satului comportau 
incoerente, ci și discursurile individuale. Pentru a explica acest 
lucru, putem face apel la importanţa emoţiilor, dorințelor si 
voinţei, dar în acest capitol aș vrea să evoc mai degrabă un alt 
factor important: experienţa de viaţă. 


15.3. Experiente individuale și schimbări 


instituționale 
Voi privi în cele ce urmează experiența în două feluri: ca 


experienţă de viaţă, ceea ce permite introducerea dimensiunii 
diacronice în analiză, și ca experienţă în sensul fenomenologic al 
termenului. Replasând experienţele individuale în cadrul 
schimbărilor instituționale, voi arăta că aspectele cele mai intime 
ale judecăților etice personale sunt indi- sociabile de schimbările 
interpretative determinate de schimbările normelor sociale. 
15.315 Experienta de viata: urmele trecutului 
Perspectiva interactionista propusa mai sus si ilustrata prin 
exemple este centrata pe negocierile observate practic sincron, 
care corespund și perioadei relativ scurte (câteva luni) petrecute 
pe teren. Actorii sociali angajaţi în aceste interacțiuni făceau 
referire Ia interacțiuni petrecute în trecut pentru a determina 
care ar fi argumentele cele mai eficace și a anticipa intenţiile 
ascunse ale „adversarului”. Emotiile care însoțeau argumentele si 

justificările expuse nu erau derivate exclusiv din întâmplările 
recente, ci își aveau rădăcinile în trecut, în experiența unor 
întâlniri similare care determină înţelegerea cuvintelor 
pronunțate, a scenariilor evocate în dezbateri și a intentiilor 
presupuse ale interlocutorilor. Emotiile sunt de asemenea 
derivate din dorinţe - care tind spre viitor -, din întâlnirea între 
constrângeri obiective și imaginaţia etică. 

Majoritatea interacțiunilor sociale au un aer de déja-vu. 
Mintea noastră face atunci economii cognitive și ajunge la ceea 
ce a fost „deja gândit” și „deja judecat”, fără să facă din nou 
efortul rationamentului, în viaţa de zi cu zi, folclorul psihologic 
popular se referă la aceste mecanisme ca ,intuitii". Interlocutorii 
mei spuneau că „simt” că celălalt minte, vorbeau de 
presentimente ca motor al unei decizii, cu atât mai mult în cazul 
în care îngrijirea era o chestiune de viata și de moarte. Astfel, 
multe decizii care ar fi părut sortite să suscite dileme morale 
văzute din exterior erau golite de sens și incertitudine de 
protagoniști, care se bazau pe decizii luate anterior în 
circumstanţe similare pentru a lua o decizie. 
discutăm în acest capitol, a fost nevoie de un element de surpriză 
pentru a repune raționamentul pe roate. Acesta a constat în 
introducerea echipamentelor de fitness noi-noute pe care urcau 
sătence în vârstă cu fuste lungi și basmale, cu un strat de bluze 
suprapuse, închise până sub bărbie în plină vară. începând din 
acel moment, a devenit posibil ca sătenii să se întrebe de fapt ce 
își doresc femeile în vârstă. Ce fel de grijă trebuia să li se 
propună, pentru a li se asigura un echilibru fizic și psihologic? 
întrebarea se pune atunci, din nou, în faţa adeziunii 
surprinzătoare la acest element de modernitate, care le facea să 
roseascá, sub ochii pe jumătate amuzati, pe jumătate ironici, ai 
celor mai tineri - care la rândul lor nu aveau acces la vreo sală de 
fitness. 

Intuitiile (în sensul în care psihologia populară le invocă) 
distor- sionează raționamentul, pentru că utilizează experienţa 
trecută ca argument raţional și îl fac să împiedice noul 
raționament. Este ceea ce explică faptul că, în ciuda succesului 
sălii de fitness printre cei mai în vârstă dintre săteni, tinerii 

continuau să prezică că sala ar fi fost abandonată dacă 
subventiile pentru mesele calde ar fi încetat (experienţa lor 
trecută invatandu-i că astfel de miracole nu durează). Această 
,prezicere" nu era anodiná, pentru cá ea a avut consecințe 
imediate asupra cererii de reînnoire a finanţării centrului. 
Construcţia sălii de fitness continua să fie privită ca o decizie 
discutabilă din partea investitorului vest european, rezultând 
dintr-o necunoastere a realitatilor ţărilor din est. De altfel singura 
mândrie a sătenilor mai tineri era construirea sălii în sine, o 
construcţie terminată fiind un obiect de mândrie care suscita 
adeziunea întregii comunităţi. Dar repunerea sub semnul între- 
bării a înţelegerii locale a bunăstării persoanelor de vârsta a treia 
nu era gata să fie asumată. 


15.3.2. A face experiența: perspectiva 


fenomenologică 
Perspectiva fenomenologică în antropologie priveşte modul în 


care experiența este trăită prin intermediul corpului, cum ocupă 
omul mediul înconjurător, percepția subiectivă a raportului la 
lumea înconjurătoare, și s-a dezvoltat puternic în ultimii 20 de 
ani. Perspectiva fenomenologică în antropologie deschide un 
domeniu de cercetări fructuoase în domeniul îngrijirii și în 
domeniul antropologiei medicale. Printre primii care au abordat 
terenul de anchetă prin această prismă îi putem menţiona pe 
Andrew Irving (2004), cu studiile asupra modului în care bolnavii 
în fază terminală se raportează la timp, sau pe Helle Rydstrom 
(2003), cu studiile asupra educaţiei fetelor în Vietnam prin 
postura corporală. Jarrett Zigon (2013) merge mai departe și 
propune o versiune existenţială a analizei fenomenologice: 
suntem la îndemână? Ce ne jenează? în ce măsură acest 
disconfort fizic și intim se traduce printr-o luare de decizii 
morale? 

în cazul revelatiei cauzate de sala de fitness, pe sătenii mai 
tineri îi jenau energia și sexualitatea pe care o întrevedeau brusc 
la cei mai vârstnici (cantina și sala de fitness ocazionau întâlniri 
între vârstnici de ambele sexe, chiar dacă femeile, mai longevive, 
erau majoritare), într-o comunitate în care după o anumită vârstă 
nu se mai vorbea despre dorinţe și unde o persoană văduvă 
rămânea singură până la sfârșitul vieţii. Acest lucru era cu atât 

mai jenant într-o societate în care tinereţea și bunăstarea 
oamenilor între două vârste erau deja compromise - din cauza 
separării de sot sau soţie pricinuite de migraţie, din cauza peri- 
colului adulterului, din cauza lipsei de mijloace financiare pentru 
a se întreţine. Fără să se exprime sub formă de invidie - pe care 
sătenii mai tineri n-ar fi márturisit-o - fata de accesul privilegiat 
al persoanelor în vârstă la o sală de fitness la care ei nu aveau 
acces, multi găseau cá sala de fitness „era cam mult". 

întrebarea cu care se confruntă cercetătorii este dacă 
înlocuirea ,intuitiilor" si „presentimentelor” exprimate de 
interlocutori cu exprimarea unei subiectivitáti (când se exprimă) 
în termeni de disconfort moral ajută la o mai bună etnografiere și 
analiză a unei experienţe dificil exprimabile de către subiecţi și 
dificil de observat de către cercetători. „Poate că e cam mult”, 
expresia cel mai des formulată, între amuzament și dezaprobare, 
rezuma poziţia lor etică privind contururile grijii fata de cei mai 
în vârstă. Dacă deschiderea acestui spațiu conceptual este mai 
aventuroasă, ea are meritul de a permite luarea în considerare a 
unui evantai larg de factori care intră în determinarea unei 
judecăţi morale. 
15.3.3. Schimbările instituționale 
Nici discuţiile locale despre grijă, bunăstare și drepturile 
persoanelor de vârsta a treia, și nici schimbările de valori relative 
la ele nu pot fi disociate de fenomenul mai larg de 
europenizare/occidentalizare a societății moldovenești din anii 
2000. în comparaţie cu prima mea anchetă de teren din 
Republica Moldova din 2003, la întoarcerea în 2007, în ciuda 
faptului că la putere era tot Partidul Comuniștilor, vântul euro- 
pean sufla deja. Pe de o parte, pentru că promisiunile electorale 
făcute în 2001 și reînnoite în 2005, de reîntoarcere la viaţa 
prosperă din perioada sovietică (caracterizată prin lipsa 
șomajului și venituri minime garantate), se dovediseră deja false. 
Pe de altă parte, pentru că România se alăturase Uniunii 
Europene în 2007, limba română începuse să fie valorizată în 
interacţiunile publice cotidiene din orașele mari (de unde în 2003 
era mai mult absentă) și direcţia proeuropeană începea să pară 
accesibilă și să devină atrăgătoare. Acest context a forțat chiar 
Partidul Comuniștilor să se asocieze cu Uniunea Europeană, chiar 

dacă fără să își trădeze angajamentele fata de Comunitatea 
Statelor Independente. Uniunea Europeană a deschis un birou la 
Chișinău în 2005. Apar mai multe organizaţii neguvernamentale 
finanţate de state europene, precum cea pe care am observat-o, și 
care prind glas într-un context în care partidul la putere, chiar 
dacă nu le agrea, nu are de ales și le tolerează pentru a nu 
invalida parteneriatul cu Uniunea Europeană și pentru a nu se 
lipsi de finanţări. în acest context, alinierea cu valorile 
europene/vestice în loc de cele rusești devine atractivă mai ales 
pentru noua generaţie. Modernitatea și progresul încep să fie 
asociate cu Europa, după ce fuseseră asociate cu Rusia din anii 
1940 încoace. în domeniul sănătăţii, balanţa înclină înspre 
Europa mai repede decât în alte domenii, graţie imaginii 
folclorice caricaturale a stilului rus de viaţă (văzut ca fiind 
caracterizat de exces de băutură, tutun, agresivitate). 

Moldova, ca multe alte foste republici sovietice, a fost 
deșirată în anii 2000 între mai multe ansambluri de valori, toate 
considerate superioare valorilor locale, cel puţin la nivel 
discursiv. Abia după 2010 și dezamăgirea cauzată de coaliția 
proeuropeană/proromânească ajunsă la putere în 2009, își face 
apariţia un discurs local promoldovenesc, care nu este unul 
prorus deghizat. Acest discurs poate articula un ansamblu de 
valori locale care să nu fie supus vreunei agende politice, de tip 
„ori Rusia - ori România” așa cum a fost cazul în ultimii 30 de ani. 


15.4. Concluzie 
în acest capitol am ilustrat dinamica schimbărilor de valori printr- 


a treia. Centrată pe actorii sociali prezenţi la nivel local, 
etnografia arată cum aceștia instrumentalizează valorile sociale 
occidentale materializate în alegerea unor dispozitive pentru 
îngrijire ca să-și promoveze propriile agende politice și 
comunitare. Cu toate acestea, factorii externi sfârșesc prin a 
declanșa o schimbare de valori: ei arată că se poate gândi altfel, 
induc îndoieli și disconfort și determină reevaluarea valorilor 
existente. 


IDEI PRINCIPALE 
1. Observatia acțiunilor si discursurilor nu duce direct la 


identificarea cadrului de valori de referintà al unei persone: 

uneori discursurile și acțiunile nu reflectă valorile morale 
personale, ci sunt o deviatie de la acestea, pricinuită de lipsa 
de libertate de acţiune sau de necesităţi. 

2. Comportamentul individual nu este o simplă punere în 
practică a unor principii morale, ci o negociere permanentă 
între, pe de o parte, cadrele morale existente în societate și, 
pe de altă parte, dorinţele și experienţele actorului social, 
interacțiunile și dezbaterile între el și alți actori sociali. 

3. Experienţa individuală în a îngriji sau a primi îngrijire este 
dependentă de un cadru etic, chiar și atunci când acest cadru 
nu este recunoscut ca atare de actorul social însuși. 

4. Configuratiile de valori evoluează, mai ales în societățile in 
schimbare rapidă, iar luarea de decizii pe baza experienţei 
anterioare se poate dovedi greșită, impunând reajustări. 

5. în majoritatea societăților unde coexistă mai multe sisteme 
etice există și o ierarhie nedeclarată a acestora (rezultând din 
relaţiile inegale de putere). 

215.11. Putinele exceptii - negarea Holocaustului sau a 

crimelor comuniste, afirmatiile defáimátoare la adresa unor 

categorii de persoane (rasiale, etnice, sexuale etc.) - nu sunt 

legiferate in toate democratiile avansate si nici nu 

24. Urmând această logică, March (2013, p. 534) consideră cá 

„retragerea completă a statului din procesul căsătoriei, în scopul 

de a salva conotatiile 

2. Vezi Crisp (2018) pentru distinctia dintre cele douá tipuri de 
motive. Folosesc notiunile de moralitate si eticá intersanjabil 
aici. Meritá mentionat 

18.De fapt, Freiman (2014) caută să apere nu doar 
permisibilitatea morală a tranzactionárii voturilor, ci și ideea 
mai controversată potrivit căreia „pieţele electorale” ar trebui 
să fie legalizate. Cele trei argumente discutate aici sunt 
folosite în sprijinul acestei poziţii, dar ele pot fi reconstruite 
pentru a sprijini și ideea că vânzarea sau cumpărarea de 
voturi nu este imorală. Un al patrulea argument furnizat de 
Freiman se referă strict la legalizarea acestui tip de 
tranzacţii, plecând de la ideea că alte forme de comodificare a 
voturilor sunt legal permisibile: de exemplu, (1) anumite 
promisiuni electorale, în care politicienii promit că vor 
implementa politici 

9. Art. 4, pct. 2 din GDPR: prelucrare înseamnă „orice operaţiune 

sau set de operaţiuni efectuate asupra datelor cu caracter 

personal sau asupra 

30. în acest context, prin statu-quo înţelegem schema de drepturi, 

libertăţi și bunuri de care beneficiază în prezent Tănase. în 

termeni juridici, este 

1. Foarte simplificat, este vorba despre paternalism când luăm 
decizii pentru altcineva, împotriva sau indiferent de dorinţele 
lor și considerăm că facem acest lucru spre binele lor. Multe 
dintre deciziile părintești sunt paternaliste, tocmai pentru că 
părinţii sunt responsabili pentru copiii lor, și trebuie să 
urmărească binele acestora chiar și când copiii nu sunt de 

aceeași părere. De exemplu, părinţii trimit copiii la școală, îi 
duc la medic, îi protejează 

4. Pentru Warren, numai ființele vii pot avea statut moral. Alti 
gânditori însă au argumentat că nu doar organismele 
individuale pot avea statut moral, ci și entităţile conceptuale 
cum ar fi ecosistemele sau speciile (Rolston: 2002). în altă 
lucrare, am arătat că și familia este uneori tratată ca o 
entitate conceptuală care are statut moral, fata de care putem 
avea obligaţii, care are interese demne de protecţie, care 
poate fi suferindă și poate necesita 

5. De exemplu, întrebarea dacă fătul uman este o persoană sau 
nu - sau dacă ar trebui tratat ca și cum ar fi o persoană - este 
centrală în discuţia despre statutul moral al fătului (Cutaș: 
2007, pp. 79-92). Pentru Warren, o entitate este persoană în 
sens moral dacă este conștientă de existenţa proprie, este 
capabilă de autodeterminare, are capacitatea de a comunica 
etc. Copiii, în funcţie de vârstă și de capacităţile lor 
individuale, pot îndeplini unele dintre aceste criterii sau toate 
criteriile. Conceptul de persoană morală a fost formulat fie 
mai strict, fie mai larg. în primul sens, sunt excluse toate 
ființele nonumane și unele ființe umane care nu îndeplinesc 
anumite standarde minime de autonomie sau raționalitate. 
Aceasta nu înseamnă că entităţile care nu sunt persoane nu 
contează din punct de vedere moral, ci doar că nu sunt pe 
plan de egalitate morală cu cele care sunt persoane, în al 
doilea sens, conceptul de persoană morală poate să includă 
copiii, 

8. Potrivit datelor furnizate de Ministerul Muncii și Protecţiei 

Sociale, Autoritatea Naţională pentru Drepturile Persoanelor cu 

Dizabilitati, Copii si Adoptii referitoare la abuzul sexual asupra 

copiilor, în luna iunie 2020 

16.In același timp, sexualitatea femeilor afro-americane este 
percepută ca fiind sălbatică, ceea ce sugerează că o 
perspectivă intersectionalá - rasă și gen - poate arăta alte 
atribute asociate sexualităţii femeilor. 

6. Analogia propusă de Flanigan este extrem de potrivită, de 

altfel, și în contextul pandemic creat de COVID-19. Refuzul de a 

purta o mască ori 

14.Desi, cel putin pe baza informaţiilor cunoscute la momentul 

redactării studiului de fata, transmiterea virusului de la copii la 

adulti este sensibil 


